id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
d5094eba-c3b4-45bc-85e5-c7bb4e69a37c | វ៉ាក់សាំងចិន ដែលលោក ហ៊ុន សែន ព្រមទទួលដើម្បីចាក់ឲ្យពលរដ្ឋខ្មែរ នៅតែគ្មានឈ្មោះក្នុងបញ្ជីវ៉ាក់សាំង ដែលទទួលស្គាល់ដោយអង្គការសុខភាពពិភពលោក | អង្គការសុខភាពពិភពលោក គ្រោងចែកចាយវ៉ាក់សាំងការពារជំងឺកូវីដ-១៩ ចំនួនជិត ២០០ លានដូស ទៅប្រទេសទាំងឡាយនៅលើពិភពលោក នៅត្រីមាសទីមួយ (ត្រឹមខែមីនា) ឆ្នាំ២០២១។ អង្គការនេះ បានបញ្ជាក់នៅក្នុងសេចក្ដីថ្លែងការណ៍របស់ខ្លួន កាលពីថ្ងៃទី ២២ ខែមករាថា វ៉ាក់សាំងទាំងនេះ គឺនឹងបានមកពីក្រុមហ៊ុនរួមគ្នាអាមេរិក និងអាល្លឺម៉ង់ ឈ្មោះ ហ្វៃហ្ស៊ើរ និង បៃអូអិនថិក (Pfizer and BioNTech) និងក្រុមហ៊ុន អាស្រ្តាហ្ស៊េណេកា (AstraZeneca) របស់សាកលវិទ្យាល័យអក់ស្វ៊ើដ (Oxford) នៃប្រទេសអង់គ្លេស។ អង្គការសុខភាពពិភពលោក បានចុះហត្ថលេខាកក់វ៉ាក់សាំងរហូតដល់ ៤០លានដូសពីក្រុមហ៊ុន ហ្វៃហ្ស៊ើរ និង បៃអូអិនថិក (Pfizer and BioNTech) និងតាមរយៈគម្រោងចែកចាយវ៉ាក់សាំងដល់ប្រទេសក្រីក្រ ឬ កូវ៉ាក់ (COVAX) អង្គការនេះគ្រោងទិញវ៉ាក់សាំងជិត ១៥០លានដូសពីក្រុមហ៊ុនអង់គ្លេស អាស្រ្តាហ្ស៊េណេកា (AstraZeneca)។ អង្គការសុខភាពពិភពលោក ក៏បានចុះកិច្ចព្រមព្រៀងសហការគ្នាជាមួយក្រុមហ៊ុនផលិត និងចែកចាយឱសថរបស់ឥណ្ឌា ឈ្មោះ វិទ្យាស្ថានស៊ីរ៉ាំឥណ្ឌា (Serum Institute of India) ដែលទើបសម្រេចគោលដៅផលិត និងចែកចាយវ៉ាក់សាំងទាំងនេះបាន។ ទោះបីអង្គការសុខភាពពិភពលោក ចុះកិច្ចព្រមព្រៀង និងគ្រោងទទួលស្គាល់វ៉ាក់សាំងថ្មីបន្ថែមយ៉ាងនេះក្ដី ក៏អង្គការនេះនៅតែមិនទទួលស្គាល់វ៉ាក់សាំងចិន និងរុស្ស៊ីនៅឡើយ ទោះបីវ៉ាក់សាំងនៃប្រទេសទាំងពីរនេះ ត្រូវបានផលិត និងចែកចាយក្នុងប្រទេសរៀងៗ ខ្លួន និងប្រទេសមួយចំនួន ជាយូរខែមកហើយ។ អង្គការសុខភាពពិភពលោក មិនបានបញ្ជាក់ថា អំពីមូលហេតុនៃការមិនទទួលស្គាល់វ៉ាក់សាំងចិន និងរុស្ស៊ីនោះទេ។ ប៉ុន្តែអ្នកជំនាញវេជ្ជសាស្ត្រ និងវិទ្យាសាស្ត្រអន្តរជាតិ ធ្លាប់លើកឡើងអំពីក្តីព្រួយបារម្ភ និងហានិភ័យ ដែលអាចកើតមានជាយថាហេតុ ជុំវិញវ៉ាក់សាំងចិន និងរុស្ស៊ី ដោយសារតែវ៉ាក់សាំងទាំងនេះ ត្រូវបានផលិត និងចែកចាយ ដោយមិនចាំឆ្លងកាត់ដំណាក់កាលធ្វើតេស្តត្រឹមត្រូវ និងចប់សព្វគ្រប់តាមលក្ខខណ្ឌតម្រូវផ្នែកសុវត្ថិភាព និងប្រសិទ្ធភាព ផ្នែកវេជ្ជសាស្ត្រ ក្នុងការស្រាវជ្រាវ និងធ្វើតេស្តវ៉ាក់សាំងទាំងនោះ។ ទោះជាយ៉ាងនេះក្ដី វ៉ាក់សាំងចិន ត្រូវបានផលិត និងចែកចាយដល់ប្រទេសមួយចំនួន ក្នុងពិភពលោក រួមទាំងប្រទេសខ្លះនៃសមាជិកអាស៊ានផង។ មិនតែប៉ុណ្ណោះ លោកនាយករដ្ឋមន្ត្រី ហ៊ុន សែន បានប្រកាសយ៉ាងឱឡារិកថា កម្ពុជាយល់ព្រមទទួលយកវ៉ាក់សាំងចិន ១លានដូស ដើម្បីចាក់ជូនប្រជាពលរដ្ឋខ្មែរ។ ការប្រកាសរបស់លោក ហ៊ុន សែន នេះ ក៏ផ្ទុយទៅនឹងជំហរដាច់ខាតរបស់លោក ដែលមុននេះ ធ្លាប់ប្រកាសជាឱឡារិកដែរថា លោកនឹងមិនព្រមទទួលយកវ៉ាក់សាំងណា ដែលអង្គការសុខភាពមិនទាន់ទទួលស្គាល់នោះដែរ៕ | 2021-01-25T23:53:26+07:00 | rfa.org | https://www.rfa.org/khmer/news/health/world-health-organization-buy-more-million-doses-of-covid-19-vaccines-not-from-china-01252021114730.html |
9622935f-626a-458b-ae1a-cb8a4fd70261 | ក្រុមការងារអាវុធហត្ថខណ្ឌដូនពេញ ចុះសួរសុខទុក្ខសមាជិក មានជំងឺប្រចាំកាយកំពុងសម្រាកព្យាបាលនៅមន្ទីរពេទ្យព្រះកេតុមាលា | លោកវរសេនីយ៍ឯក ថោង ពិសិដ្ឋ មេបញ្ជាការអាវុធហត្ថខណ្ឌដូនពេញ នៅព្រឹកថ្ងៃទី២៥ ខែមករា ឆ្នាំ២០២១នេះ បានដឹកនាំក្រុមការងារចុះសួរសុខទុក្ខលោកអនុសេនីយ៍ឯក ទូច សត់ សមាជិកអាវុធហត្ថខណ្ឌដូនពេញ ដែលមានជំងឺប្រចាំកាយ និងកំពុងសម្រាកព្យាបាលនៅមន្ទីរពេទ្យព្រះកេតុមាលា ហៅ «ពេទ្យ១៧៩»។ ក្នុងឱកាសនោះក្រុមការងារបាននាំយកថវិកាចំនួន ២លាន ៥ម៉ឺនរៀល, ទឹកសុទ្ធ ភេសជ្ជៈ ៤កេស, ទឹកដោះគោឆៅ ៤យួរ, មី១កេស, ជែលលាងដៃ ៥ដប, ម៉ាស ១ប្រអប់ ជាអំណោយសួរសុខទុក្ខក្នុងការសម្រាកព្យាបាលផងដែរ៕ | 2021-01-25T22:08:00+07:00 | freshnewsasia.com | https://m.freshnewsasia.com/index.php/en/localnews/184846-2021-01-25-08-08-02.html |
293651d3-cd1b-465f-baa1-74a131b430f7 | ពលរដ្ឋ សិស្សានុសិស្ស លោកគ្រូ អ្នកគ្រូ នៅស្រុកស្រែអំបិលជិត ១ពាន់នាក់ ទទួលបានអំណោយ និងការពិនិត្យជំងឺជូនពីអភិបាលខេត្តកោះកុង | លោកស្រី មិថុនា ភូថង អភិបាលខេត្តកោះកុង និងជាប្រធានសហភាពសហព័ន្ធយុវជនកម្ពុជា (ស.ស.យ.ក) ខេត្តកោះកុង នៅថ្ងៃទី២៤ ខែមករា ឆ្នាំ២០២១ បានដឹកនាំមន្រ្តីក្រោមឱវាទ លោកគ្រូអ្នកគ្រូពេទ្យ ចុះសួរសុខទុក្ខ សំណេះសំណាល និងនាំនូវសម្ភារៈប្រើប្រាស់គ្រឿងឧបភោគបរិភោគ និងពិនិត្យជំងឺជូនប្រជាពលរដ្ឋ លោកគ្រូ អ្នកគ្រូ សិក្សានុសិស្សចំនួន ២ភូមិ ស្ថិតក្នុងភូមិកំលត ភូមិពោធិ៍បឹង ឃុំដងពែង ស្រុកស្រែអំបិល ខេត្តកោះកុង ដែលជាតំបន់ដាច់ស្រយាល។ លោកស្រី មិថុនា ភូថង បានថ្លែងឲ្យដឹងថា ក្នុងនាមលោកស្រីជាអភិបាលខេត្តកោះកុង ទោះបីប្រជាពលរដ្ឋរស់នៅតំបន់ឆ្ងាយដាច់ស្រយាលយ៉ាងណាក៏ដោយទោះបីតំបន់ ព្រៃភ្នំ ជ្រលងដងអូរ និងតំបន់ដីកោះយ៉ាងណា ក៏អាជ្ញាធរព្យាយាមយាមធ្វើដំណើររហូតដល់គោលដៅ មិនឲ្យប្រជាពលរដ្ឋខកបំណងឡើយ ជាក់ស្តែងនៅពេលនេះ ទោះបីត្រូវធ្វើដំណើរកាត់ព្រៃ កាត់ជ្រោះជ្រលងដងអូរ ក៏អាជ្ញាធរព្យាយាមដើម្បីបានជួប និងសួរសុខទុក្ខប្រជាពលរដ្ឋ ក៏ដើម្បីឱ្យប្រជាពលរដ្ឋបានស្គាល់អាជ្ញាធរ និងមន្ត្រី គ្រប់ស្ថាប័នផងដែរ។ លោកស្រី មិថុនា ភូថង បានបន្តថា សូមពុកម៉ែ អ៊ំ ពូមា មីង រស់នៅតំបន់ព្រៃភ្នំនេះថែរក្សាសុខភាព និងការពារជំងឺផ្សេងៗឲ្យបានល្អស្របពេលអាកាសធាតុចុះត្រជាក់ ហើយអ្វីដែលសំខាន់សូមថែរក្សាសុខភាព ថែរក្សាអនាម័យបរិស្ថានជុំវិញខ្លួនឯង ជាពិសេសសូមចូលរួមអនុវត្តន៍ការទប់ស្កាត់ នៃការរីករាលដាលជំងឺកូវីដ១៩ ឆ្លងចូល ក្នុងសហគមន៍ ហើយបើមាននណាដែលធ្វើដំណើរមកពីក្រៅប្រទេស សូមរាយការណ៍ជូនអាជ្ញាធរមូលដ្ឋានជាបន្ទាន់ក្នុងការទប់ស្កាត់នៃចម្លងកូវីដ១៩ ហើយត្រូវអនុវត្តន៍ ការផ្សព្វផ្សាយណែនាំអប់រំរបស់រាជរដ្ឋាភិបាល និងក្រសួងសុខាភិបាល ហើយបើមានបញ្ហាសុខភាពខុសពីប្រក្រតី សូមទៅមណ្ឌលសុខភាព ឬមន្ទីរពេទ្យ ជួបលោកគ្រូ ពេទ្យ ដើម្បីពិភាក្សា និងពិគ្រោះយោបល់ស្តាប់តាមការណែនាំរបស់លោកគ្រូពេទ្យ។ លោកស្រីអភិបាលខេត្ត បានបញ្ជាក់ទៀតថា ស្ថិតក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ដែលសម្តេចបានលះបង់គ្រប់កាលៈទេសៈ ដើម្បីស្វែងរកសន្តិភាព ទើបធ្វើឲ្យប្រទេសជាតិមានភាពរីកចំរើន មានការអភិវឌ្ឍន៍គ្រប់វិស័យ ហើយសន្តិភាពនេះហើយដែលធ្វើឲ្យយើងបានជួបជុំក្រុមគ្រួសារ មានភាព សប្បាយរីករាយ ហើយមានសេរីភាពពេញលេញ ប្រទេសជាតិមានសន្តិភាព មានការអភិវឌ្ឍន៍នេះ ជាពិសេសសម្តេចបានធ្វើឱ្យប្រទេសជាតិ មានភាពល្បីល្បាញនៅលើ ឆាកអន្តរជាតិផងដែរ។ សូមបញ្ជាក់ថា ពលរដ្ឋចំនួន៤៨០គ្រួសារ ក្នុង១គ្រួសារ ទទួលបានក្រណាត់៥ម៉ែត្រ គ្រឿងឧបភោគបរិភោគ និងថ្នាំពេទ្យ សាប៊ូ ១ចំនួន លោកគ្រូ អ្នកគ្រូ១១នាក់ ទទួលបានសម្ភារសិក្សា និងថវិកាមួយចំនួន សិស្ស៣៣៤នាក់ ក្នុងម្នាក់ៗទទួលបានសម្ភារៈសិក្សា១ឈុតផងដែរ៕ | 2021-01-25T22:07:00+07:00 | freshnewsasia.com | https://m.freshnewsasia.com/index.php/en/localnews/184845-2021-01-25-08-07-21.html |
e0c46eb8-3661-4737-be7b-6d377c4c143e | តាមសណើសម្តេចតេជោ ហ៊ុន សែន ឥណ្ឌាកំពុងធ្វើការជាមួយក្រសួងសុខាភិបាលកម្ពុជា អំពីការស្នើសុំជំនួយវ៉ាក់សាំងចាក់ការពាជំងឺកូវីដ-១៩ | ភ្នំពេញៈ អ្នកនាំពាក្យក្រសួងការបរទេសកម្ពុជា លោកកុយ គួង បានបញ្ជាក់ ភាគីឥណ្ឌា បានកំពុងតែធ្វើការទំនាក់ទំនងជាមួយក្រសួងសុខាភិបាលកម្ពុជា ដើម្បីពិនិត្យនូវភាពចាំបាច់ចំពោះសំណើរបស់រាជរដ្ឋាភិបាលកម្ពុជា ស្នើសុំជំនួយវ៉ាក់សាំងចាក់ការពាជំងឺកូវីដ-១៩ ពីប្រទេសឥណ្ឌា។ លោកកុយ គួង បានបន្តថា នៅក្នុងជំនួបពិភាក្សាការងារជាមួយលោកឧបនាយករដ្ឋមន្ត្រី ប្រាក់ សុខុន រដ្ឋមន្ត្រីក្រសួងការបរទេស និងសហប្រតិបត្តិការអន្តរជាតិ កាលពីព្រឹកថ្ងៃទី២៥ ខែមករា ឆ្នាំ២០២១ គឺលោកស្រី ដេវីយ៉ានី ឧត្តាំ ខូប្រាហ្គោដ (Devyani Uttamkhobragade) ឯកអគ្គរដ្ឋទូតថ្មី នៃសាធារណរដ្ឋឥណ្ឌាប្រចាំកម្ពុជា បានបញ្ជាក់ថា តាមសំណើរបស់សម្តេចអគ្គមហាសេនាបតីតេជោ ហ៊ុន សែន ប្រមុខដឹកនាំរាជរដ្ឋាភិបាលកម្ពុជា ស្នើសុំជំនួយវ៉ាក់សាំងចាក់ការពាជំងឺកូវីដ-១៩ ពីប្រទេសឥណ្ឌា គឺភាគីឥណ្ឌាកំពុងតែធ្វើការទំនាក់ទំនងជាមួយក្រសួងសុខាភិបាលកម្ពុជា ដើម្បីពិនិត្យនូវភាពចាំបាច់ថា តើក្រសួងសុខាភិបាលត្រូវការអ្វីខ្លះ?។ “តាមសំណើរបស់រដ្ឋាភិបាលកម្ពុជាអំពីវ៉ាក់សាំងចាក់ការពារជំងឺកូវីដ-១៩ ពីប្រទេសឥណ្ឌា តាមការបញ្ជាក់របស់ឯកអគ្គរដ្ឋទូតឥណ្ឌា គឺឥណ្ឌាកំពុងតែធ្វើការទាក់ទងជាមួយក្រសួងសុខាភិបាលយើង ដើម្បីពិនិត្យនូវភាពចាំបាច់ថា តើក្រសួងសុខាភិបាលត្រូវការអ្វីខ្លះ?”។ គួរបញ្ជាក់ថា នៅក្នុងជំនួបពិភាក្សារវាងសម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា ជាមួយនឹងលោកជំទាវ Devyani Uttamkhobragade ឯកអគ្គរដ្ឋទូតថ្មី នៃសាធារណរដ្ឋឥណ្ឌាប្រចាំកម្ពុជា កាលពីព្រឹកថ្ងៃទី១៨ ខែមករា ឆ្នាំ២០២១ សម្តេចតេជោបានស្នើសុំជំនួយវ៉ាក់សាំងចាក់ការពាជំងឺកូវីដ-១៩ ពីប្រទេសឥណ្ឌា។ សំណើនេះ ត្រូវបានសម្តេចតេជោនាយករដ្ឋមន្ត្រី ហ៊ុន សែន បានស្នើតាមរយៈឯកអគ្គរដ្ឋទូតទៅកាន់នាយករដ្ឋមន្ត្រីឥណ្ឌា Narendra Damodardas Modi ព្រោះប្រទេសឥណ្ឌាបានផលិតវ៉ាក់សាំងកូវីដ១៩ បានដោយខ្លួនឯង ហើយគ្រោងនឹងចាក់ជូនប្រជាពលរដ្ឋរបស់ខ្លួនជាង ៣០០លាននាក់នៅក្នុងឆ្នាំនេះផងដែរ៕ រក្សាសិទ្ធិដោយ : ចេស្តារ | 2021-01-25T19:39:32+07:00 | cen.com.kh | https://cen.com.kh/archives/289207.html |
544182f3-117f-4cdd-aa1e-660be95c4ca2 | BREAKING: សហរដ្ឋអាមេរិក៖ អ្នកជំងឺ ១,៨៤៤នាក់ស្លាប់ និងមនុស្សជាង ១៣ម៉ឺននាក់ទៀតឆ្លងកូវីដ-១៩ នៅក្នុងពេលតែ១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ១៣៥,១៨២នាក់ទៀតបានឆ្លង COVID-19 ខណៈអ្នកជំងឺ ១,៨៤៤នាក់ទៀតឯណោះបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃចន្ទ ទី២៥ ខែមករា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២៥,៧០២,១២៥ករណី ក្នុងនោះមានអ្នកស្លាប់សរុបចំនួន ៤២៩,៤៩០នាក់ និងជាសះស្បើយឡើងសរុប ១៥,៤០៩,៦៣៩លាននាក់។ គួរបញ្ជាក់ថា លោក ចូ បៃដិន បានស្បថឡើងកាន់តំណែងជាប្រធានាធិបតីទី ៤៦ របស់សហរដ្ឋអាមេរិក នៅថ្ងៃពុធ ទី២០ ខែមករា រួចហើយ។ ក្រោយការស្បថឡើង កាន់តំណែង តែប៉ុន្មានម៉ោងប៉ុណ្ណោះ លោកប្រធានាធិបតី ចូ បៃដិន បានប្រកាសបញ្ឈប់ដំណើរការដកសហរដ្ឋអាមេរិក ចេញពីអង្គការសុខភាពពិភពលោក (WHO)។ លោក ចូ បៃដិន បានអះអាងថា រយៈពេល ១០០ថ្ងៃដំបូងនៃការកាន់អំណាចរបស់លោក គឺជាសង្គ្រាមដើម្បីប្រយុទ្ធនឹង COVID-19។ ប៉ុន្តែ ទន្ទឹមគ្នាលោកក៏បានព្រមាន ដែរថាចំនួនអ្នកស្លាប់ដោយសារ COVID-19 អាចនឹងកើនលើស ៦០០,០០០នាក់ និងបានជំរុញឱ្យសភាទាំង២របស់សហរដ្ឋអាមេរិក ពន្លឿនការអនុម័តផែនការកញ្ចប់ថវិកា ១.៩ទ្រីលានដុល្លារ របស់លោក ដើម្បីប្រយុទ្ធប្រឆាំង COVID-19 និងគាំទ្រដល់ប្រជាជនអាមេរិក៕ | 2021-01-25T18:16:00+07:00 | freshnewsasia.com | https://m.freshnewsasia.com/index.php/en/internationalnews/184813-2021-01-25-04-16-21.html |
24839e39-9918-4875-aa64-328053429886 | យល់ពីរោគសញ្ញា និងការព្យាបាលជំងឺ គីសដៃស្បូន! | ជំងឺដុំគីសដៃស្បូន គឺជាដុំទឹកមានស្រោម ឬថង់ ដែលមានផ្ទុក ទៅដោយទឹករាវ រំអិលខាប់ស្អិត លាយឈាមរដូវខាប់ៗ ឬមានជាលិកា សក់..ធ្មេញលាយឡំបញ្ចូលគ្នា នៅខាងក្នុងនៃអូវែ (ក្រពេញមេជីវិតស្ត្រី)។ ក) រោគសញ្ញាគីសដៃស្បូន – ស្ត្រីមានការឈឺចាប់ស្ទុំៗក្នុងអាងត្រគាក មុនពេលមករដូវ ឬពេលមករដូវ (អង់ដូម៉េទ្រីយ៉ូស៊ីស) និងពេលរួមដំណេក – ឬឈឺចាប់ខ្លាំងភ្លាមៗ លាយជាមួយ ក្អួតចង្អោរ ទៅតាមសភាពនៃផលវិបាករបស់គីស (រមួល, បែក ឬ សង្កត់ទៅលើសរីរាង្គផ្សេងៗតាមទំហំនៃគីស) – ពិបាកនោម នោមញឹក ឬពិបាកបន្ទរបង់ ខ) ការព្យាបាល ការព្យាបាលទៅតាមសភាពជាក់ស្ដែងនៃ រោគសញ្ញា អាយុរបស់ស្ត្រី ប្រភេទគីស និងទំហំ ឬផលវិបាករបស់វា។ – ការតាមដាន (ករណីគីសទំហំតូច ឬ មិនមានផលរំខាន) – ការព្យាបាលវះកាត់បើកពោះ (Laparotomy) – ការព្យាបាលវះកាត់ដោយប្រើឧបករណ៍ទំនើបចោះពោះ (Laparoscopy): ដែលជាការវះកាត់ទំនើប មិនសូវមានការឈឺចាប់ ស្នាមរបួសទំហំតូច និងឆាប់បានត្រលប់ទៅផ្ទះវិញ ដែលអាចរក្សាទុកដៃស្បូន ឬអូវែរ ដើម្បីទុកលទ្ធភាពអោយស្ត្រីអាចបង្ករកំណើតទៅថ្ងៃក្រោយទៀតបាន។ «សូមមេត្តាអញ្ជើញមកមន្ទីរពេទ្យ ដើម្បីជួបពិគ្រោះជាមួយក្រុមគ្រូពេទ្យឯកទេស ជំនាញរោគស្ត្រី ទទួលប្រឹក្សាយោបល់ អំពីរោគវិនិច្ឆ័យ ជាមួយការព្យាបាលដោយវិធីសាស្ត្រទំនើប ប្រកបដោយប្រសិទ្ធភាពខ្ពស់បំផុត»៕ | 2021-01-25T15:41:00+07:00 | kampucheathmey.com | https://www.kampucheathmey.com/health/52861 |
6bb70c08-bbb7-4770-b928-c667fa950b5d | TOP NEWS: ថ្ងៃនេះក្រសួងសុខាភិបាលប្រកាសមិនមានរកឃើញអ្នកឆ្លងកូវីដ១៩ ថ្មីនោះទេ ខណៈអ្នកជំងឺ០៤នាក់ ព្យាបាលជាសះស្បើយ (Video inside) | ក្រសួងសុខាភិបាល នៅព្រឹកថ្ងៃទី២៥ ខែមករា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ថាមិនមានរកឃើញករណីឆ្លងកូវីដ១៩ថ្មីនោះទេ មានតែព្យាបាលអ្នកជំងឺ០៤នាក់ ជាសះស្បើយ។ ១៖ ស្ត្រីជនជាតិខ្មែរ អាយុ២៦ឆ្នាំ មានអាសយដ្ឋានស្នាក់នៅសង្កាត់ផ្សារកណ្តាល ក្រុងប៉ោយប៉ែត ខេត្តបន្ទាយមានជ័យ បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី១១ ខែមករា ឆ្នាំ២០២១។ ២៖ ស្ត្រីជនជាតិខ្មែរ អាយុ២៥ឆ្នាំ មានអាសយដ្ឋានស្នាក់នៅសង្កាត់ប៉ោយប៉ែត ក្រុងប៉ោយប៉ែត ខេត្តបន្ទាយមានជ័យ បានធ្វើដំណើរមកពីប្រទេសថៃ មកដល់កម្ពុជា នៅថ្ងៃទី១២ ខែមករា ឆ្នាំ២០២១។ ៣៖ បុរសជនជាតិខ្មែរ អាយុ៣៣ឆ្នាំ មានអាសយដ្ឋានស្នាក់នៅឃុំតាពូង ស្រុកថ្មគោល ខេត្តបាត់ដំបង បានធ្វើដំណើរមកពីប្រទេសថៃ មកដល់កម្ពុជា នៅថ្ងៃទី១២ ខែមករា ឆ្នាំ២០២១។ ៤៖ ស្ត្រីជនជាតិខ្មែរ អាយុ២៦ឆ្នាំ មានអាសយដ្ឋានស្នាក់នៅសង្កាត់ប៉ោយប៉ែត ក្រុងប៉ោយប៉ែត ខេត្តបន្ទាយមានជ័យ បានធ្វើដំណើរមកពីប្រទេសថៃ មកដល់កម្ពុជា នៅថ្ងៃទី១២ ខែមករា ឆ្នាំ២០២១។ បុគ្គលទាំង០៤នាក់ ខាងលើនេះ ត្រូវបានព្យាបាលជាសះស្បើយ និងត្រូវបានអនុញ្ញាតឲ្យចេញពី មន្ទីរពេទ្យខេត្តបង្អែក ខេត្តបន្ទាយមានជ័យ។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី២៥ ខែមករា ឆ្នាំ២០២១នេះ កម្ពុជារកឃើញអ្នកឆ្លងជំងឺកូវីដ១៩ សរុបចំនួន ៤៥៨ ក្នុងនោះអ្នកព្យាបាលជាសះស្បើយចំនួន ៤០៩នាក់ និងអ្នកជំងឺ ៤៩នាក់កំពុងសម្រាកព្យាបាលនៅមន្ទីរពេទ្យ៕ | 2021-01-25T14:10:00+07:00 | freshnewsasia.com | https://m.freshnewsasia.com/index.php/en/localnews/184796-2021-01-25-00-10-22.html |
7ba61c3e-fcfc-470c-a4d8-29d2039dae2b | ធនធានល្អកម្ររកបាន! ក្រុមគ្រូពេទ្យ និងនិសិ្សតពេទ្យ នាំគ្នាធ្វើរឿងបែបនេះឲ្យអ្នកជំងឺដុះដុំសាច់ខួរក្បាលរំភើបឡើងស្រក់ទឹកភ្នែក | យោងតាមការបង្ហោះរបស់គណនីហ្វេសប៊ុកមួយឈ្មោះ Sopanha Heng បានរូបភាពប៉ុន្មានសន្លឹក ដោយអមជាមួយអត្ថន័យមានខ្លឹមសារថា៖«អ្នកជំងឺ អាយុ៤៣ឆ្នាំ ភេទស្រី ជនជាតិភាគតិច រស់នៅខេត្តរតនៈគីរី បានចូលសំរាកនៅ មន្ទីរពេទ្យមិត្តភាពខ្មែរសូវៀត ដោយសារមានអាការៈប្រកាច់ញឹកញាប់ ៣ទៅ៤ឆ្នាំមកហើយ ក្នុងរយៈពេល១ខែចុងក្រោយនេះ អ្នកជំងឺប្រកាច់កាន់ញឹកជាងមុន និងឈឺក្បាលខ្លាំង, ក្រុមគ្រូពេទ្យផ្នែកវះកាត់ប្រព័ន្ធប្រសាទយើងបានរកឃើញថា អ្នកជំងឺមានដុះដុំសាច់ខួរក្បាល, ហើយពួកយើងបានធ្វើការវះកាត់យកដុំសាច់នោះចេញដោយជោគជ័យ។ ដោយអ្នកជំងឺមានសភាពល្អប្រសើរ, លែងមានការប្រកាច់ និងមិនមានអាការៈទន់ រឺពិការភាពឡើយ។ ដោយហេតុតែអ្នកជំងឺមិនមានលទ្ធភាពក្នុងការធ្វើដំណើរទៅផ្ទះវិញ, ក្រុមគ្រូពេទ្យ និងនិសិ្សតពេទ្យយើងបានជួយឧបត្ថម ថវិការមួយចំនួន ជាសោហ៊ុយ និងប្រើប្រាស់ក្នុងការធ្វើដំណើរទៅផ្ទះវិញ។ សូមជូនពរដល់ប្អូនៗនិសិ្សតដែលមានសណ្ដានចិត្ត ទទួលបាននូវសុខភាពល្អ និងជោគជ័យក្នុងការសិក្សា» ៕ | 2021-01-25T14:08:24+07:00 | kbnnews.com | https://kbn.news/archives/203133 |
2787b1cc-d3c2-49b0-a552-59c63a8789fc | អ្នកជំងឺកូវីដ-១៩ ជាសះស្បើយ ៤នាក់ ខណ:រកមិនឃើញករណីឆ្លងថ្មីបន្ថែមទៀតនោះទេ | ភ្នំពេញ ៖ ក្រសួងសុខាភិបាល បានចេញសេចក្ដីជូនដំណឹងឲ្យដឹងថា គិតត្រឹមព្រឹកថ្ងៃទី២៥ ខែមករា ឆ្នាំ២០២១ ក្រុមគ្រូពេទ្យជំនាញ រកមិនទាន់ឃើញមានករណីឆ្លងកូវីដ-១៩ថ្មី បន្ថែមទៀតនោះទេ ប៉ុន្តែបានព្យាបាលជាសះស្បើយចំនួន ០៤នាក់ ។ អ្នកជាសះស្បើយទាំង៤នាក់ រួមមាន ៖ ១- ស្ត្រីជនជាតិខ្មែរ អាយុ២៦ឆ្នាំ មានអាសយដ្ឋានស្នាក់នៅសង្កាត់ផ្សារកណ្តាល ក្រុងប៉ោយប៉ែត ខេត្តបន្ទាយមានជ័យ។ ២- ស្ត្រីជនជាតិខ្មែរ អាយុ២៥ឆ្នាំ មានអាសយដ្ឋានស្នាក់នៅ សង្កាត់ប៉ោយប៉ែត ក្រុងប៉ោយប៉ែត ខេត្តបន្ទាយមានជ័យ។ ៣- បុរសជនជាតិខ្មែរ អាយុ៣៣ឆ្នាំ មានអាសយដ្ឋានស្នាក់នៅ ឃុំតាពូង ស្រុកថ្មគោល ខេត្តបាត់ដំបង។ ៤- ស្ត្រីជនជាតិខ្មែរ អាយុ២៦ឆ្នាំ មានអាសយដ្ឋានស្នាក់នៅ សង្កាត់ប៉ោយប៉ែត ក្រុងប៉ោយប៉ែត ខេត្តបន្ទាយមានជ័យ។ អ្នកទាំង០៤នាក់ ខាងលើនេះ ត្រូវបានអនុញ្ញាតឲ្យចេញពី មន្ទីរពេទ្យខេត្តបង្អែក ខេត្តបន្ទាយមានជ័យ ទៅកាន់ទីស្នាក់អាស្រ័យរៀងៗខ្លួន រួចរាល់ហើយ។ សូមបញ្ជាក់ថា សរុបអ្នកឆ្លងជំងឺកូវីដ-១៩ សរុបចំនួន ៤៥៨ ក្នុងនោះអ្នកព្យាបាលជាសះស្បើយ ចំនួន ៤០៩នាក់ និងអ្នកជំងឺ ៤៩នាក់កំពុងសម្រាកព្យាបាលនៅមន្ទីរពេទ្យ៕ រក្សាសិទ្ធិដោយ ពិសិដ្ឋ CEN | 2021-01-25T10:43:29+07:00 | cen.com.kh | https://cen.com.kh/archives/288995.html |
32505948-fa9f-4857-9278-2183eb512aae | មន្ត្រីសុខាភិបាលទទួលស្គាល់ថាការចាក់វ៉ាក់សាំងកូវីដ១៩នៅអាមេរិកនៅយឺតយ៉ាវ | ក្រុមមន្ត្រីសុខាភិបាលក្នុងរដ្ឋបាលរបស់លោកប្រធានាធិបតី Joe Biden បានសារភាពកាលពីថ្ងៃអាទិត្យថា កិច្ចប្រឹងប្រែងរបស់រដ្ឋាភិបាលសហរដ្ឋអាមេរិកក្នុងការចាក់វ៉ាក់សាំងការពារពលរដ្ឋអាមេរិកាំងរាប់លាននាក់ពីការរាតត្បាតនៃជំងឺកូវីដ១៩ នៅមានភាពយឺតយ៉ាវ។ ក៏ប៉ុន្តែពួកគេសង្ឃឹមថា យុទ្ធនាការទប់ស្កាត់ជំងឺនោះនឹងមានភាពប្រសើរឡើងនៅក្នុងរយៈពេល៣ខែទៀត។ លោក Xavier Becerra (ហាវៀរ ប៊ីសេរ៉ា) រដ្ឋមន្ត្រីក្រសួងសុខាភិបាលនិងសុខុមាលភាពពលរដ្ឋ(HHS) ដែលត្រូវបានជ្រើសតាំងដោយលោកប្រធានាធិបតី Biden បានប្រាប់បណ្តាញទូរទស្សន៍ CNN អំពីស្ថានភាពចុងក្រោយនៃការចាក់វ៉ាក់សាំងថា៖ «យន្តហោះ កំពុងដាំក្បាលចុះ ហើយយើងបានបញ្ឈប់វា»។ លោក Becerra បាននិយាយទៀតថា៖ «អ្វីដែលយើងបានទទួល[ពីរដ្ឋបាលមុន]នោះមិនបានដំណើរការទេ ហើយឥឡូវនេះ យើងត្រូវតែធ្វើឱ្យវាដំណើរការ»។ លោកបានមានប្រសាសន៍ទៀតថា បញ្ហាទាំងនោះ នឹងមិនអាចត្រូវដោះស្រាយបានឆាប់នោះទេ ក៏ប៉ុន្តែថា៖ «យើងអាចធ្វើឱ្យប្រសើរឡើង យើងអាចវិលត្រឡប់ទៅកាន់ភាពប្រក្រតីឡើងវិញបាន»។ មុនចាកចេញពីតំណែងកាលពីសប្តាហ៍មុន ប្រធានាធិបតី Donald Trump បានសរសើរកិច្ចប្រឹងប្រែងរបស់រដ្ឋបាលលោកដើម្បីប្រឆាំងជំងឺរាតត្បាតនេះ។ លោកប្រធានាធិបតី Biden បានកំណត់គោលដៅនៃការចាក់វ៉ាក់សាំងចំនួន១០០លានដូសនៅក្នុងរយៈពេល១០០ថ្ងៃដំបូងនៃការកាន់តំណែងរបស់លោក។ កាលពីសប្តាហ៍មុន លោកបានចេញបទបញ្ជាប្រធានាធិបតីដើម្បីបង្កើនការផលិតវ៉ាក់សាំងដែលចាក់២ដូសឱ្យបានកាន់តែច្រើនឡើង ដែលឥឡូវនេះត្រូវបានអនុញ្ញាតឱ្យប្រើ ជាមួយនឹងឧបករណ៍ពេទ្យផ្សេងទៀតដែលគេត្រូវការដើម្បីព្យាបាលអ្នកដែលបានឆ្លងជំងឺកូវីដ១៩៕ | 2021-01-25T07:00:00+07:00 | khmer.voanews.com | https://khmer.voanews.com/a/us-covid-vaccines-will-lagging/5750595.html |
8e136b29-08d2-4a5b-8c83-bb43a87dcf0e | អាមេរិកនឹងតាមដានការវិវត្តថ្មីរបស់ជំងឺកូវីដ១៩ ដើម្បីសិក្សាថាតើវ៉ាក់សាំងនៅមានប្រសិទ្ធិភាពដែរឬទេ | សហរដ្ឋអាមេរិកកំពុងបង្កើនកិច្ចប្រឹងប្រែងដើម្បីតាមដានវីរុសកូរ៉ូណាវិវត្តថ្មីជាច្រើន ដែលកំពុងលេចចេញជារូបរាង ខណៈវីរុសនេះបន្តរាតត្បាតទូទាំងសកលលោក។ នេះបើតាមមន្ត្រីសុខាភិបាលម្នាក់ដែលបាននិយាយ កាលពីថ្ងៃអាទិត្យ។ អ្នកស្រីវេជ្ជបណ្ឌិត Rochelle Walensky នាយកមជ្ឈមណ្ឌលប្រយុទ្ធនឹងជំងឺឆ្លង (CDC) របស់សហរដ្ឋអាមេរិក បាននិយាយនៅក្នុងកិច្ចសម្ភាសន៍មួយកាលពីថ្ងៃអាទិត្យថា ផែនការនោះគឺឃ្លាំមើល «ផលប៉ះពាល់នៃវីរុសវិវត្តថ្មីទាំងនោះលើវ៉ាក់សាំង និងការព្យាបាលរបស់យើងដែរ»។ អ្នកស្រីវេជ្ជបណ្ឌិតបានមានប្រសាសន៍ទៀតថា មជ្ឈមណ្ឌល CDC បានសហការជាមួយវិទ្យាស្ថានសុខាភិបាលជាតិរដ្ឋបាលស្បៀងអាហារនិងឱសថ (FDA) និងក្រសួងការពារជាតិអាមេរិកនៅក្នុងការតាមដានវីរុសកូរ៉ូណាវិវត្តថ្មីនោះ។ ព័ត៌មាននោះមានឡើងខណៈដែលពិភពលោកមានការឆ្លងជំងឺកូវីដ១៩ ដល់ជិត ១០០លានករណី និងអ្នកស្លាប់ជាង ២លាននាក់ នេះបើតាមសាកលវិទ្យាល័យ Johns Hopkins។ ក្នុងខណៈនេះដែរ ប្រធានាធិបតីប្រទេសម៉ិកស៊ិកលោក Andres Manuel Lopez Obrador បានក្លាយជាមេដឹកនាំពិភពលោកចុងក្រោយបំផុត ដែលបានប្រកាសថា លោកបានធ្វើតេស្តឃើញមានជំងឺកូវីដ១៩។ លោកប្រធានាធិបតី ដែលមានអាយុ៦៧ឆ្នាំរូបនេះ បានសរសេរនៅលើ Twitter កាលពីថ្ងៃអាទិត្យថា៖ «ខ្ញុំសោកស្តាយនឹងជម្រាបអស់លោកអ្នកថា ខ្ញុំបានឆ្លងជំងឺកូវីដ១៩។ រោគសញ្ញាខ្ញុំស្រាល ក៏ប៉ុន្តែ ខ្ញុំកំពុងធ្វើការព្យាបាលរួចហើយ»។ ប្រទេសម៉ិកស៊ិកបានបញ្ជាក់ថា ខ្លួនមានការឆ្លងជំងឺកូវីដ១៩ជាង ១,៧លានករណី និងមនុស្សស្លាប់ជាង ១៤៩.០០០នាក់ ដែលជាចំនួនស្លាប់ខ្ពស់ជាងគេទី៤ នៅក្នុងពិភពលោក បន្ទាប់ពីសហរដ្ឋអាមេរិក ប្រេស៊ីល និងឥណ្ឌា៕ | 2021-01-25T07:00:00+07:00 | khmer.voanews.com | https://khmer.voanews.com/a/us-to-track-covid-19-variants-study-whether-vaccines-remain-effective/5750632.html |
91d61863-b69d-4b0d-ba75-999244379d48 | BREAKING: សហរដ្ឋអាមេរិក៖ អ្នកជំងឺ ៣,៤២៧នាក់ស្លាប់ និងមនុស្សជាង ១៧ម៉ឺននាក់ទៀតឆ្លងកូវីដ-១៩ នៅក្នុងពេលតែ១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ១៧២,៩១៣នាក់ទៀតបានឆ្លង COVID-19 ខណៈអ្នកជំងឺ ៣,៤២៧នាក់ទៀតឯណោះបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃអាទិត្យ ទី២៤ ខែមករា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២៥,៥៦៦,៧៨៩ករណី ក្នុងនោះមានអ្នកស្លាប់សរុបចំនួន ៤២៧,៦៣៥នាក់ និងជាសះស្បើយឡើងសរុប ១៥,៣៣០,៩៤៩លាននាក់។ គួរបញ្ជាក់ថា លោក ចូ បៃដិន បានស្បថឡើងកាន់តំណែងជាប្រធានាធិបតីទី ៤៦ របស់សហរដ្ឋអាមេរិក នៅថ្ងៃពុធ ទី២០ ខែមករា រួចហើយ។ ក្រោយការស្បថឡើងកាន់តំណែង តែប៉ុន្មានម៉ោងប៉ុណ្ណោះ លោកប្រធានាធិបតី ចូ បៃដិន បានប្រកាសបញ្ឈប់ដំណើរការដកសហរដ្ឋអាមេរិក ចេញពីអង្គការសុខភាពពិភពលោក (WHO)។ លោក ចូ បៃដិន បានអះអាងថា រយៈពេល ១០០ថ្ងៃដំបូងនៃការកាន់អំណាចរបស់លោក គឺជាសង្គ្រាមដើម្បីប្រយុទ្ធនឹង COVID-19៕ | 2021-01-24T15:45:00+07:00 | freshnewsasia.com | https://m.freshnewsasia.com/index.php/en/internationalnews/184753-2021-01-24-01-45-11.html |
473f3b99-5037-494b-bbbd-29cb5665aeb0 | ក្រសួងប្រកាស រកឃើញអ្នកឆ្លងជំងឺកូវីដ១៩ថ្មី ចំនួន២នាក់ទៀត ជាករណីនាំចូល និងព្យាបាលជាសះស្បើយ២នាក់ | ក្រសួងសុខាភិបាលកម្ពុជា នៅព្រឹកថ្ងៃទី២៤ ខែមករា ឆ្នាំ២០២១នេះ បានចេញសេចក្ដីប្រកាសព័ត៌មានមួយ អោយដឹងថា ក្រសួងបានរកឃើញ អ្នកឆ្លងជំងឺកូវីដ១៩ថ្មី ចំនួនពីរនាក់បន្ថែមទៀត ជាករណីនាំចូល ខណៈមានអ្នកព្យាបាលជាសះស្បើយ ចំនួន២នាក់ផងដែរ។ សូមបញ្ជាក់ថា គិតត្រឹមព្រឹក ថ្ងៃទី២៤ ខែមករា ឆ្នាំ២០២១ កម្ពុជាបានរកឃើញអ្នកឆ្លងជំងឺកូវីដ១៩សរុបចំនួន ៤៥៨ នាក់ ក្នុងនោះបានព្យាបាលជជាសះស្បើយសរុបចំនួន ៤០៥ នាក់ និងកំពុងសម្រាកព្យាបាល នៅមន្ទីពេទ្យ សរុបចំនួន ៥៣ នាក់ (គ្មានអ្នកស្លាប់)៕ | 2021-01-24T14:16:00+07:00 | dap-news.com | https://dap-news.com/national/2021/01/24/114342/ |
c8245cdd-659a-459b-b981-1eb6bbf8e1e1 | TOP NEWS: ក្រសួងសុខាភិបាលប្រកាសរកឃើញអ្នកឆ្លងជំងឺកូវីដ១៩ ថ្មីចំនួន២នាក់ថែមទៀត ខណៈអ្នកជំងឺ២នាក់ព្យាបាលជាសះស្បើយ (Video inside) | ក្រសួងសុខាភិបាល នៅព្រឹកថ្ងៃទី២៤ ខែមករា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងជំងឺកូវីដ១៩ ថ្មីចំនួន ២នាក់ថែមទៀត ដែលម្នាក់ជាពលករមកពីប្រទេសថៃ និងម្នាក់ទៀតជាអ្នកដំណើរមកពីអាមេរិក។ នៅថ្ងៃនេះក្រសួងក៏បានប្រកាស ពីការព្យាបាលអ្នកជំងឺ២នាក់ជាសះស្បើយ និងអនុញ្ញាតឲ្យចេញពីមន្ទីរពេទ្យផងដែរ។ ១៖ ស្ត្រីជនជាតិខ្មែរ អាយុ ៥៧ឆ្នាំ មានអាសយដ្ឋានស្នាក់នៅ សង្កាត់ចោមចៅទី៤ ខណ្ឌពោធិ៍សែនជ័យ រាជធានីភ្នំពេញ ជាអ្នកដំណើរមកពីសហរដ្ឋអាមេរិក បន្តជើងហោះហើរនៅប្រទេសកូរ៉េខាងត្បូង មកដល់កម្ពុជា នៅថ្ងៃទី១០ ខែមករា ឆ្នាំ២០២១។ លទ្ធផលធ្វើតេស្តវត្ថុសំណាកលើកទី០២ របស់ស្ត្រីរូបនេះ ផ្តល់ ដោយវិទ្យាស្ថានជាតិសុខភាពសាធារណៈ នៃក្រសួងសុខាភិបាល គឺ វិជ្ជមានវីរុសកូវីដ-១៩ ហើយបច្ចុប្បន្ន អ្នកជំងឺត្រូវបានដាក់ឱ្យសម្រាកព្យាបាល នៅមណ្ឌលសុខភាពចាក់អង្រែ រាជធានីភ្នំពេញ។ សូមកត់សម្គាល់ថា៖ អ្នកដំណើរតាមយន្តហោះជាមួយអ្នកជំងឺខាងលើ សរុបមានចំនួន ១៣៨នាក់ ដែលនៅក្នុងចំនួននេះ មានបុគ្គលខាងលើនេះផងដែរ។ រីឯ អ្នកដំណើរចំនួន ១៣៧នាក់ ដែលមានលទ្ធផល តេស្តអវិជ្ជមានវីរុសកូវីដ-១៩ នោះ ត្រូវបានដាក់ឱ្យធ្វើចត្តាឡីស័កចំនួន ១៤ថ្ងៃ នៅសណ្ឋាគារមួយក្នុងរាជ ធានីពេញចំនួន ១០នាក់ សណ្ឋាគារមួយទៀត ក្នុងរាជធានីពេញ ចំនួន០១នាក់ សណ្ឋាគារមួយទៀត ក្នុងរាជធានីពេញ ចំនួន៧៩នាក់ ស្ថានទូតអាមេរិក ចំនួន ០១នាក់ ស្ថានទូតបារាំង ចំនួន០១នាក់ ស្ថានទូតស្វីស ចំនួន ០៥នាក់ និងមណ្ឌលចត្តាឡីស័ករាជធានីភ្នំពេញ ចំនួន ៤០នាក់។ ២៖ បុរសជនជាតិខ្មែរ អាយុ ២៦ឆ្នាំ មានអាសយដ្ឋានស្នាក់នៅ ភូមិស្លែង ឃុំស្រណោល ស្រុកក្រឡាញ ខេត្តសៀមរាប បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី១៥ ខែមករា ឆ្នាំ២០២១ លទ្ធផលធ្វើតេស្ត វត្ថុសំណាករបស់បុរសរូបនេះ ផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ គឺ វិជ្ជមានវីរុសកូវីដ-១៩ ហើយបច្ចុប្បន្នអ្នកជំងឺត្រូវបានដាក់ឱ្យសម្រាកព្យាបាល នៅមន្ទីរពេទ្យបង្អែកខេត្តបន្ទាយមានជ័យ។ ១៖ បុរសជនជាតិឥណ្ឌូណេស៊ី អាយុ៤៣ឆ្នាំ មានអាសយដ្ឋានស្នាក់នៅសណ្ឋាគារមួយ ក្នុងរាជធានីភ្នំពេញ បានធ្វើដំណើរមកពីប្រទេសសិង្ហបុរី មកដល់កម្ពុជានៅថ្ងៃទី២៥ ខែធ្នូ ឆ្នាំ២០២០។ បុរសរូបនេះត្រូវ បានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន ០២លើក ត្រូវបានអនុញ្ញាតឱ្យចេញពីមជ្ឈមណ្ឌលជាតិកម្ចាត់រោគរបេងនិងហង់សិន។ ២៖ បុរសជនជាតិខ្មែរអាយុ ៣៤ឆ្នាំ មានអាសយដ្ឋានស្នាក់នៅស្រុកព្រះស្តេច ខេត្តព្រៃវែង បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី១៥ ខែមករា ឆ្នាំ២០២១ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន០២លើក ត្រូវបានអនុញ្ញាតឱ្យចេញពីមន្ទីរពេទ្យ បង្អែកខេត្តបន្ទាយមានជ័យ។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី២៤ ខែមករា ឆ្នាំ២០២១នេះ កម្ពុជារកឃើញអ្នកឆ្លងកូវីដ១៩ សរុបចំនួន ៤៥៨ នាក់ ក្នុងនោះអ្នកជាសះស្បើយចំនួន ៤០៥នាក់ និងអ្នកជំងឺ៥៣នាក់កំពុងសម្រាកនៅមន្ទីរពេទ្យ៕ | 2021-01-24T14:15:00+07:00 | freshnewsasia.com | https://m.freshnewsasia.com/index.php/en/localnews/184749-2021-01-24-00-15-12.html |
2f24c0ab-cc4d-481b-bf0c-e463669a5834 | ថ្ងៃនេះ នៅកម្ពុជាបន្ដមានអ្នកឆ្លងកូវីដ-១៩ និងមានអ្នកព្យាបាលជាសះស្បើយបន្ថែមទៀត | រាជធានីភ្នំពេញៈ ក្រសួងសុខាភិបាល បានចេញសេចក្តីប្រកាសព័ត៌មាន នៅព្រឹក ថ្ងៃទី២៤ ខែមករា ឆ្នាំ២០២១ ថា កម្ពុជាបន្ដរកឃើញករណីឆ្លងថ្មី នៃជំងឺកូវីដ-១៩ លើពលករខ្មែរម្នាក់ មកពីប្រទេសថៃ និងម្នាក់ទៀត ជាអ្នកដំណើរមកពីអាមេរិក។ ក្រសួងសុខាភិបាល បានបញ្ជាក់-ថា ក្រៅពីរកឃើញករណីឆ្លងថ្មីនោះ នៅកម្ពុជាក៏មានអ្នកព្យាបាលជាសះស្បើយពីជំងឺកូវីដ១៩ ចំនួន២នាក់បន្ថែមទៀតផងដែរ។ ដោយឡែកអ្នកឆ្លងថ្មី នៃជំងឺកូវីដ-១៩នោះ រួមមាន ១-ស្ត្រីជនជាតិខ្មែរ អាយុ៥៧ឆ្នាំ មានអាសយដ្ឋាន នៅសង្កាត់ចោមចៅទី៤ ខណ្ឌពោធិ៍សែនជ័យ រាជធានីភ្នំពេញ។ គាត់ជាអ្នកដំណើរមកពីសហរដ្ឋអាមេរិក ហើយបានបន្តជើងហោះហើរនៅប្រទេសកូរ៉េខាងត្បូង និងមកដល់កម្ពុជា នៅថ្ងៃទី១០ ខែមករា ឆ្នាំ២០២១។ រីឯលទ្ធផល នៃការធ្វើតេស្តលើវត្ថុសំណាកលើកទី២របស់ស្ត្រីម្នាក់នេះ ត្រូវបានផ្តល់ឲ្យ ដោយវិទ្យាស្ថានជាតិសុខភាពសាធារណៈ នៃក្រសួងសុខាភិបាល រកឃើញវិជ្ជមាន នៃវីរុសកូវីដ-១៩។ បច្ចុប្បន្ន អ្នកជំងឺត្រូវបានដាក់ឱ្យសម្រាកព្យាបាល នៅមណ្ឌលសុខភាពចាក់អង្រែ រាជធានីភ្នំពេញ។ ក្រសួងសុខាភិបាល បានបន្ថែមថា អ្នកដំណើរតាមយន្តហោះជាមួយអ្នកជំងឺខាងលើ មានសរុប១៣៨នាក់ ដោយរួមទាំងស្រ្ដីខាងលើផងដែរ។ ដោយឡែកអ្នកដំណើរ ចំនួន១៣៧នាក់ផ្សេងទៀត ត្រូវបានធ្វើតេស្ត រកឃើញអវិជ្ជមាន នៃវីរុសកូវីដ-១៩។ ប៉ុន្ដែទោះជាយ៉ាងណា អ្នកដំណើរទាំងនោះ ក៏ត្រូវដាក់ឱ្យធ្វើចត្តាឡីស័ក រយៈពេល១៤ថ្ងៃ រួមមាន ចំនួន១០នាក់ដាក់នៅសណ្ឋាគារមួយ នារាជធានីពេញ, ចំនួនម្នាក់ ដាក់នៅសណ្ឋាគារមួយទៀត ក្នុងរាជធានីពេញ, ចំនួន៧៩នាក់ ដាក់នៅសណ្ឋាគារមួយទៀត ក្នុងរាជធានីពេញ, ចំនួនម្នាក់ ដាក់នៅស្ថានទូតអាមេរិក, ម្នាក់ដាក់នៅស្ថានទូតបារាំង, ចំនួន៥នាក់ដាក់នៅស្ថានទូតស្វីស និងចំនួន៤០នាក់ដាក់នៅមណ្ឌលចត្តាឡីស័ក នារាជធានីភ្នំពេញ។ ២-បុរសជនជាតិខ្មែរ អាយុ២៦ឆ្នាំ មានអាសយដ្ឋាន នៅភូមិស្លែង ឃុំស្រណោល ស្រុកក្រឡាញ់ ខេត្តសៀមរាប។ គាត់បានធ្វើដំណើរមកពីប្រទេសថៃ ហើយបានមកដល់កម្ពុជា នៅថ្ងៃទី១៥ ខែមករា ឆ្នាំ២០២១ និងធ្វើតេស្តវត្ថុសំណាករបស់គាត់ ដែលបានផ្តល់ឲ្យ ដោយវិទ្យាស្ថានប៉ាស្ទ័រកម្ពុជា នារាជធានីភ្នំពេញ រកឃើញវិជ្ជមាន នៃវីរុសកូវីដ-១៩។ បច្ចុប្បន្នអ្នកជំងឺត្រូវបានដាក់ឱ្យសម្រាកព្យាបាល នៅក្នុងមន្ទីរពេទ្យបង្អែកខេត្តបន្ទាយមានជ័យ។ ដោយឡែកសម្រាប់អ្នកព្យាបាលជាសះស្បើយ ទាំង២នាក់នោះ រួមមាន៖ ១-បុរសជនជាតិឥណ្ឌូនេស៊ី អាយុ៤៣ឆ្នាំ មានអាសយដ្ឋាននៅសណ្ឋាគារមួយ នៅក្នុងរាជធានីភ្នំពេញ។ គាត់បានធ្វើដំណើរមកពីប្រទេសសិង្ហបុរី ហើយបានមកដល់កម្ពុជា នៅថ្ងៃទី២៥ ខែធ្នូ ឆ្នាំ២០២០។ បុរសរូបនេះត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមាន នៃវីរុសកូវីដ-១៩ ចំនួន២លើក ទើបក្រុមគ្រូពេទ្យអនុញ្ញាតឱ្យចេញពីមជ្ឈមណ្ឌលជាតិកម្ចាត់រោគរបេង និងហង់សិន។ ២-បុរសជនជាតិខ្មែរ អាយុ៣៤ឆ្នាំ មានអាសយដ្ឋាន នៅស្រុកព្រះស្តេច ខេត្តព្រៃវែង។ គាត់ជាអ្នកដំណើរមកពីប្រទេសថៃ ហើយបានមកដល់កម្ពុជា នៅថ្ងៃទី១៥ ខែមករា ឆ្នាំ២០២១។ បុរសរូបនេះត្រូវបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមាន នៃវីរុសកូវីដ-១៩ ចំនួន២លើក ទើបក្រុមគ្រូពេទ្យអនុញ្ញាតឱ្យចេញពីមន្ទីរពេទ្យបង្អែកខេត្តបន្ទាយមានជ័យ។ បើគិតមកដល់វេលាម៉ោង៧ព្រឹក ថ្ងៃទី២៤ ខែមករា ឆ្នាំ២០២១ កម្ពុជារកឃើញអ្នកឆ្លងកូវីដ-១៩ សរុប ៤៥៨ នាក់។ ក្នុងចំណោមអ្នកជំងឺទាំងនោះមានអ្នកព្យាបាលជាសះស្បើយ ចំនួន ៤០៥នាក់ ហើយអ្នកជំងឺ៥៣នាក់ផ្សេងទៀត កំពុងសម្រាកព្យាបាល នៅក្នុងមន្ទីរពេទ្យរបស់រដ្ឋ៕ សូមអានខ្លឹសាររបស់ក្រសួងសុខាភិបាលទាំងស្រុង ដូចខាងក្រោម៖ | 2021-01-24T10:19:32+07:00 | kbnnews.com | https://kbn.news/archives/202997 |
0b7e3e76-0bcd-47f1-8ad1-be331ef615cf | ករណីឆ្លងជំងឺកូវីដ១៩ នៅទូទាំងពិភពលោក កើនដល់ជិត ១០០ លាននាក់ | ពិភពលោកមានករណីឆ្លងជំងឺកូវីដ១៩ ជិត ១០០ លាននាក់ ហើយមនុស្សជាង ២ លាននាក់បានស្លាប់ដោយសារជំងឺនេះ។ នេះបើយោងតាមទិន្នន័យរបស់សាកលវិទ្យាល័យ Johns Hopkins នៅក្នុងសហរដ្ឋអាមេរិក។ ករណីឆ្លង និងស្លាប់ដោយសារជំងឺកូវីដ១៩ បន្ដកើនឡើងនៅក្នុងសហរដ្ឋអាមេរិក។ សាកលវិទ្យាល័យ Johns Hopkins បានរាយការណ៍កាលពីព្រឹកថ្ងៃអាទិត្យថា សហរដ្ឋអាមេរិកមានករណីឆ្លងជំងឺកូវីដ១៩ ជិត ២៥ លានករណី និងមានករណីស្លាប់ដោយសារជំងឺនេះជាង ៤១៧.០០០ ករណី ដែលតួលេខទាំងពីរនេះគឺជាតួលេខខ្ពស់ជាងគេបំផុតនៅក្នុងពិភពលោក។ ប្រទេសឥណ្ឌាស្ថិតនៅលំដាប់ទីពីរបន្ទាប់ពីសហរដ្ឋអាមេរិក ដោយមានករណីឆ្លងចំនួន ១០ លាន ៦ សែនករណី និងករណីស្លាប់ជាង ១៥៣.០០០ ករណី។ ប្រទេសប្រេស៊ីល មានករណីឆ្លងជិត ៩ លានករណី និងករណីស្លាប់ជាង ២១៦.០០០ ករណី។ លោក Tedros Adhanom Ghebreyesus អគ្គនាយកអង្គការសុខភាពពិភពលោក (WHO) បានមានប្រសាសន៍ថា វ៉ាក់សាំងបង្ការជំងឺកូវីដ១៩ អាចធ្វើឲ្យការរាតត្បាតជាសាកលនៃជំងឺនេះស្ថិតនៅក្រោមការគ្រប់គ្រងបាន ដោយដំណើរការចាក់វ៉ាក់សាំងនេះកំពុងធ្វើឡើងនៅតាមប្រទេសជាង ៥០។ ក៏ប៉ុន្តែ លើកលែងតែប្រទេសពីរចេញប៉ុណ្ណោះ ប្រទេសទាំងអស់នោះគឺជាប្រទេសដែលមានប្រាក់ចំណូលខ្ពស់ ឬមធ្យម៕ | 2021-01-24T07:00:00+07:00 | khmer.voanews.com | https://khmer.voanews.com/a/world-nearly-100-million-covid-cases/5749751.html |
5c4f66fa-e8ea-433a-87dd-851ccb4df80e | ថៃប្រកាសរកឃើញអ្នកឆ្លងកូវីដ-១៩ ជិត២០០នាក់ និងអ្នកជំងឺម្នាក់ទៀតស្លាប់ នៅក្នុងរបាយការណ៍ថ្ងៃសៅរ៍នេះ | ប្រទេសថៃនៅថ្ងៃសៅរ៍ ទី២៣ ខែមករា ឆ្នាំ២០២១នេះ បានប្រកាសរកឃើញអ្នកឆ្លងជំងឺ COVID-19 ចំនួន ១៩៨នាក់បន្ថែមទៀត ខណៈអ្នកជំងឺម្នាក់ទៀតបានបាត់បង់ជីវិត។ នេះបើតាមការចេញផ្សាយ ដោយទីភ្នាក់ងារព័ត៌មានចិនស៊ីនហួរ។ បើតាមអាជ្ញាធរគ្រប់គ្រង COVID-19 របស់ប្រទេសថៃ ក្នុងចំណោមករណីឆ្លងថ្មីៗខាងលើនេះ ១៨០នាក់ជាករណីឆ្លងក្នុងស្រុក និង ១៨នាក់ទៀតជាករណីនាំចូល។ ចំពោះអ្នកជំងឺ COVID-19 ម្នាក់ទៀតដែលបានបាត់បង់ជីវិតនោះ គឺជាបុរសជនជាតិថៃវ័យ ៨១ឆ្នាំ ដែលបានឆ្លងជំងឺ COVID-19 ពីសមាជិកគ្រួសារ ហើយបុរសវ័យចំណាស់រូបនេះ ក៏មានជំងឺប្រចាំកាយធ្ងន់ធ្ងរស្រាប់ផងដែរ។ គួរបញ្ជាក់ថា គិតត្រឹមថ្ងៃសៅរ៍នេះ ប្រទេសថៃមានករណីឆ្លង COVID-19 សរុប ១៣,៣០២ករណី ក្នុងនោះ ១០,០៤៥នាក់ជាករណីឆ្លងក្នុងស្រុក និង ២,៣៥៧នាក់ទៀត ជាករណីនាំចូល។ ក្នុងចំណោមករណីឆ្លងទាំងអស់ នេះ អ្នកជំងឺសរុប ៧២នាក់បានស្លាប់ និង ១០,៤៤៨នាក់ជាសះស្បើយឡើងវិញ៕ | 2021-01-24T00:57:00+07:00 | freshnewsasia.com | https://m.freshnewsasia.com/index.php/en/internationalnews/184736-2021-01-23-10-57-41.html |
8a28e53a-6fde-4a44-a6f2-72c40b1f531e | ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី បន្តចុះផ្សព្វផ្សាយពីវិធីសាស្ត្រទប់ស្កាត់ជំងឺកូវីដ១៩ និងចែកអំណោយមួយចំនួនជូនប្រជាពលរដ្ឋជាង៥០០នាក់ នៅក្រុងកែប | ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ចំនួន៣១៥នាក់ បានបន្តចុះសម្រាប់ការងារមនុស្សធម៌របស់ខ្លួន ដោយក្នុងនោះបានចុះអប់រំផ្សព្វផ្សាយអំពីវិធីសាស្ត្រទប់ស្កាត់ និងការការពារខ្លួនពីជំងឺកូវីដ១៩ រួមជាមួយនិងការចែកអំណោយជាសម្ភារមួយចំនួន និងការពិនិត្យព្យាបាលព្រមទាំងការចែកជូនថ្នាំពេទ្យដល់អ្នកជំងឺប្រចាំកាយដោយឥតគិតថ្លៃ ជូនប្រជាពលរដ្ឋរស់នៅខេត្តកែបប្រមាណជាង៥០០នាក់។ ការបន្តចុះអប់រំផ្សព្វផ្សាយអំពីការទប់ស្កាត់ជំងឺកូវីដ១៩ របស់ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ធ្វើឡើងនាថ្ងៃទី២៣ ខែមករា ឆ្នាំ២០២១ នៅវិទ្យាល័យ ប៊ុន រ៉ានី ហ៊ុន សែន ចរិយាវង្ស ភូមិដំណាក់ចំបក់ សង្កាត់អូរក្រសារ ក្រុងកែប ខេត្តកែប ដឹកនាំដោយលោក លេង ផាលី រដ្ឋលេខាធិការក្រសួងផែនការ សហប្រធានអង្កេតប្រជាសាស្រ្ត និងសុខភាពជាមួយក្រសួងសុខាភិបាល និងជាប្រធានប្រតិបត្តិក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ដែលមានកិត្តិសេដ្ឋាបណ្ឌិត ឆាយ ថន ទេសរដ្ឋមន្ត្រី រដ្ឋមន្ត្រីក្រសួងផែនការ និងលោក ហ៊ុន ម៉ានី ជាប្រធានកិត្តិយសក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី និងមានការសហការជាមួយលោក សោម ពិសិដ្ឋ អភិបាលខេត្តកែប លោកស្រី ទិត្យ សុខា អភិបាលក្រុងកែប មន្ទីរសុខាភិបាលខេត្តកែប សហភាពសហព័ន្ធយុវជនកម្ពុជាខេត្តកែប និងអាជ្ញាធរមូលដ្ឋានខេត្តកែបដែលពាក់ព័ន្ធ។ ផ្សព្វផ្សាយអប់រំបន្តវិធានការការពារទប់ស្កាត់ជំងឺកូវីដ-១៩ មានបង្រៀនប្រជាពលរដ្ឋឲ្យយល់ដឹងអំពីការរស់នៅស្អាតប្រកបដោយអនាម័យល្អ ដោយលាងសម្អាតដៃនឹងអាកុល ឬសាប៊ូ ពាក់ម៉ាស់ឲ្យបានត្រឹមត្រូវនៅពេលចាំបាច់ ហូបស្អាត គេងស្អាត ចែក អាកុល ម៉ាស់ ម៉ាស៊ីនវាស់កម្តៅ សាប៊ូ ក្រដាស់រូបភាពផ្សព្វផ្សាយអំពីការថែរក្សាអនាម័យ ការរក្សាគម្លាត សុវត្ថិភាពគឺជាវិធីមួយដ៏ល្អប្រពៃ ក្នុងចំណោមវិធីល្អបំផុត មួយចំនួនដែលយើងត្រូវអនុវត្តន៍ រួមទាំងស្បៀងអាហារមានជានំប៉័ង និងទឹកសុទ្ធ។ ជំងឺទូទៅ អប់រំសុខភាព ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឫសដូងបាត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺកាមរោគ ជំងឺគ្រុនចាញ់ ជំងឺគ្រុនឈាម គ្រុនឈិះ ជំងឺទឹកនោមផ្អែម ជំងឺបេះដូង លើសឈាម ជំងឺតម្រងនោម អេកូ (ពិនិត្យលើផ្ទៃពោះស្ត្រីមានគភ៌)…។ល។ និងបានពិនិត្យព្យាបាលជំងឺជូនប្រជាពលរដ្ឋចំនួន៥១៣នាក់។ សូមជម្រាបថា ក្នុងរយៈពេល៩៧ខែ (ថ្ងៃទី០២ ខែធ្នូ ឆ្នាំ២០១២ ដល់ថ្ងៃទី២៣ ខែមករា ឆ្នាំ២០២១) មានរយៈពេល៩ឆ្នាំ ក្រោមការដឹកនាំរបស់លោក ហ៊ុន ម៉ានី ដោយមានក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ចំនួន ៤,៣៦៣នាក់ បានចុះពិនិត្យ និងព្យាបាលជំងឺជូនប្រជាពលរដ្ឋដោយឥតគិតថ្លៃក្នុង២០រាជធានីខេត្ត បានចំនួន ២៧០លើក ក្នុងនោះព្យាបាលជំងឺជូនប្រជាពលបានចំនួន ៥៤១,៤១៦នាក់ (ហាសិបបួនម៉ឺនមួយពាន់បួនរយដប់ ប្រាំមួយនាក់) ក្នុងនោះស្ត្រីមានចំនួន ៣៦៤,១៣៣នាក់(សាមសិបប្រាំមួយម៉ឺនបួនពាន់មួយរយសាមសិបបីនាក់)។ លោក លេង ផាលី បានឲ្យដឹងថា ការចុះពិនិត្យនិងព្យាបាលប្រជាពលរដ្ឋនេះ គឺជាស្មារតីមនុស្សធម៌សុទ្ធសាធដែលស្តែងចេញពីសេចក្តីស្រឡាញ់បងប្អូនប្រជាពលរដ្ឋ ក្នុងនាមជាឈាមជ័រខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្ររបស់ប្រជាពលរដ្ឋមួយចំណែកផងដែរ។ ប្រធានប្រតិបត្តិក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី បានបន្ថែមថា ការងារមនុស្សធម៌ចុះជួយប្រជាពលរដ្ឋរៀងរហូតមកគឺកើតចេញពីការឧបត្ថម្ភគាំទ្រ និងការចង្អុលបង្ហាញពីសំណាក់ឯកឧត្តមប្រធាន ហ៊ុន ម៉ានី ដែលលោកតែងខ្វល់ខ្វាយគិតគូរ និងរួមសុខរួមទុក្ខជាមួយប្រជាពលរដ្ឋដែលជួបការលំបាកគ្រប់កាលទេសៈ ។ សូមបញ្ជាក់ថា គិតត្រឹមថ្ងៃទី២៣ ខែមករា ឆ្នាំ ២០២១ បានព្យាបាលជំងឺជូនប្រជាពលរដ្ឋក្នុង ខេត្តកំពង់ស្ពឺ ខេត្តកំពង់ធំ ខេត្តកំពង់ចាម ខេត្តព្រៃវែង ខេត្តតាកែវ ខេត្តកំពង់ឆ្នាំង ខេត្តសៀមរាប(អង្គរសង្ក្រាន្ត) ខេត្តបាត់ដំបង ខេត្តកណ្តាល ខេត្តព្រះវិហារ ខេត្តកំពត ខេត្តកែប ខេត្តកោះកុង ខេត្តព្រះសីហនុ ខេត្តបន្ទាយមានជ័យ ខេត្តស្វាយរៀង និងរាជធានីភ្នំពេញ ខេត្តឧត្តរមានជ័យ ខេត្តត្បូងឃ្មុំ ដោយបានសហការជាមួយសាខាសកម្មជន ក្រុមការងារយុវជនគណបក្សរាជធានីភ្នំពេញ សហភាពសហព័ន្ធយុវជនកម្ពុជា យុវជនកាកបាទក្រហមកម្ពុជា យុវជនកាយរិទ្ធិកម្ពុជា ក្រុមការងារថ្នាក់កណ្តាល ចុះជួយរាជធានីខេត្ត ក្រុមការងារថ្នាក់ជាតិចុះជួយរាជធានីខេត្ត មន្ទីរសុខាភិបាលខេត្ត និងអាជ្ញាធរគ្រប់ជាន់ថ្នាក់៕ | 2021-01-23T23:33:00+07:00 | freshnewsasia.com | https://m.freshnewsasia.com/index.php/en/localnews/184732-2021-01-23-09-33-18.html |
200692b1-a1d7-441a-bf16-f95ef4eb0777 | កងកម្លាំងឆ្មាំជាតិអាមេរិករាប់រយនាក់ «ឆ្លងជំងឺកូវីដ-១៩» ក្រោយចូលរួមក្នុង ពិធីស្បថឡើងកាន់តំណែងរបស់ លោក ចូ បៃដិន (Video inside) | កងកម្លាំងឆ្មាំជាតិអាមេរិកចន្លោះពី ១៥០-២០០នាក់ ដែលត្រូវបានដាក់ពង្រាយក្នុងរដ្ឋធានីវ៉ាស៊ីនតោន ដើម្បីធានាសន្តិសុខ និងសុវត្ថិភាពនៅថ្ងៃលោក ចូ បៃដិន ស្បថឡើងកាន់តំណែងនោះ ត្រូវបានធ្វើតេស្ដវិជ្ជមាន COVID-19។ នេះបើតាមមន្ត្រីអាមេរិកម្នាក់ ដកស្រង់ចេញផ្សាយដោយសារព័ត៌មាន CNA នៅរសៀលថ្ងៃសៅរ៍ ទី២៣ ខែមករា ឆ្នាំ២០២១។ មន្ត្រីអាមេរិកខាងលើដដែល ថ្លែងនៅក្នុងលក្ខខណ្ឌមិនបញ្ចេញឈ្មោះ បានឱ្យដឹងទៀតថា ចំនួនឆ្មាំជាតិដែលឆ្លង COVID-19 អាចនឹងកើនឡើង ប៉ុន្តែវានៅតែជាចំនួនតិចតួចនៅឡើយ នៅក្នុងចំណោមឆ្មាំជាតិសរុបច្រើនជាង ២៥,០០០នាក់ ដែលត្រូវបានដាក់ពង្រាយក្នុងរដ្ឋធានីវ៉ាស៊ីនតោន ដើម្បីធានាសន្តិសុខ និងសុវត្ថិភាពនៅថ្ងៃលោក ចូ បៃដិន ស្បថឡើងកាន់តំណែង ជាប្រធានាធិបតីអាមេរិកទី ៤៦ កាលពីថ្ងៃទី២០ ខែមករាកន្លងទៅនេះ។ គួរបញ្ជាក់ថា បើតាមគេហទំព័រ worldometer សហរដ្ឋអាមេរិកមានករណីឆ្លង COVID-19 សរុប ២៥,៣៩០,០៤២ករណី ក្នុងនោះស្លាប់ ៤២៤,១៧៧នាក់ ជាសះស្បើយឡើងវិញ ១៥,២២២,៧១៩នាក់៕ | 2021-01-23T22:35:00+07:00 | freshnewsasia.com | https://m.freshnewsasia.com/index.php/en/internationalnews/184727-2021-01-23-08-35-10.html |
0eb0226a-17b1-4420-89e2-f6569595bb86 | សារព័ត៌មានអូស្រ្តាលី ចុះផ្សាយកោតសរសើរកម្ពុជា អំពីការគ្រប់គ្រងជំងឺកូវីដ១៩ បានល្អ និងគ្មានករណីស្លាប់់ | សារព័ត៌មានអូស្រ្តាលី SBC News នាថ្មីៗនេះ បានចុះផ្សាយកោតសរសើរចំពោះរដ្ឋាភិបាលប្រទេសកម្ពុជា ដែលបានគ្រប់គ្រងជំងឺកូវីដ១៩ បានយ៉ាងល្អប្រសើរ ហើយមិនមានករណីស្លាប់ណាមួយឡើយ។ សារព័ត៌មាននេះ បានប្រៀបធៀបកម្ពុជា ដែលជាប្រទេសតូចតាចមានហិរញ្ញវត្ថុតិចតួច តែអាចគ្រប់គ្រងស្ថានភាពកូវីដ១៩ បានយ៉ាងល្អ ដែលខុសគ្នានឹងប្រទេសដទៃទៀត ដែលមានវេជ្ជសាស្រ្តសុខាភិបាលរឹងមាំ ប៉ុន្តែមានអត្រាឆ្លង និងស្លាប់ដោយសារកូវីឌ១៩ ក្នុងអត្រាខ្ពស់ជារៀងរាល់ថ្ងៃ។ | 2021-01-23T18:37:00+07:00 | freshnewsasia.com | https://m.freshnewsasia.com/index.php/en/localnews/184705-2021-01-23-04-37-56.html |
4a6cdd50-00cf-4675-b189-21f61bd3931a | BREAKING: សហរដ្ឋអាមេរិក៖ អ្នកជំងឺ ៣,៨៨៦នាក់ស្លាប់ និងមនុស្សជាង ១៩ម៉ឺននាក់ទៀតឆ្លងកូវីដ-១៩ នៅក្នុងពេលតែ១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ១៩២,០៦៥នាក់ទៀតបានឆ្លង COVID-19 ខណៈអ្នកជំងឺ ៣,៨៨៦នាក់ទៀតឯណោះបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃសៅរ៍ ទី២៣ ខែមករា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២៥,៣៩០,០៤២ករណី ក្នុងនោះមានអ្នកស្លាប់សរុបចំនួន ៤២៤,១៧៧នាក់ និងជាសះស្បើយឡើងសរុប ១៥,២២២,៧១៩លាននាក់។ គួរបញ្ជាក់ថា លោក ចូ បៃដិន បានស្បថឡើងកាន់តំណែងជាប្រធានាធិបតីទី ៤៦ របស់សហរដ្ឋអាមេរិក នៅថ្ងៃពុធ ទី២០ ខែមករា រួចហើយ។ ក្រោយការស្បថឡើងកាន់តំណែង តែប៉ុន្មានម៉ោងប៉ុណ្ណោះ លោកប្រធានាធិបតី ចូ បៃដិន បានប្រកាសបញ្ឈប់ដំណើរការដកសហរដ្ឋអាមេរិក ចេញពីអង្គការសុខភាពពិភពលោក (WHO)។ លោក ចូ បៃដិន បានអះអាងថា រយៈពេល ១០០ថ្ងៃដំបូងនៃការកាន់អំណាចរបស់លោក គឺជាសង្គ្រាមដើម្បីប្រយុទ្ធនឹង COVID-19៕ | 2021-01-23T17:38:00+07:00 | freshnewsasia.com | https://m.freshnewsasia.com/index.php/en/internationalnews/184696-2021-01-23-03-38-37.html |
2650ae35-3399-462f-ae0a-6ca543a55dda | ដំណឹងល្អ ថ្ងៃ២៣ មករា នេះ ក្រសួងប្រកាស មានអ្នកជាសះស្បើយ ពីជំងឺកូវីដ១៩ ចំនួន៤នាក់ និងគ្មានអ្នកឆ្លងថ្មី | No Content | 2021-01-23T14:14:00+07:00 | dap-news.com | https://dap-news.com/national/2021/01/23/114174/ |
5d6a8136-def5-4c80-9710-f4ede0f3e492 | TOP NEWS: ដំណឹងល្អ ! ថ្ងៃនេះក្រសួងសុខាភិបាលប្រកាសថា មិនមានករណីឆ្លងជំងឺកូវីដ១៩ ថ្មីនោះទេ មានតែករណីជាសះស្បើយអ្នកជំងឺ៤នាក់ (Video inside) | នៅព្រឹកថ្ងៃទី២៣ ខែមករា ឆ្នាំ២០២១នេះ ក្រសួងសុខាភិបាលបានចេញសេចក្តីប្រកាសព័ត៌មាន បញ្ជាក់ឲ្យដឹងថា មិនមានរកឃើញអ្នកឆ្លងជំងឺកូវីដ១៩ ថ្មីនោះទេ មានតែករណីព្យាបាលជាសះស្បើយអ្នកជំងឺ ៤នាក់។ អ្នកជាសះស្បើយចំនួន០៤នាក់រួមមាន៖ ១៖ ស្ត្រីជនជាតិខ្មែរ អាយុ១៩ឆ្នាំ មានអាសយដ្ឋានស្នាក់នៅ សង្កាត់ផ្សារកណ្ដាល ក្រុងប៉ោយប៉ែត ខេត្តបន្ទាយមានជ័យ បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី១៣ ខែមករា ឆ្នាំ២០២១។ ២៖ ស្ត្រីជនជាតិខ្មែរ អាយុ ៣៦ឆ្នាំ មានអាសយដ្ឋានស្នាក់នៅឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី០២ ខែមករា ឆ្នាំ២០២១។ ៣៖ ស្ត្រីជនជាតិខ្មែរ អាយុ៣១ឆ្នាំ មានអាសយដ្ឋានស្នាក់នៅ ស្រុកសាលាក្រៅ ខេត្តប៉ៃលិនបានធ្វើ ដំណើរមកពីប្រទេសថៃមកដល់កម្ពុជានៅថ្ងៃទី០២ ខែមករា ឆ្នាំ២០២១។ ៤៖ ស្ត្រីជនជាតិខ្មែរ អាយុ ២១ឆ្នាំ មានអាសយដ្ឋានស្នាក់នៅស្រុកថ្មគោល ខេត្តបាត់ដំបង បានធ្វើ ដំណើរមកពីប្រទេសថៃ មកដល់កម្ពុជានៅថ្ងៃទី១៣ ខែមករា ឆ្នាំ២០២១។ សូមកត់សម្គាល់ថា៖ បុគ្គលទាំង ០៤រូបខាងលើនេះ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន ០២លើក ត្រូវបានអនុញ្ញាតឱ្យចេញពីមន្ទីរពេទ្យ បង្អែកខេត្តបន្ទាយមានជ័យ។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី២៣ ខែមករា ឆ្នាំ២០២១នេះ កម្ពុជាបានរកឃើញអ្នកឆ្លងជំងឺកូវីដ១៩ សរុបចំនួន ៤៥៦នាក់ ក្នុងនោះអ្នកជាសះស្បើយចំនួន ៤០៣នាក់ និងអ្នកជំងឺកំពុងសម្រាកព្យាបាលនៅមន្ទីរពេទ្យ ចំនួន ៥៣នាក់៕ | 2021-01-23T14:12:00+07:00 | freshnewsasia.com | https://m.freshnewsasia.com/index.php/en/localnews/184683-2021-01-23-00-12-55.html |
6238aa79-e877-41ef-9b4f-faec7a5ddab7 | ការទទួលស្គាល់នូវការពិតនៃស្ថានភាពជំងឺកូវីដ-១៩ នៅកម្ពុជា ដែលបានទប់ស្កាត់ការចម្លងបានល្អប្រសើរ | ភ្នំពេញ៖ លោកស្រី វេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួង សុខាភិបាលកម្ពុជា បានឲ្យដឹងថា តាមការចុះផ្សាយក្នុងទំព័រហ្វេសបុក (www.sbs.com.au) នៅថ្ងៃទី២២ ខែមករា ឆ្នាំ២០២១ របស់សារព័ត៌មាន ប្រទេសអូស្ត្រាលីឈ្មោះ SBC News – DATELINE ដែលបានធ្វើបច្ចុប្បន្នភាព ០៣ម៉ោងមុននេះ បានសរសេរថា៖ នៅពេលដែលពិភពលោកបាន និងកំពុងដោះស្រាយបញ្ហារាតត្បាតជាងមួយឆ្នាំមកហើយ ចាប់តាំងពីមានការ ប្រកាស ជាលើកដំបូងថាមានករណីកូវីដ-១៩ រាតត្បាតលើសាកលលោក ប្រទេសកម្ពុជា បានលេចចេញជារៀងជោគជ័យ មួយដែលនឹកស្មានមិនដល់។ ប្រទេសកម្ពុជា គឺជាប្រទេសមួយក្នុងចំណោមប្រទេសដីគោកដ៏តិចតួច ដែលគ្មានករណ៍ស្លាប់ដោយសារជំង កូវីដ-១៩ ទោះបីជាមានប្រព័ន្ធសុខាភិបាល ដែលទទួលបានការគាំទ្រហិរញ្ញវត្ថុតិចតួចក៏ដោយ។ ខណៈពេលនៃការចុះ ផ្សាយអត្ថបទនេះ ប្រទេសកម្ពុជា មានករណីជំងឺកូវីដ-១៩ចំនួន ៤៤៨ ករណី និងគ្មានអ្នកស្លាប់។ នៅថ្ងៃដដែលនេះ នៅចក្រភពអង់គ្លេសមានករណីកូវីដ-១៩ថ្មីជាង ៣៨ .០០០ ករណីនឹងមានការស្លាប់ដោយសារជំងឺកូវីដ-១៩ ចំនួន ១.៩២០ នាក់។ ទោះបីជាប្រទេសទាំងពីរនេះ មិនអាចធ្វើការប្រៀបធៀបគ្នាបាន ប្រសិនបើមើលលើចំនួនប្រជាជន ឬ ប្រព័ន្ធសុខាភិបាលក៏ដោយ ក៏មានការផ្តល់នូវគំនិតប្រៀបធៀបមួយ អំពីរបៀបដែលវីរុសបានជះឥទ្ធិពលដល់ប្រទេស ទាំងពីរ ដែលមានការខុសគ្នាខ្លាំងណាស់ ដែលស្ទើរតែមិនគួរឱ្យជឿ។ លោកស្រីវេជ្ជបណ្ឌិតហ្វ្រង់សេស ដេលី (Dr. Frances Daily) ដែលបានធ្វើការនៅប្រទេសកម្ពុជាអស់រយៈពេលជាង ពីរទសវត្សរ៍មកហើយនោះ ដំបូងឡើយ មានការសង្ស័យលើតួលេខនៃករណីកូវីដ-១៩ ប៉ុន្តែឥឡូវនេះ លោកស្រី មានការជឿជាក់ថា ជោគជ័យរបស់កម្ពុជា គឺមានពិតប្រាកដមែន។ លោកស្រីបាននិយាយពីផ្ទះរបស់លោកស្រីនៅ Tasmania នៃប្រទេស អូស្ត្រាលី ថា វាគួរឱ្យភ្ញាក់ផ្អើលណាស់”។ ខ្ញុំគិតថា យើងនឹងត្រូវបានសម្លាប់ដោយសារជំងឺកូវីដ-១៩ នៅទីនោះ។ ប៉ុន្តែបន្ទាប់ពីពីរទៅបីខែដំបូងនៃការរាតត្បាត វាបានបង្ហាញច្បាស់ថា គឺពិតជាមិនមានករណីជំងឺកូវីដ-១៩ ច្រើននោះទេ”។ លោកស្រីវេជ្ជបណ្ឌិតហ្វ្រង់សេស ដេលី ធ្លាប់បានធ្វើការងារលើការគ្រប់គ្រងជំងឺឆ្លង និងការអប់រំផ្នែកវេជ្ជសាស្ត្រនៅ ប្រទេសកម្ពុជា។ លោកស្រីបានបន្តទៀតថា ប្រសិនបើករណីឈឺ និងស្លាប់ខ្ពស់ជាងចំនួនប្រកាសផ្លូវការនោះ វិបត្តិសុខ ភាពនឹងកើតឡើងធ្ងន់ធ្ងរជាមិនខាន ដែលមិនអាចលាក់លៀមបានឡើយ។ ពិតណាស់ នឹងត្រូវមានការកត់ត្រាករណីស្លាប់ ប្រសិនបើការរីករាលដាលនៃជំងឺកូវីដ-១៩ ហួសពីអ្វីដែលបានកត់ត្រាទុកនោះ” ។ ចំណែកឯ លោកសាស្ត្រាចារ្យ ម៉ាក់ឡ (Mc Laws) ដែលជាសាស្ត្រាចារ្យនៅសាកលវិទ្យាល័យញូសាវែល (New South Wales (UNSW) នៃប្រទេសអូស្ត្រាលី) និងជាទីប្រឹក្សាអង្គការសុខភាពពិភពលោក (WHO) សម្រាប់ក្រុមដ៏ត្រឹមត្រូវ ថា ជំងឺកូវីដ-១៥ មិនមានការរីករាលដាលទេ ទោះបីជាមានករណ៍វិជ្ជមានខ្លះមិនត្រូវបានគេកត់ត្រាទុកក៏ ដោយ ហើយពួកគេពិតជាមានសំណាងណាស់។ ការរឹតត្បិត និងការគ្រប់គ្រងនៅតាមព្រំដែន៖ ដំបូងឡើយ កម្ពុជា ហាក់ដូចជាបានមើលស្រាលការចម្លងវីរុសនេះ ហើយនៅក្នុងខែកុម្ភៈឆ្នាំមុខនេះ កម្ពុជាបាន បដិសេធក្នុងការបិទព្រំដែនរបស់ខ្លួនផងដែរ។ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃ ព្រះរាជាណាចក្រកម្ពុជា ថែមទាំងបានមានប្រសាសន៍ថា លោកចង់ទៅធ្វើទស្សនកិច្ចនៅទីក្រុង Wuhan ទៀតផង។ នៅ ទីបំផុត លោកក៏បានទៅធ្វើទស្សនកិច្ចនៅទីក្រុងប៉េកាំង ហើយបានចាប់ផ្តើមបិទព្រំដែនរបស់ខ្លួនតែប៉ុន្មានសប្តាហ៍ក្រោយមក។ សាលារៀន សាកលវិទ្យាល័យ និងទីកន្លែងកម្សាន្តនានាត្រូវបានបិទជាបណ្តើរ បានហាមឃាត់ក្នុងរយៈពេលមួយសប្តាហ៍មុនពេលមានជំងឺរាតត្បាតដែរ។ ៗ សូម្បីតែការធ្វើដំណើរក្នុងស្រុក ក៏ត្រូវកម្ពុជា បានបន្តការត្រួតពិនិត្យតាមព្រំដែនយ៉ាងតឹងរឹង និងបានព្យួរកម្មវិធីផ្តល់ទិដ្ឋការអេឡិចត្រូនិច និងទិដ្ឋាការ នៅពេលមកដល់ ដែលបណ្តាលឱ្យស្ទើរតែគ្មានទេសចរណ៍។ អ្នកធ្វើដំណើរដែលមានលក្ខណសម្បត្តិអាចចូលមកកម្ពុជា បាន ត្រូវតែផ្តល់លទ្ធផលតេស្តអវិជ្ជមានវីរុសកូវីដ-១៩ ដែលមានរយៈពេលមិនលើសពី ៧២ម៉ោងៗ អ្នកដែលធ្វើតេស្ត វិជ្ជមាន ត្រូវបានគេតម្រូវឱ្យធ្វើចត្តាឡីស័កនៅតាមកន្លែងដែលកំណត់ដោយរដ្ឋាភិបាល ហើយអ្នកដែលមានលទ្ធផល អវិជ្ជមានត្រូវបានតម្រូវឱ្យធ្វើចត្តាឡីស័កនៅកន្លែងស្នាក់នៅរបស់ពួកគេរយៈពេល១៤ថ្ងៃ។ ការរឹតបន្ដឹងខ្លះ ត្រូវបានបង្ហូរ បន្ថយ ហើយសាលារៀន និងកន្លែងផ្សេងទៀតត្រូវបានបើកដំណើរការរាជរដ្ឋាភិបាលកម្ពុជា មានអំណាចក្នុងការរឹតត្បិតសេរីភាពក្នុងការធ្វើដំណើរ ការជួបជុំ និងធ្វើការរបស់ប្រជាជន ក៏ដូចជាសិទ្ធិឯកជនរបស់ពួកគេ។ រាជរដ្ឋាភិបាល ក៏អាចផាកពិន័យប្រជាជនរហូតដល់ ២៥០.០០០ ដុល្លារ ឬដាក់ពន្ធនាគាររហូតដល់១០ឆ្នាំ ប្រសិនបើពួកគេត្រូវបានរកឃើញថា មានពិរុទ្ធពីបទមិនគោរព ឬរារាំងការអនុវត្តវិធានការបន្ទាន់ដែលបានអនុម័តដោយរាជរដ្ឋាភិបាល។ អាយុ និងប្រជាជនក្នុងតំបន់៖ ប្រទេសកម្ពុជា មានប្រជាជនចំនួន ១៦,៨ លាននាក់ ដែលមានប្រជាជន ៧៥ ភាគរយ ដែលរស់នៅតាមតំបន់ៗៗ នៅ ប្រទេសអូស្ត្រាលី ប្រជាជន ៧១ ភាគរយ រស់នៅក្នុងទីក្រុងធំៗ។ ប្រការនេះ អាចកាត់បន្ថយហានិភ័យនៃការរីករាល ដាលយ៉ាងឆាប់រហ័សនៃវីរុស ប្រសិនបើមានការ ក្រុមមនុស្ស អាចកាត់បន្ថយនូវ ដោយសារជំងឺភ្លើង-១៩ ។ ផ្ទុះឡើងៗ ៦៥ភាគរយនៃចំនួនប្រជាជន មានអាយុក្រោម ៣០ឆ្នាំ ដែលជា ហានិភ័យនៃរោគសញ្ញាធ្ងន់ធ្ងរ និងបណ្តុនៃមូលហេរួមផ្សំផ្សេងៗ ដែលបណ្តាលឲ្យស្លាប់។ វប្បធម៌៖ ដូចបណ្តាប្រទេសអាស៊ីអាគ្នេយ៍ផ្សេងទៀតដែរ ប្រទេសកម្ពុជា ប្រកាន់យកការពាក់ម៉ាស់មុខ និងការស្វាគមន៍ជាញឹកញាប់ ដែលមិនពាក់ព័ន្ធនឹងការប៉ះពាល់រាង្គកាយ ដោយធ្វើការឱនក្បាល ឬសំពះ ជំនួសឱ្យការចាប់ឱបគ្នា។ ព្រឹត្តិការណ៍សង្គម និងរបៀបរស់នៅភាគច្រើន ធ្វើឡើងនៅលំហខាងក្រៅ ដែលត្រូវបានគេដឹងថា អាចជួយកាត់បន្ថយការរីករាលដាលនៃជំងឺនេះ។ ការទូត និងគោលដៅក្នុងតំបន់៖ ប្រទេសជិតខាងរបស់កម្ពុជា មាន ប្រទេសថៃ និងវៀតណាម ក៏ទទួលបានជោគជ័យក្នុងការគ្រប់គ្រងជំងឺ រាតត្បាត ដែលបានជួយដល់ប្រទេសកម្ពុជាផងដែរ។ អង្គការសុខភាពពិភពលោក បានជួយសម្របសម្រួលជំនួយ ហើយធនាគារពិភពលោកបានយល់ព្រមផ្តល់ ប្រាក់កម្ចីជាង ២០លានដុល្លារ ដើម្បីគាំទ្រគម្រោងឆ្លើយតបជំងឺកូដ-១៩ នៅកម្ពុជា។ សហគមន៍អឺរ៉ុប ក៏បានផ្តល់ប្រាក់ ជាង ៦០លានដុល្លារ ដើម្បីប្រយុទ្ធប្រឆាំងនឹងជំងឺកូវីដ-១៩ និងធ្វើឱ្យសេដ្ឋកិច្ចរស់ឡើងវិញ។ លោកស្រីវេជ្ជបណ្ឌិត ហ្វ្រង់សេស ដេលី បានមានប្រសាសន៍ថា វាទំនងជាប្រទេសនេះ មានអារម្មណ៍ថា មាន សម្ពាធដើម្បីអនុវត្តឲ្យបានល្អដូចជាប្រទេសជិតខាងរបស់ពួកគេ ដោយប្រជាពលរដ្ឋ បានប្តេជ្ញាអនុវត្តវិធានការ ទទួល បានអត្រាជំងឺកូវីដ-១៩ មានកម្រិតទាប ដូចប្រទេសជិតខាងរបស់ខ្លួន។ ក្នុងអំឡុងពេលនៃការ ផ្ទុះឡើងតូចមួយនៅផ្សារទំនើបធំៗ មួយចំនួនក្នុងប្រទេសកម្ពុជា កាលពីខែវិច្ឆិកាកន្លងមក ថ្នាក់ដឹកនាំ ឬមេភូមិ-ឃុំ បានដើរតួជាអ្នកតាមស្រាវជ្រាវរកអ្នកប៉ះពាល់ ដោយបានស្ម័គ្រចិត្ត ធ្វើដំណើរពីផ្ទះមួយទៅផ្ទះ មួយ ដើម្បីពិនិត្យមើលថាតើ ប្រជាជនធ្លាប់បានចូលទៅកន្លែងនោះដែរឬទេ?។ លោកស្រីវេជ្ជបណ្ឌិត ហ្វ្រង់សេស ដេលី បានមានប្រសាសន៍ទៀតថា “កម្ពុជាបានប្រមូលផ្តុំការចូលរួមរបស់សហគមន៍ ហើយអ្នករាល់គ្នាដឹងថា ពួកគេមានការត្រូវទទួលខុសត្រូវណាស់ ។ នេះ វាពិតជាមានសារសំខាន់ក្នុងការពន្យល់ និងបង្ហាញចំណាប់អារម្មណ៍ ដែលត្រូវរក្សាកិច្ចការនេះ ឲ្យមានការអនុវត្តន៍ដ៏យូរអង្វែង”។ កម្ពុជា បានបំបែកចង្កោម នៃព្រឹត្តិការណ៍ក្នុងខែវិច្ឆិកា បានយ៉ាងឆាប់រហ័ស។ លោកស្រីវេជ្ជបណ្ឌិតហ្វ្រង់សេស ដេលី បានមានប្រសាសន៍ទៀតថា “កម្ពុជាបានប្រមូលផ្តុំការចូលរួមរបស់ សហគមន៍ ហើយអ្នករាល់គ្នាដឹងថា ពួកគេមានការត្រូវទទួលខុសត្រូវណាស់ៗ នេះ វាពិតជាមានសារសំខាន់ក្នុងការ ពន្យល់ និងបង្ហាញចំណាប់អារម្មណ៍ ដែលត្រូវរក្សាកិច្ចការនេះឱ្យមានការអនុត្តន៍ដ៏យូរអង្វែង ។ លោកស្រីវេជ្ជបណ្ឌិតហ្វ្រង់សេស ដេលី បានលើកឡើងដែរថា ការផ្លាស់ប្តូររដូវកាល និងកំណើនយ៉ាងខ្លាំងនៃ ករណីឆ្លងរាតត្បាតនៅប្រទេសថៃ ប្រហែលជាអាចជះឥទ្ធិពលដល់ប្រទេសកម្ពុជា។ ប្រសិនបើមានពេលវេលាដែលពួកគេអាចនឹងមានការ ពេលនេះដែលអាកាសធាតុមានភាព ប្រទេសថៃ ។ ផ្ទុះឡើងដ៏ធំមួយនៅក្នុងប្រទេសនោះ វាទំនងជានៅ ចុះត្រជាក់ និងស្ងួតជាងនេះ និងមានករណីវិជ្ជមានវីរុសកូវីដ-១៩ ឆ្លងចូលមកពីប្រទេសថៃ៕ | 2021-01-23T12:44:15+07:00 | cen.com.kh | https://cen.com.kh/archives/288532.html |
4c256540-7b96-4c22-8740-bc8df5cad9d1 | អ្នកឆ្លងជំងឺកូវីដ-១៩ ត្រូវបានព្យាបាលជាសះស្បើយចំនួន ៤នាក់ សម្រាប់ថ្ងៃនេះ | ភ្នំពេញ ៖ ក្រសួងសុខាភិបាល បានចេញសេចក្ដីជូនដំណឹង ឲ្យដឹងថា គិតត្រឹមព្រឹក ថ្ងៃទី២៣ ខែមករា ឆ្នាំ២០២១ ក្រុមគ្រូពេទ្យជំនាញ បានព្យាបាលអ្នកជំងឺកូវីដ-១៩ ជាសះស្បើយចំនួន ៤នាក់ ខណ: រកឃើញមានអ្នកឆ្លងថ្មីទៀតនោះទេ សម្រាប់ថ្ងៃនេះ ។ អ្នកជំងឺជាសះស្បើយទាំង៤ ខាងលើនេះ រួមមាន ÷ ១- ស្ត្រីជនជាតិខ្មែរ អាយុ១៩ឆ្នាំ មានអាសយដ្ឋានស្នាក់នៅ សង្កាត់ផ្សារកណ្ដាល ក្រុងប៉ោយប៉ែត ខេត្តបន្ទាយមានជ័យ។ ២- ស្ត្រីជនជាតិខ្មែរ អាយុ៣៦ឆ្នាំ។ ៣- ស្ត្រីជនជាតិខ្មែរ អាយុ៣១ឆ្នាំ។ (អ្នកទាំងពីរនេះ មានអាសយដ្ឋានស្នាក់នៅ ស្រុកសាលាក្រៅ ខេត្តប៉ៃលិន)។ ៤- ស្ត្រីជនជាតិខ្មែរ អាយុ២១ឆ្នាំ មានអាសយដ្ឋានស្នាក់នៅ ស្រុកថ្មគោល ខេត្តបាត់ដំបង។ អ្នកទាំង៤ខាងលើនេះ ត្រូវបានអនុញ្ញាតឱ្យចេញពីមន្ទីរពេទ្យបង្អែកខេត្តបន្ទាយមានជ័យ ទៅកាន់ទីស្នាក់អាស្រ័យរួចរាល់ហើយ។ សរុបអ្នកឆ្លងកូវីដ-១៩ នៅកម្ពុជា គិតមកដល់ត្រឹមថ្ងៃនេះ មានចំនួន ៤៥៦នាក់ ក្នុងនោះអ្នកជាសះស្បើយចំនួន ៤០៣នាក់ និងអ្នកជំងឺកំពុងសម្រាកព្យាបាលនៅមន្ទីរពេទ្យនានា ចំនួន ៥៣នាក់៕ | 2021-01-23T09:42:59+07:00 | cen.com.kh | https://cen.com.kh/archives/288480.html |
e3c641dc-afe7-4151-81c5-d888a93c9286 | ខ្សែភាពយន្តឯកសារចិន រឿង «កំណត់ត្រាប្រយុទ្ធប្រឆាំងជំងឺកូវីដ១៩ នៅអ៊ូហាន» ត្រូវបានចាក់បញ្ចាំងដំបូងគេនៅកម្ពុជា | ខ្សែភាពយន្តឯកសារចិន រឿង «កំណត់ត្រាប្រយុទ្ធប្រឆាំងជំងឺកូវីដ-១៩ នៅអ៊ូហាន» ត្រូវបានចាក់បញ្ចាំងដំបូងគេនៅកម្ពុជា នាថ្ងៃ២២ ខែមករា ឆ្នាំ២០២១ ក្នុងព្រឹត្តិការណ៍ ភាពយន្តចល័តខ្មែរ-ចិនដ៏ឆ្នើមលើកទី៥ ។ ការដំណើរការព្រឹត្តិការណ៍ «ដំណើរភាពយន្តចល័តចិន-ខ្មែរដ៏ឆ្នើមលើកទី៥» ត្រូវបានរៀបចំឡើងក្រោមការចូលរួមពីលោកស្រីបណ្ឌិតសភាចារ្យ ភឿង សកុណា រដ្ឋមន្ត្រីក្រសួងវប្បធម៌ និងវិចិត្រសិល្បៈ, លោក Wang Wentian ឯកអគ្គរដ្ឋទូតនៃសាធារណរដ្ឋចិនប្រចាំនៅកម្ពុជា។ ខ្សែភាពយន្តឯកសារចិនបញ្ចូលសម្លេង ជាភាសាខ្មែរចាក់បញ្ចាំងដំបូងគេនៅកម្ពុជា មានចំណងជើងថា «កំណត់ត្រាប្រយុទ្ធប្រឆាំងជំងឺកូវីដ-១៩ នៅអ៊ូហាន»។ លោកស្រីបណ្ឌិតសភាចារ្យ ភឿង សកុណា បានលើកឡើងថា ៤ឆ្នាំកន្លងមកព្រឹត្តិការណ៍ «ដំណើរភាពយន្តចល័តចិន-កម្ពុជាដ៏ឆ្នើម» ទទួលបាននូវការគាំទ្រយ៉ាងពេញទំហឹងពី បងប្អូនប្រជាពលរដ្ឋខ្មែរ ដោយបានចូលរួមទស្សនាយ៉ាងច្រើនកុះករ រាល់ការដាក់បញ្ចាំងភាពយន្តចិន-ខ្មែរ នៅតាមតំបន់នានា ក្នុងរាជធានីខេត្តក្រុងនីមួយៗ។ លោកស្រីបន្ដថា អ្វីដែលអាចទាក់ទាញឱ្យប្រជាជនខ្មែរ និយមទស្សនាខ្សែភាពយន្តចិន ក៏ព្រោះតែប្រទេសទាំងពីរ មានចំណងមិត្តភាពជាច្រើនជំនាន់មកហើយ រីឯវប្បធម៌ប្រពៃណីទំនៀមទម្លាប់ ជំនឿ និងផ្នត់គំនិតទៀតសោត ក៏មានលក្ខណៈប្រហាក់ប្រហែលគ្នា។ នេះជាមូលហេតុធ្វើឱ្យខ្សែភាពយន្ត ក៏ដូចជាសិល្បៈ និងវប្បធម៌របស់ចិន បានឆក់យកដួងចិត្តរបស់ប្រជាជនខ្មែរឱ្យចូលចិត្ត និងគាំទ្រយ៉ាងខ្លាំង។ លោកស្រីបន្ដថា ព្រឹត្តិការណ៍ «ដំណើរភាពយន្តចល័តចិន- កម្ពុជាដ៏ឆ្នើម» នេះជាស្ពានដែលបានភ្ជាប់រវាងប្រជាជនទាំងពីរ និងធ្វើឱ្យចំណងមិត្តភាពរវាងកម្ពុជា និងចិន កាន់តែស៊ីជម្រៅថែមមួយកម្រិតទៀត។ ព្រឹត្តិការណ៍ «ដំណើរភាពយន្តចល័តចិន-កម្ពុជាដ៏ឆ្នើមលើកទី៥» លើកនេះ នឹងនាំមកនូវខ្សែភាពយន្តដ៏ឆ្នើម ដែលរួមមានខ្សែភាពយន្តខ្មែរ និងខ្សែភាពយន្តចិន បញ្ចូលសម្លេងជាភាសាខ្មែរ ដូចជារឿង កំណត់ត្រាប្រយុទ្ធប្រឆាំងជំងឺកូវីដ-១៩ នៅអ៊ូហាន, អ្នកក្លាហានដំបងបិសាច, ក្ដីស្រមៃយុវជនចិន វគ្គ២ និងម្ចាស់របាំងមុខ ជាដើម។ លោក Wang Wentian ថ្លែងថា ការផ្លាស់ប្ដូរវប្បធម៌ និងសិល្បៈរវាងចិន និងកម្ពុជា បានបង្កើតជាស្ពានទំនាក់ទំនង និងចំណងមិត្តភាពដ៏អស្ចារ្យ សម្រាប់ប្រជាជនទាំងពីរប្រទេស។ បច្ចុប្បន្នប្រទេសទាំងពីរ កំពុងតែជំរុញយ៉ាងសកម្ម ក្នុងការកសាងសហគមន៍ជោគវាសនារួមគ្នា ហើយការផ្លាស់ប្ដូរវប្បធម៌ចិន និងកម្ពុជា បានស្វាគមន៍ជាមួយឱកាសនៃការអភិវឌ្ឍដ៏មានតម្លៃបំផុត។ លោកបន្តថា ព្រឹត្តិការណ៍ «ដំណើរភាពយន្តចល័តចិន-កម្ពុជាដ៏ឆ្នើម» នេះបានក្លាយជាគម្រោងសកម្មភាពមួយ សម្រាប់ការលើកកម្ពស់កិច្ចផ្សារភ្ជាប់ដួងចិត្តនៃ ប្រជាជនទាំងពីរ ហើយទទួលការចាប់អារម្មណ៍យ៉ាងខ្លាំងពី បងប្អូនប្រជាជនកម្ពុជានៅតាមបណ្ដាខេត្ត និងតំបន់នីមួយៗ នៅក្នុងប្រទេសកម្ពុជាផងដែរ។ នេះជាលើកទី៥ហើយ នៃព្រឹត្តិការណ៍ដំណើរ ភាពយន្តចល័តចិន-កម្ពុជាដ៏ឆ្នើម ដោយសង្ឃឹមថា ខ្សែភាពយន្តដែលនឹងចាក់បញ្ចាំងនេះ មិនត្រឹមតែជំរុញការស្វែងយល់ អំពីវប្បធម៌ចិន ជូនដល់ប្រជាពលរដ្ឋកម្ពុជាប៉ុណ្ណោះទេ តែក៏ជួយលើកកម្ពស់វប្បធម៌ និងជីវភាពរស់នៅរបស់ប្រជាជនកម្ពុជា ឱ្យកាន់តែសម្បូរបែបដែលស្ថិតក្រោម ស្ថានភាពនៃជំងឺវីរុសកូវីដ-១៩ ផងដែរ។ សូមជម្រាបថា ក្រោយពីចាក់បញ្ចាំងលើកដំបូងរួច ខ្សែភាពយន្តទាំងនេះ នឹងត្រូវយកទៅចាក់បញ្ចាំង នៅតាមសាលារៀន ទីប្រជុំជន និងបន្ទាយកងទ័ពជាដើម នៅតាមបណ្ដារាជធានីខេត្ត និងក្រុងនានាដូចជា៖ រាជធានីភ្នំពេញ ខេត្តកណ្ដាល ខេត្តតាកែវ ខេត្តកំពត ខេត្តកំពង់ស្ពឺ ខេត្តស្វាយរៀង ខេត្តព្រៃវែង ខេត្តកំពង់ចាម និងខេត្តត្បូងឃ្មុំ។ សូមបញ្ជាក់ថា ព្រឹត្តិការណ៍ «ដំណើរភាពយន្តចល័តចិន-ខ្មែរដ៏ឆ្នើមលើកទី៥» នេះ ត្រូវបានផ្ដួចផ្ដើមឡើងដោយ ស្ថានទូតចិនប្រចាំនៅកម្ពុជា និងក្រសួងវប្បធម៌ និងវិចិត្រសិល្បៈ និងទទួលរៀបចំដោយវិទ្យុមិត្តភាពកម្ពុជា ដែលបង្កើតឡើងនៅកម្ពុជា ដោយស្ថានីយវិទ្យុ និងទូរទស្សន៍មជ្ឈិមចិន រួមជាមួយនឹងក្រុមហ៊ុនភាពយន្តចិន គ្រុប៕ | 2021-01-23T00:46:00+07:00 | freshnewsasia.com | https://m.freshnewsasia.com/index.php/en/localnews/184663-2021-01-22-10-46-14.html |
4b9b4007-b2cd-4a62-82ba-509786134105 | កម្ពុជានឹងកាត់បន្ថយអត្រាឆ្លងថ្មីនៃជំងឺរលាកថ្លើម ដោយសារវីរុស B និង C រហូតដល់៩០% និងអត្រាមរណភាព ៦៥% នៅឆ្នាំ២០៣០ | លោកស្រី យក់ សម្បត្ដិ រដ្ឋលេខាធិការក្រសួងសុខាភិបាល បានថ្លែងថា តាមការរំពឹងទុករបស់អង្គការដៃគូ ក៏ដូចជាអង្គការសុខភាពពិភពលោក បានសហការជាមួយកម្ពុជា រួមគ្នាកាត់បន្ថយអត្រាឆ្លងថ្មីនៃជំងឺរលាកថ្លើមដោយសារវីរុស B និង C រហូតដល់៩០% និងអត្រាមរណភាព៦៥% នៅឆ្នាំ២០៣០។ តាមរយៈផែនការយុទ្ធសាស្រ្តជាតិ កម្ពុជាបានបេ្តជ្ញាចូលជាមួយអង្គការដៃគូ ដើម្បីសម្រេចឱ្យបាន នូវការលុបបំបាត់ជំងឺរលាកថ្លើមប្រភេទ B និង C កុំឱ្យមានការរាតត្បាតបន្ដទៀត ដែលជាការគំរាមកំហែងសុខភាពសាធារណៈ។ ការថ្លែងបែបនេះ របស់លោកស្រី យក់ សម្បត្ដិ ក្នុងពិធីពិគ្រោះយោបល់ ស្តីអំពីការអនុវត្តផែនការយុទ្ធសាស្រ្តជាតិ និងហិរញ្ញប្បទាន សម្រាប់កម្មវិធីឆ្លើយតប ជំងឺរលាកថ្លើមដោយសារវីរុស (B និង C ២០២០-២០២៤) ដែលប្រព្រឹត្ដទៅនៅថ្ងៃទី២២ ខែមករា ឆ្នាំ២០២១នេះ នាភោជនីយដ្ឋានទន្លេបាសាក់២។ លោកស្រី យក់ សម្បត្ដិ បានថ្លែងបន្ដថា ។ លោកស្រីបានបញ្ជាក់ថា តាមការប៉ាន់ស្មាននៅឆ្នាំ២០១៧ របស់អង្គការសុខភាពពិភពលោក នៅប្រទេសកម្ពុជា ចំនួនអ្នកដែលមានជំងឺរលាកថ្លើមរ៉ាំរ៉ៃប្រភេទវីរុស B គឺ ៣% (៤៧៥,០០០នាក់) និងអ្នកកំពុងរស់នៅជាមួយជំងឺរលាកថ្លើមរ៉ាំរ៉ៃប្រភេទវីរុស C ១,៦% (២៥៧,០០០នាក់) ហើយដែលអាចមានផលប៉ះពាល់ ធ្ងន់ធ្ងរដូចជាជំងឺក្រិនថ្លើម និងមហារីកថ្លើម។ មហារីកថ្លើមមានប្រមាណ១៦% ក្នុងចំណោមជំងឺមហារីកទាំងអស់ ហើយមូលហេតុចម្បងបណ្តាលមក ពីជំងឺរលាកថ្លើមប្រភេទ បេ (៤៤,៣%) និងសេ (៤៣%)។ កម្ពុជា ជាប្រទេសមួយក្នុងចំណោមប្រទេស២៥ ដែលមានអត្រាមហារីកថ្លើមខ្ពស់បំផុតក្នុងឆ្នាំ២០១៨ (មូលនិធិស្រាវជ្រាវជម្ងឺមហារីកអន្តរជាតិឆ្នាំ២០១៨)។ ចាប់តាំងពីឆ្នាំ២០០៥ កម្ពុជាបានប្រឹងប្រែង ផ្តល់ថ្នាំបង្ការជំងឺរលាកថ្លើមប្រភេទ B ដល់ទារក និងកុមារ ហើយទទួលបានជោគជ័យដោយ បានកាត់បន្ថយអត្រាប្រេវ៉ាឡង់ ជំងឺរលាកថ្លើម C មកត្រឹម ០.៥៦% ក្នុងចំណោម ក្មេងអាយុ៥-៧ឆ្នាំ។ ចាប់តាំងពីខែកញ្ញាឆ្នាំ២០១៦ អង្គការគ្រូពេទ្យ គ្មានព្រំដែនប្រទេសបារាំង (MSF-F) បានសហការជាមួយ ក្រសួងសុខាភិបាល ក្នុងការផ្តល់ការពិនិត្យ និងព្យាបាលដល់អ្នកជំងឺរលាកថ្លើមដោយមេរោគប្រភេទ សេ ដោយឥតគិតថ្លៃដោយ នៅមន្ទីរពេទ្យជាតិព្រះកុសុមៈ និងនៅខេត្ត បាត់ដំបង មានអ្នកជំងឺច្រើន ដែលមានអ្នកជំងឺជាង១៥,០០០នាក់ ត្រូវបានចាប់ផ្តើមព្យាបាល ដែលមានអត្រាជោគជ័យនៃការព្យាបាលប្រមាណ ៩៧%។ លោកស្រីថ្លែងបន្ដថា អ្នកផ្ទុកមេរោគ អេដស៍ ដែលឆ្លងជំងឺរលាកថ្លើមប្រភេទ សេ ក៏បានទទួលបានសេវាព្យាបាលជំងឺនេះ តាមរយៈមជ្ឈមណ្ឌលជាតិប្រយុទ្ធនឹងជំងឺអេដស៍ សើស្បែក និង កាមរោគ (NCHADS)ផងដែរ ដែលគាំទ្រដោយមូលនិធិសកល។ ទោះបីដូច្នេះក៏ដោយ ការឆ្លើយតបទូទាំងប្រទេស ដោយការព្យាបាលជំងឺរលាកថ្លើមទាំងពីរនេះ មានកើតឡើងតែនៅមន្ទីពេទ្យជាតិ និងសេវាឯកជន ខ្លះៗប៉ុណ្ណោះ ដោយមិនទាន់បានគ្របដណ្តប់ ទូលំទូលាយជាពិសេសនៅថ្នាក់ក្រោមជាតិ នៅទូទាំងប្រទេសនៅឡើយ។ ក្រសួងសុខាភិបាលកម្ពុជា បានប្តេជ្ញា និងធ្វើការជាមួយដៃគូអនុវត្តនានា ដើម្បីដោះស្រាយបញ្ហាប្រឈមទាក់ទងនឹងជំងឺរលាកថ្លើមបង្កដោយសារវីរុស បេ និងសេ ដោយផ្ដោតលើចក្ខុវិស័យ៖ ។ ដើម្បីសម្រេចចក្ខុវិស័យនេះ ក្រសួងសុខាភិបាល ដែលលមាននាយកដ្ឋានប្រយុទ្ធនឹងជម្ងឺឆ្លង (CDC) ជាសេនាធការ បានរៀបចំក្រុមការងារបច្ចេកទេស សម្រាប់ជំងឺថ្លើម ដែលត្រូវបានបង្កើតឡើងជាផ្លូវការ នៅដើមឆ្នាំ២០១៩ ដើម្បីដោះស្រាយបញ្ហាទាក់ទងនឹងជំងឺរលាកថ្លើម ដោយសារប្រភេទវីរុស នៅក្នុងប្រទេស។ សម្រាប់សមាជិកនៃក្រុម ការងារបច្ចេកទេស រួមមាន មកពីស្ថាប័នពាក់ព័ន្ធ អង្គការសុខភាពពិភពលោក អង្គការក្រៅរដ្ឋាភិបាល និងដៃគូអភិវឌ្ឍន៍ ដែលបានចូលរួមយ៉ាងសកម្ម ក្នុងការពិភាក្សាពិគ្រោះយោបល់ និងរៀបចំឱ្យមាន ផែនការយុទ្ធសាស្រ្តជាតិសម្រាប់ជំងឺរលាកថ្លើមប្រភេទវីរុសនៅកម្ពុជា ឆ្នាំ២០២០-២០២៤ គោលការណ៍ណែនាំ ការថែទាំនិងព្យាបាលអ្នកផ្ទុកវីរុសរលាកថ្លើមប្រភេទ B និង C ដែលបានអនុម័ត ដោយក្រសួងសុខាភិបាល។ ទន្ទឹមនឹងនេះ ឱសថព្យាបាលជំងឺរលាកថ្លើម ដោយវីរុស ប្រភេទ B និង C ក៏ត្រូវបានដាក់ចូលក្នងបញ្ជីឱសថសារវន្តឆ្នាំ២០១៨ ផងដែរ ហើយតម្លៃឱសថក៏បានបន្តធ្លាក់ចុះពី រាប់ពាន់ដុល្លារ មកប្រមាណ៦៨ដុល្លារ សម្រាប់ព្យាបាលរលាកថ្លើម C រយៈពេលបីខែ ដែលមានលក្ខណៈងាយស្រួល និងជាសះស្បើយ៩៥% និងប្រមាណ ៤២ដុល្លារក្នុងមួយឆ្នាំសម្រាប់ព្យាបាលរលាកថ្លើម បេ៕ | 2021-01-22T21:32:00+07:00 | freshnewsasia.com | https://m.freshnewsasia.com/index.php/en/localnews/184628-2021-01-22-07-32-26.html |
d3501381-991b-4dbb-9001-b469df6d213a | សម្ដេចតេជោ ប្រកាសថា វ៉ាក់សាំងកូវីដ១៩ របស់ចិន មកដល់កម្ពុជា នៅខែកុម្ភៈ ហើយសម្ដេច នឹងចាក់មុនគេបង្អស់ | ភ្នំពេញ ៖ សម្ដេចតេជោ ហ៊ុន សែន នាយករដ្ឋមន្ដ្រី នៃកម្ពុជា បានប្រកាសថា នៅខែកុម្ភៈ ឆ្នាំ២០២១ ខាងមុខនេះ វ៉ាក់ សាំងស៊ីណូហ្វាម ដែលប្រឆាំងជាមួយជំងឺកូវីដ-១៩របស់ចិន នឹងមកដល់ប្រទេសកម្ពុជា ហើយសម្ដេច ជាអ្នកចាក់មុនគេបង្អស់ ដើម្បីបង្ហាញគុណភាពវ៉ាក់សាំង ជូនប្រជាជនខ្មែរទូទាំងប្រទេស។ ក្នុងពិធីសម្ពោធសមិទ្ធផលថ្មីរបស់ ក្រសួងសាធារណការ និងដឹកជញ្ជូន រួមមានអគារទីស្តីការថ្មី និងវិទ្យាស្ថាន «តេជោ សែន សាធារណការ និងដឹកជញ្ជូន» នៅថ្ងៃទី២២ ខែមករា ឆ្នាំ២០២១ សម្ដេចតេជោ ហ៊ុន សែន បានឲ្យដឹងថា សម្ដេចបានជួបពិភាក្សាជាមួយ ស្ថានទូតចិនប្រចាំកម្ពុជា ពីលទ្ធភាពរបស់ចិន ក្នុងការផ្ដល់វ៉ាក់សាំងជំងឺកូវីដ-១៩ មកកម្ពុជា។ សម្ដចតេជោ បន្ដថា ថៃប្រើប្រាស់វ៉ាក់សាំង ស៊ីណូហ្វាមរបស់ចិន ជាង១លានដូស ហើយថៃ នឹងទិញវ៉ាក់សាំងរបស់ចិនប ន្ថែមទៀត ជាង៩លានដូស។ សម្ដេចថា ប្រធានាធិបតីរបស់ឥណ្ឌូនេស៊ី បានប្រើប្រាស់វ៉ាក់សាំងរបស់ចិន មុខប្រជាជន របស់ខ្លួន។ សម្ដេចតេជោ មានប្រសាសន៍ថា «វ៉ាក់សាំង ស៊ីណូហ្វាម នឹងមកដល់ប្រទេសកម្ពុជា លើកដំបូងនៅខែកុម្ភៈនេះ ហើយខ្ញុំ សូមប្រកាសថា នៅពេលវ៉ាក់សាំង មកដល់ព្រលាន យន្ដហោះពោធិ៍ចិនតុង ខ្ញុំនឹងចេញទៅទទួលខ្លួនឯង នូវវ៉ាក់សាំង នេះ»។ សម្ដេចតេជោ បន្ថែមថា «ព្រោះនេះយើងចាត់ទុកជាទំនិញយុទ្ធសាស្ដ្រ និងសុវត្ថិភាពប្រជាជនកម្ពុជា ។ ពិតមែនហើយ មានការធ្វើសម្ភាសន៍ ខ្ញុំស្ដាប់លឺ ហើយខ្ញុំក៏អរគុណអ្នកដែលចង់ទទួល ហើយក៏អរគុណអ្នកមិនចង់ទទួល ។ ព្រោះខ្ញុំប្រើ ហើយថា ភាសាថា ចាក់មិនគិតថ្លៃ និងចាក់ដោយស្ម័គ្រចិត្តដូច្នេះ អ្នកដែលចង់ចាក់ក៏ចាក់ទៅ អ្នកដែលមិនចង់ចាក់ ក៏មិនចាក់ទៅ» ។ សម្ដេចតេជោ សង្ឃឹមថា លោក ម៉ម ប៊ុនហេង រដ្ឋមន្ដ្រីក្រសួងសុខាភិបាល អាចនឹងផ្ដើមចាប់ធ្វើជំរឿនពីឥឡូវ ដើម្បី ដឹង អ្នកណាត្រូវការចាក់វ៉ាក់សាំង អ្នកណាមិនត្រូវការចាក់វ៉ាក់សាំង ។ សម្ដេចថា ពិភពលោកនឹងដើរ ដល់ចំណុចមួយ ដែលទាមទារនូវការចាក់វ៉ាក់សាំង ប្រឆាំងជំងឺកូវីដ-១៩ ជាមួយនឹងវិញ្ញាបនបត្រច្បាស់លាស់ ទើបអាចធ្វើដំណើរឆ្លងកាត់ ប្រទេសផ្សេងៗទៀតបាន ។ មូលហេតុ ដែលសម្ដេច ហ៊ានគិតបែបនេះ ដោយសារបទពិសោធន៍ផ្ទាល់ខ្លួន របស់សម្ដេច នៅពេលទៅអាហ្វ្រិក គឺទាមទារឲ្យចាក់វ៉ាក់សាំង ការពារជំងឺគ្រុនបាញ់លឿងជាមុនសិន ។ សម្ដេចតេជោ ហ៊ុន សែន ក៏បានបង្ហាញក្តីរំពឹងថា មុនពេលចូលឆ្នាំខ្មែរ វ៉ាក់សាំងកូវីដ-១៩ នឹងចាក់ជូនប្រជាពលរដ្ឋបាន៥០ម៉ឺននាក់។ សម្ដេចថា វ៉ាក់សាំងប្រឆាំងជំងឺកូវីដ-១៩នេះ នឹងចាក់ជូនប្រជាពលរដ្ឋកម្ពុជាគ្រប់រូប ដោយឥតគិតថ្លៃ ហើយគ្មានការបង្ខំនោះទេ ពោលអ្នកណាចង់ចាក់ក៏បាន អ្នកណាមិនចង់ចាក់ក៏បាន ៕ ដោយ អេង ប៊ូ ឆេង | 2021-01-22T20:12:00+07:00 | dap-news.com | https://dap-news.com/national/2021/01/22/114071/ |
c41d5124-c331-4970-9c57-25d1d5e5d4aa | BREAKING: សហរដ្ឋអាមេរិក៖ មនុស្សជាង១៩ម៉ឺននាក់ឆ្លងកូវីដ-១៩ និងអ្នកជំងឺ ៤,៣៦៣នាក់ទៀតស្លាប់ ក្នុងពេលតែ១ថ្ងៃ! (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ១៩៣,៧៥៨នាក់ទៀតបានឆ្លង COVID-19 ខណៈអ្នកជំងឺ ៤,៣៦៣នាក់ទៀតឯណោះបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃសុក្រ ទី២២ ខែមករា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២៥,១៩៦,០៨៦ករណី ក្នុងនោះមាន អ្នកស្លាប់សរុបចំនួន ៤២០,២៨៥នាក់ និងជាសះស្បើយឡើងសរុប ១៥,១០០,៩១១លាននាក់។ គួរបញ្ជាក់ថា លោក ចូ បៃដិន បានស្បថឡើងកាន់តំណែងជាប្រធានាធិបតីទី ៤៦ របស់សហរដ្ឋអាមេរិក នៅថ្ងៃពុធ ទី២០ ខែមករា រួចហើយ។ ក្រោយការស្បថឡើងកាន់តំណែង តែប៉ុន្មានម៉ោងប៉ុណ្ណោះ លោកប្រធានាធិបតី ចូ បៃដិន បានប្រកាសបញ្ឈប់ដំណើរការដកសហរដ្ឋអាមេរិក ចេញពីអង្គការសុខភាពពិភពលោក (WHO)។ លោក ចូ បៃដិន បានអះអាងថា រយៈពេល ១០០ថ្ងៃដំបូងនៃការកាន់អំណាចរបស់លោក គឺជាសង្គ្រាមដើម្បីប្រយុទ្ធនឹង COVID-19៕ | 2021-01-22T17:31:00+07:00 | freshnewsasia.com | https://m.freshnewsasia.com/index.php/en/internationalnews/184588-2021-01-22-03-31-25.html |
8f9eb66e-8a38-464d-9cfe-cf57bde19cfc | អភិបាលខេត្តប៉ៃលិន ជួបសំណេះសំណាល និងសួរសុខទុក្ខពលករម្នាក់ទៀត ដែលបានជាសះស្បើយពីជំងឺកូវីដ១៩ | នៅរសៀលថ្ងៃទី២១ ខែមករា ឆ្នាំ២០២១ លោកស្រី បាន ស្រីមុំ អភិបាលខេត្តប៉ៃលិន បានអញ្ជើញជួបសំណេះសំណាល និងជូនដំណើរពលករម្នាក់ទៀតទៅលំនៅដ្ឋានវិញ ក្រោយពីបានឆ្លងកូវីដ១៩ ហើយទទួលបានការយកចិត្តទុកដាក់ពីក្រុមគ្រូពេទ្យជំនាញ ក្នុងការព្យាបាល រហូតទទួលបានជាសះស្បើយ។ ក្នុងឱកាសសំណេះសំណាល និងជូនដំណើរនេះ លោកស្រី បាននាំការអបអរសាទររបស់សម្តេចតេជោ ហ៊ុន សែន នាយករដ្ឋមន្ត្រី នៃកម្ពុជា ជូនបងប្អូននាពេលនេះផងដែរ។ ក្នុងនាមលោកស្រីផ្ទាល់ សូមសំដែងទឹកចិត្តត្រេកអរជាមួយបងស្រី និងបានផ្តាំផ្ញើថា ទោះបីពេលនេះប្អូនៗទទួលបានជាសះស្បើយក្តី តែពេលត្រឡប់ទៅផ្ទះវិញ ក៏ត្រូវធ្វើចត្តាឡីស័ក១៤ថ្ងៃទៀត ដើម្បីជាការបង្ការបន្ថែម ហើយបើមានអាការៈប្រែប្រួលណាមួយ សូមប្រញាប់ទំនាក់ទំនងមកក្រុមគ្រូពេទ្យ និងកុំភ្លេចញ៉ាំថ្នាំឲ្យបានទៀងទាត់តាមការណែនាំរបស់គ្រូពេទ្យ។ លោកស្រីបានកោតសរសើរ ថ្លែងអំណរគុណយ៉ាងជ្រាលជ្រៅចំពោះ ក្រុមគ្រូពេទ្យជំនាញ ដែលបានខិតខំអស់កម្លាំងកាយចិត្ត លះបង់ពេលវេលាទាំងយប់ទាំងថ្ងៃ ក្នុងការមើលថែអ្នកជំងឺយ៉ាងយកចិត្តទុកដាក់រហូតបានជាសះស្បើយ។ លោកស្រីបានបញ្ជាក់បន្ថែមថា ក្នុងដំណាក់កាលព្យាបាល និងការស្នាក់នៅហូបចុក គឺជាការយកចិត្តទុកដាក់របស់សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ប៊ុន រានី ហ៊ុនសែន ដោយមិនទុកឲ្យបងប្អូនពលករខ្មែរយើងណាម្នាក់ ជួបទុក្ខលំបាកដោយសារកូវីដ៩ ដោយលោកមិនបានដឹង និងមិនបានដោះស្រាយនោះឡើយ។ លោកស្រីបានស្នើឲ្យបងស្រី បើមានសាច់ញាតិដែលត្រូវត្រឡប់មកស្រុកកំណើតវិញ សូមមកតាមសម្រួល និងត្រូវផ្តល់ព័ត៌មានពិតជូនកងកម្លាំងការពារ និងក្រុមគ្រូពេទ្យជំនាញ រួចស្ម័គ្រចិត្តចូលខ្លួនធ្វើចត្តាឡីស័ករយៈពេល១៤ថ្ងៃ៕ | 2021-01-22T16:44:00+07:00 | freshnewsasia.com | https://m.freshnewsasia.com/index.php/en/localnews/184582-2021-01-22-02-44-34.html |
5cb385a7-37b4-41a4-908a-be3e8f29489f | នាយករដ្ឋមន្រ្តី រំពឹងថាប្រជាពលរដ្ឋខ្មែរ ប្រមាណ៥០ម៉ឺននាក់ នឹងបានចាក់វ៉ាក់សាំង កូវីដ១៩ មុនចូលឆ្នាំខ្មែរ | ភ្នំពេញ៖ ក្នុងពិធីសម្ពោធសមិទ្ធផលថ្មីរបស់ ក្រសួងសាធារណការ និងដឹកជញ្ជូននៅព្រឹកថ្ងៃសុក្រ ទី២២ ខែមករា ឆ្នាំ២០២១នេះ សម្តេចតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា បានសម្ដែងក្ដីរំពឹងថា ប្រជាពលរដ្ឋខ្មែរ ប្រមាណ៥០ម៉ឺននាក់ នឹងបានចាក់វ៉ាក់សាំងកូវីដ១៩ មុនចូលឆ្នាំខ្មែរ។ ជាមួយគ្នានោះ សម្ដេចតេជោ ហ៊ុន សែន ក៏បានប្រកាសថា សម្ដេចនឹង ចាក់វ៉ាក់សាំងកូវីដ១៩ មុនគេហើយធ្វើសន្និសីទកាសែតចេញ ពីមន្ទីរពេទ្យកាល់ម៉ែត្រ តែម្ដងដើម្បីបង្ហាញពីជំនឿចិត្ត ដល់ប្រជាពលរដ្ឋ៕ | 2021-01-22T16:25:00+07:00 | dap-news.com | https://dap-news.com/national/2021/01/22/113957/ |
7b2c4485-bb83-4e98-8ff9-5193dd198ad5 | ទៀតហើយ! ប្រទេសថៃរកឃើញអ្នកឆ្លងជំងឺកូវី-១៩ បន្ថែម ៣០៩ ករណី | រដ្ឋាភិបាលថៃបានធ្វើការប្រកាសនៅថ្ងៃសុក្រនេះថា មានករណីឆ្លងថ្មីនៃជំងឺកូវីដ១៩ចំនួន ៣០៩ ករណីបន្ថែមទៀត ដែលក្នុងនោះចំនួន ២៩៧ ជាករណីឆ្លងក្នុងស្រុក និងចំនួន ១២ករណី ជាករណីនាំចូល។ អ្នកនាំពាក្យមជ្ឈមណ្ឌលគ្រប់គ្រងស្ថានភាពជំងឺកូវីដ១៩ លោក Taweesilp Visanuyothin បានលើកឡើងថា នៅក្នុងចំណោមករណីថ្មី ចំនួនន ២៩៧ករណីក្នុងនោះរួមមាន ៨០ករណីត្រូវបានរកឃើញនៅក្នុងមន្ទីរពេទ្យ និងចំនួន ២១៧ត្រូវបានរកឃើញតាមរយៈការស្វែងរកករណីសកម្មនៅក្នុងសហគមន៍។ រីឯក្នុងចំណោមករណីនាំចូលចំនួន ១២ករណី នោះមាន៤នាក់ជាជនជាតិថៃដែលពួកគេទើបនឹងបានវិលត្រឡប់មកពីប្រទេសអារ៉ាប់រួម អ៊ីតាលី ស៊ូដង់ និងស្រីលង្កា។ គួររំលឹកផងដែរថា មកទល់នឹងពេលនេះប្រទេសថៃទាំងមូលមានអ្នកឆ្លងជំងឺកូវីដ១៩ចំនួន ១៣,១០៤ នាក់ហើយ ដែលមានអ្នកស្លាប់ចំនួន៧១នាក់ផងដែរ ខណៈពេលដែលប្រទេសនេះជាប់ចំណាត់ថ្នាក់ ១២៨ ក្នុងបញ្ជីដែលមានអ្នកឆ្លងជំងឺកូវីដ១៩ក្នុងពិភពលោក៕ ប្រភព ៖ | 2021-01-22T16:22:54+07:00 | kbnnews.com | https://kbn.news/archives/202809 |
1c2c7cce-051d-4894-87bb-56ab348330f8 | សម្តេចតេជោ ឲ្យលោករដ្ឋមន្រ្តីសុខាភិបាល ធ្វើជំរឿនអ្នកចង់ចាក់ វ៉ាក់សាំងកូវីដ១៩ | ក្រោយបានទទួលព័ត៌មានថា មិនមានអ្នកចង់ចាក់ វ៉ាក់កូវីដ១៩នោះ សម្តេចតេជោ បានឲ្យលោក ម៉ម ប៊ុន ហេង ធ្វើជំរឿនអ្នកដែលចង់វ៉ាក់សាំងអំពីចំនួនពិតប្រាកដ ខណៈវ៉ាក់សាំងផ្តល់ ដោយចិន ១លានដូស នឹងមកដល់កម្ពុជា នៅអំឡុងខែកុម្ភៈ។ សម្តេច នៅពេលវ៉ាក់សាំង មកដល់ព្រលានយន្តហោះ សម្តេចនឹងអញ្ជើញ ទៅទទួល៕ | 2021-01-22T16:12:00+07:00 | dap-news.com | https://dap-news.com/national/2021/01/22/113948/ |
05f48201-5d7a-48a8-bbfb-ca5f7aa89633 | សម្ដេចតេជោ ហ៊ុន សែន ផ្ញើលិខិតទៅនាយករដ្ឋមន្រ្តី ចិននិងឥណ្ឌា ស្នើសុំវ៉ាក់សាំងកូវីដ១៩ | ភ្នំពេញ៖ ក្នុងពិធីសម្ពោធសមិទ្ធផលថ្មី របស់ក្រសួងសាធារណការ និងដឹកជញ្ជូននៅព្រឹកថ្ងៃសុក្រ ទី២២ ខែមករា ឆ្នាំ២០២១នេះ សម្តេចតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា បានថ្លែងអោយដឹងថា សម្ដេចបាន ផ្ញើលិខិតទៅនាយករដ្ឋមន្រ្តីចិន និងឥណ្ឌាស្នើសុំ វ៉ាក់សាំងកូវីដ១៩។ ជាមួយគ្នានោះ សម្ដេចតេជោ ហ៊ុន សែន ក៏គ្រោងសរសេរលិខិត ទៅកាន់ថ្នាក់ដឹកនាំបណ្ដាប្រទេសមួយចំនួនទៀត ដើម្បីស្នើសុំវ៉ាក់សាំង កូវីដ១៩ផងដែរ។ | 2021-01-22T16:05:00+07:00 | dap-news.com | https://dap-news.com/national/2021/01/22/113944/ |
15dd8521-ddda-4bdb-886e-c6eee9c1b0b3 | កុំមើលស្រាលជំងឺទល់លាមក វាអាចបង្កជាជំងឺមហារីកពោះវៀនធំបាន | ការទល់លាមក ឬ ការពិបាកបន្ទោបង់ គឺជាបញ្ហាដែលមនុស្សជាច្រើនតែងតែបានជួបប្រទះ នៅក្នុងជីវិតរស់នៅប្រចាំថ្ងៃស្ទើរគ្រប់ៗគ្នា។ បញ្ហាមួយនេះ អាចជាការរំខានដល់សុខភាពទាំងផ្លូវកាយ និងផ្នែកអារម្មណ៍ ផងដែរ។ ការទល់លាមក អាចជាបញ្ហា ដែលអ្នកជំងឺតែងតែគិតថា គ្រាន់តែជារឿងធម្មតាប៉ុណ្ណោះ ក៏ប៉ុន្តែការពិតដែលនៅពីខាងក្រោយបញ្ហាមួយនេះ គឺមានកត្តានិងមូលហេតុជាច្រើនទៀត ដែលមានពេលខ្លះត្រូវទាមទារការពិគ្រោះ និងពិនិត្យរុករកឫសគល់ដែលបង្កឲ្យមានជារោគសញ្ញានេះកើតមានឡើង ឧទាហរណ៍ដូចជា ការឆ្លុះក្រពះ និងពោះវៀនធំ ការធ្វើអេកូ និងថតScannerពោះ ការធ្វើតេស្តឈាម……។ ក) មូលហេតុដែលអាចបង្ក ឲ្យមានបញ្ហាទល់លាមកនេះកើតឡើង មានដូចជា៖ – បរិភោគអាហារដែលខ្វះជាតិសរសៃ Fiber – ផឹកទឹកមិនបានគ្រប់គ្រាន់ – បាត់បង់តុល្យភាពនៃមេរោគល្អ – ថ្នាំពេទ្យមួយចំនួន – ញ៉ាំថ្នាំដែលផ្ទុកជាតិកាល់ស្យូម និងជាតិដែក – ការទទួលទានទឹកដោះគោច្រើនពេក – ការទទួលទានស្ករច្រើនពេក – ការពិបាកចិត្ត ការគិតច្រើន – ខ្វះលំហាត់ប្រាណ – ញ៉ាំថ្នាំបញ្ចុះច្រើនពេក ខ) ផលវិបាកនៃជំងឺទល់លាមក – អាចបង្កទៅជាជំងឺឫសដូងបាត – អាចឲ្យមានការដាច់រហែកភ្នាសរបស់បាត និង បង្កជាការធ្លាក់ឈាម និង មានការឈឺចាប់ពេលបន្ទោបង់ – បើសិនការទល់លាមកនេះ មានសភាពរ៉ាំរ៉ៃយូរ វាក៏អាចបណ្តាលឲ្យទៅជាបញ្ហាខ្សោយពោះវៀនធំ និង ជាការប្រឈមមុខទៅនឹងជំងឺមហារីកពោះវៀនធំ ផងដែរ ។ – រោគសញ្ញាមួយចំនួនបញ្ជាក់ពីកាសភាពធ្ងន់ធ្ងរ ដែលយើងគួរចាប់អារម្មណ៍ និង ប្រុងប្រយ័ត្ន។ រោគសញ្ញាទាំងនោះរួមមាន ការទល់លាមកលើសពី២ថ្ងៃឡើងទៅ មានការស្រកចុះទម្ងន់លឿនខុសពីធម្មតា មានការស្លេកស្លាំង មានការធ្លាក់ឈាមពេលបន្ទោបង់ និងមានការឈឺចុកចាប់ក្នុងពោះរ៉ាំរ៉ៃ។ល។ ជាការផ្ដាំផ្ញើ យើងទាំងអស់គ្នាអាចជៀសវាង និងកាត់បន្ថយបញ្ហាមួយនេះបាន ដោយការកែប្រែរបៀបរស់នៅប្រចាំថ្ងៃ (កាត់បន្ថយការ Stress និងការគិតរឿងពិបាកចិត្តច្រើន របបអាហារត្រឹមត្រូវ និងធ្វើលំហាត់ប្រាណ….)។ ដូចនេះបើសិនជាមានបញ្ហាទាំងអស់ដូចបានរៀបរាប់ខាងលើជាចំបាច់ គឺត្រូវតែមកធ្វើការពិគ្រោះ និងពិនិត្យព្យាបាលជាមួយវេជ្ជបណ្ឌិតឯកទេសជំនាញមន្ទីរពេទ្យកាល់ម៉ែត គឺជាការល្អ ដើម្បីបង្ការសភាពធ្ងន់ធ្ងរ និងគ្រោះថ្នាក់ដល់អាយុជីវិតយើងបាន៕ | 2021-01-22T15:40:00+07:00 | kampucheathmey.com | https://www.kampucheathmey.com/health/51704 |
8a072ced-5bbb-43fa-8aac-48691b378833 | ក្រសួងប្រកាសថា មានអ្នកឆ្លងជំងឺកូវីដ១៩ថ្មី ៣នាក់ទៀត និងអ្នកជាសះស្បើយថ្មី ៣នាក់ នៅថ្ងៃ២២ មករា | No Content | 2021-01-22T14:26:00+07:00 | dap-news.com | https://dap-news.com/national/2021/01/22/113899/ |
0d1ca2b2-603a-4afa-a8a6-f45e744ab555 | អ្នកផ្ទុកមេរោគអេដស៍នៅឃុំរកាអំពាវនាវសុំជំនួយមនុស្សធម៌បន្ថែម ខណៈអ្នកជំងឺម្នាក់ទៀត ស្លាប់កាលពីដើមខែមករា | អ្នកផ្ទុកមេរោគអេដស៍នៅឃុំរកា ស្រុកសង្កែ ខេត្តបាត់ដំបង អំពាវនាវសុំជំនួយមនុស្សធម៌បន្ថែម ខណៈអ្នកជំងឺម្នាក់ទៀត បានស្លាប់កាលពីដើមខែមករា។ ពួកគាត់ត្អូញត្អែរថា សព្វថ្ងៃនេះ ពួកគេកំពុងដាច់ស្បៀងបណ្តើរៗហើយ ដោយសារពុំអាចរកប្រាក់ចំណូលប្រចាំថ្ងៃបាន ក្នុងអំឡុងការរាតត្បាតនៃជំងឺកូវីដ១៩នេះ។ តើអាជ្ញាធរមូលដ្ឋាន មានវិធានការដោះស្រាយដូចម្ដេចខ្លះ ចំពោះពលរដ្ឋដែលកំពុងជួបបញ្ហាខ្វះខាតនេះ? ស្ត្រីផ្ទុកមេរោគអេដស៍ម្នាក់នៅភូមិរកាដែលមានកូនតូចៗ៣នាក់ក្នុងបន្ទុក កំពុងប្រឈមបញ្ហាសុខភាពទ្រុឌទ្រោមកាន់តែខ្លាំងឡើងៗ ដោយសារគ្មានអាហារហូបចុកគ្រប់គ្រាន់ សូម្បីតែទឹកដោះគោសម្រាប់កូនតូចក៏គ្មានដែរ។ លោកស្រី យ៉ង់ សុទុម អាយុជាង៣០ឆ្នាំ ដែលមានកូន អាយុចន្លោះពី ៩ឆ្នាំដល់ ១៤ខែ ឲ្យដឹងថា ពលរដ្ឋកើតអេដស៍ជាច្រើនគ្រួសារទៀត ក៏ជួបបញ្ហាខ្វះស្បៀងអាហារដូចគ្នាដែរ ដោយសារការរាតត្បាតនៃជំងឺកូវីដ១៩។ លោកស្រីបន្តថា ប្តីខំស្វះស្វែងទៅស៊ីឈ្នួលលីសែងឲ្យគេ និងពេលខ្លះធ្វើការសំណង់ គ្រាន់បានប្រាក់ចំណូលដោះទាល់បន្តិចបន្តួច ពីមួយថ្ងៃទៅមួយថ្ងៃ៖ « »។ មិនថាតែក្រុមគ្រួសារលោកស្រី យ៉ង់ សុទុម ស្ត្រីផ្ទុកមេរោគអេដស៍ម្នាក់ទៀត គឺលោកស្រី សាន សុខរី ឲ្យដឹងដែរថា កាលពីផ្ទុះការឆ្លងរាលដាលជំងឺអេដស៍ក្នុងឃុំរកានេះជាដំបូង កាលពីឆ្នាំ២០១៥ មានសប្បុរសជនជាច្រើន និងអាជ្ញាធរយកចិត្តទុកដាក់ជាខ្លាំង ដោយជួយឧបត្ថម្ភទាំងស្បៀងអាហារនិងលុយកាក់ ក៏ប៉ុន្តែប្រមាណជាង ៣ឆ្នាំចុងក្រោយនេះ គ្មានអ្នកចុះមកជួយទៀតឡើយ។ លោកស្រីបន្តថា ក្នុងចំណោមអ្នកឆ្លងអេដស៍សរុប១៩ នាក់ក្នុងក្រុមគ្រួសារលោកស្រី មាន៣នាក់បានស្លាប់ ហើយសុខភាពក៏កាន់តែឈឺច្រើន មិនដូចពីមុនទេ៖ « »។ ពាក់ព័ន្ធនឹងជំនួយឧបត្ថម្ភដល់ពលរដ្ឋក្រីក្រកើតជំងឺអេដស៍នៅឃុំរកានេះ ប្រធានមន្ទីរសុខាភិបាលខេត្តបាត់ដំបង លោក វឿង ប៊ុនរ៉េត ប្រាប់អាស៊ីសេរីថា រូបលោកផ្ទាល់និងអាជ្ញាធរ តែងតែយកអំណោយទៅចែកចាយដល់ពួកគេពីមុន។ ប៉ុន្តែក្រោយពីមានការរាតត្បាតនៃជំងឺកូវីដ១៩មក អាជ្ញាធរមិនបានចុះទៅញឹកញាប់ដូចមុនទេ។ លោកបន្តថា អាជ្ញាធរនឹងចុះទៅចែកជំនួយបន្ថែម ក្រោយកូវីដ១៩ បានស្ងប់ស្ងាត់៖ « »។ ចំណែកនាយប៉ុស្តិ៍នគរបាលឃុំរកា លោក ជិន រាំង ក៏បានប្រាប់ផងដែរថា អ្នកកើតជំងឺអេដសន៍នៅឃុំរកា ទោះបី មិនបានទទួលអំណោយមនុស្សធម៌ញឹកញាប់ដូចពីមុនក៏ដោយ ក៏ពួកគេទទួលបានប័ណ្ណសមធម៌ ដែលជួយសម្រាលបន្ទុកគ្រួសារបានខ្លះៗដែរ៖ « »។ គិតត្រឹមថ្ងៃទី២១ ខែមករានេះ ក្នុងចំណោមអ្នកឆ្លងជំងឺអេដស៍សរុប ៣២៥នាក់ នៅក្នុងឃុំរកា គឺមានចំនួនអ្នកស្លាប់ កើនឡើងដល់៤៦នាក់ហើយ ដោយរាប់បញ្ចូលទាំងលោកយាយ ឡុង ស៊ីថូ អាយុ៧៥ ឆ្នាំ ដែលបានទទួលអនិច្ចកម្ម កាលពីដើមខែមករា កន្លងមកនេះ។ ប្រធានអង្គការពុទ្ធសាសនាដើម្បីអភិវឌ្ឍន៍ប្រចាំខេត្តបាត់ដំបង លោក ប៉ុក សុជាតិ មានប្រសាសន៍ថា អ្នកស្លាប់ទាំងនោះ ភាគច្រើនជាមនុស្សចាស់មានអាយុលើសពី៦០ឆ្នាំឡើងទៅ ហើយភាគច្រើនពួកគាត់ឈប់បន្តប្រើថ្នាំពន្យារជីវិត ដោយសារធ្វើទុក្ខពួកគាត់ខ្លាំងពេក និងមានជំងឺរ៉ាំរ៉ៃក្នុងខ្លួន។ លោកបន្តថា ចំពោះអ្នកកើតជំងឺអេដស៍នៅវ័យក្មេងវិញ មិនជាមានបញ្ហាអ្វីប៉ះពាល់ធ្ងន់ធ្ងរដល់សុខភាពនោះទេ៖ « »។ អ្នកផ្ទុកមេរោគអេដស៍នៅឃុំរកា ស្រុកសង្កែ ខេត្តបាត់ដំបង ឆ្លងតាមរយៈការចាក់ថ្នាំព្យាបាលជំងឺ ពីគ្រូពេទ្យឈ្មោះ យ៉ែម ជ្រិន ក្នុងអំឡុងពីឆ្នាំ១៩៩៦ ដល់ឆ្នាំ២០១៤។ សាលាដំបូងខេត្តបាត់ដំបង កាលពីថ្ងៃទី៣ ធ្នូ ឆ្នាំ២០១៥ បានផ្ដន្ទាទោសគ្រូពេទ្យ យ៉ែម ជ្រិន ឲ្យជាប់ពន្ធនាគារ ២៥ឆ្នាំ ក្រោមបទចោទចំនួន ៣ករណី គឺបទបើកកន្លែងព្យាបាលជំងឺដោយគ្មានការអនុញ្ញាត បទអំពើឃោរឃៅពាក់ព័ន្ធនឹងឃាតកម្ម និងបទចម្លងមេរោគអេដស៍ទៅអ្នកដទៃដោយចេតនា។ ស្ថិតិអាជ្ញាធរជាតិប្រយុទ្ធប្រឆាំងជំងឺអេដស៍ឲ្យដឹងថា ក្នុងឆ្នាំ២០១៩ អ្នកផ្ទុកមេរោគអេដស៍ដែលនាំឲ្យកើតជំងឺអេដស៍ ទូទាំងប្រទេស សរុប ជាង ៧ម៉ឺន ៣ពាន់នាក់ ក្នុងនោះមានអ្នកស្លាប់ ១ពាន់៣រយនាក់។ ចំណែកអ្នកទទួលបានថ្នាំព្យាបាលវិញ គឺមានសរុប ជិត ៦ម៉ឺន ២ពាន់ នាក់ (៦១ ១៩៣)។ ប្រជាពលរដ្ឋកើតជំងឺអេដស៍ នៅឃុំរកា និងប្រធានអង្គការពុទ្ធសាសនា ដើម្បីអភិវឌ្ឍន៍ប្រចាំខេត្តបាត់ដំបង លោក ប៉ុក សុជាតិ អំពាវនាវដល់អាជ្ញាធរគ្រប់ជាន់ថ្នាក់ និងអង្គការមនុស្សធម៌នានា បន្តជួយឧបត្ថម្ភស្បៀងអាហារដល់ពួកគាត់ផង ពីព្រោះបច្ចុប្បន្ន ពួកគាត់ កំពុងជួបបញ្ហាលំបាកជាខ្លាំង ដែលមិនអាចរកការងារធ្វើបាន ដោយសារការផ្ទុះរីករាលដាលនៃជំងឺកូវីដ១៩៕ | 2021-01-22T10:27:00+07:00 | rfa.org | https://www.rfa.org/khmer/news/health/hiv-positive-residents-call-for-more-assistance-as-one-more-patient-died-recently-in-roka-commune-01212021222705.html |
da2b3e83-cd72-4098-a886-abdd56e20b10 | កម្ពុជារកឃើញអ្នកឆ្លងកូវីដ-១៩ថ្មី និងមានអ្នកជាសះស្បើយជាច្រើននាក់បន្ដទៀត | រាជធានីភ្នំពេញ៖ ក្រសួងសុខាភិបាល កាលពីព្រឹក ថ្ងៃទី២២ ខែមករា ឆ្នាំ២០២១ បានប្រកាសព័ត៌មានថា កម្ពុជាបានរកឃើញអ្នកឆ្លងកូវីដ១៩ថ្មី ចំនួន៣នាក់បន្ថែមទៀត ហើយអ្នកឆ្លងទាំងនោះជាអ្នកដំណើរមកពីអាមេរិក និងនីហ្សេរីយ៉ា និងមានអ្នកជំងឺជាពលករខ្មែរ ធ្វើដំណើរមកពីប្រទេសថៃ ចំនួន៣នាក់ត្រូវព្យាបាលជាសះស្បើយ។ ក្រសួងសុខាភិបាល បានបញ្ជាក់ថា អ្នកឆ្លងកូវីដ-១៩ថ្មីទាំង៣នាក់នោះ រួមមាន៖ ១-ស្ត្រីជនជាតិខ្មែរ អាយុ៦៦ឆ្នាំ មានអាសយដ្ឋានស្នាក់នៅសង្កាត់ផ្សារដេប៉ូ១ ខណ្ឌទួលគោក រាជធានីភ្នំពេញ។ គាត់ជាអ្នកដំណើរមកពីសហរដ្ឋអាមេរិក ហើយបន្តជើងហោះហើរ នៅប្រទេសសិង្ហបុរី និងមកដល់កម្ពុជា នៅថ្ងៃទី២០ ខែមករា ឆ្នាំ២០២១។ ២-បុរសជនជាតិខ្មែរ អាយុ៧០ឆ្នាំ មានអាសយដ្ឋានស្នាក់នៅសង្កាត់ផ្សារដេប៉ូ១ ខណ្ឌទួលគោក រាជធានីភ្នំពេញ។ គាត់ជាអ្នកដំណើរមកពីសហរដ្ឋអាម៉េរិក ហើយបន្តជើងហោះហើរនៅប្រទេសសិង្ហបុរី និងមកដល់កម្ពុជា នៅថ្ងៃទី២០ ខែមករា ឆ្នាំ២០២១។ រីឯលទ្ធផលធ្វើតេស្តវត្ថុសំណាករបស់បុគ្គលទាំង២នាក់ខាងលើនេះ ត្រូវបានផ្តល់ឲ្យដោយវិទ្យាស្ថានជាតិសុខភាពសាធារណៈ នៃក្រសួងសុខាភិបាល រកឃើញវិជ្ជមាន នៃវីរុសកូវីដ-១៩ ហើយបច្ចុប្បន្ន អ្នកជំងឺត្រូវបានដាក់ឱ្យសម្រាកព្យាបាលនៅមជ្ឈមណ្ឌលជាតិកម្ចាត់រោគរបេង និងហង់សិន រាជធានីភ្នំពេញ។ ដោយឡែក អ្នកដំណើរតាមយន្តហោះជាមួយអ្នកជំងឺខាងលើ សរុបមានចំនួន ៤៧នាក់ រួមទាំងបុគ្គលទាំង២នាក់ខាងលើនេះផងដែរ។ រីឯអ្នកដំណើរចំនួន៤៥នាក់នោះទទួលបាលលទ្ធផលតេស្តអវិជ្ជមាន នៃវីរុសកូវីដ-១៩នោះ។ ប៉ុន្ដែពួកគេត្រូវបានដាក់ឱ្យធ្វើចត្តាឡីស័ករយៈពេល១៤ថ្ងៃ នៅសណ្ឋាគារមួយ នារាធានីភ្នំពេញ ចំនួន២៤នាក់ ហើយសណ្ឋាគារមួយទៀត នៅរាជធានីភ្នំពេញ ចំនួន១នាក់ និងសណ្ឋាគារមួយទៀត នៅរាជធានីភ្នំពេញ ចំនួន២០នាក់ ។ ៣-បុរសជនជាតិនីហ្សេរីយ៉ា អាយុ៣១ឆ្នាំ មានអាសយដ្ឋានស្នាក់នៅសណ្ឋាគារមួយ នៅរាជធានីភ្នំពេញ។ គាត់ជាអ្នកដំណើរ មកពីប្រទេសនីហ្សេរីយ៉ា ហើយបន្តជើងហោះហើរ នៅប្រទេសកូរ៉េខាងត្បូង និងមកដល់កម្ពុជា នៅថ្ងៃទី២០ ខែមករា ឆ្នាំ២០២១។ លទ្ធផលធ្វើតេស្តវត្ថុសំណាករបស់បុរសរូបនេះ ផ្តល់ដោយវិទ្យាស្ថាន ជាតិសុខភាពសាធារណៈ នៃក្រសួងសុខាភិបាល គឺ វិជ្ជមានវីរុសកូវីដ-១៩ ហើយបច្ចុប្បន្ន អ្នកជំងឺត្រូវ បានដាក់ឱ្យសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត។ ដោយឡែក អ្នកដំណើរតាមយន្តហោះជាមួយអ្នកជំងឺខាងលើ សរុប៨៣នាក់ រួមទាំងបុគ្គលខាងលើនេះផងដែរ។ រីឯអ្នកដំណើរចំនួន៨២នាក់ទៀត មានលទ្ធផលតេស្តអវិជ្ជមានវីរុសកូវីដ-១៩។ ប៉ុន្ដែពួកគេត្រូវបានដាក់ឱ្យធ្វើចត្តាឡីស័ក រយៈពេល១៤ថ្ងៃ នៅសណ្ឋាគារមួយ នៅរាជធានីភ្នំពេញ ចំនួន១នាក់ ហើយសណ្ឋាគារមួយទៀត នៅរាជធានីភ្នំពេញ ចំនួន៤៤នាក់ និងសណ្ឋាគារមួយទៀត នៅរាជធានីភ្នំពេញ ចំនួន៣៧នាក់ ។ ក្រសួងសុខាភិបាល បានបន្ដថា អ្នកជាសះស្បើយទាំង៣នាក់ រួមមាន៖ ១-ស្ត្រីជនជាតិខ្មែរ អាយុ២៦ឆ្នាំ មានអាសយដ្ឋាននៅភូមិបាលិលេយ្យ សង្កាត់ប៉ោយប៉ែត ក្រុងប៉ោយប៉ែត ខេត្តបន្ទាយមានជ័យ។ គាត់បានធ្វើដំណើរមកពីប្រទេសថៃ ហើយមកដល់កម្ពុជា នៅថ្ងៃទី៩ ខែមករា ឆ្នាំ២០២១។ ២-ស្ត្រីជនជាតិខ្មែរ អាយុ៣៤ឆ្នាំ មានអាសយដ្ឋាននៅឃុំគា ស្រុកមោងឫស្សី ខេត្តបាត់ដំបង។ គាត់បានធ្វើដំណើរមកពីប្រទេសថៃ ហើយបានមកដល់កម្ពុជា នៅថ្ងៃទី១១ ខែមករា ឆ្នាំ២០២១។ បុគ្គលទាំង២រូបខាងលើនេះ ត្រូវបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមាន នៃវីរុសកូវីដ-១៩ ចំនួន២លើក ទើបក្រុមគ្រូពេទ្យអនុញ្ញាតឱ្យចេញពីមន្ទីរពេទ្យបង្អែកខេត្តបន្ទាយមានជ័យ។ ៣-ស្ត្រីជនជាតិខ្មែរ អាយុ៣៦ឆ្នាំ មានអាសយដ្ឋាន នៅឃុំបឹងរាំង ស្រុកកំរៀង ខេត្តបាត់ដំបង។ គាត់បានធ្វើដំណើរមកពីប្រទេសថៃ ហើយបានមកដល់កម្ពុជា នៅថ្ងៃទី៣១ ខែធ្នូ ឆ្នាំ២០២០ ហើយបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមាន នៃវីរុសកូវីដ-១៩ ចំនួន០២លើក ទើបក្រុមគ្រូពេទ្យអនុញ្ញាតឱ្យចេញពីមន្ទីរពេទ្យបង្អែកខេត្តបាត់ដំបង។ បើគិតត្រឹមវេលាម៉ោង៧ព្រឹក ថ្ងៃទី២២ ខែមករា ឆ្នាំ២០២១ កម្ពុជារកឃើញអ្នកឆ្លងកូវីដ-១៩ សរុប៤៥៦នាក់។ ប៉ុន្ដែក្នុងចំណោមអ្នកជំងឺទាំងនោះមានអ្នកជំងឺជាសះស្បើយ ចំនួន៣៩៩នាក់ ហើយអ្នកជំងឺចំនួន៥៧នាក់ផ្សេងទៀត កំពុងសម្រាកព្យាបាល នៅក្នុងមន្ទីរពេទ្យរបស់រដ្ឋ៕ | 2021-01-22T10:17:10+07:00 | kbnnews.com | https://kbn.news/archives/202662 |
dea431f0-a4cf-41f4-9057-ff300449f440 | លោក ហ៊ុន សែន៖ កម្ពុជាមិនអាចរង់ចាំវ៉ាក់សាំងទទួលស្គាល់ដោយWHO ខណៈរើសយកវ៉ាក់សាំងចិន | លោកនាយករដ្ឋមន្រ្តី ហ៊ុន សែន នៅថ្ងៃសុក្រនេះ បានថ្លែងថា កម្ពុជាមិនអាចរង់ចាំវ៉ាក់សាំងបង្ការជំងឺកូវីដ១៩ ដែលទទួលស្គាល់ដោយអង្គការសុខភាពពិភពលោក(World Health Organization) ឬហៅកាត់ថា WHO បានទេ ដូច្នេះលោកថា វ៉ាក់សាំងរបស់ចិនឈ្មោះស៊ីណូហ្វាម (Sinopharm) នឹងត្រូវបញ្ជូនមកកម្ពុជាក្នុងខែកុម្ភៈខាងមុខនេះ។ លោក ហ៊ុន សែន បានថ្លែងបែបនេះ នៅក្នុងពិធីសម្ពោធអគារទីស្តីការថ្មីរបស់ក្រសួងសាធារណការ និងដឹកជញ្ជូន ដែលស្ថិតក្នុងសង្កាត់ច្រាំងចម្រេះ២ ខណ្ឌឬស្សីកែវ។ លោកនាយករដ្ឋមន្រ្តីបានលើកឡើងថា លោកបានទាក់ទងជាមួយភាគីចិនរួចហើយមកដល់ពេលនេះ ហើយចិននឹងបញ្ជូនវ៉ាក់សាំងបង្ការជំងឺកូវីដ១៩ដែលផលិតដោយរដ្ឋចិន ក្នុងចន្លោះពី៣០ម៉ឺន ទៅ៦០ម៉ឺនដូស មកកម្ពុជានៅក្នុងខែកុម្ភៈ។ វ៉ាក់សាំងនេះ អាចចាក់មនុស្សបានរហូតដល់៣០ម៉ឺននាក់ ដោយសារមនុស្សម្នាក់ត្រូវចាក់២ដូស។ លោក ហ៊ុន សែន ថ្លែងថា៖ «យើងមិនអាចរង់ចាំតទៅទៀតទេ។ មិនអាចរង់ចាំតទៅទៀតទេ។ យើងត្រូវទាក់ទងរកវ៉ាក់សាំង ដើម្បីមកចាក់ជូនប្រជាពលរដ្ឋរបស់យើង ដោយឥតគិតថ្លៃ និងឈរលើគោលការណ៍ស្ម័គ្រចិត្ត»។ លោក ហ៊ុន សែន បន្តថា លោកនិងមន្រ្តីជាន់ខ្ពស់រដ្ឋាភិបាលមួយចំនួន រួមមានឧបនាយករដ្ឋមន្រ្តី និងរដ្ឋមន្រ្តីជាដើម នឹងចាក់វ៉ាក់សាំងនេះមុនគេ ដើម្បីបង្ហាញពីភាពទុកចិត្ត។ លោករំពឹងថា មុនចូលឆ្នាំខ្មែរនៅក្នុងខែមេសា ប្រជាជនកម្ពុជាយ៉ាងតិច៥០ម៉ឺននាក់ នឹងអាចទទួលបានការចាក់វ៉ាក់សាំងបង្ការជំងឺកូវីដ១៩នេះ។ លោក ហ៊ុន សែន ដែលពីដើមឡើយប្រកាសថា លោកទទួលយកតែវ៉ាក់សាំងណាដែលទទួលស្គាល់ដោយអង្គការសុខភាពពិភពលោក ក៏បានពន្យល់ថា ការចាក់វ៉ាក់សាំងរបស់ចិនជាបន្ទាន់នេះ គឺដើម្បីសុខភាពរបស់ប្រជាពលរដ្ឋ និងដើម្បីឲ្យកម្ពុជាអាចទទួលបានអ្នកវិនិយោគឡើងវិញ និងដើម្បីកុំឲ្យគេមើលឃើញកម្ពុជា ជា«តំបន់ហានិភ័យ»។ លោក ហ៊ុន សែន មានប្រសាសន៍ថា៖ «យើងចាត់ទុកជាទំនិញយុទ្ធសាស្រ្តនិងជាសុវត្ថិភាពរបស់ប្រជាជនកម្ពុជា។ ពិតមែនហើយ មានការធ្វើសម្ភាសន៍ ខ្ញុំក៏ស្តាប់ឮ។ ហើយខ្ញុំក៏អរគុណអ្នកដែលចង់ទទួល ហើយក៏អរគុណអ្នកដែលមិនចង់ទទួល ព្រោះខ្ញុំបានប្រើហើយភាសាថា ចាក់មិនយកថ្លៃ មិនគិតថ្លៃ និងចាក់ដោយស្ម័គ្រចិត្ត»។ កាលពីសប្តាហ៍មុន វីអូអេបានសាកសួរប្រជាពលរដ្ឋមួយចំនួននៅរាជធានីភ្នំពេញអំពីការយល់ឃើញរបស់ពួកគេទាក់ទងនឹងវ៉ាក់សាំងកូវីដ១៩របស់ប្រទេសចិន។ អ្នកខ្លះបានបង្ហាញការស្ទាក់ស្ទើរក្នុងការចាក់វ៉ាក់សាំងនេះ និងខ្លះទៀតលើកឡើងថាកម្ពុជាមិនទាន់មានភាពចាំបាច់ខ្លាំងក្នុងការប្រើប្រាស់វ៉ាក់សាំង ដែលមិនទាន់ត្រូវបានទទួលស្គាល់ដោយអង្គការសុខភាពពិភពលោកនោះទេ ដោយសារកម្ពុជាអាចគ្រប់គ្រងជំងឺនេះបាននៅឡើយ។ នៅថ្ងៃសុក្រនេះ លោកនាយករដ្ឋមន្រ្តី ហ៊ុន សែន ក៏បានបញ្ជាឲ្យរដ្ឋមន្រ្តីក្រសួងសុខាភិបាល លោក ម៉ម ប៊ុនហេង ធ្វើជំរឿនថា តើអ្នកណាចង់ចាក់ និងអ្នកណាមិនចង់ចាក់វ៉ាក់សាំងរបស់ចិន។ ប៉ុន្តែលោកថា ប្រជាជនដែលត្រូវធ្វើដំណើរទៅក្រៅប្រទេស នឹងចាក់វ៉ាក់សាំងកូវីដនេះ ដើម្បីអាចចេញទៅក្រៅប្រទេសបាន។ លោក ហ៊ុន សែន បន្ថែមថា នៅថ្ងៃក្រោយ ក៏អាចតម្រូវឲ្យអ្នកចូលប្រទេសកម្ពុជា ត្រូវមានវិញ្ញាបនបត្រចាក់វ៉ាក់សាំងកូវីដផងដែរ។ លោកបន្ថែមថា៖ «បន្តិចទៀតអាចនឹងប្រទេសដទៃដាក់លក្ខខណ្ឌបើអ្នកឯងមិនទាន់មានវិញ្ញាបនបត្របញ្ជាក់ពីការចាក់វាក់សាំងទេ អ្នកឯងមិនអាចចាក់ អ្នកឯងមិនអាចចូលប្រទេសខ្ញុំបានទេ»។ បើតាមលោក ហ៊ុន សែន កម្ពុជាមិនប្រកាន់វ៉ាក់សាំងមកពីប្រទេសណានោះទេ ហើយរដ្ឋាភិបាលរបស់លោកក៏បានស្នើសុំវ៉ាក់សាំងពីប្រទេសឥណ្ឌា និងប្រហែលជាស្នើពីប្រទេសកូរ៉េខាងត្បូងផងដែរ។ លោក ហ៊ុន សែន ឲ្យដឹងទៀតថា កម្ពុជាអាចរកវ៉ាក់សាំងបានតាម៣ច្រក គឺច្រកកូវ៉ាក់ (COVAX) របស់អង្គការសុខភាពពិភពលោកដែលនឹងផ្តល់ឲ្យកម្ពុជាចំនួន២០%នៃប្រជាពលរដ្ឋសរុបជាង១៦លាននាក់ ច្រកទីពីរចរចាជាមួយដៃគូរបស់កម្ពុជា និងច្រកទីបី ចរចាដោយផ្ទាល់ជាមួយក្រុមហ៊ុនឯកជនដែលផលិតវ៉ាក់សាំងបង្ការជំងឺកូវីដ។ VOA មិនទាន់អាចសុំការអត្ថាធិប្បាយពីស្ថានទូតចិនប្រចាំនៅកម្ពុជា និងតំណាងអង្គការសុខភាពពិភពលោកប្រចាំនៅកម្ពុជា តាមអ៊ីមែលបាននៅឡើយទេ។ កាលពីចុងឆ្នាំ២០២០ អង្គការសុខភាពពិភពលោកបានសម្រេចបញ្ចូលវ៉ាក់សាំងរបស់ក្រុមហ៊ុន Pfizer ក្នុងបញ្ជីប្រើប្រាស់បន្ទាន់ ដោយអះអាងថា វ៉ាក់សាំងដែលក្រុមហ៊ុន Pfizer អភិវឌ្ឍរួមគ្នាជាមួយដៃគូអាល្លឺម៉ង់ BioNTech មានគ្រប់លក្ខខណ្ឌនិងមានប្រសិទ្ធភាពក្នុងការទប់ទល់ជំងឺកូវីដ១៩។ លោក យង់ គិមអេង ប្រធានមជ្ឈមណ្ឌលប្រជាពលរដ្ឋ ដើម្បីអភិវឌ្ឍន៍និងសន្តិភាព មានប្រសាសន៍ថា កាលពីកន្លងទៅ រដ្ឋាភិបាលបានលើកឡើងថា នឹងទិញវ៉ាក់សាំងណាដែលទទួលស្គាល់ដោយអង្គការសុខភាពពិភពលោកតែប៉ុណ្ណោះ។ លោកជំរុញឲ្យរដ្ឋាភិបាល«កុំប្រថុយប្រថាន»នឹងវ៉ាក់សាំង ដែលបង្កហានិភ័យដល់សុខភាពប្រជាពលរដ្ឋ។ លោកបញ្ជាក់ថា៖ «ចំពោះបញ្ហាដែលយើងទទួលយកវ៉ាក់សាំងនេះ យើងមិនប្រកាន់ថា វ៉ាក់សាំងប្រទេសណាទេ។ រឿងដែលសំខាន់ដែលយើងត្រូវចោទសួរថា ប្រសិទ្ធភាពវាកម្រិតណា ហើយវាមានសុវត្ថិភាពប៉ុណ្ណា នៅក្នុងការប្រើប្រាស់វ៉ាក់សាំងហ្នឹង។ នេះជារឿងសំខាន់ ហើយថាតើប្រជាពលរដ្ឋទទួលបានព័ត៌មានច្រើនប៉ុណ្ណាដែរ ពាក់ព័ន្ធជាមួយវ៉ាក់សាំងហ្នឹង»។ លោកបន្តថា រដ្ឋាភិបាលគួរតែមានតម្លាភាពទាក់ទងនឹងព័ត៌មានវ៉ាក់សាំងឲ្យបានទូលំទូលាយ ដើម្បីប្រជាពលរដ្ឋអាចសម្រេចចិត្តក្នុងការទទួលចាក់វ៉ាក់សាំង។ លោក យង់ គិមអេង លើកឡើងទៀតថា ប្រសិនបើស្ថានភាពនៃជំងឺកូវីដក្នុងប្រទេសកម្ពុជាអាចទប់ទល់និងបង្ការបាន កម្ពុជាគួរតែរង់ចាំវ៉ាក់សាំងដែលទទួលស្គាល់ដោយអង្គការសុខភាពពិភពលោក ដែលលោកយល់ថាជា«រឿងប្រសើរមួយ»៕ | 2021-01-22T07:00:00+07:00 | khmer.voanews.com | https://khmer.voanews.com/a/hun-sen-says-cambodia-to-import-chinese-vaccines-and-that-who-too-slow/5747798.html |
49f38aff-6cc3-4035-a1a7-230774e6bda3 | ក្រុងប៉េកាំងចាប់ធ្វើតេស្តកូវីដ១៩ទ្រង់ទ្រាយធំ ខណ:មានការរាតត្បាតជាថ្មីនៅមុនបុណ្យចូលឆ្នាំចិន | ទីក្រុងប៉េកាំងបានចាប់ផ្ដើមធ្វើតេស្តរកជំងឺកូវីដ១៩ ទ្រង់ទ្រាយធំនៅតាមសង្កាត់មួយចំនួននៅថ្ងៃសុក្រ ស្របពេលដែលទីក្រុងសៀងហៃបានធ្វើតេស្តលើរាល់បុគ្គលិកសុខាភិបាលទំាងអស់ ខណ:ដែលប្រទេសចិនប្រឈមមុខនឹងការផ្ទុះរាតត្បាតឡើងវិញដ៏អាក្រក់បំផុតនៃជំងឺកូវីដ១៩ ចាប់តំាងពីខែមីនាមក។ ក្រុមគ្រួសារចិនជាច្រើនបារម្ភពីគម្រោងជួបជុំគ្រួសារក្នុងឱកាសបុណ្យចូលឆ្នាំចិនខាងមុខ នៅពេលមានការរឹតត្បិតថ្មី។ នេះបើតាមសេចក្ដីរាយការណ៍របស់ទីភ្នាក់ងារព័ត៌មាន Reuters។ ចិនដីគោកបានរាយការណ៍ថា មានការធ្លាក់ចុះបន្តិចបន្ដួចនៃការឆ្លងថ្មីកូវីដ១៩ ប្រចាំថ្ងៃកាលពីថ្ងៃសុក្រ ដោយធ្លាក់ចុះពី ១៤៤ ករណីកាលពីព្រហស្បតិ៍ មកត្រឹម ១០៣ ករណីថ្មីនៅថ្ងៃសុក្រ។ សង្កាត់មួយចំនួននៅក្រុងប៉េកាំងបានចាប់ផ្ដើមការធ្វើតេស្តទ្រង់ទ្រាយធំ ដោយសារមានការឆ្លងថ្មីជាច្រើនថ្ងៃជាប់គ្នានៅរដ្ឋធានីចិននេះ ដោយមនុស្សតម្រង់ជួរយ៉ាងវែងរង់ចាំធ្វើតេស្តនៅសង្កាត់ខ្លះ។ មានមនុស្សរាប់លាននៅតាមទីក្រុងនៅភាគខាងជើងប្រទេសចិនកំពុងជាប់វិធានការរឹតត្បិតធ្វើដំណើរក្នុងកម្រិតខ្លះ គឺនៅតែប៉ុន្មានសប្តាហ៍ប៉ុណ្ណោះ មុនពិធីបុណ្យចូលឆ្នាំចិន៕ | 2021-01-22T07:00:00+07:00 | khmer.voanews.com | https://khmer.voanews.com/a/beijing-launches-mass-virus-tests-as-china-daily-tally-drops-slightly/5747756.html |
4d9af6cc-777a-4d56-a948-d9ed5b37ab86 | សហរដ្ឋអាមេរិកសន្យាចូលរួមជាមួយកម្មវិធីចាក់វ៉ាក់សាំងកូវីដ១៩ ជាសាកលរបស់អង្គការសុខភាពពិភពលោក | អ្នកជំនាញកំពូលផ្នែកជំងឺឆ្លងរបស់សហរដ្ឋអាមេរិកលោកវេជ្ជបណ្ឌិត Anthony Fauci បាននិយាយថា សហរដ្ឋអាមេរិកនឹងចូលរួមនៅក្នុងគម្រោងផ្ដួចផ្តើមជាសាកល ក្នុងការផ្តល់វ៉ាក់សាំងកូវីដ១៩ ដល់បណ្តាប្រទេសក្រីក្រនានា។ លោក Fauci គឺជាប្រធានវិទ្យាស្ថានជាតិអាឡែស៊ីនិងជំងឺឆ្លង និងជាប្រធានទីប្រឹក្សាវេជ្ជសាស្រ្ដរបស់ប្រធានាធិបតីថ្មីសហរដ្ឋអាមេរិកលោក Joe Biden។ លោកបានប្រាប់ក្រុមប្រឹក្សាប្រតិបត្តិរបស់អង្គការសុខភាពពិភពលោក (WHO) ក្នុងកិច្ចប្រជុំតាមរយៈវីដេអូកាលពីថ្ងៃព្រហស្បតិ៍ថា សហរដ្ឋអាមេរិកនឹងចូលរួមជាមួយកម្មវិធីចែកចាយវ៉ាក់សាំងកូវីដ១៩ របស់អង្គការ WHO ដែលហៅថា COVAX សម្ព័ន្ធភាពនវានុវត្តន៍ត្រៀមសម្រាប់ជំងឺរាតត្បាត (Coalition for Epidemic Preparedness Innovations) និងអង្គការ Gavi the Vaccine Alliance ដែលជាអង្គការបង្កើតដោយមូលនិធិ Bill and Melinda Gates ដើម្បីចាក់វ៉ាក់សាំងបង្ការដល់កុមារក្នុងប្រទេសក្រីក្របំផុតក្នុងពិភពលោក។ លោក Fauci ក៏បាននិយាយផងដែរថា សហរដ្ឋអាមេរិកនឹងបំពេញតាមកាតព្វកិច្ចហិរញ្ញវត្ថុរបស់ខ្លួនចំពោះអង្គការ WHO និងរក្សាទុកនូវការសន្យាកន្លងមកក្នុងការផ្តល់បុគ្គលិករបស់ខ្លួន។ លោក Fauci ថ្លែងដូច្នេះក្នុងពេលមួយថ្ងៃក្រោយមក បន្ទាប់ពីលោកប្រធានាធិបតី Biden បានដាក់ចេញនូវបទបញ្ជាក្នុងថ្ងៃទីមួយនៃការចូលកាន់តំណែងរបស់លោក ដោយសន្យាថានឹងស្តារឡើងវិញនូវទំនាក់ទំនងរបស់សហរដ្ឋអាមេរិកជាមួយអង្គការ WHO។ កាលពីខែឧសភាឆ្នាំមុន លោកអតីតប្រធានាធិបតី Donald Trump បានដកសហរដ្ឋអាមេរិកចេញពីអង្គការ WHO ដោយបានចោទប្រកាន់អង្គការនេះថាបានជួយប្រទេសចិនបិទបាំងវិសាលភាពនៃវីរុសជំងឺកូវីដ១៩។ វីរុសនេះត្រូវបានរកឃើញដំបូងនៅក្នុងទីក្រុង Wuhan ប្រទេសចិន កាលពីចុងឆ្នាំ ២០១៩។ អគ្គនាយកអង្គការ WHO លោក Tedros Adhanom Ghebreyesus បានឆ្លើយតបចំពោះការប្រកាសរបស់លោក Fauci ថា៖ «នេះជាថ្ងៃល្អសម្រាប់អង្គការ WHO និងជាថ្ងៃល្អសម្រាប់សុខភាពជា សាកល»៕ | 2021-01-22T07:00:00+07:00 | khmer.voanews.com | https://khmer.voanews.com/a/us-pledges-to-join-world-health-organization-covid-19-global-vaccination-initiative/5746608.html |
773a3a0c-c869-4c9f-a397-40a94cc25bd2 | នាយកអង្គការសុខភាពពិភពលោកស្វាគមន៍ការចូលរួមវិញរបស់សហរដ្ឋអាមេរិក | នៅថ្ងៃដំបូងដែលប្រធានាធិបតីសហរដ្ឋអាមេរិកលោក Joe Biden កាន់តំណែងពេញមួយថ្ងៃគឺថ្ងៃព្រហស្បតិ៍ អ្នកជំនាញកំពូលខាងជំងឺឆ្លងរបស់អាមេរិក បាននិយាយថា សហរដ្ឋអាមេរិកនឹងចូលរួមក្នុងកិច្ចផ្ដួចផ្ដើមជាសាកល ដើម្បីផ្ដល់វ៉ាក់សំាងកូវីដ១៩ ដល់ប្រទេសក្រីក្រ។ លោកវេជ្ជបណ្ឌិត Anthony Fauci នាយករធានវិទ្យាស្ថានជាតិអាឡែស៊ីនិងជំងឺឆ្លងរបស់សហរដ្ឋអាមេរិក និងជាប្រធានទីប្រឹក្សាវេជ្ជសាស្ត្ររបស់លោកប្រធានាធីបតី Biden បានប្រាប់ក្រុមប្រឹក្សាប្រតិបត្តិរបស់អង្គការសុខភាពពិភពលោក (WHO) កាលពីថ្ងៃព្រហស្បតិ៍ ក្នុងការប្រជុំតាមវីដេអូមួយ ថា សហរដ្ឋអាមេរិកនឹងចូលរួមគម្រោងផ្ដល់វ៉ាក់សាំងកូវីដ១៩ ជាសកល ឬហៅកាត់ថា COVAX ដែលជាសម្ព័ន្ធភាពអន្តរជាតិមួយដឹកនាំដោយអង្គការសុខភាពពិភពលោក ដែលមានគោលបំណងផ្ដល់វ៉ាក់សំាងកូវីដ១៩ ដល់ប្រទេសក្រីក្របំផុតរបស់ពិភពលោក។ លោកវេជ្ជបណ្ឌិត Fauci ក៏បាននិយាយថា សហរដ្ឋអាមេរិកនឹងបំពេញកាតព្វកិច្ចផ្នែកហិរញ្ញវត្ថុរបស់ខ្លួនចំពោះទីភ្នាក់ងារសុខភាពរបស់អង្គការសហប្រជាជាតិនេះ និងរក្សាបុគ្គលិកដូចកាលពីមុន។ ការថ្លែងរបស់លោក កើតឡើងមួយថ្ងៃបន្ទាប់ពីលោក Joe Biden ចេញបទបញ្ជាក្នុងថ្ងៃដំបូង [ក្នុងនាមជាប្រធានាធិបតី] ដោយសន្យាថា នឹងស្ដារទំនាក់ទំនងរវាងអាមេរិកជាមួយអង្គការសុខភាពពិភពលោកវិញ។ អតីតប្រធានាធិបតីលោក Donald Trump បានប្រកាសកាលពីខែឧសភាថា លោកបានដកអាមេរិកចេញពីអង្គការ WHO ដោយចោទប្រកាន់អង្គការនេះ ថាបានជួយប្រទេសចិនលាក់បាំងកម្រិតធ្ងន់ធ្ងរនៃជំងឺកូវីដ១៩ ដែលត្រូវរកឃើញដំបូងបំផុតនៅទីក្រុង Wuhan ភាគកណ្តាលប្រទេសចិន កាលពីចុងឆ្នាំ ២០១៩។ នាយកអង្គការសុខភាពពិភពលោកលោក Tedros Adhanom Ghebreyesus បានឆ្លើយតបទៅនឹងសេចក្ដីប្រកាសរបស់លោកវេជ្ជបណ្ឌិត Fauci ថា៖ «នេះជាថ្ងៃល្អសម្រាប់អង្គការសុខភាពពិភពលោក ហើយជាថ្ងៃល្អសម្រាប់សុខភាពសាកលលោក»។ នៅក្នុងរឿងពាក់ព័ន្ធគ្នានេះដែរ ទីភ្នាក់ងារព័ត៌មាន Reuters បានឲ្យដឹងថា កិច្ចផ្ដួចផ្ដើម COVAX បានប្រកាសនៅថ្ងៃព្រសហ្បតិ៍ថា ខ្លួនមានគម្រោងចែកចាយវ៉ាក់សាំងកូវីដ១៩ ចំនួន ១.៨០០លានដូសដល់ប្រទេសក្រីក្រទំាងឡាយក្នុងឆ្នាំ ២០២១ ហើយសង្ឃឹមថា នឹងផ្ដល់ឲ្យប្រទេសអ្នកមាននូវវ៉ាក់សំាងគ្រប់ចំនួន នៅឆមាសទី២ ឆ្នំានេះផងដែរ។ ពិភពលោកកំពុងប្រញាប់ប្រញាល់ដើម្បីផលិត និងចែកចាយវ៉ាក់សំាងកូវីដ១៩ រាប់ពាន់លានដូស ដើម្បីទប់ទល់ការរាតត្បាតនៃជំងឺកូវីដ១៩ ដែលបានសម្លាប់មនុស្សជាង ២លាននាក់ ក្នុងចំណោមមនុស្ស ៩៧ លាននាក់ ដែលបានឆ្លងជំងឺកូវីដ១៩។ ៕ | 2021-01-22T07:00:00+07:00 | khmer.voanews.com | https://khmer.voanews.com/a/who-chief-welcomes-us-reconnecting-with-the-organization/5747737.html |
ddd2cf6d-dc26-489e-b0fc-8a487f5d119e | ADB នឹងបន្តពង្រឹងភាពជាដៃគូជាមួយកម្ពុជា ក្នុងការគាំទ្រការស្តារសេដ្ឋកិច្ចឡើងវិញ ក្នុងវិបត្តិរាតត្បាតជំងឺកូវីដ-១៩ | លោក Ahmed Muneeb Saeed អនុប្រធានធនាគារអភិវឌ្ឍន៍អាស៊ី (ADB) បានវាយតម្លៃខ្ពស់ចំពោះកិច្ចខិតខំប្រឹងប្រែង និងការដឹកនាំរបស់រាជរដ្ឋាភិបាល ក្នុងការទប់ស្កាត់ការរីករាលដាលជំងឺកូវីដ-១៩ និងការរក្សាស្ថិរភាពសេដ្ឋកិច្ចរបស់កម្ពុជា។ លោកបានបន្តថា ADB នឹងបន្តពង្រឹងភាពជាដៃគូជាមួយកម្ពុជា ក្នុងការគាំទ្រការស្តារសេដ្ឋកិច្ចឡើងវិញ។ ការដឹងបែបនេះរបស់លោក Ahmed Muneeb Saeed ដែលជាសហប្រធាននៃគណៈកម្មការគោលនយោបាយ CARES បានធ្វើឡើងនៅក្នុងកិច្ចប្រជុំគណៈកម្មការគោលនយោបាយសម្រាប់ កម្មវិធីឆ្លើយតបនឹងការរីករាលដាលជំងឺកូវីដ-១៩ និងការស្តារសម្បទាសេដ្ឋកិច្ចឡើងវិញ (CARES) ដែលដឹកនាំវង្សី វិស្សុត រដ្ឋមន្រ្តីប្រតិភូអមនាយករដ្ឋមន្រ្តី និងជារដ្ឋលេខាធិការប្រចាំការក្រសួងសេដ្ឋកិច្ច និងហិរញ្ញវត្ថុ នៅទីស្តីការក្រសួងសេដ្ឋកិច្ច និងហិរញ្ញវត្ថុ នារសៀលថ្ងៃទី២០ ខែមករា ឆ្នាំ២០២១ តាមប្រព័ន្ធវីដេអូ។ កិច្ចប្រជុំនេះ ដោយមានការអញ្ជើញចូលរួមពីមន្រ្តីជាន់ខ្ពស់តំណាងក្រសួងស្ថាប័នពាក់ព័ន្ធរបស់រាជរដ្ឋាភិបាល ដែលជា សមាជិក សមាជិកា នៃគណៈកម្មការគោលនយោបាយនេះ និងតំណាងទីភ្នាក់ងារសហប្រតិបត្តិការអន្តរជាតិជប៉ុនប្រចាំកម្ពុជា (JICA)។ ទន្ទឹមនេះក៏បាន Ahmed Muneeb Saeed ឱ្យដឹងដែរថា ADB នឹងផ្តល់ការគាំទ្រលើ ៤ចំណុចរួមមានទី១៖ ការអនុវត្តកម្មវិធីចាក់វ៉ាក់សាំងរបស់កម្ពុជា តាមរយៈការចាប់ផ្តើមការរៀបចំកិច្ចលទ្ធកម្មវ៉ាក់សាំងកូវីដ-១៩ និងសម្ភារៈបច្ចេកទេសសម្រាប់ការអនុវត្តកម្មវិធីនេះ, ទី២៖ ការគ្រប់គ្រងតាមច្រកព្រំដែនដែលជាចំណុចសំខាន់ក្នុងការបញ្ជៀសនូវការរីករាលដាលនៃជំងឺកូវីដ-១៩, ទី៣៖ ការការពារជនងាយរងគ្រោះ ជាពិសេសស្ត្រី និងកុមារ និង៤៖ ការគ្រប់គ្រងវិបត្តិនៃការកើនឡើងតម្លៃចំណីអាហារ។ លោក វង្សី វិស្សុត បានថ្លែងថា កិច្ចប្រជុំរបស់យើងនាពេលនេះ មានគោលបំណងធ្វើការពិនិត្យ និងតាមដានវឌ្ឍនភាពរួមគ្នា ក្នុងការអនុវត្តកម្មវិធីឆ្លើយតបនឹងការរីករាលដាលនៃជំងឺកូវីដ-១៩ និងការស្តារសម្បទាសេដ្ឋកិច្ចឡើងវិញ (CARES) ដែលមានទឹកប្រាក់ សរុបប្រមាណ ២៥០លានដុល្លារអាមេរិក និងការចូលរួមបដិភាគរបស់ JICA ប្រមាណ ២៣៨លានដុល្លារអាមេរិកទៀត ដើម្បីជួយគាំទ្រដល់ការអនុវត្តកម្មវិធី CARES នេះ។ ទន្ទឹមនេះលោកក៏បានជម្រាបអង្គប្រជុំអំពីករណីឆ្លងជំងឺកូវីដ-១៩ នៅកម្ពុជា ដែលមកដល់ត្រឹមថ្ងៃទី១៧ ខែមករា ឆ្នាំ២០២០នេះកម្ពុជា មានករណីឆ្លងជំងឺកូវីដ-១៩ ត្រឹមតែ ៤៣៩ករណីប៉ុណ្ណោះ និងពុំមិនមានករណីស្លាប់នោះទេ។ ការគ្រប់គ្រងសភាពការណ៍ជំងឺកូវីដ-១៩ បានល្អប្រសើរយ៉ាងនេះ ដោយសារតែការដាក់ចេញនូវវិធានការពារ និងទប់ស្កាត់ការឆ្លងជំងឺកូវីដ-១៩ របស់រាជរដ្ឋាភិបាល ប្រកបដោយភាពម៉ឹងម៉ាត់ និងហ្មត់ចត់ ពិសេសការអនុវត្តនូវវិធានការសុខាភិបាល តាមរយៈការវាស់កំដៅ ពាក់ម៉ាស់ការពារ និងរក្សាគម្លាតសង្គម ព្រមទាំងដោយមានការចូលរួមគាំទ្ររបស់ប្រជាជន ដោយស្នាក់នៅក្នុងផ្ទះ និងមិនចេញទៅក្រៅ នៅពេលដែលមិនចាំបាច់។ លោកបានឱ្យដឹងថា តាមការប៉ាន់ស្មាន កំណើនសេដ្ឋកិច្ចកម្ពុជា ក្នុងឆ្នាំ២០២០ ត្រូវបានវាយតម្លៃថានឹងមានការថមថយ ដោយសារការដាក់ចេញនូវវិធានការទប់ស្កាត់ការរីករាលដាលនៃជំងឺកូវីដ-១៩ ដែលបានបង្អាក់ និងដាក់សម្ពាធយ៉ាងខ្លាំងដល់ដំណើរការសេដ្ឋកិច្ច ទាំងលើសកម្មភាពផលិតកម្ម និងការប្រើប្រាស់ ព្រមទាំងការវិនិយោគ។ សេដ្ឋកិច្ចកម្ពុជានៅក្នុងឆ្នាំ២០២១នេះ ត្រូវបានព្យាករថា នឹងងើបឡើងវិញ ដោយសារការរំពឹងទុកនៃការកើនឡើងដោយសន្សឹមៗនៃវិស័យគាំទ្រកំណើនមួយចំនួន និងប្រសិទ្ធភាពនៃការដាក់ចេញ វិធានការគោលនយោបាយរបស់រាជរដ្ឋាភិបាល ព្រមទាំងការរំពឹងទុកថា វ៉ាក់សាំងជំងឺកូវីដ-១៩ នឹងត្រូវបានចាប់ផ្តើម ចែកចាយក្នុងឆ្នាំ២០២១ នេះ។ លោក វង្សី វិស្សុត បានបន្តទៀតថា ចាប់តាំងពីការរីករាលដាលនៃជំងឺកូវីដ-១៩ នៅដើមឆ្នាំ២០២០ និងរលកថ្មីនៃការរីករាលដាល នៃជំងឺនេះជាបន្តបន្ទាប់ទាំងនៅជុំវិញពិភពលោក និងនៅកម្ពុជា រហូតមកទល់នឹងនេះវាបានធ្វើឱ្យយើងកាន់តែស្គាល់ និងយល់ដឹងអំពីជំងឺនេះថែមទៀត ព្រមទាំងយើងអាចមានជម្រើសនៃការព្យាបាលជំងឺនេះ បានល្អជាងមុន ជាពិសេសយើងអាចដាក់ចេញនូវវិធានការឆ្លើយតបនឹងជំងឺនេះឱ្យកាន់តែចំគោលដៅ និងមានប្រសិទ្ធភាពខ្ពស់ជាងមុន។ ប្រការនេះរឹតតែធ្វើឱ្យកម្ពុជា កាន់តែទទួលបទពិសោធន៍កាន់តែច្រើន និងមានទំនុកចិត្តខ្ពស់ជាងមុន ដើម្បីត្រៀមខ្លួនរួចជាស្រេច ក្នុងការឆ្លើយតបទៅនឹងការផ្ទុះឡើងនូវជំងឺរាតត្បាតដទៃទៀត។ បច្ចុប្បន្នកម្ពុជាមានមន្ទីរពិសោធន៍ចំនួន០៤ សម្រាប់ធ្វើតេស្តរកករណីជំងឺកូវីដ-១៩ និងបានបង្កើនសមត្ថភាពធ្វើតេស្តរកករណីជំងឺកូវីដ-១៩ ពី៦០០សំណាក រហូតទៅដល់៤ ០០០សំណាក ក្នុងមួយថ្ងៃ ព្រមទាំងមានក្រុមឆ្លើយតបរហ័សរហូតដល់ទៅដល់ ៣,០០០ ទៅ៤០០០នាក់ ដើម្បីគាំទ្រដល់ការធ្វើតេស្ត និងធ្វើការតាមរកអ្នកប៉ះពាល់ជំងឺកូវីដ-១៩ ផងដែរ។ លោកបានបន្ថែមថា នៅពេលដែលកម្ពុជានឹងទទួលបាននូវវ៉ាក់សាំងការពារជំងឺកូវីដ-១៩ នាពេលខាងមុខនេះវាអាចនឹងជួយឱ្យកម្ពុជា ឈានឆ្ពោះទៅការលុបបំបាត់ជំងឺកូវីដ-១៩ និងអាចដំណើរការសេដ្ឋកិច្ចរបស់ខ្លួនបានពេញលេញឡើងវិញ។ លោក វង្សី វិស្សុត ក៏បានគូសបញ្ជាក់ថា នៅក្នុងក្របខណ្ឌនៃផែនការស្តារសេដ្ឋកិច្ចកម្ពុជា ក្រោយវិបត្តិជំងឺកូវីដ-១៩, រាជរដ្ឋាភិបាលបានវិភាជន៍ថវិកាប្រមាណ ១,៣៥ប៊ីលានដុល្លារអាមេរិក ដើម្បីត្រៀមឆ្លើយតបនឹងការរីករាលដាលនៃជំងឺកូវីដ-១៩ និងការស្តារសម្បទាសេដ្ឋកិច្ចឡើងវិញ។ នៅក្នុងក្របខណ្ឌនេះ រួមទាំងការពង្រឹងប្រព័ន្ធសុខាភិបាល, ការវិនិយោគលើវិស័យហេដ្ឋារចនាសម្ព័ន្ធ, ការគាំទ្រដល់អាជីវកម្ម និងធុរកិច្ច ដែលទទួលរងផលប៉ះពាល់ ពិសេសការគាំទ្រដល់សហគ្រាសធុនតូច និង ធម្យម តាមរយៈការដាក់ឱ្យដំណើរការធនាគារអេសអិមអ៊ី និងការធានាឥណទាន ព្រមទាំងការផ្តល់ការលើកទឹកចិត្តផ្នែកពន្ធ, ការឧបត្ថម្ភជា សាច់ប្រាក់ជូនគ្រួសារក្រីក្រ (ក្រ១ និងក្រ២) និងងាយរងគ្រោះ និងកម្មវិធីសាច់ប្រាក់ពលកម្ម ព្រមទាំងការផ្តល់ប្រាក់ឧបត្ថម្ភជូនកម្មករនិយោជិតដែលព្យួរការងារ និងការរៀបចំវគ្គបណ្តុះបណ្តាលដល់កម្មករនិយោជិតទាំងជំនាញទន់ និងជំនាញបច្ចេកទេសជាដើម។ល។ គួរបញ្ជាក់ផងដែរថា រាជរដ្ឋាភិបាលកម្ពុជា និង ADB បានចុះហត្ថលេខាលើកិច្ចព្រមព្រៀងឥណទានសម្បទាន កាលពីថ្ងៃទី១០ ខែកក្កដា ឆ្នាំ២០២០ ក្នុងទឹកប្រាក់សរុបប្រមាណ ២៥០លានដុល្លារអាមេរិក សម្រាប់កម្មវិធីឆ្លើយតបនឹងការរីករាលដាលនៃជំងឺកូវីដ-១៩ និងការស្តារ សម្បទាសេដ្ឋកិច្ចឡើងវិញ (CARES)។ កម្មវិធីនេះនឹងធ្វើការគាំទ្រដល់ការខិតខំប្រឹងប្រែងរបស់រាជរដ្ឋាភិបាលកម្ពុជាក្នុងការឆ្លើយតបទៅនឹងផលប៉ះពាល់សុខភាព, សង្គម និងសេដ្ឋកិច្ចដោយសារជំងឺកូវីដ-១៩។ កិច្ចប្រជុំបានធ្វើការពិនិត្យ និងវាយតម្លៃលើវឌ្ឍនភាពនៃការអនុវត្តកម្មវិធីផ្នែកសុខាភិបាល, ជំនួយសង្គម, និងការទ្រទ្រង់សេដ្ឋកិច្ច នៃកម្មវិធីឆ្លើយតបនឹងការរីករាលដាលនៃជំងឺកូវីដ-១៩ និងការស្តារសម្បទាសេដ្ឋកិច្ចឡើងវិញ (CARES)។ អង្គប្រជុំក៏បានធ្វើការពិភាក្សាផ្លាស់ប្តូរមតិ និងបានដាក់ចេញនូវវិធានការ និងកម្មវិធីការងារអាទិភាពមួយចំនួន ជាពិសេសការរៀបចំយុទ្ធសាស្ត្រនៃការអនុវត្តកិច្ចលទ្ធកម្មក្នុងការទិញវ៉ាក់សាំង, ពង្រឹងប្រព័ន្ធគ្រប់គ្រងវិស័យសុខាភិបាល, ព្រមទាំងពិនិត្យតម្រូវការចាំបាច់ ទាំងធនធានមនុស្ស និងឧបករណ៍បរិក្ខាបច្ចេកទេស ដើម្បីអាចសម្រេចបានលទ្ធផលល្អប្រសើរតាមគោលដៅដែលរំពឹងទុក។ នៅក្នុងឱកាសនោះដែរ លោក វង្សី វិស្សុត បានថ្លែងអំណរគុណយ៉ាងជ្រាលជ្រៅចំពោះ ADB និងរាជរដ្ឋាភិបាលជប៉ុន ដែលតែងតែ ផ្តល់នូវការជឿទុកចិត្ត និងជឿជាក់លើការដឹកនាំរបស់រាជរដ្ឋាភិបាលកម្ពុជា ព្រមទាំងបានអនុម័តផ្តល់ហិរញ្ញប្បទានសហប្រតិបត្តិការសម្រាប់ការស្តារ និងអភិវឌ្ឍន៍កម្ពុជា ក៏ដូចជាការប្រយុទ្ធប្រឆាំងនឹងការរីករាលដាលនៃជំងឺកូវីដ-១៩ នៅកម្ពុជា តាមសំណើរបស់កម្ពុជា ដែលនឹងរួមចំណែកយ៉ាងធំធេង ក្នុងការអភិវឌ្ឍសំដៅជំរុញសេដ្ឋកិច្ចកម្ពុជាឡើងវិញ នៅក្នុងបរិការណ៍ជំងឺកូវីដ-១៩៕ | 2021-01-21T22:20:00+07:00 | freshnewsasia.com | https://m.freshnewsasia.com/index.php/en/localnews/184521-2021-01-21-08-20-18.html |
b632f932-40f3-46e4-bdb6-1bfc9cc7e1fe | ឧបនាយករដ្ឋមន្ត្រី ប្រាក់ សុខុន បានស្នើថា អាស៊ានគួរតែបង្កើនចំនួនទឹកប្រាក់មូលនិធិអាស៊ានក្នុង ការឆ្លើយតបទៅនឹងជំងឺកូវីដ-១៩ តាមរយៈការធ្វើទំនាក់ទំនងជាមួយវិស័យឯកជន ដើម្បីចូលរួមការបរិច្ចាគ | ភ្នំពេញ៖ ក្រសួងការបរទេស និងសហប្រតិបត្តិការអន្តរជាតិលទ្ធផលនៃកិច្ចប្រជុំចង្អៀ តរដ្ឋមន្ត្រីការបរទេសអាស៊ាន នៅថ្ងៃទី២១ ខែមករា ឆ្នាំ២០២១ តាមរយៈប្រព័ន្ឋវីដេអូ។រដ្ឋមន្ត្រីការបរទេសអាស៊ាន បង្ហាញការប្តេជ្ញាចិត្តដើម្បីអនុវត្តក្របខណ្ឌស្តារឡើងវិញគ្រប់ជ្រុងជ្រោយឱ្យបានឆាប់ រហ័ស ប្រើប្រាស់មូលនិធិសម្រាប់ការឆ្លើយតបទៅនឹងជំងឺកូវីដ -១៩។ នៅថ្ងៃទី២១ ខែមករា ឆ្នាំ២០២១ ឯកឧត្តម ប្រាក់ សុខុន ឧបនាយករដ្ឋមន្ត្រី រដ្ឋមន្ត្រីការបរទេស និងសហប្រតិបត្តិការអន្តរជាតិ បានអញ្ជើញចូលរួមកិច្ចប្រជុំចង្អៀតរដ្ឋមន្ត្រីការបរទេស អាស៊ាន ដែលបានរៀបចំឡើងតាមរយៈប្រព័ន្ធវីដេអូ។ កិច្ចប្រជុំបានសម្តែងការគាំទ្រចំពោះមូលបទរបស់ប្រទេសប្រ៊ុយណេ “យើងយកចិត្តទុកដាក់, យើងត្រៀមលក្ខណៈ, យើងរីកចម្រើន” និងចំណុចអាទិភាពគន្លឹះទាំងបី ដែលផ្តោតជាសំខាន់ទៅលើ ការកសាងសហគមន៍មួយប្រកបដោយភាពសុខដុមរមនា ការត្រៀមលក្ខណៈនិងសម្របខ្លួនសម្រាប់ ពេលអនាគតដើម្បីធានាសុខុមាលភាពប្រជាជនអាស៊ាន និងអនាគតដែលប្រកបដោយសន្តិភាព ចីរភាព និងវិបុលភាព ក៏ដូចជា ជំរុញការស្តារឡើងវិញរបស់អាស៊ានពីជំងឺរាតត្បាតសកលកូវីដ-១៩។ ដើម្បីអនុវត្តបន្តនូវសន្ទុះនៃកិច្ចខិតខំប្រឹងប្រែងក្នុងការកសាងសហគមន៍អាស៊ាន ប្រ៊ុយណេ បានដាក់ចេញនូវគំនិតផ្តួចផ្តើមមួយចំនួន ដើម្បីបង្កើតនូវនិន្នាការដែលមានលក្ខណៈយុទ្ធសាស្ត្រ ដើម្បីផ្សាភ្ជាប់ការឆ្លើយតបរបស់អាស៊ានទៅនឹងគ្រោះអាសន្ន និងគ្រោះមហន្តរាយនានា ក្នុងគោល បំណងដើម្បីធានាថា សហគមន៍អាស៊ានទាំងមូលកាន់តែរឹងមាំឡើង និងត្រៀមលក្ខណៈជាស្រេច សម្រាប់អនាគត ។ គំនិតផ្តួចផ្តើមទាំងនោះរួមមាន ការបង្កើតវេទិកាដែលអាចឱ្យប្រជាជនអាស៊ាន ចូលរួមចំណែកដល់កិច្ចប្រឹងប្រែងបន្ធូរបន្ថយគ្រោះមហន្តរាយ លើកកម្ពស់ការប្រកាន់ភ្ជាប់នូវពហុភាគី និយម ជំរុញការស្គាល់អត្តសញ្ញាណអាស៊ានកាន់តែខ្លាំងក្លាឡើង តាមរយៈកម្មវិធីបណ្តុះបណ្តាល មន្ត្រីវ័យក្មេងរបស់អាស៊ាន ក៏ដូចជាលើកកម្ពស់សកម្មភាពរបស់យុវជននៅក្នុងរបៀបវារៈសន្តិភាព និងសន្តិសុខ ។ អំពីការកសាងសហគមន៍អាស៊ាន រដ្ឋមន្ត្រីការបរទេសអាស៊ាន បានពិភាក្សា ដានលើបញ្ហាមួយចំនួនបន្ទាប់ពីកិច្ចប្រជុំកំពូលអាស៊ានលើកទី៣៧ នៅពេលវៀតណាម ជាប្រធាន អាស៊ាន ដើម្បីរក្សាសន្ទុះនៃកិច្ចខិតខំប្រឹងប្រែងក្នុងការកសាងសហគមន៍អាស៊ាន ដូចជាលទ្ធផលនៃការត្រួតពិនិត្យពាក់កណ្តាលអាណត្តិនៃការអនុម័តផែនការលំអិតសហគមន៍អាស៊ានទាំងបី ព្រមទាំង ដំណើរការរៀបចំចក្ខុវិស័យសហគមន៍អាស៊ានក្រោយឆ្នាំ ២០២៥ ។ កិច្ចប្រជុំក៏បានពិភាក្សាអំពីការ ពន្លឿនការធ្វើសមាហរណកម្មអាស៊ាន តាមរយៈការអនុវត្តផែនការការងារនៃគំនិតផ្តួចផ្តើមសម្រាប់ សមាហរណកម្មអាស៊ានលើកទី៤ (២០២១-២០២៥) ការអនុវត្តនូវផែនការមេស្តីពីការតភ្ជាប់អាស៊ាន ឆ្នាំ២០២៥ ឲ្យបានពេញលេញ និងគាំទ្រការស្តារឡើងវិញក្នុងតំបន់ក្រោយពីជំងឺរាតត្បាតសកល។ ចំពោះការឆ្លើយតបជាលក្ខណៈតំបន់ទៅនឹងជំងឺរាតត្បាតសកលកូវីដ-១៩ កិច្ចប្រជុំបាន បង្ហាញការប្តេជ្ញាចិត្តដើម្បីអនុវត្តក្របខណ្ឌស្តារឡើងវិញគ្រប់ជ្រុងជ្រោយរបស់អាស៊ានឱ្យបានឆាប់ រហ័ស ប្រើប្រាស់មូលនិធិសម្រាប់ការឆ្លើយតបទៅនឹងជំងឺកូវីដ -១៩ របស់អាស៊ាន និងធ្វើការងារឆ្ពោះ ទៅរកការបង្កើតក្របខណ្ឌក្នុងការរៀបចំច្រកធ្វើដំណើរក្នុងអាស៊ាន។ ចំពោះទំនាក់ទំនងជាមួយភាគីខាងក្រៅ កិច្ចប្រជុំបានសង្កត់ធ្ងន់ម្តងទៀតពីសារៈសំខាន់នៃ ការពង្រឹងមជ្ឈភាពនិងឯកភាពអាស៊ាន ក្នុងទំនាក់ទំនងជាមួយដៃគូខាងក្រៅរបស់អាស៊ាន តាមរយៈ យន្តការដឹកនាំដោយអាស៊ាន។ រដ្ឋមន្ត្រីការបរទេសអាស៊ានបានអបអរសារទការចូលកាន់តំណែង របស់រដ្ឋបាលសហរដ្ឋអាមេរិកថ្មី និងរំពឹងពង្រឹងភាពជាដៃគូយុទ្ធសាស្ត្រអាស៊ាន-សហរដ្ឋអាមេរិក និង ជំរុញកិច្ចសហប្រតិបត្តិការកំរិតខ្ពស់ ដើម្បីលើកកម្ពស់សន្តិភាព សន្តិសុខ ស្ថិរភាព និងវិបុលភាពនៅ ក្នុងតំបន់។ កិច្ចប្រជុំក៏បានគូសបញ្ជាក់ពីសារៈសំខាន់នៃខួបលើកទី៣០ នៃទំនាក់ទំនងដៃគូសន្ទនា អាស៊ាន-ចិន ដោយភាគីទាំងពីរធ្វើការរួមគ្នាលើគំនិតផ្តួចផ្តើមដើម្បីជំរុញបន្ថែមនូវទំនាក់ទំនងគ្រប់ កំរិត ដើម្បីសុខុមាលភាព និងការអភិវឌ្ឍប្រកបដោយសន្តិភាពនៅក្នុងតំបន់ ។ សម្រាប់បញ្ហាក្នុងតំបន់ និងអន្តរជាតិ រដ្ឋមន្ត្រីបានចែករំលែកទស្សនៈ និងការយល់ឃើញ លើបញ្ហាមួយចំនួន រួមមាន ទិដ្ឋភាពភូមិសាស្ត្រនយោបាយ ការវិវឌ្ឍនៅតំបន់ឧបទ្វីបកូរ៉េ សេដ្ឋកិច្ច ពណ៌ខៀវ បញ្ហារដ្ឋរ៉ាខាញ និងបញ្ហាសមុទ្រចិនខាងត្បូង ។ ក្នុងកិច្ចប្រជុំ ឯកឧត្តមឧបនាយករដ្ឋមន្ត្រី បានលើកឡើងនូវចំណុចមួយចំនួន ដូចខាង៖ ចំពោះគំនិតផ្តួចផ្តើមសំខាន់ៗរបស់អាស៊ានក្នុងការឆ្លើយតបជំងឺកូវីដ-១៩ ឯកឧត្តម ឧបនាយករដ្ឋមន្ត្រី បានស្នើថា អាស៊ានគួរតែបង្កើនចំនួនទឹកប្រាក់មូលនិធិអាស៊ានក្នុង ការឆ្លើយតបទៅនឹងជំងឺកូវីដ-១៩ តាមរយៈការធ្វើទំនាក់ទំនងជាមួយវិស័យឯកជន ដើម្បីចូលរួមការបរិច្ចាគ។ សម្រាប់មជ្ឈភាពអាស៊ាន ឯកឧត្តមឧបនាយករដ្ឋមន្ត្រី បានសង្កត់ធ្ងន់ថា “មាគ៌ាអាស៊ានដែលឈរលើគោលការណ៍ពិគ្រោះយោបល់និងកុងសង់ស៊ីស ការមិនជ្រៀតជ្រែកកិច្ចការផ្ទៃក្នុង និងសិទ្ធិអធិបតេយ្យភាពស្មើភាពគ្នា គឺរឹតតែសមស្របសម្រាប់ អាស៊ាននៅពេលជួបជាមួយភាពបត់បែននៅក្នុងការតម្រង់ទិសប្រឈមនឹងការប្រកួតប្រជែងរបស់ ប្រទេសមហាអំណាច ។ ចំពោះទំនាក់ទំនងជាមួយភាគីខាងក្រៅ ឯកឧត្តមឧបនាយករដ្ឋមន្ត្រី បានបញ្ជាក់សាជាថ្មីអំពីការស្វាគមន៍របស់កម្ពុជា ចំពោះការទទួលយកចក្រភពអង់គ្លេសជាដៃគូសន្ទនា របស់អាស៊ាន និងលើកទឹកចិត្តអាស៊ានឱ្យដោះស្រាយនូវរាល់បញ្ហានីតិវិធីនានា ។ ចំពោះបញ្ហាភាពជាដៃគូសេដ្ឋកិច្ចគ្រប់ជ្រុងជ្រោយក្នុងតំបន់ (RCEP ) ឯកឧត្តម ឧបនាយករដ្ឋមន្ត្រី បានសម្តែងនូវទំនុកចិត្តលើRCEP ថាជាចលករ ដ៏សំខាន់នៃការស្តារ និងធ្វើសមាហរណកម្មសេដ្ឋកិច្ចក្នុងតំបន់ ហើយបានលើកទឹកចិត្តដល់ប្រទេសដែល ចូលរួមក្នុង RCEP ទាំងអស់ពនឿនដំណើរការផ្តល់សច្ចាប័ន។ អំពីការវិវត្តនៅឧបទ្វីបកូរ៉េ ឯកឧត្តមបានលើកទឹកចិត្តឲ្យមានការចូលរួមកំរិតខ្ពស់ ជាមួយនឹងសាធារណៈរដ្ឋប្រជាមានិតប្រជាធិបតេយ្យកូរ៉េ តាមរយៈវេទិកាតំបន់អាស៊ាន (ARF ) ដើម្បីបង្កើតការយោគយល់កាន់តែប្រសើរឡើង និងអាចធ្វើឱ្យមានការអភិវឌ្ឍ ជាវិជ្ជមាន។ ចំពោះបញ្ហាសមុទ្រចិនខាងត្បូង កម្ពុជាចែករំលែកក្តីប្រាថ្នារួមចង់ឃើញសមុទ្រចិនខាងត្បូង ជាសមុទ្រសន្តិភាព ស្ថិរភាព កិច្ចសហប្រតិបត្តិការ និងវិបុលភាព។ កម្ពុជាតែងតែ លើកទឹកចិត្តដល់ភាគីពាក់ព័ន្ធដោយផ្ទាល់ ដើម្បីដោះស្រាយភាពខុសគ្នា ប្រកបដោយការ យោគយល់គ្នា តាមរយៈកិច្ចពិភាក្សាដោយសន្តិវិធី ផ្អែកលើគោលការណ៍ច្បាប់អន្តរជាតិ ដែលត្រូវបានទទួលស្គាល់ជាសាកល រួមទាំង អនុសញ្ញាអង្គការសហប្រជាជាតិស្តីពី ច្បាប់សមុទ្រ (UNCLos ) ឆ្នាំ ១៩៨២ ផងដែរ ។ ឯកឧត្តមក៏បានសង្កត់ធ្ងន់ផងដែរឱ្យ បន្តកិច្ចចរចាលើក្រមប្រតិបត្តិ (coc) តាមរយៈប្រព័ន្ធវីដេអូ ដើម្បីបញ្ចប់ coc ឱ្យបានឆាប់ ដែលមានប្រសិទ្ធិភាព ប្រកបដោយខ្លឹមសារ និងស្របតាមច្បាប់អន្តរជាតិ ។ ចំពោះបញ្ហារដ្ឋរ៉ាខាញ _ កម្ពុជាមានសេចក្តីរីករាយចំពោះវឌ្ឍនភាពដែលសម្រេចបាន កន្លងមក លើការអនុវត្តអនុសាសន៍ដែលត្រូវបានធ្វើឡើងតាមរយៈការវាយតម្លៃតម្រូវ ការបឋម និងគាំទ្រដល់ក្រុមការងារលេខាធិការដ្ឋានអាស៊ានឱ្យបន្តចាត់វិធានការ និង តាមដានយ៉ាងយកចិត្តទុកដាក់លើបញ្ហាមនុស្សធម៌ក្នុងតំបន់នេះ៕ | 2021-01-21T21:56:38+07:00 | cen.com.kh | https://cen.com.kh/archives/287968.html |
5a910960-b02c-4f0a-802b-b544118c4410 | វិស័យធនាគារកម្ពុជានៅតែរឹងមាំ និងគាំទ្រសកម្មភាពសេដ្ឋកិច្ច ក្នុងបរិបទនៃជំងឺកូវីដ១៩ | (ភ្នំពេញ)៖ លោក ជា ចាន់តូ ទេសាភិបាលធនាគារជាតិនៃកម្ពុជា បានលើកឡើងពី ស្ថានភាពនៃវិស័យធនាគារនៅកម្ពុជា ដែលប្រកបដោយភាពរឹងមាំ ទោះបីស្ថិតក្នុងស្ថានភាពនៃការរីករាលដាលនៃជំងឺកូវីដ១៩ក្ដី។ ការលើកឡើងរបស់ លោក ជា ចាន់តូ ធ្វើឡើងក្នុងឱកាសអញ្ជើញចូលរួមក្នុងកម្មវិធី របស់ធនាគារជាតិនៃកម្ពុជា និងរៀបចំឡើងនៅថ្ងៃទី២០ ខែមករា ឆ្នាំ២០២១។ លោក ជា ចាន់តូ បានឲ្យដឹងថា ។ លោកបានបន្ដថា កំណើនសេដ្ឋកិច្ចកម្ពុជាក្នុងឆ្នាំ២០២០ បានទទួលរងការធ្លាក់ចុះអវិជ្ជមានជាលើកដំបូង ក្នុងរយ:ពេលជាង២ទសវត្សរ៍ចុងក្រោយ ដែលជាចម្បងដោយសារ ការធ្លាក់ចុះវិស័យទេសចរណ៍ ការនាំចេញផលិតផលកាត់ដេរ និងវិស័យសំណង់។ លោកបានបន្ថែមថា ។ ក្នុងនោះទំនើបកម្មប្រព័ន្ធទូទាត់ និងការប្រើប្រាស់បច្ចេកវិទ្យាហិរញ្ញវត្ថុថ្មី ក៏នឹងរួមចំណែកគាំទ្ររាជរដ្ឋាភិបាល ក្នុងការអភិវឌ្ឍសេដ្ឋកិច្ចឱ្យទៅជា សេដ្ឋកិច្ចឌីជីថលផងដែ។ លោកបានបញ្ជាក់ថា ក្នុងចំណោមប្រព័ន្ធទូទាត់ដែលកម្ពុជា បានដាក់ឱ្យប្រើប្រាស់កន្លងមក ប្រព័ន្ធបាគងដែលប្រើប្រាស់បច្ចេកវិទ្យាប្លុកឆេន (Blockchain) ត្រូវបានអន្តរជាតិទទួលស្គាល់ថា ជាប្រព័ន្ធទូទាត់មួយដែលប្រើប្រាស់បច្ចេកវិទ្យាចុងក្រោយ លើពិភពលោក និងកំពុងក្លាយជា ប្រព័ន្ធទូទាត់កន្លោងមួយ ដែលសម្រួលដល់ការផ្ទេរប្រាក់ និងទូទាត់សងប្រាក់ភ្លាមៗ រវាងគ្រឹះស្ថានធនាគារ និងហិរញ្ញវត្ថុ៕ | 2021-01-21T18:40:00+07:00 | freshnewsasia.com | https://m.freshnewsasia.com/index.php/en/localnews/184482-2021-01-21-04-40-29.html |
e86d083a-0351-4f20-9126-8e523a65886d | ប្រមុខការទូតអាស៊ាន កំពុងបើកកិច្ចប្រជុំចង្អៀត ពិភាក្សា ពីផែនការស្តារសេដ្ឋកិច្ច ក្រោយពីវិបត្តិកូវីដ១៩ | ភ្នំពេញ៖ រដ្ឋមន្ត្រីការបរទេសអាស៊ាន នៅព្រឹកថ្ងៃទី២១ ខែមករា ឆ្នាំ២០២១នេះ បាននិងកំពុងបើកកិច្ចប្រជុំចង្អៀត ដើម្បីពិភាក្សា អំពីផែនការស្តារសេដ្ឋកិច្ចអាស៊ាន ក្រោយពីជំងឺកូវីដ-១៩ ព្រមទាំងការប្រាស្រ័យទាក់ទង ជាមួយនឹងសហគមន៍ពិភពលោក ។ យោងតាមសេចក្តីប្រកាសព័ត៌មាន របស់ក្រសួងការបរទេសបានឲ្យដឹងថា លោក ប្រាក់ សុខុន ឧបនាយករដ្ឋមន្រ្តី រដ្ឋមន្ត្រីការបរទេសកម្ពុជា ក៏អញ្ជើញចូលរួមកិច្ចប្រជុំចង្អៀត រដ្ឋមន្ត្រីការបរទេសអាស៊ាន តាមប្រព័ន្ឋវីដេអូនេះផងដែរ ។ កិច្ចប្រជុំចង្អៀតរដ្ឋមន្ត្រីការបរទេសអាស៊ាន នឹងពិនិត្យមើល ការអនុវត្តផែនការការងារនានា ដែលសម្រេចដោយថ្នាក់ដឹកនាំ នៅក្នុងកិច្ចប្រជុំកំពូលអាស៊ានលើទី៣៧ ស្ដីពីការពិនិត្យមើលឡើងវិញ នូវផែនការលំអិតរបស់អាស៊ាន វិធីនិងមធ្យោបាយនានា ដើម្បីសម្រេចបាន នូវការកសាងសហគមន៍អាស៊ាន ដោយផ្អែកលើបរិបទសកលលោក នាពេលបច្ចុប្បន្ន និងជំងឺរាតត្បាតជាសកលកូវីដ-១៩ និងកំណត់ទិសដៅចក្ខុវិស័យ សហគមន៍អាស៊ានក្រោយឆ្នាំ២០២៥។ សេចក្ដីប្រកាសបញ្ជាក់ថា «រដ្ឋមន្ត្រីការបរទេសអាស៊ាន ក៏នឹងពិភាក្សាផងដែរ អំពីផែនការស្តារសេដ្ឋកិច្ចអាស៊ាន ក្រោយពីជំងឺកូវីដ-១៩ ព្រមទាំងការប្រាស្រ័យទាក់ទង ជាមួយនឹងសហគមន៍ពិភពលោក» ។ ប្រទេសប៊្រុយណេដារ៉ូសាឡឹម នឹងដឹកនាំដំណើរការអាស៊ាននាឆ្នាំនេះ ក្រោមមូលបទ «យើងយកចិត្តទុកដាក់, យើងត្រៀមលក្ខណៈ, យើងរីកចំរើន» ជាមួយនឹងចំណុចអាទិភាពគន្លឹះចំនួនបី ដែលផ្តោតជាសំខាន់ទៅលើ ១) ប្រកាន់ខ្ជាប់នូវវប្បធម៌ យកចិត្តទុកដាក់របស់អាស៊ាន ២) ត្រៀមលក្ខណៈ និងសម្របខ្លួនសម្រាប់ពេលអនាគត និង ៣) បង្កើតឱកាសសម្រាប់កាលានុវត្តភាព របស់ប្រជាជនអាស៊ាន៕ | 2021-01-21T17:43:00+07:00 | dap-news.com | https://dap-news.com/national/2021/01/21/113718/ |
017d9845-19df-4713-81ff-f19c69ed66d8 | BREAKING: សហរដ្ឋអាមេរិក៖ អ្នកជំងឺ៤,៣៧៤នាក់ស្លាប់ និងមនុស្សជាង ១៨ម៉ឺននាក់ទៀតឆ្លងកូវីដ-១៩ ក្នុងពេលតែ១ថ្ងៃ! | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ១៨៨,៤២៦នាក់ទៀតបានឆ្លង COVID-19 ខណៈអ្នកជំងឺ ៤,៣៧៤នាក់ទៀតឯណោះបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃព្រហស្បតិ៍ ទី២១ ខែមករា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២៤,៩៩៨,៩៧៥ករណី ក្នុងនោះមាន អ្នកស្លាប់សរុបចំនួន ៤១៥,៨៩៤នាក់ និងជាសះស្បើយឡើងសរុបចំនួន ១៤,៩៦៨,៧១៦នាក់។ គួរបញ្ជាក់ថា លោក ចូ បៃដិន បានស្បថឡើងកាន់តំណែងជាប្រធានាធិបតីទី ៤៦ របស់សហរដ្ឋអាមេរិក នៅថ្ងៃពុធ ទី២០ ខែមករា រួចហើយ។ ក្រោយការស្បថឡើងកាន់តំណែង តែប៉ុន្មានម៉ោងប៉ុណ្ណោះ លោកប្រធានាធិបតី ចូ បៃដិន បានប្រកាសបញ្ឈប់ដំណើរការដកសហរដ្ឋអាមេរិក ចេញពីអង្គការសុខភាពពិភពលោក (WHO)។ បន្ថែមពីនេះលោកក៏ត្រូវបានគេរាយការណ៍ផងដែរថា បានជ្រើសរើសលោក អាន់ថូនី ហ្វូស៊ី (Anthony Fauci) ជាអ្នកជំនាញកំពូលផ្នែកជំងឺឆ្លង របស់សហរដ្ឋអាមេរិកឲ្យដឹកនាំគណៈប្រតិភូ ទៅចូលរួមកិច្ចប្រជុំប្រចាំឆ្នាំរបស់អង្គការ WHO ដែលនឹងប្រព្រឹត្តិទៅនៅចុងសប្តាហ៍នេះ៕ | 2021-01-21T17:43:00+07:00 | freshnewsasia.com | https://m.freshnewsasia.com/index.php/en/internationalnews/184474-2021-01-21-03-43-55.html |
e37bf205-1140-429f-b090-db0c3838a54f | យល់ដឹងពីជំងឺ លៀនទ្រនាប់ឆ្អឹងកង និងហានិភ័យ | នៅពេលដែលមានការរហែកសំបកទ្រនាប់ឆ្អឹងកង បណ្តាលឲ្យផ្នែកកណ្តាលនៃទ្រនាប់ឆ្អឹងកង (nucleus) លូនចេញមកសង្កត់ទៅលើសរសៃវិញ្ញាណ (Nerve root) ដែលតភ្ជាប់ពីខួរឆ្អឹងខ្នង បណ្តាលឲ្យមានការរំខាន និងឈឺចុកចាប់តាមតំបន់ ដែលសរសៃវិញ្ញាណនោះគ្រប់គ្រង។ ទ្រនាប់ឆ្អឹងកង (Disc) គឺជាបន្ទះថាសទន់ ដែលស្ថិតនៅចន្លោះឆ្អឹងកង(ក ខ្នង និងចង្កេះ) ថាសទន់នេះ ដើរតួជាអ្នកសម្រួលឲ្យមានការបត់បែនរបស់ឆ្អឹងកង។ សរសៃវិញ្ញាណ (Nerve root) តភ្ជាប់ពីខួរឆ្អឹងកង (Spinal cord)ទៅកាន់សរីរាង្គផ្សេងៗ វាមានតួនាទីទទួលការដឹង និងធ្វើឲ្យមានចលនារបស់សរីរាង្គ។ ជាទូទៅទ្រនាប់ឆ្អឹងកង ដែលលៀនចេញតិចតួច មិនបង្កឲ្យមានការឈឺចុកចាប់ទេ។ ការឈឺចាប់កើតឡើងដរាបណា ភ្នាសនៅផ្នែកខាងក្រៅនៃខួរឆ្អឹងកង ឬសរសៃប្រសាទឆ្អឹងខ្នងទទួលរងការសង្កត់ ឬមានការរលាក។ ក) កត្តាហានិភ័យ (Risk factor) កត្តាដែលប្រឈមនឹងជំងឺនេះមាន – អាយុ៖ ចន្លោះ ៣៥ ទៅ ៤៥ឆ្នាំ ដោយសារតែការវិវត្តន៍ទ្រុឌទ្រោមរបស់ឌីស – ទម្ងន់៖ បង្កឲ្យមានសម្ពាធបន្ថែមទៀតទៅលើឌីស – ការជក់បារី៖ បន្ថយកម្រិតអុកស៊ីហ្សែនក្នុងឈាម ដែលបន្ថយសារធាតុចិញ្ចឹមសំខាន់សម្រាប់សារពាង្គកាយ និងទ្រនាប់ឆ្អឹងកង – កម្ពស់៖ បុរសខ្ពស់ជាង ១៨០ ស.ម និងស្ត្រីខ្ពស់ជាង ១៧០ ស.ម – ការងារដែលតម្រូវឲ្យធ្វើចលនាច្រំដែលដូចជា អង្គុយ ឈរ ដើរច្រើន។ល។ ខ) រោគសញ្ញា ១. ការលានឌីសផ្នែកឆ្អឹងកងក រោគសញ្ញារួមមាន ការឈឺក្រហាយពើតស្ពឹកឬខ្សោយសាច់ដុំនៅម្តុំ ក ស្មា ដើមដៃ កំភួន និងរាលដាលដល់ដៃ ម្រាមដៃ។ល។ ២. ការលៀនឌីសផ្នែកឆ្អឹងកងចង្កេះ រោគសញ្ញារួមមានការឈឺពើតក្រហាយស្ពឹកឬខ្សោយសាច់ដុំ នៅចង្កេះរាលដាលមកត្រគាកភ្លៅកំភួនជើង និងចុងជើង។ល។ គ) ការធ្វើរោគវិនិច្ឆ័យ ការធ្វើរោគវិនិច្ឆ័យបានដោយពឹងផ្អែកទៅលើ – ការសួរនាំពីសភាពនិងប្រវត្តិជំងឺ – ការថតកាំរស្មី (X-Ray) – ការថតស្កែន (CT scan) – ការថតអ៊ឹមអរអាយ (MRI) ឃ) ការព្យាបាល – ការសម្រាកឲ្យបានច្រើន – ការតមដោយកាត់បន្ថយ ការដើរ ឈរ អង្គុយច្រើន ការតមលើកធ្ងន់ – ការប្រើប្រាស់ថ្នាំបំបាត់ការឈឺចាប់ – ការចាក់ថ្នាំបញ្ចូលកន្លែងឈឺ – លំហាត់ប្រាណសមស្រប – ជាទូទៅរាល់រោគសញ្ញាអាចបាត់ទៅវិញដោយឯកឯង បន្ទាប់ពីការសម្រាក និងធ្វើតាមវិធីព្យាបាលខាងលើក្នុងរយៈពេល ៤ ទៅ ៦ សប្ដាហ៍ – វេជ្ជបណ្ឌិតនឹងផ្តល់អនុសាសន៍វះកាត់ដល់អ្នកជំងឺចន្លោះពី ១០% ទៅ ២០% ប្រសិនដំណើរការព្យាបាលខាងលើមិនមានប្រសិទ្ធភាព «ប្រសិនបើលោកអ្នកមានករណីសង្ស័យថា មានជំងឺ ឬកំពុងមានជំងឺនេះ សូមមកទទួលសេវានៃការប្រឹក្សា ជាមួយវេជ្ជបណ្ឌិតជំនាញឯកទេសនៃមន្ទីរពេទ្យកាល់ម៉ែត ដើម្បីឈានទៅរកការព្យាបាលមួយដ៏សមស្រប ប្រកបដោយគុណភាពនិងឆាប់រហ័ស»៕ | 2021-01-21T16:12:00+07:00 | kampucheathmey.com | https://www.kampucheathmey.com/health/50993 |
a4730732-2f3e-40ef-bd98-941e24e3ce36 | ចេះតែឈឺឬរមាស់ក្នុងភ្នែក អ្នកអាចកើតជំងឺស្ងួតភ្នែក | ជំងឺភ្នែកស្ងួត (Sécheresse oculaire) ជាជំងឺដែលអាចកើតមាននៅលើមនុស្សគ្រប់វ័យ។ ភ្នែកស្ងួត(Sécheresse oculaire)នេះ មាន៥% ទៅ ៣៥%នៃប្រជាជនទាំងអស់ ហើយប្រជាជននៅអាស៊ីមាន៣៣%ច្រើនជាងនៅតំបន់ផ្សេងៗ ហើយភាគច្រើនកើតមានលើមនុស្ស ដែលមានអាយុលើសពី៥០ឆ្នាំឡើង(មនុស្សស្រីច្រើនជាងមនុស្សប្រុស)។ ១) រោគសញ្ញា – មានអារម្មណ៍ដូចឈឺចាក់ៗក្នុងភ្នែក – ក្រហាយក្នុងភ្នែក – រមាស់ក្នុងភ្នែក – មានអារម្មណ៍ដូចមានក្រាប់ខ្សាច់ក្នុងភ្នែក – មានការឈឺចាប់ខ្លះ – ស្រវាំងភ្នែក – ចាញ់ពន្លឺថ្ងៃ – ហៀរទឹកភ្នែក ២) ជំងឺភ្នែកស្ងួតបណ្តាលមកពី – កត្តាជាច្រើន ដែលមាននៅលើផ្ទៃភ្នែក(Surface oculaire) – បណ្តាមកពីការខ្វះលំហូរទឹកភ្នែក និងអមជាមួយបញ្ហាភ្នែកមួយចំនួនទៀត – លំហូរទឹកភ្នែកគ្មានលំនឹង – មានរលាកផ្ទៃគ្រាប់ភ្នែក – មានការខូចខាតប្រព័ន្ធប្រសាទនៃការបង្កើតទឹកភ្នែក(abnormalie neurosensoriel)ដែលមានតួនាទី ក្នុងការធានាទឹកភ្នែកនៅលើផ្ទៃគ្រាប់ភ្នែក។ ៣) មូលហេតុ ដែលនាំឲ្យមានជំងឺភ្នែកស្ងួត – ១៤% មានទឹកភ្នែកមិនគ្រប់គ្រាន់ដោយសារខ្វះខាតទឹកភ្នែកបណ្ដោះអាសន្ន – ៨៦% អ្នកជំងឺមានទឹកភ្នែកធម្មតា តែទឹកភ្នែកនោះគ្មានគុណភាព(Larmes de mauvaise qualité) – បណ្តាលមកពីមានការរលាករ៉ាំរ៉ៃនៃត្របកភ្នែក(inflammation chronique des paupière;Blépharite) – ការស្ងួតភ្នែកដោយសារមានរំហួតទឹកភ្នែក(Sécheresse evaporative par déficit lipidique)ដូចជា៖ • ការសម្លឹងកុំព្យូទ័រយូរ • មើលទូរទស្សន៍ នៅក្រោមកម្ដៅថ្ងៃ នៅក្នុងបន្ទប់ម៉ាស៊ីនត្រជាក់ នៅក្រោមកង្ហារ។ល។ ប្រសិនបើលោកអ្នកមានបញ្ហាដូចការរៀបរាប់ខាងលើ ឫមានតម្រូវការព័ត៌មានលំអិតបន្ថែម សូមមេត្តាអញ្ជើញមកពិគ្រោះយោបល់ និងទទួលប្រឹក្សាអំពីវិធីសាស្ត្រនៃការព្យាបាលពីក្រុមការងារវេជ្ជបណ្ឌិតឯកទេស ជំនាញផ្នែកចក្ខុរោគនៅមន្ទីរពេទ្យកាល់ម៉ែត៕ | 2021-01-21T16:10:00+07:00 | kampucheathmey.com | https://www.kampucheathmey.com/health/51021 |
8aee3692-a57a-4c9b-b8e4-fd78638b73f4 | ប្រមុខការពារជាតិ បន្តអំពាវនាវឲ្យពលរដ្ឋ បង្កើនការប្រុងប្រយ័ត្នជាមួយកូវីដ១៩ ខណៈកម្ពុជារកអ្នកឆ្លងថ្មីជាបន្តបន្ទាប់ | ភ្នំពេញ៖ សម្ដេចពិជ័យសេនា ទៀ បាញ់ ឧបនាយករដ្ឋមន្ត្រី រដ្ឋមន្ត្រីក្រសួងការពារជាតិ បានបន្តអំពាវនាវឲ្យបងប្អូនប្រជាពលរដ្ឋ បង្កើនការប្រុងប្រយ័ត្ន និងអនុវត្តឲ្យបានម៉ឺងម៉ាត់ តាមការណែនាំរបស់ក្រសួងសុខាភិបាល ដើម្បីបង្ការទប់ស្កាត់ ការឆ្លងរីករាលដាលជំងឺកូវីដ១៩ ខណៈកម្ពុជារកឃើញអ្នកឆ្លងថ្មីជាបន្តបន្ទាប់ ។ សម្ដេច ទៀ បាញ់ បានសរសេរលើបណ្ដាញសង្គមហ្វេសប៊ុក នៅព្រឹកថ្ងៃទី២១ មករានេះថា «ថ្មីៗនេះ យើងបានរកឃើញករណីវិជ្ជមានកូវីដ-១៩ ជាបន្ដបន្ទាប់ ក្នុងចំណោមអ្នកដំណើរ ចូលមកពីក្រៅប្រទេស ជាពិសេស បងប្អូនពលករខ្មែរយើង ដែលទើបត្រឡប់ពីប្រទេសជិតខាង មកកាន់កម្ពុជាវិញ។ សូមបងប្អូនប្រជាពលរដ្ឋទាំងអស់ បន្តការប្រុងប្រយ័ត្នខ្ពស់ និងអនុវត្តឱ្យបានម៉ឺងម៉ាត់ តាមការណែនាំរបស់ក្រសួងសុខាភិបាល ដើម្បីរួមគ្នាការពារការចម្លង មេរោគដ៏កាចសាហាវនេះ» ។ សូមរំលឹកថា គិតត្រឹមព្រឹកថ្ងៃទី២១ ខែមករា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន ៤៥៣នាក់ ក្នុងនោះអ្នកជាសះស្បើយចំនួន ៣៩៦នាក់ និងអ្នកកំពុងសម្រាកព្យាបាលចំនួន ៥៧នាក់ ៕ | 2021-01-21T16:06:00+07:00 | dap-news.com | https://dap-news.com/national/2021/01/21/113695/ |
f5cc5fcf-8488-47ff-bc58-bf1bf2e55f1d | អ្នកជំងឺកំពុងព្យួរសេរ៉ូម! បែរជាធ្វើរឿងមួយនេះ លុះបាត់បង់ជីវិត គ្រួសារចោទថាគ្រូពេទ្យដាក់ថ្នាំលើសកម្រិត… | បុរសម្នាក់មានជំងឺចុកផ្នែកក្រពះ ត្រូវបានប្រពន្ធនិងក្រុមគ្រួសារដឹកនាំយកទៅគ្លីនិកពិគ្រោះព្យាបាលជំងឺមួយកន្លែង ខណៈកំពុងព្យួរសេរ៉ូម មិនទាន់អស់ផង អ្នកជំងឺ និងក្រុមគ្រួសារថា ស្រួលខ្លួនហើយ សុំគ្រូពេទ្យចេញទៅផ្ទះ ទោះគ្រូពេទ្យថាចាំអស់ថ្នាំ អស់សេរ៉ូមសិន ក៏នាំគ្នាបង្ខំឱ្យគិតលុយ រួចចាកចេញទៅផ្ទះចិញបាត់ បានត្រឹម៣០នាទី ជំងឺរើធ្វើទុក្ខ ចុកទ្រាំលែងបាន ក្រុមគ្រួសារនាំគ្នាដឹកវិលមកបន្ទប់ពិគ្រោះព្យាបាលជំងឺដដែលវិញ តែគ្រូពេទ្យមិននៅ ក្រុមគ្រួសារក៏ដឹកចូលគ្លីនិក២កន្លែងទៀត តែគេមិនហ៊ានទទួល ក៏នាំគ្នាដឹកបញ្ជូនទៅមន្ទីរពេទ្យរុស្សី ត្រូវបាត់បង់ជីវិតតែម្ដង ស្រាប់តែកើតទុក្ខមិនសុខចិត្ត ចោទថាគ្រូពេទ្យដែលព្យួរសេរ៉ូមកាលលើកទី១នោះ ដាក់ថ្នាំលើសកម្រឹតទៅវិញ។ ហេតុការណ៍នេះបានកើតឡើងកាលពីរសៀលថ្ងៃទី២០ ខែមករា ឆ្នាំ២០២១ នៅគ្លីនិកពិគ្រោះព្យាបាលជំងឺមួយកន្លែង តាមបណ្ដោយផ្លូវQMI ភូមិជម្ពូវ័ន២ សង្កាត់ចោមចៅ៣ ខណ្ឌពោធិ៍សែនជ័យ។ អ្នកជំងឺដែលបាត់បង់ជីវិតនោះឈ្មោះ អឿន អ៊ី ភេទប្រុស អាយុ២៩ឆ្នាំ មុខរបរជាងតុទូ មានប្រពន្ធឈ្មោះ ខុម ស្រ៊ីម អាយុ២៩ឆ្នាំ មានកូនស្រីម្នាក់ អាយុទើបជាង១ខួប ស្នាក់នៅភូមិផ្ទះជួល ក្នុងភូមិព្រៃព្រីងជើង២ សង្កាត់ចោមចៅ៣ ខណ្ឌពោធិសែនជ័យ មានស្រុកកំណើត ភូមិខ្ចារ ឃុំបារាយណ៍ ស្រុកស្រីសន្ធរ ខេត្តកំពង់ចាម ។ ប្រភពនៅកន្លែងកើតហេតុ បានឲ្យដឹងថា កាលពីវេលាម៉ោង៨ព្រឹកថ្ងៃទី២០ ខែមករា ឆ្នាំ២០២១ ជនរងគ្រោះមានអាការៈចុក ទ្រាំលែងបាន ប្រពន្ធនិងក្រុមគ្រួសារក៏នាំគ្នាដឹកតាមម៉ូតូកង់បី ជូនទៅគ្លីនិកពិគ្រោះព្យាបាលជំងឺខាងលើ ហើយគ្រូពេទ្យបានពិនិត្យរួចមានទាំងចេញឯកសារវិភាគរោគប្រាប់ថា ជំងឺក្រពះ និងដាក់ថ្នាំចាក់សេរ៉ូម រហូតដល់វេលាម៉ោង១០ព្រឹកថ្ងៃដដែល ក្រុមគ្រួសារឃើញថា បាត់ចុកចាប់ ធូរស្រាលហើយ ក៏សុំឱ្យគិតលុយអស់២៧៦០០០រៀល និងសុំពេទ្យចេញទៅផ្ទះទាំងមិនទាន់អស់សេរ៉ូម ទោះជាគ្រូពេទ្យឃាត់ឲ្យរង់ចាំអស់សេរ៉ូមសិន ក៏ក្រុមគ្រួសារនៅតែចាកចេញទាំងនៅព្យួរសេរ៉ូម វិលទៅផ្ទះវិញ។ តែពេលទៅដល់ផ្ទះបានត្រឹមតែ៣០នាទី អាការៈជំងឺរើធ្វើទុក្ខ ចុកទ្រាំលែងបាន ក៏លេបថ្នាំដែលគ្រូពេទ្យឲ្យទៅ១គ្រាប់ នៅតែមិនបាត់ចុក ក្រុមគ្រួសារក៏នាំគ្នាដឹកជនរងគ្រោះវិលទៅគ្លីនិកពិគ្រោះព្យាបាលជំងឺខាងលើវិញ តែគាប់ជួនគ្រូពេទ្យជាប់រវល់ចាកចេញទៅខេត្តកំពត ក៏នាំគ្នាដឹកជនរងគ្រោះទៅគ្លីនិកមួយទៀត តែគេមិនហ៊ានទទួល ក៏ដឹកទៅគ្លីនិកមួយផ្សេងទៀត នៅតែគេមិនហ៊ានទទួល ក៏នាំគ្នានាំអ្នកជម្ងឺទៅមន្ទីរពេទ្យរុស្សី ។ តែពេលទៅដល់ គ្រូពេទ្យពិនិត្យរួចបញ្ជាក់ថា អ្នកជម្ងឺបានស្លាប់ហើយ ទើបនាំគ្នាឆោឡោ កើតទុក្ខមិនសុខចិត្ត ក៏ផ្ញើសពនៅមន្ទីរពេទ្យ រុស្សីនោះចិន ហើយត្រឡប់វិលទៅប្តឹងនគរបាលប៉ុស្តិ៍ចោមចៅ៣ ដើម្បីឲ្យជួយដោះស្រាយ ដោយដាក់ការសង្ស័យថា គ្រូពេទ្យនៅគ្លីនិកពិគ្រោះព្យាបាលជំងឺដែលព្យួរសេរ៉ូមដំបូងនោះ ដាក់ថ្នាំលើសកម្រិត ទើបបណ្ដាលឱ្យអ្នកជម្ងឺស្លាប់។ លុះដល់ល្ងាចថ្ងៃដដែល សមត្ថកិច្ចមូលដ្ឋាន និងសមត្ថកិច្ចជំនាញ បានចុះទៅពិនិត្យសពដែលតំកល់ទុកនៅមន្ទីរពេទ្យរុស្សី និងទៅសាកសួរដល់ផ្ទះពេទ្យនៅភូមិជម្ពូវ័ន២ ដើម្បីស្វែងរកការពិត ។ បើតាមសម្តីលោកវេជ្ជបណ្ឌិត ជា ប្រាំង ជាម្ចាស់ទីតាំងគ្លីនិកជាអ្នកព្យាបាលឱ្យអ្នកជំងឺរងគ្រោះបានប្រាប់ឲ្យដឹងថា អ្នកជំងឺពិតជាចូលពិនិត្យ ពិគ្រោះ ព្យាបាលជម្ងឺ នៅព្រឹកថ្ងៃទី២០ ខែមករា ឆ្នាំ២០២១ នៅគ្លីនិកគាត់មែន អ្នកជំងឺឈឺក្រពះ ហើយលោកបានព្យាបាលទៅតាមរោគវិភាគរោគសញ្ញា ។ លុះដល់វេលាម៉ោង១០ព្រឹកថ្ងៃដដែល អ្នកជំងឺមិនទាន់ទាំងអស់សេរ៉ូមផង ប្រាប់ថាបាត់ចុក ធូរស្រាលហើយ ក៏សុំលោកចេញទៅផ្ទះវិញ ទោះជាលោកឃាត់ឲ្យរង់ចាំសេរ៉ូបសិន ងាយស្រួលតាមដានបន្ត ក៏ខាងអ្នកជម្ងឺនៅតែសុំវិលទៅផ្ទះវិញ ដោយអះអាងថា បាត់ចុកហើយ និងឱ្យគិតលុយអស់ជាង២០ម៉ឺនរៀល ក៏ដឹកអ្នកជំងឺទាំងនៅព្យួរសេរ៉ូម វិលទៅផ្ទះវិញ។ លោកគ្រូវេជ្ជបណ្ឌិតបន្តទៀតថា ក្រោយពីឲ្យចាកចេញទៅបាត់ លោកមានធុរៈ ក៏ចាកចេញទៅខេត្តកំពតបាត់ទៅ ស្រាប់តែមកដល់ល្ងាចថ្ងៃដដែល សមត្ថកិច្ច និងភាគីក្រុមគ្រួសារអ្នកជម្ងឺ ទូរស័ព្ទប្រាប់ថា បានស្លាប់នៅមន្ទីរពេទ្យរុស្សី ទៅវិញ ។ក្រោយកើតហេតុគ្រូពេទ្យតុលាការបានធ្វើការពិនិត្យស្រាវជ្រាវ តើបដឹងថាជនរងគ្រោះស្លាប់ដោយសារគាំងបេះដូង ព្រោះពេលជនរងគ្រោះទៅដល់ផ្ទះ បានលួចបើកសេរ៉ូមឲ្យស្រក់លឿនពេក ។តែយ៉ាងណា លោកវេជ្ជបណ្ឌិត ជា ប្រាំង ជាម្ចាស់ទីតាំងគ្លីនិក ដែលបានព្យាបាលជនរងគ្រោះបានជួយចូលបុណ្យចំនួន២០០០ដុល្លារ ដើម្បីបញ្ចប់រឿងផងដែរ ៕ | 2021-01-21T15:34:11+07:00 | kbnnews.com | https://kbn.news/archives/202515 |
0733f0e8-c0f4-45d5-a28f-3c6a28080ab3 | ក្រសួងសុខាភិបាល រកឃើញអ្នកឆ្លងកូវីដ១៩ថ្មី ៥នាក់បន្ថែមទៀត និង ជាសះស្បើយ៤នាក់ | ក្រសួងសុខាភិបាល នៅព្រឹកថ្ងៃទី២១ ខែមករា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងជំងឺកូវីដ១៩ថ្មី ចំនួន០៥នាក់ថែមទៀត ខណៈអ្នកជំងឺ០៤នាក់ ព្យាបាលជាសះស្បើយ និងត្រូវបានអនុញ្ញាតឲ្យចេញពីមន្ទីរពេទ្យ។ សូមជម្រាបថា គិតត្រឹមព្រឹកថ្ងៃទី២១ ខែមករា ឆ្នាំ២០២១ កម្ពុជារកឃើញ អ្នកឆ្លងជំងឺកូវីដ១៩ សរុបចំនួន ៤៥៣នាក់ ក្នុងនោះអ្នកជាសះស្បើយ ចំនួន ៣៩៦នាក់ និងអ្នកជំងឺកំពុង សម្រាកព្យាបាល នៅមន្ទីរពេទ្យចំនួន ៥៧នាក់៕ | 2021-01-21T14:54:00+07:00 | dap-news.com | https://dap-news.com/national/2021/01/21/113661/ |
9433082d-6fbd-477a-b8b2-e63610a722a0 | TOP NEWS: ក្រសួងសុខាភិបាលបន្តរកឃើញអ្នកឆ្លងកូវីដ១៩ថ្មី ចំនួន០៥នាក់ថែមទៀត ខណៈអ្នកជំងឺ០៤នាក់ជាសះស្បើយ | ក្រសួងសុខាភិបាល នៅព្រឹកថ្ងៃទី២១ ខែមករា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងជំងឺកូវីដ១៩ថ្មី ចំនួន០៥នាក់ថែមទៀត ខណៈអ្នកជំងឺ០៤នាក់ ព្យាបាលជាសះស្បើយ និងត្រូវបានអនុញ្ញាតឲ្យចេញពីមន្ទីរពេទ្យ។ ១៖ ស្ត្រីជនជាតិខ្មែរ អាយុ៤០ឆ្នាំ មានអាសយដ្ឋានស្នាក់នៅភូមិក្បាលស្ពាន១ សង្កាត់ប៉ោយប៉ែត ក្រុងប៉ោយប៉ែត ខេត្តបន្ទាយមានជ័យ បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី០៦ ខែមករា ឆ្នាំ ២០២១។ ២៖ ស្ត្រីជនជាតិខ្មែរ អាយុ ៣៦ឆ្នាំ មានអាសយដ្ឋានស្នាក់នៅភូមិក្បាលស្ពាន២ សង្កាត់ប៉ោយប៉ែត ក្រុងប៉ោយប៉ែត ខេត្តបន្ទាយមានជ័យ បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី០៦ ខែមករា ឆ្នាំ ២០២១។ ៣៖ ស្ត្រីជនជាតិខ្មែរ អាយុ៤០ឆ្នាំ មានអាសយដ្ឋានស្នាក់នៅភូមិចំបក់ ឃុំក្រួស ស្រុកស្វាយជ្រុំ ខេត្តស្វាយរៀង បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី០៦ ខែមករា ឆ្នាំ២០២១។ សូមកត់សម្គាល់ថា៖ លទ្ធផលធ្វើតេស្តវត្ថុសំណាកលើកទី០២ របស់បុគ្គលទាំង ០៣រូប ខាងលើនេះ ផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ គឺ វិជ្ជមានវីរុសកូវីដ-១៩ ហើយបច្ចុប្បន្នអ្នកជំងឺត្រូវបាន ដាក់ឱ្យសម្រាកព្យាបាលនៅមន្ទីរពេទ្យបង្អែកខេត្តបន្ទាយមានជ័យ។ ៤៖ ស្ត្រីជនជាតិខ្មែរ អាយុ ៤២ឆ្នាំ មានអាសយដ្ឋានស្នាក់នៅសង្កាត់កំពង់ស្វាយ ក្រុងសេរីសោភ័ណ្ឌ ខេត្តបន្ទាយមានជ័យ បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី១៩ ខែមករា ឆ្នាំ២០២១ លទ្ធផលធ្វើតេស្តវត្ថុសំណាករបស់ស្ត្រីរូបនេះ ផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ គឺ វិជ្ជមានវីរុស កូវីដ-១៩ ហើយបច្ចុប្បន្នអ្នកជំងឺត្រូវបានដាក់ឱ្យសម្រាកព្យាបាលនៅមន្ទីរពេទ្យបង្អែកខេត្តប៉ៃលិន។ ៥៖ ស្ត្រីជនជាតិខ្មែរ អាយុ៤៣ឆ្នាំ មានអាសយដ្ឋានស្នាក់នៅ ខេត្តពោធិ៍សាត់ ជាអ្នកដំណើរមកពី សហរដ្ឋអាមេរិក បន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃទី០៧ ខែមករា ឆ្នាំ ២០២១។ លទ្ធផលធ្វើតេស្តវត្ថុសំណាកលើកទី០២ របស់ស្ត្រីរូបនេះ ផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ គឺ វិជ្ជមានវីរុសកូវីដ-១៩ ហើយបច្ចុប្បន្ន អ្នកជំងឺត្រូវបានដាក់ឱ្យសម្រាកព្យាបាលនៅ មជ្ឈមណ្ឌលជាតិកម្ចាត់រោគរបេង និងហង់សិន រាជធានីភ្នំពេញ។ សូមកត់សម្គាល់ថា៖ អ្នកដំណើរតាមយន្តហោះជាមួយអ្នកជំងឺខាងលើ សរុបមានចំនួន ១០៨នាក់ ដែលនៅក្នុងចំនួននេះ មានបុគ្គលខាងលើនេះផងដែរ។ រីឯ អ្នកដំណើរចំនួន ១០៧នាក់ ដែលមានលទ្ធ ផលតេស្តអវិជ្ជមានវីរុសកូវីដ-១៩នោះ ត្រូវបានដាក់ឱ្យធ្វើចត្តាឡីស័កចំនួន ១៤ថ្ងៃ នៅសណ្ឋាគារមួយ ក្នុងរាធានីភ្នំពេញ ចំនួន ៨០នាក់ សណ្ឋាគារមួយទៀតក្នុងរាធានីភ្នំពេញ ចំនួន០៣នាក់ មណ្ឌលចត្តាឡីស័ក រាជធានីភ្នំពេញ ចំនួន២២នាក់ និងស្ថានទូតអាមេរិកចំនួន០២នាក់។ ១៖ បុរសជនជាតិខ្មែរ អាយុ ២៤ឆ្នាំ មានអាសយដ្ឋានស្នាក់នៅភូមិថ្នល់បត់ ឃុំភ្នំតូច ស្រុកមង្គលបុរី ខេត្តបន្ទាយមានជ័យ បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី០៤ ខែមករាឆ្នាំ២០២១។ ២៖ ស្ត្រីជនជាតិខ្មែរ អាយុ២៦ឆ្នាំ មានអាសយដ្ឋានស្នាក់នៅឃុំបឹងព្រីង ស្រុកថ្មគោល ខេត្តបាត់ដំបង បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី០៥ ខែមករា ឆ្នាំ២០២១។ ៣៖ បុរសជនជាតិខ្មែរ អាយុ២២ឆ្នាំ មានអាសយដ្ឋានស្នាក់នៅសង្កាត់ផ្សារកណ្តាល ក្រុងប៉ោយប៉ែត ខេត្តបន្ទាយមានជ័យ បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី១១ ខែមករា ឆ្នាំ២០២១។ ៤៖ ស្ត្រីជនជាតិខ្មែរអាយុ២៣ឆ្នា មានអាសយដ្ឋានស្នាក់នៅសង្កាត់ផ្សារកណ្តាល ក្រុងប៉ោយប៉ែត ខេត្តបន្ទាយមានជ័យ បានធ្វើដំណើរមកពីប្រទេសថៃ មកដល់កម្ពុជា នៅថ្ងៃទី១១ ខែមករា ឆ្នាំ២០២១។ សូមគត់សម្គាល់ថា បុគ្គលទាំង ៤នាក់ខាងលើនេះ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ១៩ ចំនួន ០២លើក ត្រូវបានអនុញ្ញាតឲ្យចេញពីមន្ទីរពេទ្យបង្អែក ខេត្តបន្ទាយមានជ័យ។ សូមជម្រាបថា គិតត្រឹមម៉ោង៧៖០០នាទី ថ្ងៃទី២១ ខែមករា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន ៤៥៣នាក់ ក្នុងនោះអ្នកជាសះស្បើយចំនួន ៣៩៦នាក់ និងអ្នកជំងឺកំពុងសម្រាកព្យាបាល នៅមន្ទីរពេទ្យចំនួន ៥៧នាក់៕ | 2021-01-21T14:17:00+07:00 | freshnewsasia.com | https://m.freshnewsasia.com/index.php/en/localnews/184453-2021-01-21-00-17-23.html |
702d713d-fb21-4c0c-b7b0-ed89db5afb22 | ពលករ ០៤ នាក់និងអ្នកដំណើរពីក្រៅ ០១ នាក់ ឆ្លងកូវីដ ១៩ | លទ្ធផលពីវិទ្យាស្ថានប៉ាស្ទ័រ ការតេស្តលើពលករ ០៤ នាក់ បានឆ្លងកូវីដ ១៩។ អ្នកដំណើរមកពីក្រៅ ០១ នាក់ ដែលធ្វើដំណើរមកពីអាមេរិក ក៏លទ្ធផលបញ្ជាក់មានវិជ្ជមានកូវីដ ១៩។ | 2021-01-21T14:15:00+07:00 | kampucheathmey.com | https://www.kampucheathmey.com/local-news/50968 |
feb0500b-b77d-446e-ae65-a968c216c089 | ប្រទេសរុស្ស៊ី គ្រោងនឹងបញ្ជូនវ៉ាក់សាំងការពារជំងឺកូវីដ-១៩ (Sputnik V) មកឲ្យកម្ពុជានៅពេលខាងមុខ | ភ្នំពេញ៖ ក្នុងជំនួបសំដែងការគួរសមរវាង លោក អាណាតូលី បូរ៉ូវីគ (H.E. Anatoly BOROVIK ) ឯកអគ្គរដ្ឋទូតវិសាមញ្ញ និងពេញសមត្ថភាពថ្មីរបស់សហព័ន្ធរុស្ស៊ី ប្រចាំព្រះរាជាណាចក្រកម្ពុជា និងលោកឃួង ស្រេង អភិបាល នៃគណៈអភិបាលរាជធានីភ្នំពេញ នារសៀលថ្ងៃទី២០ ខែមករា ឆ្នាំ២០២១នេះ នៅសាលារាជធានីភ្នំពេញ លោក អាណាតូលី បូរ៉ូវីគ បានមានប្រសាសន៍លើកឡើងថា ប្រទេសរុស្ស៊ី បានមានទំនាក់ទំនងការទូត ជាមួយនឹងព្រះរាជាណាចក្រកម្ពុជា មានរយៈពេល៦៥ឆ្នាំហើយ ។ ទំនាក់ទំនងនេះ បានធ្វើឲ្យប្រទេសទាំងពីរ មានទំនាក់ទំនងកាន់តែល្អប្រសើរ រហូតមកដល់ពេលបច្ចុប្បន្ននេះ។ លោក អាណាតូលី បូរ៉ូវីគ បានបន្តទៀតថា ស្ថានភាពជំងឺកូវីដ ១៩ បានធ្វើឲ្យប៉ះពាល់ ដល់បណ្ដាលប្រទេសជាច្រើននៅលើពិភពលោក ក្នុងនោះព្រះរាជាណាចក្រកម្ពុជា ក៏ជាប្រទេសមួយដែលប្រឈមនឹងជំងឺកូវីដ ១៩នេះផងដែរ ។ ប៉ុន្តែដោយការខិតខំប្រឹងប្រែងទប់ស្កាត់ពីសំណាក់រាជរដ្ឋាភិបាលកម្ពុជា និងរដ្ឋបាលរាជធានីភ្នំពេញ បានធ្វើឲ្យស្ថានភាពជំងឺនេះ នៅព្រះរាជាណាចក្រកម្ពុជាមានលក្ខណៈល្អប្រសើរ ពិសេសគឺការគ្រប់គ្រងនូវព្រឹត្តិការណ៍២៨ វិច្ឆិកាបានយ៉ាងល្អប្រសើរ។ លោកបន្តទៀតថា ពាក់ព័ន្ធនឹងជំងឺកូវីដ១៩នេះ ប្រទេសរុស្ស៊ីបង្កើតបានវ៉ាក់សាំង (Sputnik V)ដើម្បីចាក់ការពារជំងឺនេះ ហើយវ៉ាក់សាំងនេះប្រទេសរុស្ស៊ី គ្រោងនឹងបញ្ជូនមកឲ្យប្រទេសកម្ពុជានាពេលដ៏ខ្លីខាងមុខនេះ យើងនឹងពិភាក្សាជាមួយក្រសួងសុខាភិបាលកម្ពុជា ដើម្បីបញ្ជូនវ៉ាក់សាំងនេះមកឲ្យកម្ពុជា ។ ក្នុងជំនួបសម្ដែងការគួរសមនោះ ក៏បានលើកឡើងពីទំនាក់ទំនង នៃការចងសម្ព័ន្ធភាព រវាងទីក្រុងពីររបស់ប្រទេសរុស្ស៊ីជាមួយនឹងរាជធានីភ្នំពេញដែលនៅក្នុងនោះ គឺទីក្រុងម៉ូស្គូចង់ ចងសម្ព័ន្ធមេត្រីភាពជាមួយរាជធានីភ្នំពេញ និងទីក្រុងណូវ៉ូស៊ីប៊ីស ចងសម្ព័ន្ធមេត្រីភាពជាមួយនិងរាជធានីភ្នំពេញដែរ។ ប៉ុន្តែដោយស្ថានភាពកូវីដ១៩ ការចុះហត្ថលេខាទៅលើការចងសម្ព័ន្ធមេត្រីភាពនេះត្រូវបានអូសបន្លាយពេល ។ ប៉ុន្តែទោះបីជាយ៉ាងណាក្តី ការចុះហត្ថលេខា លើអនុសារណៈយោគយល់ ស្ដីពីការបង្កើតចំណងមិត្តភាពរវាងរាជធានីភ្នំពេញ និងទីក្រុងទាំងពីរ របស់ប្រទេសរុស្ស៊ីនេះ គ្រោងនឹងធ្វើឡើងនៅពេលដ៏ខ្លីខាងមុខ ពោលគឺក្រោយពីស្ថានភាពកូវីដ១៩បានធូរស្រាល។ អភិបាលនៃគណៈអភិបាលរាជធានីភ្នំពេញលោកឃួង ស្រេង នៅក្នុងជំនួបសម្ដែងការគួរសមនោះ ក៏បានថ្លែងការអរគុណយ៉ាងជ្រាលជ្រៅបំផុត ចំពោះប្រទេសរុស្ស៊ី ដែលបានជួយឧបត្ថម្ភគាំទ្រជាច្រើន មកប្រទេសកម្ពុជាក្រោយឆ្នាំ១៩៧៩ ។មិនត្រឹមតែប៉ុណ្ណោះទេ រុស្ស៊ីនៅបានបណ្ដុះបណ្ដាលធនធានមនុស្សរបស់កម្ពុជាថែមទៀត។ ជាក់ស្តែងអ្វីដែលយើងបានឃើញជាក់ស្តែងនោះ ប្រទេសរុស្ស៊ីបានកសាងមន្ទីរពេទ្យមួយនៅក្នុងរាជធានីភ្នំពេញ នោះគឺ មន្ទីរពេទ្យរុស្ស៊ីដែលបានបន្សល់ទុកអោយកូនចៅជំនាន់ក្រោយបានឃើញ ។ លោកឃួង ស្រេង បន្តទៀតថា មន្ទីរពេទ្យរុស្ស៊ី នៅរាជធានីភ្នំពេញ បានតួនាទីយ៉ាងសំខាន់ក្នុងការព្យាបាលជំងឺកូវីដ១៩។ ជាការឆ្លើយតបទៅនឹងអ្វី ដែលបានលើកឡើងរបស់ឯកអគ្គរដ្ឋទូតរុស្ស៊ីប្រចាំព្រះរាជាណាចក្រកម្ពុជា លោកឃួង ស្រេង បានថ្លែងការអរគុណនូវសណ្តានចិត្ត ដ៏ល្អរបស់ប្រទេសរុស្ស៊ី ដែលគ្រោងនឹងបញ្ជូនវ៉ាក់សាំងកូវីដ១៩ Sputnik Vមកព្រះរាជាណាចក្រកម្ពុជា។ នេះគឺជាសណ្តានចិត្តដ៏ប្រសើរបំផុត របស់ប្រទេសរុស្ស៊ី ដែលបានគិតគូរ និងយកចិត្តទុកដាក់ ចំពោះព្រះរាជាណាចក្រកម្ពុជា។ ពាក់ព័ន្ធនឹងអ្នកវិនិយោគទុន របស់ប្រទេសរុស្ស៊ីគ្រោងថា នឹងមកបណ្ដាក់ទុនរកស៊ី នៅព្រះរាជាណាចក្រកម្ពុជានោះ លោកឃួង ស្រេង បានបញ្ជាក់ផងដែរថា រដ្ឋបាលរាជធានីភ្នំពេញ គឺបង្កលក្ខណៈងាយស្រួលគ្រប់យ៉ាងសម្រាប់អ្នកវិនិយោគទុន របស់ប្រទេសប្រទេសរុស្ស៊ី ដែលចង់មកបណ្ដាក់ទុនរកស៊ីនៅប្រទេសកម្ពុជា ជាពិសេសនៅក្នុងរាជធានីភ្នំពេញ។ គួរបញ្ជាក់ថា វ៉ាក់សាំង រុស្ស៊ី Sputnik Vបានដំណើរការ ចាក់ជូនពលរដ្ឋនៅប្រទេសរុស្ស៊ី រួចហើយ ក្នុងនោះ ប្រធានាធិបតីរុស្សីលោកពូ ទីន ក៏បានចាក់វ៉ាក់សាំងនេះ រួចហើយដែរ ។ វ៉ាក់សាំងរុស្ស៊ី Sputnik V ត្រូវចាក់ពីរដូសមានប្រសិទ្ធភាព ៩២ ភាគរយ រក្សាទុកក្នុងសីតុណ្ហភាពទូទឹកកកធម្មតា ដែលមានតម្លៃប្រហែល ១០ ដុល្លារក្នុងមួយដូស ៕ | 2021-01-21T11:32:41+07:00 | cen.com.kh | https://cen.com.kh/archives/287790.html |
b1d2d146-012a-46cb-acad-3248a9fd5c41 | រកឃើញអ្នកឆ្លងកូវីដ-១៩ថ្មី ០៥នាក់ ឯអ្នកជំងឺ០៤នាក់ ត្រូវបានព្យាបាលជាសះស្បើយ អនុញ្ញាតឲ្យចេញពីមន្ទីរពេទ្យ | ភ្នំពេញ ៖ ក្រសួងសុខាភិបាល បានចេញសេចក្តីជូនព័ត៌មាន ឱ្យដឹងថា គិតត្រឹមព្រឹកថ្ងៃទី២១ ខែមករា ឆ្នាំ២០២១ ក្រុមគ្រូពេទ្យជំនាញ បានរកឃើញអ្នកឆ្លងជំងឺកូវីដ-១៩ថ្មី ចំនួន ០៥នាក់ថែមទៀត ខណៈអ្នកជំងឺកូវីដ-១៩ ចំនួន ០៤នាក់ ព្យាបាលជាសះស្បើយ និងត្រូវបានអនុញ្ញាតឲ្យចេញពីមន្ទីរពេទ្យ ទៅកាន់ទីស្នាក់អាស្រ័យរបស់ពួកគេអស់ហើយ ។ អ្នកឆ្លងជំងឺកូវីដ-១៩ ថ្មី ទាំង ០៥នាក់ រួមមាន ៖ ១ ស្ត្រីជនជាតិខ្មែរ អាយុ៤០ឆ្នាំ មានអាសយដ្ឋានស្នាក់នៅភូមិក្បាលស្ពាន១ សង្កាត់ប៉ោយប៉ែត ក្រុងប៉ោយប៉ែត ខេត្តបន្ទាយមានជ័យ ។ ២- ស្ត្រីជនជាតិខ្មែរ អាយុ៣៦ឆ្នាំ មានអាសយដ្ឋានស្នាក់នៅភូមិក្បាលស្ពាន២ សង្កាត់ប៉ោយប៉ែត ក្រុងប៉ោយប៉ែត ខេត្តបន្ទាយមានជ័យ ។ ៣- ស្ត្រីជនជាតិខ្មែរ អាយុ៤០ឆ្នាំ មានអាសយដ្ឋានស្នាក់នៅភូមិចំបក់ ឃុំក្រួស ស្រុកស្វាយជ្រុំ ខេត្តស្វាយរៀង ។ ៤- ស្ត្រីជនជាតិខ្មែរ អាយុ៤២ឆ្នាំ មានអាសយដ្ឋានស្នាក់នៅសង្កាត់កំពង់ស្វាយ ក្រុងសេរីសោភ័ណ្ឌ ខេត្តបន្ទាយមានជ័យ ។ អ្នកទាំង០៤នាក់ ខាងលើ ត្រូវបានដាក់ឲ្យសម្រាកព្យាបាល នៅតាមមន្ទីរពេទ្យបង្អែកក្រុងប៉ោយប៉ែត និងខេត្តប៉ៃលិន ។ ៥- ស្ត្រីជនជាតិខ្មែរ អាយុ៤៣ឆ្នាំ មានអាសយដ្ឋានស្នាក់នៅ ខេត្តពោធិ៍សាត់ ជាអ្នកដំណើរមកពី សហរដ្ឋអាមេរិក បន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃទី០៧ ខែមករា ឆ្នាំ ២០២១។ បច្ចុប្បន្ន អ្នកជំងឺរូបនេះ ត្រូវបានដាក់ឱ្យសម្រាកព្យាបាលនៅ មជ្ឈមណ្ឌលជាតិកម្ចាត់រោគរបេង និងហង់សិន រាជធានីភ្នំពេញ។ អ្នកជាសះស្បើយ ០៤នាក់ រួមមាន៖ ១- បុរសជនជាតិខ្មែរ អាយុ២៤ឆ្នាំ មានអាសយដ្ឋានស្នាក់នៅភូមិថ្នល់បត់ ឃុំភ្នំតូច ស្រុកមង្គលបុរី ខេត្តបន្ទាយមានជ័យ ។ ២- ស្ត្រីជនជាតិខ្មែរ អាយុ២៦ឆ្នាំ មានអាសយដ្ឋានស្នាក់នៅឃុំបឹងព្រីង ស្រុកថ្មគោល ខេត្តបាត់ដំបង ។ ៣- បុរសជនជាតិខ្មែរ អាយុ២២ឆ្នាំ មានអាសយដ្ឋានស្នាក់នៅសង្កាត់ផ្សារកណ្តាល ក្រុងប៉ោយប៉ែត ខេត្តបន្ទាយមានជ័យ ។ ៤- ស្ត្រីជនជាតិខ្មែរ អាយុ២៣ឆ្នាំ មានអាសយដ្ឋានស្នាក់នៅ សង្កាត់ផ្សារកណ្តាល ក្រុងប៉ោយប៉ែត ខេត្តបន្ទាយមានជ័យ ។ អ្នកទាំង០៤នេះ សុទ្ធតែបានធ្វើដំណើរត្រឡប់មកពីប្រទេសថៃ ចូលកម្ពុជា តាមបណ្ដាច្រកទ្វារនៃខេត្តជាប់ព្រំដែនថៃ ។ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន ០២លើក ត្រូវបានអនុញ្ញាតឲ្យចេញពីមន្ទីរពេទ្យបង្អែក ខេត្តបន្ទាយមានជ័យ ទៅកាន់ទីស្នាក់អាស្រ័យរៀងៗខ្លួនអស់ហើយ ។ – សរុបអ្នកឆ្លងជំងឺកូវីដ-១៩ នៅកម្ពុជា មាន ៤៥៣នាក់. – អ្នកជាសះស្បើយ មាន ៣៩៦នាក់. – អ្នកជំងឺកំពុងសម្រាកព្យាបាល នៅមន្ទីរពេទ្យនានា ចំនួន ៥៧នាក់ ៕ | 2021-01-21T11:02:17+07:00 | cen.com.kh | https://cen.com.kh/archives/287778.html |
fba9d624-ed08-4011-bda0-8dae9b9b1418 | ថ្ងៃនេះកម្ពុជា និងប្រទេសក្នុងតំបន់អាស៊ាន មានអ្នកឆ្លងកូវីដ-១៩ ជិត២០ ០០០នាក់ | រាជធានីភ្នំពេញ៖ កម្ពុជា និងបណ្ដាប្រទេស នៅក្នុងតំបន់អាស៊ីភាគអាគ្នេយ៍ ហៅកាត់ «អាស៊ាន» មានករណីឆ្លងថ្មី នៃវីរុសកូវីដ-១៩ ចំនួន ១៩ ០២៤នាក់ និងករណីស្លាប់ថ្មី ចំនួន៣៥៤នាក់ ធ្វើឲ្យចំនួនអ្នកឆ្លងសរុប នៅក្នុងតំបន់នេះ កើនដល់ជិត២លាននាក់ និងស្លាប់ជាង៤០ ០០០នាក់។ បើតាមគេហទំព័រ Worldometer ចេញផ្សាយ នៅវេលាម៉ោង៨ និង៣០នាទីព្រឹក ថ្ងៃទី២១ ខែមករា ឆ្នាំ២០២១ បានឲ្យដឹងថា បណ្ដាប្រទេសទាំង១០ នៅក្នុងតំបន់អាស៊ាន មានអ្នកឆ្លងកូវីដ-១៩ សរុប ១ ៨២៥ ០៤៩នាក់ ស្លាប់ ៤០ ៦៦៤នាក់ និង អ្នកកំពុងសម្រាកព្យាបាល ចំនួន២៣៦ ១៥៤នាក់ ហើយក្នុងនោះមានអ្នកឈឺធ្ងន់ ចំនួន៩៧៥នាក់។ ទោះជាយ៉ាងណា នៅក្នុងតំបន់នេះ ក៏មានសញ្ញាវិជ្ជមានផងដែរ ដោយសារមានអ្នកព្យាបាលជាសះស្បើយ ពីជំងឺកូវីដ-១៩ ចំនួន ១ ៥៤៨ ២៣១នាក់ផងដែរ។ រហូតមកដល់ពេលនេះ ឥណ្ឌូនេស៊ី បានក្លាយជាប្រទេសរងគ្រោះ ដោយសារកូវីដ-១៩ខ្លាំងជាងគេបំផុត នៅក្នុងតំបន់អាស៊ាន។ ឥណ្ឌូនេស៊ី មានអ្នកឆ្លងសរុប ៩៣៩ ៩៤៨នាក់ (ឆ្លងថ្មី ១២ ៥៦៨នាក់) ស្លាប់ ២៦ ៨៥៧នាក់ (ករណីស្លាប់ថ្មី ២៦៧នាក់) អ្នកជាសះស្បើយ ៧៦៣ ៧០៣នាក់ និងអ្នកកំពុងសម្រាកព្យាបាល ១៤៩ ៣៨៨នាក់។ ហ្វីលីពីន មានអ្នកឆ្លងសរុប ៥០៥ ៩៣៩នាក់(ករណីឆ្លងថ្មី ១ ៨៦២នាក់) ស្លាប់សរុប ១០ ០៤២នាក់ (ស្លាប់ថ្មី៦៤នាក់) អ្នកព្យាបាលជាសះស្បើយ ៤៦៦ ៩៩៣នាក់ និងអ្នកកំពុងសម្រាកព្យាបាល ២៨ ៩០៤នាក់ ហើយក្នុងនោះមានអ្នកឈឺធ្ងន់ ៧២៧នាក់។ ម៉ាឡេស៊ី មានអ្នកឆ្លងសរុប ១៦៩ ៣៧៩នាក់ (ករណីឆ្លងថ្មី ៤ ០០៨នាក់) ស្លាប់សរុប៦៣០នាក់ (ករណីស្លាប់ថ្មី ១១នាក់) អ្នកព្យាបាលជាសះស្បើយ ១២៧ ៦៦២នាក់ និងអ្នកកំពុងសម្រាកព្យាបាល ៤១ ០៨៧នាក់ ហើយក្នុងនោះមានអ្នកឈឺធ្ងន់ ចំនួន២៤៦នាក់។ មីយ៉ាន់ម៉ា (ភូមា) មានអ្នកឆ្លងសរុប ១៣៥ ៧២១ (ករណីឆ្លងថ្មី ៤៧៨នាក់) ស្លាប់សរុប ២ ៩៩៧នាក់ (ករណីស្លាប់ថ្មី ១១នាក់) អ្នកព្យាបាលជាសះស្បើយ ១១៩ ៣១៤នាក់ និង អ្នកកំពុងសម្រាកព្យាបាល ១៣ ៤១០នាក់។ សិង្ហបុរី មានអ្នកឆ្លងសរុប ៥៩ ១៩៧នាក់ (ករណីឆ្លងថ្មី ៤០នាក់) ស្លាប់សរុប ២៩នាក់ អ្នកព្យាបាលជាសះស្បើយ ៥៨ ៩២៦នាក់ និងអ្នកកំពុងសម្រាកព្យាបាល ២៤២នាក់ ហើយក្នុងនោះអ្នកឈឺធ្ងន់ម្នាក់។ ថៃ មានអ្នកឆ្លងសរុប ១២ ៦៥៣នាក់ (ឆ្លងថ្មី៥៩នាក់) ស្លាប់ ៧១នាក់ (ករណីស្លាប់ថ្មីម្នាក់) អ្នកព្យាបាលជាសះស្បើយ ៩ ៦២១នាក់ និង អ្នកកំពុងសម្រាកព្យាបាល ២ ៩៦១នាក់ ហើយក្នុងនោះ មានអ្នកឈឺធ្ងន់ ម្នាក់។ វៀតណាម មានអ្នកឆ្លងសរុប ១ ៥៤៤នាក់ (ឆ្លងថ្មី៤នាក់) ស្លាប់៣៥នាក់ អ្នកព្យាបាលជាសះស្បើយ ១ ៤០៦នាក់ និងអ្នកកំពុងសម្រាកព្យាបាល ១០៣នាក់។ កម្ពុជា មានអ្នកឆ្លងសរុប ៤៥៣នាក់ (ករណីឆ្លងថ្មី ៥នាក់) មិនមានករណីស្លាប់ ប៉ុន្ដែមានអ្នកព្យាបាលជាសះស្បើយ៣៩៦នាក់ និងអ្នកកំពុងសម្រាកព្យាបាល៥៧នាក់។ ប៊្រុយណេ មានអ្នកឆ្លងសរុប ១៧៤នាក់ ស្លាប់៣នាក់ អ្នកព្យាបាលជាសះស្បើយ ១៦៩នាក់ និងអ្នកកំពុងសម្រាកព្យាបាល២នាក់។ ឡាវ មានអ្នកឆ្លងសរុប ៤១នាក់ មិនមានករណីស្លាប់ តែមានអ្នកព្យាបាលជាសះស្បើយទាំង៤១នាក់៕ | 2021-01-21T09:23:26+07:00 | kbnnews.com | https://kbn.news/archives/202322 |
eca5af43-3ef0-4123-9ffb-6e5ea2a7c5dd | ៥នាក់ថែមទៀត ! ដែលរកឃើញឆ្លងជំងឺកូវីដ-១៩ នៅព្រឹកនេះ | នៅព្រឹកថ្ងៃទី២១ ខែមករា ឆ្នាំ២០២១នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងជំងឺកូវីដ១៩ថ្មី ចំនួន៥នាក់ថែមទៀត ខណៈមានអ្នកជាសះស្បើយពីជំងឺចំនួន៤នាក់ ។ អ្នកឆ្លងជំងឺកូវីដ-១៩ ថ្មីទាំង០៥នាក់ រួមមាន៖ ទី១- ស្ត្រីជនជាតិខ្មែរ អាយុ៤០ឆ្នាំ មានអាសយដ្ឋានស្នាក់នៅភូមិក្បាលស្ពាន១ សង្កាត់ប៉ោយប៉ែត ក្រុងប៉ោយប៉ែត ខេត្តបន្ទាយមានជ័យ បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី០៦ ខែមករា ឆ្នាំ២០២១។ ទី២- ស្ត្រីជនជាតិខ្មែរ អាយុ ៣៦ឆ្នាំ មានអាសយដ្ឋានស្នាក់នៅភូមិក្បាលស្ពាន២ សង្កាត់ប៉ោយប៉ែត ក្រុងប៉ោយប៉ែត ខេត្តបន្ទាយមានជ័យ បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី០៦ ខែមករា ឆ្នាំ២០២១។ ទី៣- ស្ត្រីជនជាតិខ្មែរ អាយុ៤០ឆ្នាំ មានអាសយដ្ឋានស្នាក់នៅភូមិចំបក់ ឃុំក្រួស ស្រុកស្វាយជ្រុំ ខេត្តស្វាយរៀង បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី០៦ ខែមករា ឆ្នាំ២០២១។ ទី៤- ស្ត្រីជនជាតិខ្មែរ អាយុ ៤២ឆ្នាំ មានអាសយដ្ឋានស្នាក់នៅសង្កាត់កំពង់ស្វាយ ក្រុងសេរីសោភ័ណ្ឌ ខេត្តបន្ទាយមានជ័យ បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី១៩ ខែមករា ឆ្នាំ២០២១ ។ បច្ចុប្បន្នអ្នកជំងឺត្រូវបានដាក់ឱ្យសម្រាកព្យាបាលនៅមន្ទីរពេទ្យបង្អែកខេត្តប៉ៃលិន។ និងទី៥- ស្ត្រីជនជាតិខ្មែរ អាយុ៤៣ឆ្នាំ មានអាសយដ្ឋានស្នាក់នៅ ខេត្តពោធិ៍សាត់ ជាអ្នកដំណើរមកពី សហរដ្ឋអាមេរិក បន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃទី០៧ ខែមករា ឆ្នាំ ២០២១។ ចំណែកអ្នកជាសះស្បើយទាំង០៤នាក់ ដែលជាពលករធ្វើដំណើរមកពីប្រទេសថៃ រួមមាន៖ ទី១- បុរសជនជាតិខ្មែរ អាយុ ២៤ឆ្នាំ មានអាសយដ្ឋានស្នាក់នៅភូមិថ្នល់បត់ ឃុំភ្នំតូច ស្រុកមង្គលបុរី ខេត្តបន្ទាយមានជ័យ បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី០៤ ខែមករា ឆ្នាំ២០២១។ ទី២- ស្ត្រីជនជាតិខ្មែរ អាយុ២៦ឆ្នាំ មានអាសយដ្ឋានស្នាក់នៅឃុំបឹងព្រីង ស្រុកថ្មគោល ខេត្តបាត់ដំបង បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី០៥ ខែមករា ឆ្នាំ២០២១។ ទី៣- បុរសជនជាតិខ្មែរ អាយុ២២ឆ្នាំ មានអាសយដ្ឋានស្នាក់នៅសង្កាត់ផ្សារកណ្តាល ក្រុងប៉ោយប៉ែត ខេត្តបន្ទាយមានជ័យ បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី១១ ខែមករា ឆ្នាំ២០២១។ និងទី៤- ស្ត្រីជនជាតិខ្មែរអាយុ២៣ឆ្នា មានអាសយដ្ឋានស្នាក់នៅសង្កាត់ផ្សារកណ្តាល ក្រុងប៉ោយប៉ែត ខេត្តបន្ទាយមានជ័យ បានធ្វើដំណើរមកពីប្រទេសថៃ មកដល់កម្ពុជា នៅថ្ងៃទី១១ ខែមករា ឆ្នាំ២០២១។ សូមបញ្ជក់ថា គិតត្រឹមព្រឹកថ្ងៃទី២១ ខែមករា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន ៤៥៣នាក់ ក្នុងនោះអ្នកជាសះស្បើយចំនួន ៣៩៦នាក់ និងអ្នកជំងឺកំពុងសម្រាកព្យាបាល នៅមន្ទីរពេទ្យចំនួន៥៧នាក់៕ | 2021-01-21T08:08:54+07:00 | kbnnews.com | https://kbn.news/archives/202328 |
730deff2-fdf2-471d-acf1-9743271761c5 | ព្រឹកនេះក្រសួងប្រកាសរកឃើញករណីឆ្លងកូវីដ-១៩ ថ្មីចំនួន៥នាក់ថែមទៀត ដែលសុទ្ធសឹងជាស្រ្ដីទាំងអស់ | ក្រសួងសុខាភិបាល នៅព្រឹកថ្ងៃទី២១ ខែមករា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងជំងឺកូវីដ១៩ថ្មី ចំនួន០៥នាក់ថែមទៀត ខណៈអ្នកជំងឺ០៤នាក់ ព្យាបាលជាសះស្បើយ និងត្រូវបានអនុញ្ញាតឲ្យចេញពីមន្ទីរពេទ្យ ៕ | 2021-01-21T07:38:46+07:00 | kbnnews.com | https://kbn.news/archives/202324 |
2de50007-afda-43a6-a0f6-1808d99aeb0a | រដ្ឋមន្ត្រីស៊ីមបាវ៉េចោទប្រកាន់ចិនថាបានផលិតជំងឺកូវីដ១៩ | លោក Zhao Baogang ឯកអគ្គរដ្ឋទូតរងនៃប្រទេសចិនប្រចាំប្រទេសស៊ីមបាវ៉េ បានថ្លែងកាលពីថ្ងៃអាទិត្យថា ស្ថានទូតរបស់លោកនឹងធ្វើអត្ថាធិប្បាយលើការចោទប្រកាន់របស់រដ្ឋមន្ត្រីការពារជាតិ ស៊ីមបាវ៉េគឺអ្នកស្រី Oppah Muchinguri នៅសប្ដាហ៍ក្រោយនេះ ក្រោយពេលលោកទៅដល់ទីក្រុងប៉េកាំង ដោយសារវាជា «បញ្ហារសើប»។ នៅក្នុងបទសម្ភាសន៍មួយជាមួយបណ្ដាញផ្សព្វផ្សាយអនឡាញមួយ ដែលត្រូវបានចែករំលែកយ៉ាងទូលំទូលាយនៅលើបណ្ដាញសង្គម រដ្ឋមន្ត្រីការពារជាតិ អ្នកស្រី Muchinguri ដែលជាប្រធានក្រុមការងាររដ្ឋាភិបាលទទួលបន្ទុកកិច្ចការកូវីដ១៩ របស់ប្រទេសស៊ីមបាវ៉េផងដែរនោះ បានថ្លែងថា ការរាតត្បាតសាកលនៃជំងឺនេះ នាពេលនេះ កំពុងបំផ្លិចបំផ្លាញប្រទេសដែលស្ថិតនៅក្នុងទ្វីបអាហ្វ្រិកប៉ែកខាងត្បូងមួយនេះ។ អ្នកស្រីនិយាយថា ប្រទេសស៊ីមបាវ៉េមិនទាន់មានវ៉ាក់សាំងនៅឡើយទេ ហើយអ្នកស្រីនឹងមិនទទួលយកវ៉ាក់សាំងពីប្រទេសណាមួយផ្សេងទេ។ អ្នកស្រីឆ្ងល់ថា ហេតុអ្វីបានជាប្រទេសស៊ីមបាវ៉េមិនផលិតវ៉ាក់សាំងដោយខ្លួនឯង បែរជាទៅគិតថា វ៉ាក់សាំងចិននឹងមានភាពជោគជ័យទៅវិញ។ ប៉ុន្តែ នៅក្នុងបទសម្ភាសន៍ដ៏ក្តុកក្តួលនោះអ្នកស្រី Muchinguri បានស្ដីបន្ទោសទៅលើប្រទេសចិនថាជាអ្នកទទួលខុសត្រូវលើវីរុសនេះ ដែលបានឆ្លងដល់ពលរដ្ឋស៊ីមបាវ៉េជិត ២ម៉ឺន៧ពាន់នាក់ រួមមានទាំងអ្នកស្លាប់ចំនួន ៦៨៣នាក់ ផងដែរ។ អ្នកស្រី Muchinguri ចោទសួរថា តើនឹងគ្មានការកើនឡើងយ៉ាងធ្ងន់ធ្ងរនៃករណីកូវីដ១៩ នៅប្រទេសចិនទៀតឬទេ? អ្នកស្រីចោទប្រកាន់ថា គឺប្រទេសចិននេះហើយដែលធ្វេសប្រហែសក្នុងការធ្វើពិសោធន៍និងបណ្ដាលឲ្យមានការរីករាលដាលនៃជំងឺនេះ។ អ្នកស្រីត្អូញត្អែថា ការរីករាលដាលនោះមិនអាចត្រឡប់ក្រោយបានឡើយ។ ចូរក្រលេកមើលទៅមនុស្ស ដែលយើងហៅថាមិត្តភក្តិនោះ នាំយើងទៅកន្លែងណា។ កាលពីថ្ងៃអាទិត្យ ទី១៧ ខែមករា អ្នកស្រី Muchinguri បដិសេដធ្វើអត្ថាធិប្បាយអំពីកិច្ចសម្ភាសន៍របស់អ្នកស្រី។ លោក Calvin Fambirai គឺជានាយកប្រតិបត្តិនៃសមាគមវេជ្ជបណ្ឌិតសិទ្ធិមនុស្សស៊ីមបាវ៉េ។ លោកថ្លែងថា អង្គការរបស់លោកថ្កោលទោសពាក្យ «សម្ដីឥតប្រយ័ត្នប្រយែង» របស់អ្នកស្រី Muchinguri ជាពិសេសអំពីសារៈសំខាន់នៃវ៉ាក់សាំងដើម្បីទប់ស្កាត់វីរុសនេះ។ លោកថ្លែងយ៉ាងដូច្នេះថា៖ «នេះបង្ហាញពីការខ្វះសមត្ថភាពរបស់រដ្ឋាភិបាលក្នុងការដោះស្រាយបញ្ហាជំងឺឆ្លងរាតត្បាតនេះ។ វ៉ាក់សាំងត្រូវបានគេបញ្ជាក់តាមបែបវិទ្យាសាស្ត្រថាវាមានដំណើរការ ហើយបានឆ្លងកាត់ដំណើរការធ្វើតេស្តនៅមន្ទីរពិសោធន៍យ៉ាងប្រាកដប្រជា។ ការលើកឡើងផ្ទុយពីនេះរបស់រដ្ឋមន្ត្រីម្នាក់គឺជាការលើកឡើងដែលគ្មានការទទួលខុសត្រូវហើយយើងសង្ឃឹមថា អាជ្ញាធរដែលមានសមត្ថកិច្ចតែងតាំងរដ្ឋមន្ត្រីនឹងចាត់វិធានការវិន័យ។ លោកបានបន្ថែមថា៖ «ស្ថានភាពនៅពីក្រោយប្រភពដើមនៃវីរុសកូរ៉ូណាកំពុងស្ថិតក្រោមការស៊ើបអង្កេតដោយអង្គការសុខភាពពិភពលោក WHO ហើយយើងមិនត្រូវបង្កើនពាក្យសម្ដីដែលបង្កការភ័យខ្លាចជនបរទេសលើបញ្ហានេះទេ។ អ្វីដែលត្រូវយកចិត្តទុកដាក់គឺការទប់ស្កាត់ការរីករាលដាលនៃវីរុសនេះ បង្កើនការត្រៀមខ្លួនលើវិស័យសុខាភិបាល និងធ្វើផែនការចាក់វ៉ាក់សាំង»។ នៅក្នុងការវិវត្តមួយដែលអ្នកវិភាគនិយាយថា ធ្វើឡើងដើម្បីងាកចេញពីភាពរកាំរកូសផ្នែកការទូតដ៏សំខាន់ជាមួយចិន ក្រសួងការបរទេសស៊ីមបាវ៉េ កាលពីថ្ងៃសៅរ៍ ទី១៦ ខែមករា បានដាក់ខ្លួននៅដាច់ឆ្ងាយពីការលើកឡើងរបស់អ្នកស្រី Muchinguri អំពីប្រភពដើមនៃជំងឺដែលបង្កពីវីរុសកូរ៉ូណានេះ។ អ្នកស្រី Constance Chemwayi អ្នកនាំពាក្យក្រសួងការបរទេសស៊ីមបាវ៉េបានថ្លែងថា មនោសញ្ចេតនារបស់អ្នកស្រី Muchinguri មិនឆ្លុះបញ្ចាំងពីជំហររបស់រដ្ឋាភិបាលស៊ីមបាវ៉េទេ។ អ្នកស្រីថ្លែងយ៉ាងដូច្នេះថា៖«ប្រទេសស៊ីមបាវ៉េនិងចិន កំពុងតែមានទំនាក់ទំនងជាមួយគ្នាយ៉ាងល្អប្រសើរ។ រដ្ឋាភិបាលមិនដាក់ប្រទេសចិនឲ្យទទួលខុសត្រូវលើការលេចឡើងនិងការរីករាលដាលវីរុសកូរ៉ូណាដែលបង្កការប៉ះពាល់ដល់មនុស្សទូទាំងសាកលលោកនោះទេ។ រដ្ឋាភិបាលកោតសរសើប្រទេសចិនដែលបានដើរតួជាអ្នកដឹកនាំសាកលក្នុងកិច្ចប្រឹងប្រែងស្វែងរកប្រភព និងដំណោះស្រាយលើជំងឺរាតត្បាតសាកលនេះ»។ កាលពីឆ្នាំមុន អ្នកស្រី Muchinguri បានទាក់ទាញចំណាប់អារម្មណ៍សាធារណជនម្ដងរួចហើយ បន្ទាប់ពីអ្នកស្រីបង្ហាញក្ដីរីករាយនឹងការរាតត្បាតនៃវីរុសនេះ ដែលពេលនោះកើតឡើងភាគច្រើននៅប្រទេសលោកខាងលិចជាច្រើន ដូចជាសហរដ្ឋអាមេរិកជាដើម។ អ្នកស្រីបាននិយាយថា វាជាការដាក់ទណ្ឌកម្មរបស់ព្រះចំពោះការដាក់ទណ្ឌកម្មសេដ្ឋកិច្ចលើប្រទេសនៅទ្វីបអាហ្វ្រិកប៉ែកខាងត្បូងមួយនេះ៕ | 2021-01-21T07:00:00+07:00 | khmer.voanews.com | https://khmer.voanews.com/a/zimbabwe-minister-accuses-china-of-manufacturing-covid-19/5746464.html |
03cf43f9-1cf5-4dd1-91bb-0f876847a72f | កម្ពុជានឹងទទួលបានវ៉ាក់សាំងចិន ៣ សែនដូសដំបូងនៅខែកុម្ភៈ ខណៈករណីឆ្លងកូវីដបន្តកើនឡើង | ប្រទេសកម្ពុជាគ្រោងនឹងទទួលបានវ៉ាក់សាំងបង្ការជំងឺកូវីដ១៩ ដំបូង ចំនួន ៣ សែនដូសពីប្រទេសចិននៅខែក្រោយ ខណៈកម្ពុជាបានរកឃើញការឆ្លងវីរុសជំងឺកូវីដ១៩ ចំនួន ៧ ករណីបន្ថែមទៀតកាលពីថ្ងៃពុធ។ នេះបើយោងតាមមន្ត្រីជាន់ខ្ពស់សុខាភិបាលកម្ពុជា។ សារព័ត៌មានវីអូឌីបានដកស្រង់សម្តីរបស់អ្នកនាំពាក្យក្រសួងសុខាភិបាលកម្ពុជាអ្នកស្រី ឱ វណ្ណឌីន ដែលបាននិយាយថា រដ្ឋាភិបាលចិននឹងផ្តល់វ៉ាក់សាំងរបស់ក្រុមហ៊ុនស៊ីណូហ្វាម (Sinopharm) ដល់កម្ពុជាចំនួន ៣០ ម៉ឺនដូសនេះជាមុនសិនក្នុងដំណាក់កាលដំបូងនៅក្នុងខែកុម្ភៈ ដែលត្រូវជាខែចូលឆ្នាំថ្មីប្រពៃណីចិន។ កាលពីសប្តាហ៍មុន លោកនាយករដ្ឋមន្ត្រី ហ៊ុន សែន បានប្រកាសថា ចិនបានសន្យាផ្តល់វ៉ាក់សាំងបង្ការជំងឺកូវីដ១៩ ចំនួន ១ លានដូសដល់កម្ពុជា។ ការប្រកាសទទួលយកវ៉ាក់សាំងចិននេះធ្វើឡើង នៅពេលដែលកម្ពុជាមានករណីឆ្លងថ្មីនៃជំងឺកូវីដ១៩ ចំនួន ៧ ករណីទៀតកាលពីថ្ងៃពុធ ក្នុងចំណោមពលរដ្ឋខ្មែរដែលបានវិលត្រឡប់មកពីប្រទេសថៃ។ ករណីឆ្លងថ្មីចុងក្រោយបំផុតនេះ នាំឲ្យចំនួនអ្នកឆ្លងជំងឺកូវីដ១៩ សរុបក្នុងប្រទេសកម្ពុជាកើនដល់ ៤៤៨ នាក់ គិតត្រឹមថ្ងៃទី ២០ ខែមករា។ នេះបើយោងតាមក្រសួងសុខាភិបាល៕ | 2021-01-21T07:00:00+07:00 | khmer.voanews.com | https://khmer.voanews.com/a/cambodia-to-receive-300-000-doses-of-chinese-covid-19-vaccine-next-month/5745437.html |
655f2170-c516-44e5-aebf-17c27c8856c1 | ថៃរកឃើញអ្នកឆ្លងកូវីដ-១៩ ចំនួន៥៩នាក់ និងអ្នកជំងឺម្នាក់ទៀតស្លាប់ នៅក្នុងរបាយការណ៍ថ្ងៃពុធនេះ (Video inside) | នៅក្នុងរបាយការណ៍ COVID-19 សម្រាប់ថ្ងៃពុធ ទី២០ ខែមករា ឆ្នាំ២០២១នេះ ប្រទេសថៃបានរកឃើញអ្នកឆ្លងជំងឺនេះ ៥៩នាក់ថ្មីទៀត ខណៈអ្នកជំងឺម្នាក់ផងដែរបានបាត់បង់ជីវិត។ នេះបើតាមការដកស្រង់ ចេញពីទីភ្នាក់ងារព័ត៌មានចិនស៊ីនហួរ។ ក្នុងចំណោមករណីឆ្លងថ្មីៗខាងលើនេះ ៥១ករណីជាប្រភេទករណីឆ្លងក្នុងស្រុក និង ០៨ករណីទៀតត្រូវបាននាំចូលពីបរទេស។ សម្រាប់ករណីឆ្លងក្នុងស្រុក ត្រូវបានរកឃើញច្រើនបំផុតនៅក្នុងខេត្ត សាមុត សាខន ដែលជាទីកន្លែងផ្ទុះករណីឆ្លង COVID-19 រលកទី ២ យ៉ាងគំហុក ស្ថិតនៅភាគនិរតីនៃទីក្រុងបាងកក។ បើតាមអាជ្ញាធរគ្រប់គ្រងស្ថានការណ៍ COVID-19 របស់ថៃបានឲ្យដឹងទៀតថា អ្នកជំងឺម្នាក់ទៀតដែលបានបាត់បង់ជីវិតនោះ គឺជាស្ត្រីជនជាតិថៃវ័យ ៤៨ឆ្នាំរស់នៅក្នុងស្រុក ម៉ែសូត (Mae Sot) ស្ថិតនៅតាមព្រំដែនភាគខាងលិចប្រទេស និងជាអ្នកដែលធ្លាប់មានទំនាក់ទំនងជិតស្និទ្ធ ជាមួយពលករចំណាកស្រុកមីយ៉ាន់ម៉ា។ គួរបញ្ជាក់ថា គិតត្រឹមថ្ងៃពុធនេះ ប្រទេសថៃមានករណីឆ្លង COVID-19 សរុប ១២,៦៥៤ករណី ក្នុងនោះមានអ្នកស្លាប់សរុប ៧១នាក់ និងជាសះស្បើយឡើងវិញ ៩,៦២១នាក់៕ | 2021-01-20T22:48:00+07:00 | freshnewsasia.com | https://m.freshnewsasia.com/index.php/en/internationalnews/184396-2021-01-20-08-48-57.html |
886c6e73-7142-4e0e-9f49-5f5f1f615f5e | នាឡិកាវៃឆ្លាត របស់ក្រុមហ៊ុនធំៗ៣ អាចប្រើសម្រាប់បញ្ជាក់ការ មានជំងឺកូវីដ១៩ មុនពេលមានរោគសញ្ញា | ភ្នំពេញ ៖ នាឡិកាវៃឆ្លាតមកពីក្រុមហ៊ុន Apple, Garmin និង Fitbit ដែលមានមុខងារតាមដានចង្វាក់ បេះដូង និងវាស់កំដៅអាចប្រើសម្រាប់ បញ្ជាក់ការមានជំងឺកូវីដ១៩ បានរហូតដល់ទៅមួយ សប្តាហ៍មុនពេល ដែលអ្នកជំងឺចាប់ផ្ដើមមានរោគសញ្ញា ឬរកឃើញមេរោគ តាមរយៈការធ្វើតេស្ត។ នេះបើតាមការស្រាវជ្រាវ របស់មន្ទីរពេទ្យដ៏ល្បីឈ្មោះ Mount Sinai Health System នៅរដ្ឋ New York និងសាកលវិទ្យាល័យ Stanford នៅរដ្ឋ California ដែលបណ្តាញសង្គមហ្វេសប៊ុក នាយកដ្ឋានប្រឆាំង បទល្មើសបច្ចេកវិទ្យា នៅរសៀលថ្ងៃទី២០ មករានេះយកមកផ្សព្វផ្សាយ។ បើតាមនាយកដ្ឋាន ប្រឆាំងបទល្មើសបច្ចេកវិទ្យា គឺលោកសាស្ត្រាចារ្យវេជ្ជបណ្ឌិត Rob Hirten នៃមន្ទីរពេទ្យ Mount Sinai បានមានប្រសាសន៍ថា គោលបំណង នៃការស្រាវជ្រាវនេះ ដើម្បីអាចឲ្យពួកគេរកឃើញ រោគសញ្ញានៅពេលដែល មេរោគនេះត្រូវបានឆ្លង ឬមុនពេលដែលអ្នកជំងឺមានរោគសញ្ញា ដើម្បីបង្ការ នៃការឆ្លងរីករាលដាល នៃជំងឺកូវីដ ហើយនាឡិកាវៃឆ្លាតរបស់ក្រុមហ៊ុន Apple អាចប្រើជាឧបករណ៍ ដើម្បីកំណត់រោគសញ្ញានេះ ដោយធ្វើការវិភាគពីភាពលំអៀង ទៅលើទិន្នន័យនៃចង្វាក់បេះដូង (Heart rate variability)។ សម្រាប់ការស្រាវជ្រាវ នៅសាកលវិទ្យាល័យ Stanford វិញនោះ ពួកគេបានឲ្យអ្នកចូលរួម ពាក់នាឡិកាមកពីក្រុមហ៊ុនមួយចំនួនមានដូចជា Apple, Garmin និង Fitbit ដើម្បីធ្វើការតាមដាន ។ ជាលទ្ធផល ពួកគេបានរកឃើញថា ៨១ភាគរយ នៃអ្នកកើតជំងឺកូវីដ មានការផ្លាស់ប្ដូរចង្វាក់បេះដូងចំនួនប្រមាណ ៩ថ្ងៃ មុនពេលដែលពួកគេចាប់ផ្ដើមមាន រោគសញ្ញា។ នៅក្នុងការស្រាវជ្រាវនេះ ក៏មានប្រើកម្មវិធីដែលផ្ដល់ ជាសារណែនាំដល់អ្នកចូលរួម នៅពេលដែលចង្វាក់បេះដូង របស់ពួកគេមានការផ្លាស់ប្ដូរ ដើម្បីឲ្យពួកគេចៀសវាងក្នុងការជួបជុំគ្នា ៕ | 2021-01-20T21:48:00+07:00 | dap-news.com | https://dap-news.com/national/2021/01/20/113526/ |
2ba79aa8-addf-4b5f-a508-1840c0822f03 | BREAKING: សហរដ្ឋអាមេរិក៖ មនុស្សជាង ១៧ម៉ឺននាក់ឆ្លងកូវីដ-១៩ ខណៈអ្នកជំងឺ ២,៧៦៨នាក់ស្លាប់ ក្នុងពេលតែ១ថ្ងៃ! (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ១៧១,៥២៥នាក់ទៀតបានឆ្លង COVID-19 ខណៈអ្នកជំងឺ ២,៧៦៨នាក់ទៀតឯណោះបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃពុធ ទី២០ ខែមករា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២៤,៨០៦,៩៦៤ករណី ក្នុងនោះមាន អ្នកស្លាប់សរុបចំនួន ៤១១,៤៨៦នាក់ និងជាសះស្បើយឡើងសរុបចំនួន ១៤,៧៨៦,៨៥២នាក់។ គួរបញ្ជាក់ថា លោក ចូ បៃដិន នឹងត្រូវស្បថឡើងកាន់តំណែង ជាប្រធានាធិបតីទី ៤៦ របស់សហរដ្ឋអាមេរិក នៅថ្ងៃពុធ ទី២០ ខែមករា នេះហើយ ដោយគ្រប់គ្នាកំពុងរង់ចាំការដោះស្រាយវិបត្តិ COVID-19 ដែលនៅតែជាបញ្ហាធំធេងបំផុត សម្រាប់សហរដ្ឋអាមេរិក។ លោក ចូ បៃដិន ធ្លាប់បានសន្យាថា លោកនឹងប្រើពេល ១០០ថ្ងៃដំបូងដើម្បីដោះស្រាយវិបត្តិ COVID-19 ប្រកបដោយប្រសិទ្ធភាពបំផុត ក្នុងនោះមានដូចជាការតម្រូវឲ្យ ពាក់ម៉ាសនៅទូទាំងប្រទេស និងការចាក់វ៉ាក់សាំងឲ្យបាន ១០០លានដូសជាដើម៕ | 2021-01-20T17:39:00+07:00 | freshnewsasia.com | https://m.freshnewsasia.com/index.php/en/internationalnews/184344-2021-01-20-03-39-03.html |
7f521432-d043-4048-8438-9e11da6e325c | មូលហេតុខ្លះៗ ដែលអ្នកគួរពិនិត្យរកជំងឺបេះដូងឲ្យទារកតាំងពីកើតភ្លាម | ភាពមិនប្រក្រតីនៃរចនាសម្ព័ន្ធរបស់បេះដូង គឺជាជំងឺដែលសំបូរជាងគេក្នុងចំណោមភាពមិនប្រក្រតីពីកំណើត ដែលមានអត្រាប្រហែល ១% លើពិភពលោក។ ភាពមិនប្រក្រតីនៃរចនាសម្ព័ន្ធរបស់បេះដូង មានចែកចេញជាប្រភេទស្រាល ដែលមិនប៉ះពាល់ទៅដល់ការលូតលាស់របស់ទារក និងកុមារ ដែលប្រភេទនេះមានចំនួនច្រើន ដែលអាចវិវត្តទៅជាសះស្បើយ ដោយខ្លួនឯង ឬបន្ទាប់ពីធ្វើការវះកាត់។ ចំណែកភាពមិនប្រក្រតីនៃបេះដូងប្រភេទធ្ងន់ធ្ងរអាចធ្វើឲ្យខ្សោយបេះដូង និងបាត់បង់ជីវិតប៉ុន្តែអាចជួយព្យាបាលបានជាមួយបច្ចេកវិទ្យាទំនើបថ្មីៗនាពេលបច្ចុប្បន្ននេះ បើសិនរកឃើញ និងបញ្ជូនទៅអ្នកជំនាញ ឬមន្ទីរពេទ្យឲ្យបានទាន់ពេលវេលា។ ការរកមើលភាពមិនប្រក្រតីនៃបេះដូង អាចធ្វើទៅបានក្នុងអំឡុងពេលមានផ្ទៃពោះ ក្នុងចន្លោះរយៈពេល ១៨ ទៅ ២២សប្ដាហ៍ នៃគភ៌ ដែលអត្រាអាចរកមើលឃើញត្រឹម ៨០ ទៅ៩០%តែប៉ុណ្ណោះ។ ការធ្វើអេកូបេះដូងលើទារកក្រោយកើត ដែលធ្វើឡើងជារបៀប ស្វែងរកជាលក្ខណៈទូទៅ គឺជាវិធីសាស្ត្រល្អ ដែលមានលទ្ធផល (Sensibilité និង Spécificité) ខ្ពស់ក្នុងការរកឃើញជំងឺបេះដូងពីកំណើត ហើយម្យ៉ាងទៀតជាវិធីសាស្ត្រងាយ និងមិនបង្កឲ្យមានការឈឺចាប់ តែតម្រូវឲ្យប្រើពេលវេលា និងអ្នកជំនាញប្រកបដោយសមត្ថភាពបទពិសោធន៍ច្បាស់លាស់។ ក្រោយការរកឃើញជំងឺបេះដូងពីកំណើត គ្រូពេទ្យឯកទេសនឹងធ្វើការណែនាំថាត្រូវតាមដានបន្តឬត្រូវបញ្ជូន? បើជាលក្ខណៈប្រភេទស្រាល គ្រូពេទ្យអាចណាត់មកតាមដានមើលលើកក្រោយក្នុងរយៈពេល១ខែ ២ខែ ៣ខែ ឬ៦ខែទៅតាមសភាពជាក់ស្តែង។ បើជាប្រភេទធ្ងន់ធ្ងរ គ្រូពេទ្យនឹងធ្វើការបញ្ចូនទៅផ្នែកអគារបេះដូងកុមារនៃមន្ទីរពេទ្យកាល់ម៉ែត ដើម្បីធ្វើការព្យាបាលដោយថ្នាំ ឬដោយការវះកាត់។ ការរុករកមើលជំងឺបេះដូងពីកំណើតដោយវិធីសាស្ត្រអេកូបេះដូងលើទារក និងការបញ្ជូនទៅផ្នែកជំនាញបេះដូងកុមារឲ្យបានទាន់ពេលវេលា គឺជាការចាំបាច់បំផុត៕ | 2021-01-20T16:11:00+07:00 | kampucheathmey.com | https://www.kampucheathmey.com/health/50341 |
425a06e5-397a-4dd9-8c87-6a9b4af89eb3 | តើមុនបាញ់កាំរស្មី អ្នកជំងឺត្រូវយល់ដឹងអ្វីខ្លះ? | ការព្យាបាលដោយកាំរស្មីជាវិធីសាស្ត្រមួយ ក្នុង ការព្យាបាលជំងឺមហារីកដោយប្រើ កម្រិតកាំរស្មីខ្ពស់ (high doses of radiation) ដើម្បីសម្លាប់កោសិកាមហារីក។ កាំរស្មីដែលគេប្រើជាញឹកញាប់ គឺកាំរស្មីអ៊ិច (X-rays) ឬហ្វូតុងអ៊ិច (Photon X) ដែលមានលទ្ធភាពអាចបំផ្លាញ DNA របស់កោសិកាមហារីកបាន ហើយដែលជាលទ្ធផលកោសិកាមហារីក នឹងមិនអាចរីកលូតលាស់បាន។ ការព្យាបាលដោយកាំរស្មី គឺមានគោលដៅសម្លាប់ ឬបំផ្លាញកោសិកាមហារីក ដោយរក្សានូវការប៉ះពាល់ទៅលើសរីរាង្គជិតខាងឲ្យបានតិចតួចបំផុត។ ១) ប្រភេទនៃការព្យាបាលដោយកាំរស្មី យោងតាមបច្ចេកទេស (Technique)នៃការប្រើកាំរស្មី ការព្យាបាលនេះ ត្រូវបានបែងចែកជា២ធំៗរួមមាន៖ • ការបញ្ចាំងកាំរស្មី (External Beam Radiotherapy)៖ វិធីសាស្ត្រនេះគឺ ប្រភពកាំរស្មីត្រូវបានបញ្ចេញពីម៉ាស៊ីនមានលក្ខណៈជាបាច់ឆ្លងកាត់ស្បែក និងសរីរាង្គដទៃទៀតរហូតទៅដល់ដុំសាច់ដែលត្រូវព្យាបាល។ • ការស្អំដោយកាំរស្មី (Brachytherapy)៖ ជាការដាក់បញ្ចូលប្រភពកាំរស្មីទៅក្នុងខ្លួនរបស់អ្នកជំងឺឲ្យជិត ឬ ក្នុងដុំសាច់ដែលត្រូវព្យាបាលតែម្តង ដោយកាំរស្មីមិនឆ្លងកាត់ស្បែក និងសរីរាង្គផ្សេងៗដូចការបញ្ចាំងកាំរស្មីពីខាងក្រៅនោះទេ។ ករណីយោងតាមគោលដៅវេជ្ជសាស្ត្រ ( Radiation therapy intents) ការព្យាបាលជំងឺមហារីកដោយកាំរស្មី ត្រូវបានបែងចែកជា ២ធំៗផងដែរ ដូចជា៖ • ការព្យាបាលក្នុងគោលបំណងឲ្យជាសះស្បើយ (Curative intent)៖ ជាការព្យាបាលដោយកាំរស្មីច្រើន បូករួមជាមួយនឹងការព្យាបាលដទៃទៀត ទាំងការចាក់ថ្នាំគីមី និងការវះកាត់ (មុន ឬ ក្រោយការវះកាត់)ដើម្បីឲ្យអត្រានៃការជាសះស្បើយខ្ពស់ និងកាត់បន្ថយការលាប់ឡើងវិញ។ • ការព្យាបាលក្នុងគោលបំណងពន្យារ ឬសម្រន់(Palliative intent)៖ វិធីនេះសម្រាប់ព្យាបាល ដើម្បីកាត់បន្ថយនូវការឈឺចាប់ បន្ថយពិការភាព ឬ ទប់មិនឲ្យមានការហូរឈាមភ្លាមៗ ដែលជាហេតុប៉ះពាល់ដល់អាយុជីវិតរបស់អ្នកជំងឺបន្ទាន់ និងគុណភាពជីវិតចុងក្រោយរបស់គាត់។ ២) ដំណើរការនៃការព្យាបាលដោយកាំរស្មី ដើម្បីសន្មតថា អ្នកជំងឺត្រូវព្យាបាលដោយកាំរស្មី ដោយថ្នាំគីមី ឬការវះកាត់ ត្រូវឆ្លងកាត់ការប្រជុំពិភាក្សារវាងក្រុមគ្រូពេទ្យឯកទេស ដែលពាក់ព័ន្ធនឹងការព្យាបាលជំងឺមហារីក (MDT= Multidisciplinary Team) ដូចជាគ្រូពេទ្យឯកទេសខាងរូបភាពវេជ្ជសាស្ត្រ គ្រូពេទ្យឯកទេសខាងថ្នាំគីមី គ្រូពេទ្យឯកទេសបញ្ចាំងកាំរស្មី និងគ្រូពេទ្យឯកទេសវះកាត់មហារីក ដើម្បីកំណត់យុទ្ធសាស្ត្រក្នុងការព្យាបាលជាមុនសិន។ នៅពេលអ្នកជំងឺ ត្រូវបានកំណត់ថា ត្រូវព្យាបាលដោយកាំរស្មី ចលនានៃការព្យាបាលនេះចែកចេញជា ៥ដំណាក់កាលដូចខាងក្រោម៖ • ការណាត់ជួបអ្នកជំងឺជាមួយគ្រូពេទ្យឯកទេសកាំរស្មី៖ ដើម្បីឲ្យអ្នកជំងឺត្រៀមលក្ខណៈ ទទួលបានព័ត៌មានពាក់ព័ន្ធនឹងដំណើរការព្យាបាលដោយកាំរស្មី ផលវិបាកមួយចំនួន ដែលកើតឡើងក្នុងអំឡុងពេល និងក្រោយពេលព្យាបាល។ • ការថតប្លង់កាំរស្មី (CT Simulation)៖ ជាការថតស្កែនសម្រាប់ការព្យាបាលដោយកាំរស្មី រូបភាពដែលទទួលបាន គឺប្រើសម្រាប់ធ្វើការសិក្សាប្លង់។ • ការសិក្សាប្លង់ (Dosimetry)៖ ដើម្បីកំណត់ទីតាំង ទិសដៅបញ្ចាំង និងកម្រិតកាំរស្មីដែលត្រូវប្រើ ត្រូវមានការចូលរួមសម្រេចដោយគ្រូពេទ្យឯកទេសកាំរស្មី និងអ្នកឯកទេសខាងរូបភាពវេជ្ជសាស្ត្រ រួចទើបបញ្ជូនទិន្នន័យទាំងនោះទៅកាន់ម៉ាស៊ីនបញ្ចាំងកាំរស្មី (Linear Accelerator) ដោយប្រព័ន្ធព័ត៌មានវិទ្យាទំនើប។ • ការព្យាបាលដោយកាំរស្មី៖ ការព្យាបាលធ្វើតាម ទិន្នន័យដែលរក្សាទុកក្នុងម៉ាស៊ីនបញ្ចាំងកាំរស្មីសម្រាប់អ្នកជំងឺម្នាក់ៗ។ • ការតាមដាន៖ ចាប់តាំងពីថ្ងៃដំបូងដែលអ្នកជំងឺទទួលការព្យាបាលដោយកាំរស្មី រហូតដល់ថ្ងៃបញ្ចប់នៃការព្យាបាល និងក្រោយបញ្ចប់ការព្យាបាល។ អ្នកជំងឺតម្រូវឲ្យជួបគ្រូពេទ្យឯកទេសកាំរស្មី ជាប្រចាំ។ ៣) ការត្រៀមខ្លួនរបស់អ្នកជំងឺ ៣ដំណាក់កាលដែលអ្នកជំងឺត្រូវត្រៀមខ្លួន សម្រាប់ការព្យាបាលដោយកាំរស្មី៖ • នៅពេលមុនទទួលការព្យាបាលដោយកាំរស្មី៖ អ្នកជំងឺនឹងតម្រូវឲ្យជួបជាមួយគ្រូពេទ្យឯកទេសផ្នែកកាំរស្មីដើម្បីស្វែងយល់ ឬទទួលព័ត៌មានឲ្យគ្រប់ជ្រុងជ្រោយទាក់ទងនឹងគោលបំណង ដំណើរការ និងផលវិបាកអំឡុងពេល និងក្រោយពេលព្យាបាល។ • អំឡុងពេលព្យាបាលដោយកាំរស្មី៖ អ្នកជំងឺត្រូវជួបគ្រូពេទ្យយ៉ាងហោចម្តង ក្នុងមួយសប្តាហ៍ និងក្នុងករណីមានផលវិបាកដោយកាំរស្មី អ្នកជំងឺតម្រូវឲ្យជួបគ្រូពេទ្យញឹកញាប់ (លើសពីម្តង ក្នុងមួយសប្តាហ៍) ដើម្បីប្រឹក្សាបន្ថែមដើម្បីបន្ថយផលវិបាកទាំងនោះ។ • ក្រោយការបញ្ចាំងកាំរស្មី៖ អ្នកជំងឺត្រូវបន្តការតាមដានជារឿយៗ ជាមួយគ្រូពេទ្យឯកទេសកាំរស្មីដើម្បីវាយតម្លៃឡើងវិញនូវផលវិបាក នឹងការវិវត្តន៍នៃជំងឺ។ “សូមមេត្តាមកពិគ្រោះយោបល់ជាមួយក្រុមវេជ្ជបណ្ឌិតជំនាញនៃមន្ទីរពេទ្យកាល់ម៉ែត ដើម្បីយល់ដឹងបន្ថែមពីការព្យាបាលជំងឺមហារីកដោយកាំរស្មី”៕ | 2021-01-20T15:47:00+07:00 | kampucheathmey.com | https://www.kampucheathmey.com/health/50312 |
c179a326-9647-4678-a527-56115826bd3e | លទ្ធផលពីប៉ាស្ទ័រ បញ្ជាក់មានអ្នកឆ្លងកូវីដ ០៧ នាក់ទៀត នៅព្រឹកនេះ | វិទ្យាស្ថានប៉ាស្ទ័របានបញ្ជាក់ វិជ្ជមានអ្នកឆ្លងកូវីដថ្មី ០៧ នាក់ ទៀត ជាពលករមកពីថៃ។ ជាមួយគ្នានេះ ក៏មានអ្នកជាសះស្បើយចំនួន ០៦ នាក់ បានចាកចេញពីមន្ទីរពេទ្យ។ គិតត្រឹមព្រឹកថ្ងៃ ២០ មករា ២០២០ ពលករដែលវិលត្រឡប់មកពីថៃចំនួន ៧៧ នាក់ ឆ្លងកូវីដ ១៩ និង ២៨ នាក់បានជាសះស្បើយវិលទៅលំនៅដ្ឋានវិញ។ រដ្ឋាភិបាលកម្ពុជា បានចាត់វិធានការឲ្យអាជ្ញាធរគ្រប់ច្រកតាមព្រំដែន ត្រូវពង្រឹងសន្តិសុខ គ្រប់គ្រងលំហូរពលករ ត្រូវឆែកសុខភាព ធ្វើតេស្តសំណាក និងត្រូវចត្តាឡីស័កឲ្យគ្រប់ ១៤ ថ្ងៃជាចំបាច់ ដើម្បីបង្ការការឆ្លងរាលដាលក្នុងប្រទេស។ ការផ្ទុះឆ្លងកូវីដក្នុងប្រទេសថៃ បានធ្វើឲ្យលំហូរពលករបានសម្រុកចូលក្នុងប្រទេសវិញ។ រដ្ឋមន្រ្តីក្រសួងការងារ បានធ្វើការអំពាវនាវដល់ពលករដែលរស់នៅនិងធ្វើការនៅប្រទេសថៃ សូមរក្សានៅការរស់នៅទីនោះបន្តទៀត និងកុំទាន់ធ្វើដំណើរត្រឡប់មកប្រទេសកម្ពុជាវិញ ដើម្បីកុំឱ្យមានការចម្លងជំងឺកូវីដ-១៩ពីមនុស្សម្នាក់ទៅមនុស្សម្នាក់ និងឆ្លងចូលសហគមន៍។ ក្នុងពេលមានការរាតត្បាតជំងឺកូវីដ-១៩ នេះ អាជ្ញាធរថៃនឹងមិនមានវិធានការច្បាប់ប្រឆាំងនឹងនិយោជក និងពលករបរទេស ដែលបានកំពុងធ្វើការ និងស្នាក់នៅមួយកន្លែងនោះទេ ផ្ទុយទៅវិញ បងប្អូនពលករដែលចល័តពីកន្លែងមួយទៅកន្លែងមួយ ឬមានបំណងវិលត្រឡប់មកស្រុកកំណើតវិញ គឺប្រឈមនឹងហានិភ័យខ្ពស់ ពីការឃាត់ខ្លួន ដោយអាជ្ញាធរមានសមត្ថកិច្ចថៃ និងប្រឈមនឹងលទ្ធភាពឆ្លងជំងឺកូវីដ-១៩ ខ្ពស់នៅក្នុងអំឡុងពេលធ្វើដំណើរវិលត្រឡប់នេះ។ ឯកឧត្តម អ៊ិត សំហេង បានបន្តទៀតថា ចំពោះបងប្អូនពលករដែលកំពុងស្នាក់នៅ និងធ្វើការ នៅប្រទេសថៃមេត្តារក្សាភាពនឹងនរ និងបន្តស្នាក់នៅមួយកន្លែង ដោយពុំទាន់ចាំបាច់ឆ្លងដែនវិលត្រឡប់មកស្រុកកំណើតវិញនោះទេ ហើយបងប្អូនពលករទាំងអស់សូមជឿទុកចិត្តលើសមត្ថភាព និងលទ្ធភាពទប់ស្កាត់ និងព្យាបាលជំងឺកូវីដ-១៩ របស់អាជ្ញាធរថៃ៕ | 2021-01-20T15:08:00+07:00 | kampucheathmey.com | https://www.kampucheathmey.com/local-news/50264 |
938f3ee2-32fd-4d01-9c52-5485c086f2d7 | ក្រសួងប្រកាសរកឃើញ ពលករខ្មែរមកពីថៃ ឆ្លងជំងឺកូវីដ១៩ថ្មី ចំនួន៧នាក់ទៀត និងមានអ្នកជាសះស្បើយ ៦នាក់ | No Content | 2021-01-20T14:49:00+07:00 | dap-news.com | https://dap-news.com/national/2021/01/20/113380/ |
f3f455c8-21cc-4b34-b5cf-37b33529b568 | TOP NEWS: ក្រសួងសុខាភិបាលប្រកាសរកឃើញ ពលករខ្មែរមកពីប្រទេសថៃ ០៧នាក់ថែមទៀតឆ្លងជំងឺកូវីដ១៩ ខណៈអ្នកជំងឺ០៦នាក់ជាសះស្បើយ (Video inside) | នៅព្រឹកថ្ងៃទី២០ ខែមករា ឆ្នាំ២០២១នេះ ក្រសួងសុខាភិបាលបានចេញសេចក្តីប្រកាសព័ត៌មានបញ្ជាក់ពីការរកឃើញពលករខ្មែរចំនួន ០៧នាក់ថែមទៀត ដែលធ្វើដំណើរមកពីប្រទេសថៃ បានឆ្លងជំងឺកូវីដ១៩ ខណៈអ្នកជំងឺចំនួន ០៦នាក់បានជាសះស្បើយ និងត្រូវបានអនុញ្ញាតឲ្យចេញពីមន្ទីរពេទ្យ។ ១៖ បុរសជនជាតិខ្មែរអាយុ ២៩ឆ្នាំ មានអាសយដ្ឋានស្នាក់នៅភូមិបន្ទាយនាង ឃុំបន្ទាយនាង ស្រុកមង្គលបូរី ខេត្តបន្ទាយមានជ័យ បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី០៦ ខែមករា ឆ្នាំ២០២១។ ២៖ ស្ត្រីជនជាតិខ្មែរ អាយុ ២៨ឆ្នាំ មានអាសយដ្ឋានស្នាក់នៅភូមិបន្ទាយនាង ឃុំបន្ទាយនាង ស្រុកមង្គលបូរី ខេត្តបន្ទាយមានជ័យ បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី០៦ ខែមករា ឆ្នាំ២០២១។ សូមកត់សម្គាល់ថា លទ្ធផលធ្វើតេស្តវត្ថុសំណាកលើកទី០២ របស់បុគ្គលទាំង ០២រូប ខាងលើនេះ ផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ គឺ វិជ្ជមានវីរុសកូវីដ-១៩ ហើយបច្ចុប្បន្នអ្នកជំងឺត្រូវបាន ដាក់ឱ្យសម្រាកព្យាបាលនៅមន្ទីរពេទ្យបង្អែកខេត្តបន្ទាយមានជ័យ។ ៣៖ ស្ត្រីជនជាតិខ្មែរអាយុ ៣៨ឆ្នាំ មានអាសយដ្ឋានស្នាក់នៅភូមិប៉ែនមាស ឃុំសំរោង ស្រុកត្រាំកក់ ខេត្តតាកែវ បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី១៧ ខែមករា ឆ្នាំ២០២១ ។ ៤៖ បុរសជនជាតិខ្មែរ អាយុ ៣០ឆ្នាំ មានអាសយដ្ឋានស្នាក់នៅភូមិប៉ែនមាស ឃុំសំរោង ស្រុកត្រាំកក់ ខេត្តតាកែវ បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី១៧ ខែមករា ឆ្នាំ២០២១ ។ ៥៖ បុរសជនជាតិខ្មែរ អាយុ ៣១ឆ្នាំ មានអាសយដ្ឋានស្នាក់នៅភូមិបន្ទាយមានរិទ្ធ ឃុំគោករមៀត ស្រុកថ្មពួក ខេត្តបន្ទាយមានជ័យ បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី១៧ ខែមករា ឆ្នាំ២០២១។ ៦៖ បុរសជនជាតិខ្មែរ អាយុ ២៣ឆ្នាំ មានអាសយដ្ឋានស្នាក់នៅភូមិបន្ទាយមានរិទ្ធ ឃុំគោករមៀត ស្រុកថ្មពួក ខេត្តបន្ទាយមានជ័យ បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី១៧ ខែមករា ឆ្នាំ២០២១ ។ ៧៖ ស្ត្រីជនជាតិខ្មែរ អាយុ ២៦ឆ្នាំ មានអាសយដ្ឋានស្នាក់នៅភូមិបន្ទាយមានរិទ្ធ ឃុំគោករមៀត ស្រុកថ្មពួក ខេត្តបន្ទាយមានជ័យ បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី១៧ ខែមករា ឆ្នាំ២០២១ ។ សូមកត់សម្គាល់ថា៖ លទ្ធផលធ្វើតេស្តវត្ថុសំណាករបស់បុគ្គលទាំង០៥រូបខាងលើនេះ ផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ គឺវិជ្ជមានវីរុសកូវីដ-១៩ ហើយបច្ចុប្បន្នអ្នកជំងឺត្រូវបានដាក់ឱ្យ សម្រាកព្យាបាលនៅមន្ទីរពេទ្យបង្អែកខេត្តបន្ទាយមានជ័យ។ ១៖ បុរសជនជាតិខ្មែរ អាយុ ២៥ឆ្នាំ មានអាសយដ្ឋានស្នាក់នៅភូមិថ្នល់បត់ ឃុំភ្នំតូច ស្រុកមង្គលបុរី ខេត្តបន្ទាយមានជ័យ បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី០៤ ខែមករា ឆ្នាំ២០២១។ ២៖ ស្ត្រីជនជាតិខ្មែរ អាយុ ៣៦ឆ្នាំ មានអាសយដ្ឋានស្នាក់នៅឃុំជ្រៃ ស្រុកមោងឫស្សី ខេត្តបាត់ដំបង បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី១១ ខែមករា ឆ្នាំ២០២១។ ៣៖ ស្ត្រីជនជាតិខ្មែរ អាយុ ១៨ឆ្នាំ មានអាសយដ្ឋានស្នាក់នៅស្រុកពាមជ ខេត្តព្រៃវែង បានធ្វើដំណើរ មកពីប្រទេសថៃ មកដល់កម្ពុជានៅថ្ងៃទី១០ ខែមករា ឆ្នាំ២០២១។ ៤៖ ស្ត្រីជនជាតិខ្មែរ អាយុ ២១ឆ្នាំ មានអាសយដ្ឋានស្នាក់នៅភូមិដូង ឃុំបឹងរាំង ស្រុកកម្រៀង ខេត្តបាត់ដំបង បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី១១ ខែមករា ឆ្នាំ២០២១។ សូមកត់សម្គាល់ថា៖ បុគ្គលទាំង ០៤រូបខាងលើនេះ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន ០២លើក ត្រូវបានអនុញ្ញាតឱ្យចេញពីមន្ទីរពេទ្យ បង្អែកខេត្តបន្ទាយមានជ័យ។ ៥៖ ស្ត្រីជនជាតិខ្មែរ អាយុ៣៩ឆ្នាម មានអាសយដ្ឋានស្នាក់នៅភូមិផ្សារព្រំ ឃុំស្ទឹកកាច់ ស្រុកសាលាក្រៅ ខេត្តប៉ៃលិន បានធ្វើដំណើរមកពីប្រទេសថៃ មកដល់កម្ពុជា នៅថ្ងៃទី២៩ ខែធ្នូ ឆ្នាំ២០២០ ត្រូវបានព្យាបាលជាសះស្បើយ និងត្រូវបានអនុញ្ញាតឲ្យចេញពីមន្ទីពេទ្យបង្អែកខេត្តប៉ៃលិន។ ៦៖ ស្ត្រីជនជាតិខ្មែរ អាយុ៣២ឆ្នាំ មានអាសយដ្ឋានស្នាក់នៅឃុំធិបតី ស្រុកគាស់ក្រឡ ខេត្តបាត់ដំបង បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី១១ ខែមករា ឆ្នាំ២០២១ ត្រូវបានព្យាបាលជាសះស្បើយ និងអនុញ្ញាតឲ្យចេញពីមន្ទីរពេទ្យបង្អែក ខេត្តបាត់ដំបង។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី២០ ខែមករា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ៤៤៨នាក់ ក្នុងនោះអ្នកជំងឺ៣៩២នាក់ជាសះស្បើយ និងអ្នកជំងឺ ៥៦នាក់កំពុងសម្រាកព្យាបាលនៅមន្ទីរពេទ្យ៕ | 2021-01-20T14:09:00+07:00 | freshnewsasia.com | https://m.freshnewsasia.com/index.php/en/localnews/184332-2021-01-20-00-09-38.html |
172b2bdb-0700-4bc5-a0f1-fae677e6e972 | មេបញ្ជាការកងរាជអាវុធហត្ថខេត្តស្វាយរៀង អំពាវនាវនិងក្រើនរំលឹកដល់បងប្អូន ក្រុមគ្រួសារសាច់ញាតិ កងរាជអាវុធហត្ថទាំងអស់ ត្រូវថែរក្សាអនាម័យសុខភាព ឱ្យបានល្អ ក្នុងការទប់ស្កាត់ការរីករាលដាលជំងឺកូវីដ -១៩ | ខេត្តស្វាយរៀង ៖ លោកឧត្តមសេនីយ៍ត្រី សែ វុទ្ធី មេបញ្ជាការកងរាជអាវុធហត្ថខេត្តស្វាយរៀង នៅព្រឹកថ្ងៃទី២០ខែមករាឆ្នាំ២០២១នេះ បានធ្វើការអំពាវនាវនិងក្រើនរំលឹកដល់បងប្អូន ក្រុមគ្រួសារសាច់ញាតិ កងរាជអាវុធហត្ថទាំងអស់ ត្រូវថែរក្សាអនាម័យសុខភាព ឱ្យបានល្អ ក្នុងការទប់ស្កាត់ការរីករាលដាលជំងឺកូវីដ -១៩។ លោកបានមានប្រសាសន៍ដូច្នេះក្នុងឱកាសដែលលោកបានអញ្ជើញជាអធិបតី ក្នុងពិធីបំពាក់ឋានន្តរស័ក្តិជូនដល់នាយទាហាន នៃកងរាជអាវុធហត្ថខេត្តនៅទីបញ្ជាការដ្ឋានកងរាជអាវុធហត្ថខេត្តស្វាយរៀង។ លោកឧត្តមសេនីយ៍ត្រី សែ វុទ្ធី បានមានប្រសាសន៍ថា ដោយមានការដឹកនាំប្រកបដោយភាពប៉ិនប្រសប់និងឈ្លាសវៃ របស់លោកនាយឧត្តមសេនីយ៍ សៅ សុខា អគ្គមេបញ្ជាការរង នៃកងយោធពលខេមរភូមិន្ទ និងជាមេបញ្ជាការកងរាជអាវុធហត្ថលើផ្ទៃប្រទេស ដែលជានិច្ចកាលលោកនាយឧត្តមសេនីយ៍តែងតែ យកចិត្តទុកដាក់ខ្ពស់ដល់សុខទុក្ខរបស់នាយ នាយរងអាវុធហត្ថគ្រប់រូប និងបានណែនាំ ចង្អុលបង្ហាញឱ្យកម្លាំងអាវុធហត្ថទាំងមូល ត្រូវប្រឹងប្រែងហ្វឹកហ្វឺន រៀនសូត្រ សិក្សាស្រាវជ្រាវ ដើម្បីកសាងខ្លួនឱ្យក្លាយទៅជាអាវុធហត្ថគំរូ ប្រកបដោយឆន្ទៈ ស្មោះត្រង់ ស្អាតស្អំ រាបសារ ឈ្លាសវៃ ក្លាហាន និងព្យាយាមតស៊ូ ធ្វើឲ្យកងរាជអាវុធហត្ថ ទូទាំងប្រទេស អនុវត្តការងារទទួលបានជោគជ័យ។ លោកបន្តថា ដោយឡែកចំពោះអាវុធហត្ថខេត្តស្វាយរៀងបានចូលរួមលះបង់កម្លាំងកាយ កម្លាំងចិត្ត ដើរតាមមាគ៌ាដឹកនាំរបស់ លោកនាយឧត្តមសេនីយ៍ក្នុងបុព្វហេតុការពារជាតិ សាសនា ព្រះមហាក្សត្រ និងបំពេញការងារទៅតាមច្បាប់វិន័យកងទ័ព គោរពសិទ្ធិ និងសេចក្តីថ្លៃថ្នូររបស់មនុស្ស ព្រមទាំងមានសីលធម៌ សុជីវធម៌ល្អជាប្រចាំ ចាត់ទុកខ្លួនឯងជាអ្នកបម្រើរាស្ត្រគ្រប់ពេលវេលា និងបានប្តូរផ្តាច់ក្នុងការថែរក្សាសន្តិភាព សុវត្ថិភាព និងការអភិវឌ្ឍ ដែលប្រទេសជាតិយើងកំពុងមានសព្វថ្ងៃឱ្យនៅគង់វង្ស រីកចម្រើនតទៅមុខជានិរន្តរ៍ ជាពិសេសលើកកម្ពស់ស្មារតី ស្រឡាញ់ ជឿជាក់ ស្មោះត្រង់ ប្តេជ្ញាការពាររាជរដ្ឋាភិបាលស្របច្បាប់ដែលដឹកនាំដោយសម្តេចអគ្គមហាសេនាបតី តេជោ ហ៊ុន សែន នៅគ្រប់កាលៈទេសៈ មិនឱ្យមានបដិវត្តន៍ពណ៌កើតឡើងជាដាច់ខាត។ បន្ទាប់មកលោកមេបញ្ជាការ កងរាជអាវុធហត្ថខេត្តបានអញ្ជើញបំពាក់ឋានន្តរស័ក្តិជូនដល់នាយទាហាននៃកងរាជអាវុធហត្ថខេត្ត រួមមានថ្នាក់វរសេនីយ៍ឯកចំនួន ២រូបផងដែរ៕ | 2021-01-20T13:50:04+07:00 | cen.com.kh | https://cen.com.kh/archives/287392.html |
879d95cb-c0e1-41ff-abe4-a2de4537400e | ស្រីស្អាតនៅសង្កាត់សិត្បូ ! ឆ្លងដែនមកធ្វើអីៗនៅសង្កាត់ដើមមៀន… | ស្រីស្អាតរស់នៅក្នុងសង្កាត់សិត្បូម្នាក់ និងប្រុសស្ទាវ២នាក់ ត្រូវកម្លាំងប៉ុស្តិ៍នគរបាលរដ្ឋបាលសង្កាត់ដើមមៀន បានឃាត់ខ្លួន នៅថ្ងៃទី១៩ ខែមករា ឆ្នាំ២០២១ វេលាម៉ោង២៣ និង០០នាទី ស្ថិតនៅលើផ្លូវបេតុង ភូមិព្រែកតាពៅ១ សង្កាត់ដើមមៀន ក្រុងតាខ្មៅ ពាក់ព័ន្ធនឹងករណីរក្សាទុកដោយខុសច្បាប់នូវសារធាតុញៀន ។ មន្រ្តីនគរបាលសង្កាត់ដើមមៀន បានឲ្យដឹងថា ជនសង្ស័យទី១-ឈ្មោះ ស្រូយ វណ្ណៈ ភេទប្រុស អាយុ២៣ឆ្នាំ មុខរបរកម្មករោងចក្រ រស់នៅភូមិលេខ០៥ សង្កាត់ស្វាយរលំ ក្រុងតាខ្មៅ ខេត្តកណ្តាល ។ ទី២-ឈ្មោះ សំ ស្រីពៅ ភេទស្រី អាយុ២៣ឆ្នាំ មុខរបរកម្មកររោងចក្រ រស់នៅភូមិសិត្បូ សង្កាត់សិត្បូ ក្រុងតាខ្មៅ ខេត្តកណ្តាល ។ ទី៣-ឈ្មោះ អ៊ុល រដ្ខា ភេទប្រុស អាយុ១៥ឆ្នាំ មុខរបរកម្មករត់តុការ រស់នៅភូមិលេខ០៣ សង្កាត់ស្វាយរលំ ក្រុងតាខ្មៅ ខេត្តកណ្តាល ។ ដកហូតម្សៅក្រាមសថ្លា សង្ស័យសារធាតុញៀនចំនួន ០១កញ្ចប់តូច, ម៉ូតូចំនូន ០២គ្រឿង (ម៉ាកC១២៥ ពណ៌ខ្មៅ ស៊េរីឆ្នាំ២០១៣ និងម៉ាកC១២៥ ពណ៌ខ្មៅ ស៊េរីឆ្នាំ២០១៦),ទូរស័ព្ទដៃ ម៉ាកណូកៀពណ៌ខ្មៅ ០១គ្រឿង ,កាបូបដៃពណ៌ខ្មៅ ចំនួន០២ និងក្រដាសបញ្ចាំចំនួន០១ ។ជនសង្ស័យ ត្រូវបានបញ្ជូនមកអធិការដ្ឋានក្រុងតាខ្មៅ ដើម្បីធ្វើការសាកសួរ និងកសាងសំណុំរឿងចាត់ការតាមនីតិវិធី៕ | 2021-01-20T11:20:28+07:00 | kbnnews.com | https://kbn.news/archives/202171 |
48fadd20-0226-4970-9f1b-8c8fbb167061 | កម្ពុជារកឃើញអ្នកឆ្លងមេរោគកូវីដ១៩ថ្មីចំនួន៧នាក់ ជាពលករត្រឡប់មកពីថៃ | រាជធានីភ្នំពេញ៖ ក្រសួងសុខាភិបាលបានចេញសេចក្តីប្រកាសព័ត៌ កាលពីព្រឹក ថ្ងៃទី២០ ខែមករា ឆ្នាំ២០២១ ថា កម្ពុជារកឃើញករណីឆ្លងថ្មី នៃកូវីដ-១៩លើពលករខ្មែរ ទើបត្រឡប់មកពីប្រទេសថៃ ចំនួន៧នាក់បន្ថែមទៀត ហើយក្រៅពីនេះក៏មានអ្នកជំងឺចំនួន៦នាក់បានព្យាបាលជាសះស្បើយផងដែរ។ ក្រសួងសុខាភិបាល បានបញ្ជាក់ថា ពលករខ្មែរ ដែលវិលត្រឡប់មកពីប្រទេសថៃ ហើយរកឃើញឆ្លងកូវីដ-១៩នោះ រួមមាន៖ ១-បុរសជនជាតិខ្មែរ អាយុ២៩ឆ្នាំ មានអាសយដ្ឋាន នៅភូមិបន្ទាយនាង ឃុំបន្ទាយនាង ស្រុកមង្គលបុរី ខេត្តបន្ទាយមានជ័យ។ គាត់វិលត្រឡប់មកពីប្រទេសថៃ ហើយបានមកដល់កម្ពុជាកាលពីថ្ងៃទី៦ ខែមករា ឆ្នាំ២០២១។ ២-ស្ត្រីជនជាតិខ្មែរ អាយុ២៨ឆ្នាំ មានអាសយដ្ឋាន នៅភូមិបន្ទាយនាង ឃុំបន្ទាយនាង ស្រុកមង្គលបុរី ខេត្តបន្ទាយមានជ័យ។ គាត់ត្រឡប់មកពីប្រទេសថៃ ហើយបានមកដល់កម្ពុជា កាលពីថ្ងៃទី៦ ខែមករា ឆ្នាំ២០២១។ រីឯលទ្ធផលធ្វើតេស្តវត្ថុសំណាកលើកទី២ របស់បុគ្គលទាំង២រូបខាងលើនេះ ត្រូវបានផ្តល់ឲ្យដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ រកឃើញ វិជ្ជមាន នៃវីរុសកូវីដ-១៩។ បច្ចុប្បន្នអ្នកជំងឺ ត្រូវបានដាក់ឱ្យសម្រាកព្យាបាល នៅក្នុងមន្ទីរពេទ្យបង្អែកខេត្តបន្ទាយមានជ័យ។ ៣-ស្ត្រីជនជាតិខ្មែរអាយុ ៣៨ឆ្នាំ មានអាសយដ្ឋាន នៅភូមិប៉ែនមាស ឃុំសំរោង ស្រុកត្រាំកក់ ខេត្តតាកែវ។ គាត់វិលត្រឡប់មកពីប្រទេសថៃ ហើយបានមកដល់កម្ពុជា កាលពីថ្ងៃទី១៧ ខែមករា ឆ្នាំ២០២១ ។ ៤-បុរសជនជាតិខ្មែរ អាយុ៣០ឆ្នាំ មានអាសយដ្ឋាន នៅភូមិប៉ែនមាស ឃុំសំរោង ស្រុកត្រាំកក់ ខេត្តតាកែវ។ គាត់វិលត្រឡប់មកពីពីប្រទេសថៃ ហើយបានមកដល់កម្ពុជា កាលពីថ្ងៃទី១៧ ខែមករា ឆ្នាំ២០២១ ។ ៥-បុរសជនជាតិខ្មែរ អាយុ៣១ឆ្នាំ មានអាសយដ្ឋាន នៅភូមិបន្ទាយមានរិទ្ធ ឃុំគោករមៀត ស្រុកថ្មពួក ខេត្តបន្ទាយមានជ័យ។ គាត់វិលត្រឡប់មកពីប្រទេសថៃ ហើយបានមកដល់កម្ពុជានៅថ្ងៃទី១៧ ខែមករា ឆ្នាំ២០២១។ ៦-បុរសជនជាតិខ្មែរ អាយុ២៣ឆ្នាំ មានអាសយដ្ឋាន នៅភូមិបន្ទាយមានរិទ្ធ ឃុំគោករមៀត ស្រុកថ្មពួក ខេត្តបន្ទាយមានជ័យ។ គាត់ត្រឡប់មកពីប្រទេសថៃ ហើយបានមកដល់កម្ពុជានៅថ្ងៃទី១៧ ខែមករា ឆ្នាំ២០២១ ។ ៧-ស្ត្រីជនជាតិខ្មែរ អាយុ ២៦ឆ្នាំ មានអាសយដ្ឋានស្នាក់នៅភូមិបន្ទាយមានរិទ្ធ ឃុំគោករមៀត ស្រុកថ្មពួក ខេត្តបន្ទាយមានជ័យ បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី១៧ ខែមករា ឆ្នាំ២០២១ ។ រីឯលទ្ធផលធ្វើតេស្តវត្ថុសំណាករបស់បុគ្គលទាំង៥រូបខាងលើនេះ ផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ គឺវិជ្ជមានវីរុសកូវីដ-១៩ ហើយបច្ចុប្បន្នអ្នកជំងឺត្រូវបានដាក់ឱ្យ សម្រាកព្យាបាលនៅមន្ទីរពេទ្យបង្អែកខេត្តបន្ទាយមានជ័យ។ ក្រសួងសុខាភិបាល បានបន្ថែមថា សម្រាប់អ្នកព្យាបាលជាសះស្បើយទាំង៦នាក់នោះ ជាពលករវិលត្រឡប់មកពីប្រទេសថៃ។ អ្នកព្យាបាលជាសះស្បើយទាំងនោះ រួមមាន៖ ១-បុរសជនជាតិខ្មែរ អាយុ ២៥ឆ្នាំ មានអាសយដ្ឋានស្នាក់នៅភូមិថ្នល់បត់ ឃុំភ្នំតូច ស្រុកមង្គលបុរី ខេត្តបន្ទាយមានជ័យ បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី០៤ ខែមករា ឆ្នាំ២០២១។ ២-ស្ត្រីជនជាតិខ្មែរ អាយុ ៣៦ឆ្នាំ មានអាសយដ្ឋានស្នាក់នៅឃុំជ្រៃ ស្រុកមោងឫស្សី ខេត្តបាត់ដំបង បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី១១ ខែមករា ឆ្នាំ២០២១។ ៣-ស្ត្រីជនជាតិខ្មែរ អាយុ ១៨ឆ្នាំ មានអាសយដ្ឋានស្នាក់នៅស្រុកពាមជ ខេត្តព្រៃវែង បានធ្វើដំណើរ មកពីប្រទេសថៃ មកដល់កម្ពុជានៅថ្ងៃទី១០ ខែមករា ឆ្នាំ២០២១។ ៤-ស្ត្រីជនជាតិខ្មែរ អាយុ ២១ឆ្នាំ មានអាសយដ្ឋានស្នាក់នៅភូមិដូង ឃុំបឹងរាំង ស្រុកកម្រៀង ខេត្តបាត់ដំបង បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី១១ ខែមករា ឆ្នាំ២០២១។ រីឯបុគ្គលទាំង៤រូបខាងលើនេះ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន ០២លើក ត្រូវបានអនុញ្ញាតឱ្យចេញពីមន្ទីរពេទ្យ បង្អែកខេត្តបន្ទាយមានជ័យ។ ៥-ស្ត្រីជនជាតិខ្មែរ អាយុ៣៩ឆ្នាម មានអាសយដ្ឋានស្នាក់នៅភូមិផ្សារព្រំ ឃុំស្ទឹកកាច់ ស្រុកសាលាក្រៅ ខេត្តប៉ៃលិន បានធ្វើដំណើរមកពីប្រទេសថៃ មកដល់កម្ពុជា នៅថ្ងៃទី២៩ ខែធ្នូ ឆ្នាំ២០២០ ត្រូវបានព្យាបាលជាសះស្បើយ និងត្រូវបានអនុញ្ញាតឲ្យចេញពីមន្ទីពេទ្យបង្អែកខេត្តប៉ៃលិន។ ៦-ស្ត្រីជនជាតិខ្មែរ អាយុ៣២ឆ្នាំ មានអាសយដ្ឋានស្នាក់នៅឃុំធិបតី ស្រុកគាស់ក្រឡ ខេត្តបាត់ដំបង បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី១១ ខែមករា ឆ្នាំ២០២១ ត្រូវបានព្យាបាលជាសះស្បើយ និងអនុញ្ញាតឲ្យចេញពីមន្ទីរពេទ្យបង្អែក ខេត្តបាត់ដំបង។ បើគិតត្រឹមវេលាម៉ោង៧ព្រឹក ថ្ងៃទី២០ ខែមករា ឆ្នាំ២០២១ កម្ពុជារកឃើញអ្នកឆ្លងកូវីដ-១៩ សរុបចំនួន៤៤៨នាក់។ ក្នុងចំណោមអ្នកជំងឺទាំងនោះ មានអ្នកព្យាបាលជាសះស្បើយចំនួន៣៩២នាក់ ហើយអ្នកជំងឺចំនួន៥៦នាក់ផ្សេងទៀត កំពុងសម្រាកព្យាបាល នៅក្នុងមន្ទីរពេទ្យរបស់រដ្ឋ៕ | 2021-01-20T09:59:20+07:00 | kbnnews.com | https://kbn.news/archives/202136 |
5c908f50-1f24-45d3-9a4b-fb0710f66bcd | រដ្ឋាភិបាលថា កម្ពុជានឹងទទួលបានវ៉ាក់សាំងពីចិននៅខែក្រោយ | មន្ត្រីរដ្ឋាភិបាលអះអាងថា កម្ពុជា នឹងទទួលបានវ៉ាក់សាំងកូវីដ-១៩ពីប្រទេសចិននៅក្នុងអំឡុងខែកុម្ភៈខាងមុខ។ អ្នកជំនាញ និងអ្នកវិភាគរិះគន់ថា រដ្ឋាភិបាលលោក ហ៊ុន សែន កំពុងយកអាយុជីវិតពលរដ្ឋទៅលេងសើច ដើម្បីផលប្រយោជន៍នយោបាយរបស់ខ្លួនជាមួយចិន។ រដ្ឋមន្ត្រីក្រសួងការពារជាតិ លោក ទៀ បាញ់ ប្រកាសថា ដំណាក់កាលទី១ ប្រទេសចិន នឹងផ្ដល់វ៉ាក់សាំងកូវីដ-១៩ ចំនួន ៣០ម៉ឺនដូសមកកម្ពុជា នៅក្នុងខែកុម្ភៈខាងមុខ ហើយចិននឹងបន្តផ្តល់ឲ្យកម្ពុជាជាបន្តបន្ទាប់ទៀត រហូតគ្រប់ចំនួន ១លានដូស សម្រាប់ចាក់ការពារប្រជាពលរដ្ឋកម្ពុជា។ លោកចាត់ទុកជំនួយវ៉ាក់សាំងរបស់ចិននេះថា គឺកើតចេញពីទំនាក់ទំនងល្អរវាងមេដឹកនាំប្រទេសទាំងពីរ។ លោកបន្តថា រដ្ឋាភិបាលក៏កំពុងស្នើសុំវ៉ាក់សាំងពីប្រទេសឥណ្ឌា និងប្រទេសរុស្ស៊ីដែរ ប៉ុន្តែប្រទេសទាំងពីរនេះ មិនទាន់ឆ្លើយតបបែបណានៅឡើយទេ។ លោក ទៀ បាញ់ អះអាងបែបនេះ នៅក្នុងពិធីសន្និបាតបូកសរុបការងារឆ្នាំ២០២០ របស់គណៈកម្មាធិការជាតិរៀបចំការកីឡាអាស៊ី អាគ្នេយ៍ កាលពីថ្ងៃទី១៨ ខែមករា នៅសណ្ឋាគារ ហ្គាឌិន ស៊ីធី ក្រុងភ្នំពេញ៖ « »។ អាស៊ីសេរីមិនអាចទាក់ទងអ្នកនាំពាក្យក្រសួងសុខាភិបាល អ្នកស្រី ឱ វណ្ណឌីន ដើម្បីបញ្ជាក់រឿងនេះបន្ថែមបានទេ ដោយទូរស័ព្ទចូល ពុំមានអ្នកទទួលនៅថ្ងៃទី១៩ មករា។ ទោះជាយ៉ាងណាក្ដី អ្នកស្រី ឱ វណ្ណឌីន ប្រាប់សារព័ត៌មានក្នុងស្រុកថា វ៉ាក់សាំងកូវីដ ដែលផលិតដោយក្រុមហ៊ុនរបស់ចិន ឈ្មោះស៊ីណូហ្វាម (Sinopharm) ពិតជានឹងមកដល់កម្ពុជា ក្នុងអំឡុងខែកុម្ភៈ។ អ្នកស្រី អះអាងថា វ៉ាក់សាំងនេះ មានប្រសិទ្ធភាពកម្រិត ៧៩,៣៤ភាគរយ ហើយក្រុមហ៊ុនមួយនេះ ក៏បានដាក់ជូនទៅអង្គការសុខភាពពិភពលោក (WHO) ដើម្បីពិនិត្យវាយតម្លៃរួចហើយ ប៉ុន្តែមកទល់ពេលនេះ អង្គការសុខភាពពិភពលោកនៅមិនទាន់ប្រកាសទទួលស្គាល់ និងដាក់ឲ្យប្រើប្រាស់ក្នុងស្ថានភាពបន្ទាន់នៅឡើយទេ។ ទាក់ទងករណីនេះ ឱសថការី លីម សួរ ដែលកំពុងរស់នៅប្រទេសអូស្ត្រាលី មានប្រសាសន៍ថា ការផលិតវ៉ាក់សាំងរបស់ចិននេះ ហាក់មិនបានបង្ហាញព័ត៌មានលម្អិតដល់ពិភពលោកអំពីដំណើរការផលិត ដូចជា រូបមន្ត និងការធ្វើតេស្តសាកល្បងបែបណាខ្លះនោះទេ។ លោកយល់ថា រដ្ឋាភិបាលកម្ពុជា គួរតែបង្កើតគណៈកម្មការជំនាញ ត្រួតពិនិត្យគុណភាពវ៉ាក់សាំងឲ្យបានច្បាស់លាស់ ឬគួរតែរង់ចាំឲ្យមានការទទួលស្គាល់ពីអង្គការសុខភាពលោកជាមុនសិន ដោយមិនគួរឆាប់ជឿទៅលើការអះអាងរបស់ចិនទាំងស្រុងនោះទេ៖ « ។ កន្លងមក អង្គការសុខភាពពិភពលោក បានទទួលស្គាល់វ៉ាក់សាំងផលិតដោយក្រុមហ៊ុនហ្វាយហ្សឺ និងបាយអូអេនថិក (Pfizer/BioNTech) របស់សហរដ្ឋអាមេរិក និងអាល្លឺម៉ង់។ អ្នកវិភាគនយោបាយ លោក គឹម សុខ មើលឃើញថា មូលហេតុដែលលោក ហ៊ុន សែន ពន្លឿនទទួលយកវ៉ាក់សាំងពីចិននេះ មិនមែនដើម្បីការពារការរីករាលដាលនៃជំងឺកូវីដ-១៩ នោះទេ ព្រោះស្ថានភាពកូវីដនៅកម្ពុជា មិនទាន់ដល់ដំណាក់កាលអាសន្ន រហូតមិនអាចរង់ចាំវ៉ាក់សាំងដែលមានការទទួលស្គាល់ ដោយអង្គការសុខភាពពិភពលោកនោះទេ។ លោកជឿថា ពលរដ្ឋភាគច្រើន ក៏មិនហ៊ានចាក់វ៉ាក់សាំងរបស់ចិនដែរ៖ « »។ កន្លងទៅ លោកនាយករដ្ឋមន្ត្រី ហ៊ុន សែន និងមន្ត្រីរបស់លោកតែងប្រកាសក្តែងៗថា កម្ពុជានឹងមិនអនុញ្ញាតឱ្យប្រទេសណាមួយយកប្រជាពលរដ្ឋខ្លួនធ្វើជាធុងសំរាមពិសោធន៍ ឬជាសត្វកណ្ដុរសម្រាប់ពិសោធន៍ប្រសិទ្ធភាពនៃវ៉ាក់សាំងកូវីដ-១៩ នេះឡើយ ហើយថា កម្ពុជាសុខចិត្តរង់ចាំទទួលយក ឬទិញវ៉ាក់សាំងដែលទទួលស្គាល់ដោយអង្គការសុខភាពពិភពលោក។ ក៏ប៉ុន្តែមេដឹកនាំដែលមានរហស្សនាមថា បុរសសង្ហារដើរបញ្ច្រាសទិសរូបនេះ បានផ្លាស់ប្ដូរចិត្តយ៉ាងឆាប់រហ័សក្នុងរយៈពេលមិនដល់ ១ខែផង ដោយលោកបានដើរសុំជំនួយវ៉ាក់សាំងពីប្រទេសមួយចំនួន ដែលមិនទាន់ទទួលស្គាល់ពីអង្គការសុខភាពពិភពលោកទៅវិញ។ ម្យ៉ាងវិញទៀត លោក ហ៊ុន សែន នៅមិនទាន់បញ្ជាក់ថា នឹងប្រើថវិកាដែលប្រមូលបានពីសប្បុរសជនកន្លងទៅនោះ ទៅទិញវ៉ាក់សាំងពីប្រទេសណានៅឡើយនោះដែរ៕ | 2021-01-20T09:50:00+07:00 | rfa.org | https://www.rfa.org/khmer/news/health/government-claim-that-cambodia-will-get-covid-19-vaccine-from-china-next-month-01192021211700.html |
e867b857-16f9-4ba9-87b2-48766b487e90 | ឆ្នាំ២០២០មន្ទីរពេទ្យគន្ធបុប្ផាបានទទួលកុមារមកពិគ្រោះ និងព្យាបាលនៅក្នុងផ្នែកពិគ្រោះជំងឺក្រៅ ចំនួន ៦៣៩ ២៦៨ ករណី | ភ្នំពេញ៖ នៅព្រឹកថ្ងៃអង្គារ ទី១៩ ខែមករា ឆ្នាំ២០២១ នៅទីស្តីការក្រសួងសេដ្ឋកិច្ច និង ហិរញ្ញវត្ថុ, មូលនិធិគន្ធបុប្ផាកម្ពុជា បានរៀបចំកិច្ចប្រជុំក្រុមប្រឹក្សាបរធនបាលលើកទី៣ ក្រោមអធិបតីភាពដ៏ខ្ពង់ខ្ពស់ ឯកឧត្តមអគ្គបណ្ឌិតសភាចារ្យ អូន ព័ន្ធមុនីរ័ត្ន ឧបនាយករដ្ឋមន្ត្រី រដ្ឋមន្ត្រី ក្រសួងសេដ្ឋកិច្ច និង ហិរញ្ញវត្ថុ និងជាប្រធានក្រុមប្រឹក្សាបរធនបាលនៃមូលនិធិគន្ធបុប្ផាកម្ពុជា ដើម្បីពិនិត្យ និងពិភាក្សាលើរបៀបវារៈមួយចំនួនរួមមានប្រតិបត្តិការរបស់មន្ទីរពេទ្យគន្ធបុប្ផា ស្ថានភាពហិរញ្ញវត្ថុរបស់មូលនិធិគន្ធបុប្ផាកម្ពុជា ការអនុវត្តសកម្មភាពរបស់មូលនិធិគន្ធបុប្ផាកម្ពុជា និងការងារពាក់ព័ន្ធមួយចំនួនទៀត។ បើតាមសេចក្តីប្រកាសព័ត៌មាន ស្តីពីលទ្ធផលកិច្ចប្រជុំក្រុមប្រឹក្សាបរធនបាល លើក ទី ៣ នៃមូលនិធិគន្ធបុប្ផាកម្ពុជា ដើម្បីពិនិត្យ និងពិភាក្សាលើរបៀបវារៈ សំខាន់ៗ ដូចខាងក្រោម ៖ ក្នុងឆ្នាំ២០២០នេះ, មន្ទីរពេទ្យគន្ធបុប្ផាបានទទួលកុមារមកពិគ្រោះ និងព្យាបាលនៅក្នុងផ្នែកពិគ្រោះជំងឺក្រៅ ចំនួន ៦៣៩ ២៦៨ ករណី, ស្ត្រីមានផ្ទៃពោះទទួលបានការពិនិត្យ និងព្យាបាល នៅផ្នែកពិគ្រោះជំងឺក្រៅផ្នែកសម្ភព ចំនួន១៣២ ៤៤៣ ករណី, កុមារបានសម្រាកព្យាបាលក្នុងមន្ទីរពេទ្យចំនួន ១៣៣ ០២៦ នាក់, ជំងឺគ្រុនឈាមធ្ងន់ធ្ងរ ចំនួន ៤ ៤៨៨ នាក់, ជំងឺគ្រុនឈីក ចំនួន ១ ៤៩២ នាក់, និងវះកាត់សរុបចំនួន ២៤ ៨២២ នាក់។ «មូលនិធិគន្ធបុប្ផាកម្ពុជា» បានទទួលវិភាគទានសប្បុរសធម៌ សរុបចំនួនប្រមាណ ៦១ ៩៨១លានរៀល (ប្រមាណជាង១៥លានដុល្លារ) និង ៦ ០០០ ០០០ ដុល្លារអាមេរិក ក្នុងនោះ៖ វិភាគទានពីរាជរដ្ឋាភិបាលចំនួន ៤០ប៊ីលានរៀល, ការកាត់កម្រៃពីសំបុត្រចូលទស្សនាតំបន់រមណីយដ្ឋានអង្គរចំនួន ២លានដុល្លារអាមរិក, វិភាគទានពីកាកបាទក្រហម ចំនួន ១លានដុល្លារអាមេរិក និងថវិកាបរិច្ចាគពីសប្បុរសជនទូទៅចំនួនប្រមាណ ៧ ១៦៣ លានរៀល និង ៣ លានដុល្លារអាមេរិក។ បើប្រៀបធៀបនឹងឆ្នាំ ២០១៩, វិភាគទានទទួលបានក្នុងឆ្នាំ ២០២០ មានការថយចុះប្រមាណ ២០% (ដោយមិនរាប់បញ្ចូលថវិកាគម្រោង H.EQUIP និងការបរិច្ចាគផ្ទាល់នៅមន្ទីរពេទ្យ)។ ថវិកាសប្បុរសធម៌នេះ ត្រូវបានបង្វែរជូនមន្ទីរពេទ្យគន្ធបុប្ផា តាមការស្នើសុំ និងតម្រូវការជាក់ស្តែង ។ បើគិតចាប់ពីថ្ងៃសម្ពោធ រហូតដល់ថ្ងៃទី ៣១ ខែធ្នូ ឆ្នាំ ២០២០, «មូលនិធិគន្ធបុប្ផាកម្ពុជា» បានបង្វែរថវិកាជូនមន្ទីរពេទ្យគន្ធបុប្ផា បានចំនួន ២៤ លានដុល្លារអាមេរិក និង ៨ ប៊ីលានរៀល ក្នុងនោះ សម្រាប់ឆ្នាំ ២០២០ ចំនួន ៤លានដុល្លារអាមេរិក (ថវិកាទទួលបានពីកាកបាទក្រហមកម្ពុជាចំនួន ១ លានដុល្លារអាមេរិក, ថវិកាទទួលបានពីគ្រឹះស្ថានអង្គរក្នុងត្រីមាសទី ៤ ឆ្នាំ ២០១៩ និងត្រីមាសទី ១, ២, និងទី ៣ ឆ្នាំ ២០២០ ចំនួនប្រមាណ ២ លានដុល្លារអាមេរិក, និងថវិកាចូលរួមសាងសង់ និងបំពាក់ឧបករណ៍នៅមន្ទីរពេទ្យជ័យវរ្ម័នទី៧ [មន្ទីរគន្ធបុប្ផា ខេត្តសៀមរាប] ចំនួន១លានដុល្លារអាមេរិក) ។ ក្នុងរយៈពេល ១២ខែ នៃឆ្នាំ ២០២០ កន្លងទៅនេះ, «មូលនិធិគន្ធបុប្ផាកម្ពុជា» បានអនុវត្តសកម្មភាពសំខាន់ៗ រួមមាន៖ ការកៀរគរ និងទទួលការបិរច្ចាគវិភាគទានសប្បុរសធម៌, ការទំនាក់ទំនងសាធារណៈ និងការផ្សព្វផ្សាយអំពីមន្ទីរពេទ្យ និងមូលនិធិ ។ គិតត្រឹមខែ ធ្នូឆ្នាំ ២០២០, «មូលនិធិគន្ធបុប្ផាកម្ពុជា» សម្រេចបានការងារសំខាន់ៗ ដូចជាបានសហការ និងដាក់ហិបមូលនិធិនៅតាមក្រុមហ៊ុន និងទីតាំងសំខាន់ៗ សរុបចំនួន ១៦៦ ហិប, បានទទួលការផ្តល់វិភាគទានសប្បុរសធម៌ ដោយផ្ទាល់ជាមួយសប្បុរសជនទាំងពីក្រសួង-ស្ថាប័នរដ្ឋ និងឯកជនជាបន្តបន្ទាប់, បានសហការ និងផលិតឃ្លីបវីដេអូខ្លីអំពីមូលនិធិគន្ធបុប្ផាកម្ពុជា និងមន្ទីរពេទ្យគន្ធបុប្ផា ចំនួន ២៤ ឃ្លីប, ទទួលបានការគាំទ្រ និងបរិច្ចាគបណ្តើៗតាមរយៈទំព័រហ្វេសប៊ុកផ្លូវការរបស់មូលនិធិ, បានរៀបចំធ្វើបច្ចុប្បន្នកម្មប្រព័ន្ធគ្រប់គ្រងទិន្នន័យមូលនិធិគន្ធបុប្ផាកម្ពុជា ដែលអាច ទាញយកទិន្នន័យសប្បុរសជន និងបង្កើតលិខិតថ្លែងអំណរគុណជាទម្រង់ឌីជីថល, បាន និងកំពុងរៀបចំធ្វើបច្ចុប្បន្នកម្មគេហទំព័រ មូលនិធិគន្ធបុប្ផាជាមួយ និងការរចនាថ្មី, ក៏ដូចជាបានចេញសេចក្ដីប្រកាសព័ត៌មានប្រចាំខែ និងត្រីមាស ជាសាធារណៈអំពីវឌ្ឍនភាពនៃមូលនិធិគន្ធបុប្ផាកម្ពុជា ដើម្បីបង្ហាញអំពីតម្លាភាព, បាន និងកំពុងសហការជាមួយគ្រឹះស្ថានហិរញ្ញវត្ថុ និងធនាគារ និងក្រុមហ៊ុនផ្សេងៗ សរុបចំនួន ១៣ ស្ថាប័ន ដើម្បីសម្រួលការបរិច្ចាគ ក៏ដូចជាពង្រឹង និងពង្រីកការបរិច្ចាគតាមថ្នាលឌីជីថល ជាដើម ។ ក្រុមប្រឹក្សាបរធនបាល ក៏បានពិនិត្យពិភាក្សា និងអនុម័តលើផែនការសកម្មភាពឆ្នាំ ២០២១ និងបានផ្តល់ការណែនាំឱ្យបន្តការបង្កើត និងពង្រីករចនាសម្ព័ន្ធទ្រទ្រង់មូលនិធិគន្ធបុប្ផាកម្ពុជា នៅតាមបណ្តាខេត្ត និងក្រសួង-ស្ថាប័ន ផងដែរ ។ អគ្គបណ្ឌិតសភាចារ្យ ឧបនាយករដ្ឋមន្ត្រី បានណែនាំឱ្យលេខាធិការដ្ឋាន «មូលនិធិគន្ធបុប្ផាកម្ពុជា» ខិតខំបន្ថែមទៀត ក្នុងការផ្សព្វផ្សាយដល់សាធារណជនឱ្យបានយល់ដឹងអំពីវត្តមាន និងសារៈសំខាន់នៃការបង្កើតមូលនិធិគន្ធបុប្ផាកម្ពុជានេះ ក្នុងគោលដៅកៀរគរវិភាគទានសប្បុរសធម៌ ពីគ្រប់ទិសទីបន្ថែមទៀត ដើម្បីបន្តរួមចំណែកទ្រទ្រង់ដល់ប្រតិបត្តិការ និងនិរន្តរភាពរបស់មន្ទីរពេទ្យគន្ធបុប្ផា និងលើកស្ទួយស្មារតី «ខ្មែរជួយខ្មែរ» ឱ្យបានកាន់តែទូលំទូលាយ៕ រក្សាសិទ្ឌិដោយ៖បញ្ញាស័ក្តិ | 2021-01-20T07:05:48+07:00 | cen.com.kh | https://cen.com.kh/archives/287088.html |
c4a426af-edbe-49d9-82ab-4fde501b0972 | សហរដ្ឋអាមេរិកគាំទ្រកំណែទម្រង់អង្គការសុខភាពពិភពលោក ដែលដឹកនាំដោយប្រទេសជាសមាជិក | សហរដ្ឋអាមេរិកបានបញ្ជាក់កាលពីថ្ងៃអង្គារមិ្សលមិញថា ប្រទេសជាសមាជិករបស់អង្គការសុខភាពពិភពលោក (WHO) ត្រូវដឹកនាំកិច្ចប្រឹងប្រែងធ្វើកំណែទម្រង់អង្គការនេះ ដែលក្នុងនោះរួមមានទាំងការសម្រេចណាមួយ នៅក្នុងការផ្តល់ថវិកាបន្ថែមដល់ទីភ្នាក់ងាររបស់អង្គការសហប្រជាជាតិមួយនេះផងដែរ។ មន្រ្តីក្រសួងសុខាភិបាលសហរដ្ឋអាមេរិកលោក Garrett Grigsby ដែលជាប្រធានគណៈប្រតិភូរបស់សហរដ្ឋអាមេរិក បានប្រាប់ក្រុមប្រឹក្សាភិបាលប្រតិបត្តិរបស់អង្គការ WHO នៅក្នុងទីក្រុងហ្សឺណែវ ប្រទេសស្វីស ថា៖ «នេះជាភារកិច្ចរបស់យើងនៅក្នុងការផ្តល់ឲ្យអង្គការ WHO និងប្រព័ន្ធអន្តរជាតិដ៏ទូលំទូលាយមួយ នូវមធ្យោបាយនានាដើម្បីបំពេញការងាររបស់ខ្លួនប្រកបដោយប្រសិទ្ធភាព ប្រសិទ្ធផល ឯករាជ្យភាព និងតម្លាភាព»។ លោក Grigsby បានថ្លែងបន្តតាមរយៈសន្និសីទជាវីដេអូពីរដ្ឋធានីវ៉ាស៊ីនតោនថា៖ «យើងត្រូវទៅឲ្យដល់ឱកាសនោះ បើទោះបីជាយើងកំពុងប្រយុទ្ធប្រឆាំងនឹងការឆ្លងរាតត្បាតនៃជំងឺកូវីដ១៩ និងកំពុងស្តារឡើងវិញនូវសេដ្ឋកិច្ចរបស់យើងក៏ដោយ»។ ទន្ទឹមនឹងនេះដែរ បេសកជនតំណាងចក្រភពអង់គ្លេស ដែលនិយាយក្នុងនាមប្រទេសអ្នកមានចំនួន ៧ (G7) បានបញ្ជាក់ថា កំណែទម្រង់ណាមួយក៏ដោយរបស់អង្គការ WHO ចាំបាច់ត្រូវ «ប្រកបដោយមហិច្ឆិតាផ្អែកលើភស្តុតាងដ៏រឹងមាំ»៕ | 2021-01-20T07:00:00+07:00 | khmer.voanews.com | https://khmer.voanews.com/a/us-backs-who-reforms-lead-by-member-states/5743983.html |
e385b9f0-d3a7-408e-aa53-b0204a0eec46 | មនុស្ស ២ នាក់ទៀតត្រូវរកឃើញឆ្លងកូវីដ១៩ ដោយធ្វើឱ្យចំនួនឆ្លងសរុបនៅកម្ពុជាកើនដល់ ៤៤១ នាក់ | មនុស្ស ២ នាក់ទៀតត្រូវបានធ្វើតេស្តរកឃើញមានវីរុសជំងឺកូវីដ១៩ កាលពីថ្ងៃអង្គារ ដោយធ្វើឲ្យចំនួនករណីឆ្លងជំងឺកូវីដ១៩ សរុបក្នុងប្រទេសកម្ពុជា កើនដល់ ៤៤១ នាក់។ សេចក្តីប្រកាសព័ត៌មានរបស់ក្រសួងសុខាភិបាលកម្ពុជា ដែលបានចេញផ្សាយកាលពីថ្ងៃទី ១៩ ខែមករា បានឱ្យដឹងថា ក្នុងចំណោមអ្នកឆ្លងជំងឺកូវីដ១៩ ចុងក្រោយបង្អស់ទាំង ២ នាក់នេះ ម្នាក់គឺជាទារកអាយុ ១ ឆ្នាំ ជនជាតិឥណ្ឌូនេស៊ី ដែលជាកូនអ្នកដំណើរមកពីប្រទេសឥណ្ឌូនេស៊ីដែលបន្តជើងហោះហើរនៅប្រទេសសិង្ហបុរីនិងចូលមកដល់កម្ពុជាកាលពីថ្ងៃទី ១២ ខែមករាសប្តាហ៍មុន។ បច្ចុប្បន្ន អ្នកជំងឺនេះត្រូវបានដាក់ឲ្យសម្រាកព្យាបាលនៅមជ្ឈមណ្ឌលជាតិកម្ចាត់រោគរបេងនិងហង់សិន ក្នុងរាជធានីភ្នំពេញ។ ចំណែកឯអ្នកឆ្លងកូវីដម្នាក់ទៀតគឺជាពលករខ្មែរវ័យ ៣១ ឆ្នាំ ដែលបានវិលត្រឡប់មកពីប្រទេសថៃ និងបានមកដល់កម្ពុជាកាលពីថ្ងៃទី ១៥ ខែមករា។ បច្ចុប្បន្ន អ្នកជំងឺដែលជាពលករស្ត្រីដែលមានទីលំនៅក្នុងក្រុងសេរីសោភ័ណ្ឌ ខេត្តបន្ទាយមានជ័យនេះ ត្រូវបានដាក់ឲ្យសម្រាកព្យាបាលនៅមន្ទីរពេទ្យបង្អែកខេត្តបន្ទាយមានជ័យ។ គិតត្រឹមថ្ងៃអង្គារនេះ ក្នុងចំណោមអ្នកឆ្លងជំងឺកូវីដ១៩ ទាំង ៤៤១ នាក់ មាន ៣៨៦ នាក់បានជាសះស្បើយ និង ៥៥ នាក់កំពុងសម្រាកព្យាបាល។ កន្លងមក មិនទាន់មានរបាយការណ៍ណាមួយអំពីករណីអ្នកស្លាប់ដោយសារជំងឺកូវីដ១៩ នៅក្នុងប្រទេសកម្ពុជានៅឡើយទេ៕ | 2021-01-20T07:00:00+07:00 | khmer.voanews.com | https://khmer.voanews.com/a/cambodia-found-2-new-covid-19-cases-bringing-tally-to-441/5743947.html |
bee399df-eec5-47f0-beab-208cc9592d5d | អាមេរិករកឃើញជំងឺកូវីដ១៩វិវត្តថ្មីមួយទៀតនៅរដ្ឋ California ខណ:ចំនួនអ្នកស្លាប់កើនដល់៤សែននាក់ | ខណ:ពេលដែលជំងឺកូវីដ១៩ប្រភេទថ្មីដែលមានប្រភពមកពីចក្រភពអង់គ្លេស មានវត្តមានកាន់តែខ្លាំងនៅក្នុងសហរដ្ឋអាមេរិក អ្នកស្រាវជ្រាវនៅក្នុងរដ្ឋ California បានរកឃើញជំងឺកូវីដ១៩វិវត្តិថ្មីមួយទៀត កើតនៅក្នុងរដ្ឋឆ្នេរភាគខាងលិចសហរដ្ឋអាមេរិកនេះ ដែលនេះអាចជាមូលហេតុនៃការកើនខ្លាំងនៃការឆ្លងរាលដាលជំងឺកូវីដ១៩នៅទីនោះ។ កាសែត The New York Times បានរាយការណ៍កាលពីថ្ងៃអង្គារថា គ្មានសភ្តុតាងដែលថាជំងឺកូវីដ១៩វិវត្តថ្មីនៅរដ្ឋ California នេះដែលគេឲ្យឈ្មោះថា CAL.20C សាហាវជាងប្រភេទកូវីដ១៩ផ្សេងទៀត ដែលគេបានរកឃើញនៅជុំវិញពិភពលោកនោះទេ។ ប៉ុន្តែអ្នកស្រាវជ្រាវម្នាក់បានឲ្យដឹងថា CAL.20C អាចជាមូលហេតុចម្បងដែលធ្វើឲ្យកូវីដ១៩ឆ្លងយ៉ាងឆាប់រហ័សនៅរដ្ឋ California រហូតធ្វើឲ្យមន្ទីរពេទ្យរដ្ឋណែនណាន់តាន់តាប់ដោយអ្នកជំងឺ។ ព័ត៌មាននេះលេចឡើង ស្របពេលដែលជំងឺកូវីដ១៩ បានសម្លាប់មនុស្សជាង ៤០០.០០០នាក់នៅក្នុងសហរដ្ឋអាមេរិក គិតត្រឹមថ្ងៃអង្គារ គឺមួយថ្ងៃមុនពិធីស្បថចូលកាន់តំណែងជាប្រធានាធិបតីរបស់លោក Joe Biden និងអ្នកស្រី Kamala Harris ដែលនឹងធ្វើឡើងនៅថ្ងៃពុធ។ សហរដ្ឋអាមេរិកបន្តនាំមុខពិភពលោកខាងចំនួនអ្នកស្លាប់និងអ្នកឆ្លងជំងឺកូវីដ១៩ ដែលពេលនេះបានកើនដល់ជាង២៤លាននាក់។ ហើយរដ្ឋ California កាលពីថ្ងៃអង្គារ បានក្លាយជារដ្ឋដំបូងបង្អស់របស់សហរដ្ឋអាមេរិកដែលមានអ្នកឆ្លងកូវីដ១៩ កើនដល់ជាង៣លាននាក់៕ | 2021-01-20T07:00:00+07:00 | khmer.voanews.com | https://khmer.voanews.com/a/us-discovers-new-california-variant-as-pandemic-death-reaches-400k/5745028.html |
90aed262-b73f-46ab-81b1-4586db18fb60 | មេបញ្ជាការអាវុធហត្ថរាជធានីភ្នំពេញ ចុះសួរសុខទុក្ខ មេបញ្ជាការអាវុធហត្ថខណ្ឌដង្កោ ដែលមានជំងឺ និងកំពុងសម្រាកព្យាបាលនៅផ្ទះ | នៅរសៀលថ្ងៃទី១៩ ខែមករា ឆ្នាំ២០២១ លោកឧត្តមសេនីយ៍ឯក រ័ត្ន ស្រ៊ាង មេបញ្ជាការរង កងរាជអាវុធហត្ថលើផ្ទៃប្រទេស-មេបញ្ជាការ កងរាជអាវុធហត្ថរាជធានីភ្នំពេញ អមដំណើរដោយ មេញ្ជាការរង, នាយរងសេនាធិការ, លោកមេបញ្ជាការអាវុធហត្ថខណ្ឌទាំង១៤ និងបងប្អូននាយអាវុធហត្ថជាច្រើនរូបទៀត បានចុះសួរសុខទុក្ខ លោកវរសេនីយ៍ឯក សរ សុភ័ណ្ឌ មេបញ្ជាការអាវុធហត្ថខណ្ឌដង្កោ ដែលមានជម្ងឺដំបៅពោះវៀនធំ និង ពោះវៀនដុះខ្នែង បានធ្វើការវះកាត់ដោយជោគជ័យ កំពុងសម្រាកព្យាបាលនៅមន្ទីរពេទ្យ។ ក្នុងឱកាសសួរសុខទុក្ខនោះផងដែរ លោកឧត្តមសេនីយ៍ឯក រ័ត្ន ស្រ៊ាង និងក្រុមការងារក្រោមឱវាទ បាននាំយក ថវិកាសរុបចំនួន ៧,០០០,០០០៛ (ប្រាំពីរលានរៀល) ទឹកសុទ្ធ ភេសជ្ជៈ ០៤កេស ផ្លែឈើស្រស់ ០១កន្ត្រក ប្រគល់ជូនអ្នកជំងឺ ជាអំណោយសួរសុខទុក្ខ ក្នុងការសម្រាកព្យាបាលផងដែរ៕ | 2021-01-20T02:01:00+07:00 | freshnewsasia.com | https://m.freshnewsasia.com/index.php/en/localnews/184314-2021-01-19-12-01-32.html |
614c7a54-f625-42b8-b976-e45251b52ae7 | លោក ជា ចាន់តូ ប្រាប់ទូតឥណ្ឌាថា រាជរដ្ឋាភិបាលគ្រប់គ្រងជំងឺកូវីដ-១៩ យ៉ាងល្អ និងដាក់ចេញវិធានការ កាត់បន្ថយផលប៉ះពាល់ លើសេដ្ឋកិច្ច | ភ្នំពេញ ៖ ទេសាភិបាលធនាគារជាតិ នៃកម្ពុជា លោក ជា ចាន់តូ បានប្រាប់ទូតឥណ្ឌាថា រាជរដ្ឋាភិបាលកម្ពុជា បានគ្រប់គ្រងការរីករាលដាល នៃជំងឺកូវីដ-១៩ យ៉ាងល្អប្រសើរ និងបានដាក់ចេញវិធានការ កាត់បន្ថយផល ប៉ះពាល់មកលើសេដ្ឋកិច្ច ប្រកបដោយប្រសិទ្ធភាព។ ក្នុងជំនួបពិភាក្សាការងារជាមួយលោក ស្រី Devyani Uttam Khobragade ឯកអគ្គរដ្ឋទូតឥណ្ឌាថ្មី ប្រចាំកម្ពុជា នៅថ្ងៃទី១៩ ខែមករា ឆ្នាំ២០២១ លោក ជា ចាន់តូ បានថ្លែងថា «រដ្ឋាភិបាលក្រោមការដឹកនាំ របស់សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា បានគ្រប់គ្រងការរីករាលដាល នៃជំងឺកូវីដ-១៩ យ៉ាងល្អប្រសើរ និងបានដាក់ចេញវិធានការ កាត់បន្ថយផលប៉ះពាល់មកលើសេដ្ឋកិច្ច ប្រកបដោយប្រសិទ្ធភាព» ។ លោកបន្ដថា អតិផរណាត្រូវបានរក្សា ឱ្យស្ថិតក្នុងកម្រិតទាប ជាមួយនឹងស្ថិរភាពអត្រាប្តូរបា្រក់ និងកម្រិតគ្រប់គ្រាន់ នៃទុនបម្រុងអន្តរជាតិ ដែលរួមចំណែករក្សាជំនឿ ទុកចិត្តមកលើសេដ្ឋកិច្ចកម្ពុជា។ ជាងនេះទៅទៀត លោក ជា ចាន់តូ ក៏បានលើកឡើងថា ចំពោះវិស័យធនាគារ ធនាគារជាតិ នៃកម្ពុជា បានដាក់ចេញនូវវិធានការ ពង្រឹងសុខមាលភាពគ្រឹះស្ថាន ធនាគារនិងហិរញ្ញវត្ថុ ផ្តល់សន្ទនីយភាព និងការធ្វើឥណទានឡើងវិញ ដែលបានជួយដល់អាជីវកម្ម និងប្រជាជនក្រីក្រ ដែលទទួលរងផលប៉ះពាល់។ ទន្ទឹមនេះ វិស័យធនាគារ ធានាបានគុណភាព ឥណទានល្អប្រសើរ ។ ឆ្លៀតឱកាសនោះ លោក ស្រី Devyani Uttam Khobragade ឯកអគ្គរដ្ឋទូតឥណ្ឌាថ្មី ប្រចាំកម្ពុជា ក៏បានថ្លែងការកោតសរសើរពីការអភិវឌ្ឍថ្មីៗ នៅក្នុងវិស័យហិរញ្ញវត្ថុកម្ពុជា ជាពិសេស តួនាទីដ៏សំខាន់របស់ធនាគារជាតិ នៃកម្ពុជា ក្នុងការរក្សាលំនឹងម៉ាក្រូសេដ្ឋកិច្ច និងហិរញ្ញវត្ថុ និងគាំទ្រសកម្មភាពសេដ្ឋកិច្ច ក្នុងស្ថានភាពដែលកម្ពុជា ក៏ដូចជាប្រទេសនានាលើពិភពលោក កំពុងរងនូវបត្តិសុខាភិបាលនិងសេដ្ឋកិច្ច ។ បន្ថែមពីនេះទៀត លោកស្រីទូត ក៏បានអបអរសាទរនូវការ ធ្វើទំនើបកម្មប្រព័ន្ធទូទាត់ ដូចជា ការដាក់ឱ្យប្រព័ន្ធបាគង ដែលជាប្រព័ន្ធទូទាត់កន្លោង ដែលជួយសម្រួលការទូទាត់ទូទៅ និងឆ្លងគ្រឹះស្ថាន ដោយបានបន្ថយកម្រៃប្រតិបត្តិការ និងធ្វើឱ្យទឹកប្រាក់ទូទាត់ទទួលបានភ្លាមៗ ៕ | 2021-01-20T00:32:00+07:00 | dap-news.com | https://dap-news.com/national/2021/01/19/113366/ |
8d6231cc-b04e-46e6-95d4-ddb5adf9f1bb | ទូតអាមេរិក កោតសរសើរកម្ពុជា ក្នុងការទប់ស្កាត់ការរីក រាលដាលជំងឺកូវីដ-១៩ បានល្អជាងគេ | ភ្នំពេញ ៖ លោក W.Patric Murphy ឯកអគ្គរដ្ឋទូតអាមេរិក ប្រចាំកម្ពុជា បានធ្វើការកោតសរសើរដល់កម្ពុជា ក្នុងការទប់ស្កាត់ ការរីករាលដាលជំងឺកូវីដ-១៩ បានល្អជាងគេ។ គិតត្រឹមថ្ងៃទី១៩ ខែមករា ឆ្នាំ២០២១នេះ កម្ពុជារកឃើញអ្នកឆ្លងកូវីដ-១៩ ចំនួន៤៤១នាក់ ក្នុងនោះ អ្នកជាសះស្បើយ ចំនួន៣៨៦នាក់ និងអ្នកជំងឺកំពុងសម្រាកព្យាបាលនៅមន្ទីរពេទ្យ ចំនួន៥៥នាក់។ ក្នុងជំនួបពិភាក្សាការងារ ជាមួយលោក ងួន រតនៈ អភិបាលខេត្តបាត់ដំបង នៅថ្ងៃទី១៩ មករា លោក W.Patric Murphy មានប្រសាសន៍ថា «សូមកោតសរសើរ ដល់រដ្ឋបាលខេត្តបាត់ដំបង ក្នុងការខិតខំប្រឹងប្រែងកន្លងមក ហើយសហរដ្ឋអាមេរិក នឹងបន្តជួយសហការ ក្នុងនាមរឹតចំណងមិត្តភាព ជាពិសេស ធ្វើការបន្តនូវកម្មវិធី របស់អង្គការ Peace Corp ជាថ្មីម្ដងទៀត ក្នុងការបញ្ជូនអ្នកស្ម័គ្រចិត្ត នៅសហរដ្ឋអាមេរិក ចុះជួយផ្នែកវិស័យអប់រំជាថ្មី ។ ហើយក៏ជាលើកដំបូងម្ដងទៀត សម្រាប់ពិភពលោក ដោយសារប្រទេសកម្ពុជា បានធ្វើការទប់ស្កាត់ការ រីករាលដាលជំងឺកូវីដ-១៩ បានល្អជាងគេ ស្របពេលដែលបណ្ដា ប្រទេសដទៃទៀត មិនទាន់អាចបន្តកម្មវិធី របស់អង្គការ Peace Corp»។ នាឱកាសនោះលោក ងួន រតនៈ អភិបាលខេត្តបាត់ដំបង បានបញ្ជាក់ថា រដ្ឋបាលខេត្តបានររៀបចំ វិទ្យាល័យ ឬអនុវិទ្យាល័យនានា នៅតាមព្រំដែន តាមការណែនាំរបស់សម្ដេចតេជោ ហ៊ុនសែន ធ្វើជាមណ្ឌលចត្តាឡីស័ក ចំពោះពលករណា ដែលទើបតែធ្វើការឆ្លងដែនថ្មី ពីប្រទេសថៃ ដែលកំពុងឆ្លងរីករាលដាលជម្ងឺកូវីដ-១៩ នៅក្នុងសហគមន៍។ លោកបានចាត់វិធានការតឹងរឹង ចំពោះពលករ ចំណាកស្រុកពីប្រទេសថៃ ឲ្យនៅដាក់ដោយឡែក ចំនួន១៤ថ្ងៃ ។ ទន្ទឹមនឹងការអនុវត្តវិធានការនេះ រដ្ឋបាលខេត្តបានរៀបចំក្រុមការងារ ក្នុងការអប់រំប្រជាពលរដ្ឋ ឲ្យយល់ដឹងអំពីបញ្ហាកូវីដ-១៩នេះ។ លោកថា ចំពោះពលករណា ដែលបានធ្វើ វិធានការចត្តាឡីស័កគ្រប់ចំនួនថ្ងៃកំណត់ របស់ក្រសួងសុខាភិបាលរួចហើយ នឹងទទួលបាននូវសញ្ញាបត្របញ្ជាក់មួយ ដើម្បីយកទៅបង្ហាញទៅដល់ អាជ្ញាធរ មានសមត្ថកិច្ចថា ខ្លួនគ្មានជំងឺកូវីដ-១៩ និងធ្វើចត្តាឡីស័ករួចរាល់។ សូមរំលឹកថា នាពេលថ្មីៗនេះ សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា បានបញ្ជាក់ថា រដ្ឋាភិបាលចិន ប្រកាសផ្ដល់វ៉ាក់សាំងប្រឆាំង កូវីដ១៩ ចំនួន១លានដូស មកដល់កម្ពុជាសម្រាប់ចាក់ ជូនប្រជាពលរដ្ឋ៥០ម៉ឺននាក់ ហើយវ៉ាក់សាំងនេះ ត្រូវបានថ្នាក់ដឹកនាំចិន ប្រធានាធិបតីឥណ្ឌូនេស៊ី និងមនុស្សរាប់លាននាក់ នៅលើពិភពលោក បានប្រើប្រាស់ ផងដែរ ។ ជាងនេះទៅទៀត ក្នុងជំនួបពិភាក្សា ការងារជាមួយ លោកស្រី Devyani Uttamkhobragade ឯកអគ្គរដ្ឋទូតឥណ្ឌា ប្រចាំកម្ពុជា កាលពីថ្ងៃទី១៨ មករា សម្តេចតេជោក៏បានស្នើសុំជំនួយ វ៉ាក់សាំងចាក់ការពាជំងឺកូវីដ-១៩ ពីឥណ្ឌាផងដែរ៕ | 2021-01-19T22:32:00+07:00 | dap-news.com | https://dap-news.com/national/2021/01/19/113340/ |
c536792c-4efd-4b40-b6be-4ce32a74b45c | ន័រវែស ស៊ើបអង្កេតលើការស្លាប់នៃអ្នកជំងឺវ័យចំណាស់ ៣៣នាក់ ដែលចាក់វ៉ាក់សាំងកូវីដ-១៩ របស់ក្រុមហ៊ុនអាមេរិក Pfizer (Video inside) | ក្រុមវេជ្ជបណ្ឌិត នៅក្នុងប្រទេសន័រវែស កំពុងធ្វើការស៊ើបអង្កេតលើករណីស្លាប់របស់អ្នកជំងឺវ័យចំណាស់ ៣៣នាក់ ដែលទទួលបានការចាក់វ៉ាក់សាំង COVID-19 ផលិតរួមគ្នាដោយក្រុមហ៊ុនអាមេរិក-អាល្លឺម៉ង់ Pfizer/BioNTech។ នេះបើតាមការចេញផ្សាយដោយសារព័ត៌មាន Bloomberg នៅថ្ងៃអង្គារ ទី១៩ ខែមករា ឆ្នាំ២០២១។ ជាធម្មតា ការចាក់វ៉ាក់សាំងបង្កផលប៉ះពាល់ គឺកម្រនឹងកើតឡើងណាស់ ហើយបើមានប្រតិកម្មក៏វាមានលក្ខណៈស្រាលដែរ។ ប៉ុន្តែ ជួនកាល វាអាចបង្កឱ្យអ្នកចាក់វ៉ាក់សាំង មាន អាការៈគ្រុនក្ដៅ និងក្អតជាដើម ដែលអាចនឹងបង្ករឿងថ្នាក់ធ្ងន់ធ្ងរចំពោះមនុស្សវ័យចំណាស់ ឬអ្នកមានសុខភាពទន់ខ្សោយខ្លាំង។ ក្រោយមានព័ត៌មានពីការស្លាប់របស់អ្នកជំងឺ វ័យចំណាស់ ៣៣នាក់ ក្រុមវេជ្ជបណ្ឌិត មកពីវិទ្យាស្ថានសុខាភិបាលសាធារណន័រវែស បានដឹកនាំការស៊ើបអង្កេតមួយ ដើម្បីរកឱ្យឃើញការពិតថាតើអ្នកទាំងនេះដែលមានអាយុ ចាប់ពី៧៥ឆ្នាំឡើងទៅ ស្លាប់ដោយសារតែការចាក់វ៉ាក់សាំង COVID-19 របស់ក្រុមហ៊ុនអាមេរិក-អាល្លឺម៉ង់ Pfizer/BioNTech ឬក៏បណ្ដាលមកពីបញ្ហាផ្សេង។ ក្រុមវេជ្ជបណ្ឌិត ក៏បានធ្វើបច្ចុប្បន្នភាពលើការណែនាំការចាក់វ៉ាក់សាំងផងដែរ ដោយតម្រូវឱ្យវេជ្ជបណ្ឌិតទាំងអស់ ត្រូវវាយតម្លៃលើអ្នកជំងឺម្នាក់ៗ ដើម្បីកំណត់ពីផលវិបាក និងផលប្រយោជន៍ មុននឹងអនុញ្ញាតឱ្យមានការចាក់វ៉ាក់សាំង។ គួរបញ្ជាក់ថា គិតត្រឹមថ្ងៃចន្ទម្សិលមិញ មនុស្ស ៤៨,០០០នាក់ នៅក្នុងប្រទេសន័រវែស បានទទួលការចាក់វ៉ាក់សាំង COVID-19 ដូសដំបូងរបស់ពួកគេ ដែលបញ្ជាទិញពីក្រុមហ៊ុន Pfizer/BioNTech។ មនុស្សចំណាស់, បុគ្គលិកសុខាភិបាលជួរមុខ និងជនងាយរងគ្រោះ បានទទួលការចាក់វ៉ាកសាំងជាអាទិភាព៕ | 2021-01-19T22:31:00+07:00 | freshnewsasia.com | https://m.freshnewsasia.com/index.php/en/internationalnews/184278-2021-01-19-08-31-55.html |
e6e61085-ddd9-40dc-9ed5-706b2c292f00 | BREAKING: ក្នុង១ថ្ងៃអ្នកជំងឺ ១,៤២២នាក់ស្លាប់នៅសហរដ្ឋអាមេរិក ខណៈមនុស្សជាង ១៤ម៉ឺននាក់ទៀតឆ្លងកូវីដ-១៩ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ១៤២,០២២នាក់ទៀតបានឆ្លង COVID-19 ខណៈអ្នកជំងឺ ១,៤២២នាក់ទៀតឯណោះបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃអង្គារ ទី១៩ ខែមករា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២៤,៦២៦,៣៧៦ករណី ក្នុងនោះមាន អ្នកស្លាប់សរុបចំនួន ៤០៨,៦២០នាក់ និងជាសះស្បើយឡើងសរុបចំនួន ១៤,៥៥១,៦៨៥នាក់។ គួរបញ្ជាក់ថា អ្នកជំនាញកំពូលផ្នែកជំងឺឆ្លងរបស់សហរដ្ឋអាមេរិក គឺលោក អាន់ថូនី ហ្វូស៊ី (Anthony Fauci) បាននិយាយថា គោលដៅរបស់ប្រធានាធិបតីជាប់ឆ្នោតលោក ចូ បៃដិន (Joe Biden) ក្នុងការចែកចាយវ៉ាក់សាំង COVID-19 ចំនួន ១០០លានដូសក្នុងរយៈពេល ១០០ថ្ងៃដំបូង នៃការកាន់តំណែងប្រធានាធិបតីរបស់លោក គឺពិតជារឿងដែលអាចធ្វើទៅបាន៕ | 2021-01-19T17:11:00+07:00 | freshnewsasia.com | https://m.freshnewsasia.com/index.php/en/internationalnews/184239-2021-01-19-03-11-34.html |
4e5bc77e-ca17-4709-b13b-da84e1f8f716 | ៤ដំណាក់កាល សំគាល់ពីជំងឺឫសដូងបាត | ឫសដូងបាតគឺជាបណ្តុំសរសៃឈាមធម្មតា។ ប៉ុន្តែកាលណាសរសៃឈាមទាំងនេះរីកធំ វាអាចបណ្តាលឲ្យមានជំងឺឫសដូងបាតខាងក្នុង (ទីតាំងនៅខាងក្នុង) ឬជំងឺឫសដូងបាតខាងក្រៅ (នៅជុំវិញទ្វារធំ)។ ដោយសារភាពជាសរសៃឈាម និងទីតាំងរបស់ឫសដូងបាត កត្តាហានិភ័យមួយចំនួន ដូចជាការទល់លាមក ការអង្គុយយូរនៅលើចានបង្គន់ ការមានផ្ទៃពោះញឹកញាប់ពេក អាចបង្កើនសម្ពាធរបស់សរសៃឈាមវ៉ែន និងធ្វើឲ្យសរសៃឈាមរីកប៉ោងខុសធម្មតា ដែលនាំឲ្យមានរោគសញ្ញានៃជំងឺឫសដូងបាតដូចជា ការហូរឈាម ហើម និងឈឺចាប់។ វេជ្ជបណ្ឌិត Jonathan Foo ឯកទេសវះកាត់ទូទៅ និងវះកាត់ពោះវៀនធំ មកពីប្រទេស សិង្ហបុរី បានឲ្យដឹងថា គេបែងចែកជំងឺឫសដូងបាត ជា ៤ ដំណាក់កាល។ ជាដំណាក់កាលដំបូង ដែលកញ្ចុំសរសៃឈាមនៅទ្វារធំមានការហើម និងរីកធំ ស្ថិតនៅផ្នែកខាងក្នុង មិនធ្លាក់ ឬលយចេញមកក្រៅ។ កញ្ចុំសរសៃឈាមនៅទ្វារធំ (សាច់ឫសដូង) ចាប់ផ្តើមលយចេញមកក្រៅ តិចៗ និងអាចបាត់ទៅវិញដោយខ្លួនឯង។ ជាដំណាក់កាលដែលសាច់ឫសដូងនៅទ្វារធំ លយចេញមកខាងក្រៅ ប៉ុន្តែអាចរុញចូលទៅក្នុងទ្វារធំវិញបាន។ ជាដំណាក់កាលធ្ងន់ធ្ងរ ដែលសាច់ឫសដូងលយចេញមកក្រៅកាន់តែខ្លាំង ហើយមិនអាចរុញចូលទៅក្នុងវិញបានទេ។ អ្នកជំងឺឫសដូងបាតជាច្រើនមានការយឺតយ៉ាវក្នុងការទៅជួបគ្រូពេទ្យ ដោយសារតែការភ័យខ្លាច ពិសេសគឺខ្មាសអៀនតែម្តង។ ទាល់តែដល់ដំណាក់ធ្ងន់ធ្ងរឈឺទ្រាំលែងបាន ទើបអ្នកជំងឺរត់ទៅរកពេទ្យ។ បើតាមការលើកឡើងរបស់លោកវេជ្ជបណ្ឌិត ការព្យាបាលជំងឺឫសដូងបាតធ្វើឡើងទៅតាមដំណាក់កាលនីមួយៗ។ បើអ្នកជំងឺកើតឫសដូងបាតនៅដំណាក់កាលដំបូងៗ ត្រឹមតែលាប ឬលេបថ្នាំប៉ុណ្ណោះ។ ឯដំណាក់កាលទី៣ និងទី៤ តម្រូវឲ្យចាក់ថ្នាំ ចងសរសៃ ឬវះកាត់។ ថ្នាំលេបដែលមានសកម្មភាពលើសរសៃឈាមវ៉ែន (ថ្នាំពង្រឹងសរសៃឈាម) មានប្រសិទ្ធភាពក្នុងការបន្ថយរោគសញ្ញានៃជំងឺឫសដូងបាត។ វាអាចកាត់បន្ថយនូវភាពមិនស្រណុក ការហូរឈាម និងការធ្លាក់ចេញមកក្រៅ។ អ្នកអាចប្រើតែថ្នាំនេះមួយមុខ ឬផ្សំជាមួយក្រែមលាប ឬថ្នាំសុល ជាដើម។ ការព្យាបាលផ្សេងទៀតដូចជាថ្នាំបន្ទន់លាមកមានសកម្មភាពជួយសម្រួលចលនាពោះវៀន ដែលមានសារៈសំខាន់ក្នុងការកុំឲ្យមានការប៉ះទង្គិចនៅកញ្ចុំសរសៃឫសដូងបាត។គ្រូពេទ្យនឹងណែនាំពីការព្យាបាលដែលសមស្របបំផុត ដោយផ្អែកលើស្ថានភាពរបស់អ្នកជំងឺ៕ | 2021-01-19T16:29:00+07:00 | kampucheathmey.com | https://www.kampucheathmey.com/health/49775 |
1ca601ec-654d-4751-a0d6-855808093401 | សារៈសំខាន់នៃការឆ្លុះទងសួត! | ការឆ្លុះទងសួតមានសារៈសំខាន់ និងបង្កភាពងាយស្រួលដល់គ្រូពេទ្យក្នុងការកំណត់រោគវិនិច្ឆ័យរបស់អ្នកជំងឺឲ្យកាន់តែបានច្បាស់ និងព្យាបាលអ្នកជំងឺប្រកបដោយគុណភាព និងប្រសិទ្ធភាព។ ១) មូលហេតុ លោកអ្នកគួរមកធ្វើការឆ្លុះទងសួត ប្រសិនបើលោកអ្នកមានអាការៈដូចខាងក្រោម – ក្អករ៉ាំរ៉ៃ – ក្អកឈាម – ស្ទះស្លេះ – រលាកសួត – ដុំសាច់ក្នុងសួត – ជំងឺសួតផ្សេងៗ ដែលពុំដឹងមូលហេតុ ២) អត្ថប្រយោជន៍ – ងាយស្រួលក្នុងការកំណត់រោគវិនិច្ឆ័យតាមរយៈការបូមស្លេះយកទៅវិភាគ – លាងសំអាតផ្លូវដង្ហើម – ដើម្បីប្រើថ្នាំឃាត់ឈាម ក្នុងករណីក្អកឈាម – ច្រឹបសាច់ទងសួត ឬដុំសាច់សួតដើម្បីវិភាគរោគ ៣) ការអនុវត្ត – អ្នកជំងឺត្រូវធ្វើការតមអាហារយ៉ាងតិច ៤ម៉ោងមុនពេលធ្វើការឆ្លុះទងសួត – បាញ់ថ្នាំស្ពឹក ដើម្បីកុំឲ្យអ្នកជំងឺមានអារម្មណ៍ថាពិបាកក្នុងការឆ្លុះ – អាចធ្វើការឆ្លុះដោយប្រើថ្នាំស្ពឹក ឬសណ្ដំ – ប្រើរយៈពេលនៃការឆ្លុះចន្លោះពី ៣ ទៅ ១០នាទី – ក្រោយពីឆ្លុះរួច អ្នកជំងឺត្រូវតមអាហាររយៈពេល២ម៉ោង “បើលោកអ្នកមានអាការៈដូចបានរៀបរាប់ខាងលើ សូមលោកអ្នកអញ្ជើញមកជួបពិគ្រោះជំងឺជាមួយគ្រូពេទ្យឯកទេស នៃមន្ទីរពេទ្យកាល់ម៉ែត ដើម្បីព្យាបាលបានទាន់ពេលវេលា និងមានប្រសិទ្ធភាព”៕ | 2021-01-19T15:30:00+07:00 | kampucheathmey.com | https://www.kampucheathmey.com/health/49697 |
9c2906e9-bc09-4243-b434-30cfcbc831fd | TOP NEWS: ថ្ងៃនេះក្រសួងសុខាភិបាលរកឃើញអ្នកឆ្លងជំងឺកូវីដ១៩ ថ្មីចំនួន២នាក់ទៀត ខណៈអ្នកជាសះស្បើយមិនមាននោះទេ (Video inside) | ក្រសួងសុខាភិបាល នៅព្រឹកថ្ងៃទី១៩ ខែមករា ឆ្នាំ២០២១នេះ បានចេញសេចក្តីប្រកាសព័ត៌មានបញ្ជាក់ពីការរកឃើញអ្នកឆ្លងជំងឺកូវីដ១៩ ថ្មីចំនួន២នាក់ទៀត ខណៈអ្នកជាសះស្បើយមិនមាននោះទេ។ កុមារាជនជាតិឥណ្ឌូណេស៊ី អាយុ១ឆ្នាំ ស្នាក់នៅខេត្តសៀមរាប ជាកូនប្រុសរបស់បុរសអាយុ៣៤ឆ្នាំ និងស្ត្រីអាយុ៣៣ឆ្នាំ ដែលវិជ្ជមានកូវីដ១៩ កាលពីថ្ងៃទី១៣ ខែមករា ឆ្នាំ២០២១ ជាអ្នកដំណើរមកពីប្រទេសឥណ្ឌូណេស៊ី បន្តជើងហោះហើរនៅប្រទេសសិង្ហបុរី មកដល់កម្ពុជា នៅថ្ងៃទី១២ ខែមករា ឆ្នាំ២០២១។ បច្ចុប្បន្នអ្នកជំងឺត្រូវបានដាក់ឲ្យសម្រាកព្យាបាល នៅមជ្ឈមណ្ឌលជាតិកម្ចាត់មេរោករបេង និងហង់សិន រាជធានីភ្នំពេញ។ ស្ត្រីជនជាតិខ្មែរ អាយុ៣១ឆ្នាំ ស្នាក់នៅភូមិគោរដ្ឋាន សង្កាត់អូរអំបិល ក្រុងសិរីសោភ័ណ្ឌ ខេត្តបន្ទាយមានជ័យ បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី១៥ ខែមករា ឆ្នាំ២០២១ ។ បច្ចុប្បន្នអ្នកជំងឺត្រូវបានដាក់ឲ្យព្យាបាល នៅមន្ទីរពេទ្យបង្អែក ខេត្តបន្ទាយមានជ័យ។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី១៩ ខែមករា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ៤៤១នាក់ ក្នុងនោះអ្នកជាសះស្បើយ ៣៨៦នាក់ និងអ្នកជំងឺកំពុងសម្រាកព្យាបាលនៅមន្ទីរពេទ្យ ៥៥នាក់៕ | 2021-01-19T14:14:00+07:00 | freshnewsasia.com | https://m.freshnewsasia.com/index.php/en/localnews/184226-2021-01-19-00-14-04.html |
9b52b034-55de-4858-9147-5f921dd0caa6 | អ្នកជំងឺទូទៅចំនួន១៥០នាក់ នៅសង្កាត់ច្រាំងចំរេះ២ ខណ្ឌឫស្សីកែវ ទទួលសេវាពិនិត្យព្យាបាលដោយឥតគិតថ្លៃពី ក្រុមគ្រូពេទ្យស្ម័គ្រចិត្ត CMYA | ក្រុមគ្រូពេទ្យស្ម័គ្រចិត្តសមាគមសម្ព័ន្ធយុវជនមុស្លិមកម្ពុជា ហៅកាត់ថា CMYA បានរៀបចំពិធីអបរំសុខភាព និងពិនិត្យព្យាបាលជូនប្រជាពលរដ្ឋ ដែលជាអ្នកជំងឺចំនួន១៥០នាក់ នៅសង្កាត់ច្រាំងចំរេះ២ ខណ្ឌឫស្សីកែវ រាជធានីភ្នំពេញ។ ពិធីនេះធ្វើឡើងនៅបរិវេណវិហារឥស្លាមគីឡូម៉ែត្រលេខ៧ សង្កាត់ច្រាំងចំរេះ ខណ្ឌឫស្សីកែវ រាជធានីភ្នំពេញ ក្រោមអធិបតីភាពលោក ម៉ន គ្រីយ៉ា រដ្ឋលេខាធិកា ក្រសួងការងារ និងបណ្តាបណ្តាលវិជ្ជាជីវៈ លោក ណាសៀត អូស្មាន ប្រធានសមាគមសម្ព័ន្ធយុវជនមុស្លិមកម្ពុជា (CMYA) មន្ត្រីជាន់ខ្ពស់ពីក្រសួងផ្សេងៗ និងមានការអញ្ជើញចូលរួមពីមន្ត្រីរដ្ឋបាលខណ្ឌ សង្កាត់ និងក្រុមគ្រូពេទ្យស្មគ្រចិត្ត CMYA ចំនួន២៥នាក់។ មានមតិសំណេះសំណាលក្នុងឱកាសនោះ លោក ណាសៀត អូស្មាន ប្រធាន CMYA បានថ្លែងអំណរគុណ និងកោតសរសើរ ចំពោះក្រុមគ្រូពេទ្យទាំងអស់ ដែលបានចូលរួមបដិភាគពេលវេលា ចំណេះដឹង និងធនធានផ្សេងៗ ក្នុងកិច្ចការងារដ៏មានតំលៃនេះ។ លោកបន្តថា នេះគឺជាលើកទី១ សម្រាប់ខណ្ឌឫស្សីកែវ នៃគម្រោង១ឆ្នាំ ដែលធ្វើសកម្មភាពរៀងរាល់មួយខែម្តង។ លោកថា ដោយឡែក ពុកម៉ែបងប្អូន ក្រោយទទួលបានសេវាព្យាបាល ក៏នៅតែបន្តដានសុខភាពជាប្រចាំ ដោយក្រុមគ្រូពេទ្យ ហើយការពិនិត្យព្យាបាល គឺផ្តោតសំខាន់ទៅលើជំងឺទូទៅ ជំងឺរោគស្ត្រី ទៅលើស្ត្រី និងកុមារ និងការធ្វើតេស្តឈាម រកមើលជំងឺថ្លើមប្រភេទបេ និងសេ។ ក្រៅពីការពិនិត្យព្យាបាល ក៏មានការអប់រំសុខភាព ដែលផ្តល់ជូនដោយវេជ្ជបណ្ឌិតល្បីៗ របស់យើងផងដែរ។ លោក ម៉ន គ្រីយ៉ា បាននាំមតិផ្តាំផ្ញើសាកសួរសុខទក្ខ ពីលោកបណ្ឌិត អូស្មាន ហាស្សាន់ ទេសរដ្ឋមន្ត្រីទទួលបន្ទុកបេសកកម្មពិសេស ក្នុងមនោសញ្ចេតនា ការនឹករលឹកជាខ្លាំង ចំពោះពុកម៉ែបងប្អូន។ លោកក៏បានបានថ្លែងអំណរគុណដល់ មន្ត្រីរដ្ឋបាលខណ្ឌ សង្កាត់ ដែលបានផ្តល់ការសហការបានយ៉ាងល្អប្រសើរ។ ជាមួយគ្នានេះដែរ លោករដ្ឋលេខាធិការ ក៏បានក្រើនរំលឹកពីការថែទាំសុខភាព ជាពិសេស ការការពារ នៃការឆ្លងជំងឺកូវីដ-១៩ ដែលមកដល់ពេលនេះ បានបម្លែងខ្លួនជាទម្រង់ថ្មី ងាយឆ្លង និងគ្រោះថ្នាក់បំផុត។ ក្នុងពិធីនេះផងដែរ គណកម្មការសុខាភិបាល CMYA បានប្រគល់រទេះ ២គ្រឿង ជូនបងប្អូនពិការ ២នាក់ ថវិកា២០ម៉ឺនរៀល ដល់យុវជន CMYA រាជធានីភ្នំពេញ និង១៩ម៉ឺនរៀល សម្រាប់ប្រជាការពារផងដែរ។ សូមបញ្ជាក់ជូនផងដែរថា ក្រុមគ្រូពេទ្យស្ម័គ្រចិត្ត នៃសមាគមសម្ព័ន្ធយុវជនមុស្លិមកម្ពុជា បានធ្វើសកម្មភាពជាច្រើនកន្លងមកហើយ ពាក់ព័ន្ធនឹងថែទាំសុខភាពជូន ពុកម៉ែបងប្អូន នៅតាមមូលដ្ឋាននានា ជាពិសេសបច្ចុប្បន្នក្រុមគ្រូពេទ្យ CMYA កំពុងតែធ្វើសកម្មភាពជាប្រចាំនៅឃុំព្រែកតានង់ ស្រុកកោះសូទិន ខេត្តកំពង់ចាម៕ | 2021-01-19T14:12:00+07:00 | freshnewsasia.com | https://m.freshnewsasia.com/index.php/en/localnews/184225-2021-01-19-00-12-18.html |
d1a788af-035c-4f28-ade4-6a3aecfe8916 | ពលករមកពីប្រទេសថៃ ម្នាក់ស្លាប់! មិនស្ថិតនៅក្នុងមណ្ឌលចត្តាឡីស័ក ហើយក៏មិនមែនដោយសារជំងឺកូវីដ-១៩ដែរ គឺ… | រដ្ឋបាលខេត្តបន្ទាយមានជ័យ បានចេញលិខិតជូនដំណឹងមួយដល់សាធារណៈជនថា៖ នៅថ្ងៃទី១៨ ខែមករា ឆ្នាំ២០២១ វេលាម៉ោង៩:០០ នាទីព្រឹក មានករណីបុរសម្នាក់ជាពលករខ្មែរ ភេទប្រុស អាយុ៣៨ឆ្នាំ មានទីលំនៅភូមិដុងអារញ្ញ សង្កាត់និមិត្ត ក្រុងប៉ោយប៉ែត បានទទួលមរណភាព។ ពលករខ្មែររូបនេះខបានចូលមកប្រទេសកម្ពុជា តាមច្រកចំបក់ ស្ថិតក្នុងឃុំបឹងបេង ស្រុកម៉ាឡៃ នៅម៉ោង១១ និង២០នាទី យប់ថ្ងៃទី១៧ ខែមករា ឆ្នាំ២០២១ ។ ក្រោយពេលក្រុមការងារបានសួរនាំអំពីការវិលត្រឡប់របស់បងប្អូនពលករមកវិញរួច ក្រុមការងារបានឲ្យបងប្អូនទៅយកអីវ៉ាន់ ដើម្បីឡើងរថយន្តកងទ័ពដែលប្រចាំការនៅប៉ុស្តិ៍ចំបក់ ដឹកជញ្ជូនទៅកាន់មណ្ឌលចត្តាឡីស័កនៅទីរួមស្រុក ប៉ុន្តែក្នុងពេលនោះបុរសខាងលើ បានដើរទៅបត់ជើងតូច ហើយក៏ជំពប់ជើងដួលបោកក្បាលទៅលើថ្ម បណ្តាលឲ្យបែកក្បាល។ ភ្លាមៗនោះ ប្រជាពលករខ្មែរមួយរូប ភេទប្រុស អាយុ២៦ឆ្នាំ រស់នៅភូមិត្រពាំងប្រាសាទ ឃុំត្រពាំងប្រាសាទ ស្រុកត្រពាំងប្រាសាទ ខេត្តឧត្តរមានជ័យ ជាប្រជាពលរដ្ឋដែលរួមដំណើរ បានទៅជួយលើកបុរសដែលដួលនោះឲ្យអង្គុយ ហើយបុរសដែលដួលគាត់បានប្រាប់ថា ខ្លួនអស់កំលាំង ហើយបានហូបស្រាបៀរលីអូថៃ អស់២ដប ។ ពេលនោះដែរ កំលាំងនគរបាលឈរជើងទីនោះ ឃើញមានហូរឈាមខ្លាំងនៅក្បាលផ្នែកខាងក្រោយ ក៏បានយកក្រមាចងទប់ឈាម និងបានហៅរថយន្តសង្គ្រោះរបស់មន្ទីរពេទ្យបង្អែកស្រុកម៉ាឡៃ ឱ្យមកយកទៅព្យាបាលនៅមន្ទីរពេទ្យបង្អែកស្រុកម៉ាឡៃ ។ ពេលបញ្ជូនទៅដល់មន្ទីរពេទ្យ ប្រមាណជាចេលាម៉ោង១២:០០អធ្រាត្រ មានក្រុមគ្រូពេទ្យប្រចាំការ បានពិនិត្យឃើញអ្នកជំងឺមានស្នាមរបួសបែកក្បាលប្រវែង២សង់ទីម៉ែត្រ និងបានដេររបួសជូនអ្នកជំងឺចំនួន៥ថ្នេរ។ ពេលនោះអ្នកជំងឺមានស្ថានភាពធម្មតា គឺនិយាយបានដូចធម្មតា ។ លុះដល់ម៉ោង៥ទៀបភ្លឺថ្ងៃទី១៨ ខែមករា ឆ្នាំ២០២១ អ្នកជំងឺ មានអាការៈប្រែប្រួល ដោយមានអាការៈឈឺក្បាល វិលមុខ និងក្អួត រួចក៏សន្លប់បាត់ស្មារតីតែម្តង។ ភ្លាមៗនោះ ក្រុមគ្រូពេទ្យបានជួយសង្គ្រោះតាមបច្ចេកទេសពេទ្យ ប៉ុន្តែដោយឃើញស្ថានភាពអ្នកជំងឺមានសភាពធ្ងន់ធ្ងរ ក៏សម្រេចបញ្ជូនទៅសង្គ្រោះ និងព្យាបាលបន្តនៅមន្ទីរពេទ្យបង្អែកក្រុងប៉ោយប៉ែត ។ ពេលទៅដល់មន្ទីរពេទ្យបង្អែកក្រុងប៉ោយប៉ែត ក្រុមគ្រូពេទ្យបានពិនិត្យមើលឃើញថា អ្នកជំងឺបានស្លាប់បាត់ទៅហើយ មុនពេលទៅដល់មន្ទីរពេទ្យ។ រដ្ឋបាលខេត្តសូមបញ្ជាក់ថា ករណីបុរសជាពលករដែលទទួលមរណភាពខាងលើនេះ គឺពុំទាន់បានចូលទៅមណ្ឌលចត្តាឡីស័កមួយណាទេ ហើយក៏មិនមែនស្លាប់ដោយសារជំងឺកូវីដ-១៩ដែរ គឺស្លាប់ដោយសារឧបទ្ទវហេតុ ដួលបោកក្បាល។ រដ្ឋបាលខេត្តសូមសម្តែងនូវការសោកស្តាយ និងចូលរួមរំលែកទុក្ខដ៏ក្រៀមក្រំជាមួយក្រុមគ្រួសារ៕ | 2021-01-19T09:59:20+07:00 | kbnnews.com | https://kbn.news/archives/201861 |
d91e2df3-b6c7-4c81-a049-b8f18c5aa9f7 | កម្ពុជារកឃើញអ្នកឆ្លងកូវីដ-១៩ថ្មី ជាកុមារ អាយុ១ខួប | រាជធានីភ្នំពេញ៖ ក្រសួងសុខាភិបាល នៅព្រឹក ថ្ងៃទី១៩ ខែមករា ឆ្នាំ២០២១ បានចេញសេចក្តីប្រកាសព័ត៌មានថា ក្រសួងបានរកឃើញអ្នកឆ្លងជំងឺកូវីដ-១៩ថ្មី ចំនួន២នាក់បន្ថែមទៀត ហើយក៏មិនមានអ្នកព្យាបាលសះស្បើយថ្មីនោះដែរ។ ក្រសួងសុខាភិបាល បានបញ្ជាក់ថា អ្នកឆ្លងកូវីដ-១៩ថ្មីទាំង២នាក់នោះ រួមមាន៖ ១-កុមារាជាជនជាតិឥណ្ឌូនេស៊ី អាយុ១ឆ្នាំ ស្នាក់នៅខេត្តសៀមរាប ជាកូនប្រុសរបស់បុរសអាយុ៣៤ឆ្នាំ និងស្ត្រីអាយុ៣៣ឆ្នាំ ដែលមានវិជ្ជមាន នៃកូវីដ-១៩ កាលពីថ្ងៃទី១៣ ខែមករា ឆ្នាំ២០២១។ ពួកគាត់ជាអ្នកដំណើរ មកពីប្រទេសឥណ្ឌូនេស៊ី ហើយបន្តជើងហោះហើរ នៅក្នុងប្រទេសសិង្ហបុរី និងបានមកដល់កម្ពុជា នៅថ្ងៃទី១២ ខែមករា ឆ្នាំ២០២១។ បច្ចុប្បន្នអ្នកជំងឺ ត្រូវបានដាក់ឲ្យសម្រាកព្យាបាល នៅក្នុងមជ្ឈមណ្ឌលជាតិកម្ចាត់មេរោគរបេង និងហង់សិន នារាជធានីភ្នំពេញ។ ២ ស្ត្រីជនជាតិខ្មែរ អាយុ៣១ឆ្នាំ ស្នាក់នៅភូមិគោរដ្ឋាន សង្កាត់អូរអំបិល ក្រុងសិរីសោភ័ណ ខេត្តបន្ទាយមានជ័យ។ គាត់បានធ្វើដំណើរមកពីប្រទេសថៃ ហើយបានមកដល់កម្ពុជា នៅថ្ងៃទី១៥ ខែមករា ឆ្នាំ២០២១។ បច្ចុប្បន្ន អ្នកជំងឺត្រូវបានដាក់ឲ្យសម្រាកព្យាបាល នៅក្នុងមន្ទីរពេទ្យបង្អែក ខេត្តបន្ទាយមានជ័យ។ បើគិតមកដល់វេលាម៉ោង៧ព្រឹក ថ្ងៃទី១៩ ខែមករា ឆ្នាំ២០២១ កម្ពុជាបានរកឃើញអ្នកឆ្លងកូវីដ-១៩ សរុបចំនួន៤៤១នាក់។ ក្នុងចំណោមអ្នកជំងឺទាំងនោះ មានអ្នកព្យាបាលសះស្បើយចំនួន ៣៨៦នាក់ ហើយអ្នកជំងឺចំនួន៥៥នាក់ផ្សេងទៀត កំពុងសម្រាកព្យាបាល នៅមន្ទីរពេទ្យរបស់រដ្ឋ៕ | 2021-01-19T09:54:50+07:00 | kbnnews.com | https://kbn.news/archives/201856 |
d304af9e-524b-49b3-b5f6-c7d118d94635 | បណ្តាប្រទេសក្រីក្រ មិនបានទទួលវ៉ាក់សាំងកូវីដ១៩ដើម្បីជួយសង្គ្រោះជីវិត | លោក Tedros Adhanom Ghebreyesus ប្រធានអង្គការសុខភាពពិភពលោក WHO បានហៅការផលិតនិងការអនុម័តវ៉ាក់សាំងប្រកបដោយសុវត្ថិភាពនិងប្រសិទ្ធិភាពក្នុងរយៈពេលមិនដល់មួយឆ្នាំផងបន្ទាប់ពីវីរុសកូរ៉ូណាលេចចេញឡើងនោះ ថាជាជោគជ័យខាងវិទ្យាសាស្ត្រដ៏អស្ចារ្សមួយ។ ទោះជាយ៉ាងណាក៏ដោយ លោកបានព្រមានថា ក្តីសង្ឃឹមនៃការបញ្ចប់ការរាតត្បាតឆាប់រហ័សស្ថិតនៅក្នុងភាពគ្រោះថ្នាក់ ដោយសារតែបណ្តាប្រទេសអ្នកមានកំពុងទិញនិងស្តុកទុកវ៉ាក់សាំងទាំងអស់សម្រាប់ប្រទេសខ្លួន ហើយធ្វើឲ្យគ្មានសល់សម្រាប់បណ្តាប្រទេសក្រីក្រ។ លោក Tedros ថ្លែងថា៖ «វ៉ាក់សាំងជាង៣៩លានដូស ឥឡូវនេះ ត្រូវបានចែកចាយនៅក្នុងប្រទេសដែលមានប្រាក់ចំណូលខ្ពស់យ៉ាងតិចណាស់ក៏៤៩ប្រទេសដែរ។ មានតែចំនួន២៥ដូសប៉ុណ្ណោះដែលត្រូវបានផ្តល់ឲ្យប្រទេសមួយដែលមានប្រាក់ចំណូលទាបបំផុត។ មិនមែន២៥លានដូស មិនមែន២សែន៥ម៉ឺនដូសទេ គឺតែចំនួន២៥ដូសប៉ុណ្ណោះ»។ កម្មវិធីកិច្ចផ្តួចផ្តើមសាកល COVAX ត្រូវបានបង្កើតឡើងកាលពី៩ខែមុនដើម្បីធ្វើឲ្យប្រាកដថា គ្រប់ប្រទេសទាំងអស់អាចទទួលបានវ៉ាក់សាំងបង្ការជំងឺកូវីដ១៩ដោយត្រឹមត្រូវនិងស្មើគ្នា។ អង្គការនោះបានទទួលវ៉ាក់សាំង២ពាន់លានដូសមកពីក្រុមហ៊ុនផលិតវ៉ាក់សាំងចំនួន៥ ដោយមានជម្រើសទទួលបានជាង១ពាន់លានដូសបន្ថែមទៀត។ ក៏ប៉ុន្តែ លោក Tedros បាននិយាយទៀតថា ផែនការដើម្បីចាប់ផ្តើមផ្គត់ផ្គង់វ៉ាក់សាំងនៅក្នុងខែកុម្ភៈទៅឲ្យប្រទេសក្រីក្រជាច្រើននៅក្នុងពិភពលោក ឥឡូវនេះ ស្ថិតនៅក្នុងហានិភ័យ។ លោកបាននិយាយទៀតថា ប្រទេសដែលមានប្រាក់ចំណូលខ្ពស់មួយចំនួន អាចប្រែក្រឡាស់ការសន្យារបស់ខ្លួនអំពីការចែកចាយវ៉ាក់សាំងឲ្យស្មើភាពគ្នានោះ។ លោក Tedros ថា៖ «ខ្ញុំត្រូវតែនិយាយដោយស្មោះត្រង់ថា ពិភពលោកកំពុងខិតជិតទៅនឹងគ្រោះមហន្តរាយនៃការបរាជ័យខាងសីលធម៌ ហើយតម្លៃនៃការបរាជ័យនោះ នឹងធ្វើឲ្យបាត់បង់នូវជីវិតមនុស្សនៅក្នុងបណ្តាប្រទេសក្រីក្របំផុតរបស់ពិភពលោក»។ លោក Tedros បាននិយាយទៀតថា លោកចាត់ទុកថា វិធីដែលគិតពីខ្លួនឯងមុន គឺជាបរាជ័យ។ លោកព្រមានថា ប្រទេសអ្នកមាន នឹងខាតបង់យ៉ាងធ្ងន់ធ្ងរដោយសារតែការមិនអើពើចំពោះតម្រូវការរបស់ពលរដ្ឋក្រីក្រ និងអ្នកដែលងាយរងគ្រោះបំផុតនៅក្នុងពិភពលោក។ លោកបានមានប្រសាសន៍ទៀតថា សកម្មភាពទាំងនេះ នឹងអូសបន្លាយជំងឺរាតត្បាត ហើយលោកនិយាយបន្ថែមទៀតថា ការរឹតត្បិតដែលជាការចាំបាច់ដើម្បីរាំងខ្ទប់វីរុសនោះ នឹងបង្កើនផលប៉ះពាល់លើមនុស្សនិងសេដ្ឋកិច្ច៕ | 2021-01-19T07:00:00+07:00 | khmer.voanews.com | https://khmer.voanews.com/a/poor-countries-missing-out-on-life-saving-covid-19-vaccines/5743434.html |
c65b66d1-7a33-44fb-b759-da462d565f69 | JICA កោតសរសើរកម្ពុជា ចំពោះវិធានទប់ស្កាត់ការរីករាលដាលជំងឺកូវីដ-១៩ និងការផ្ដល់ភាពកក់ក្តៅដល់អ្នកដំណើរចូលមកប្រទេសខ្លួន | លោកស្រី ហារូកូ កាម៉ី (Haruko Kamei) ប្រធានអង្គការ JICA ប្រចាំកម្ពុជា បានថ្លែងកោតសរសើរ ដល់រាជរដ្ឋាភិបាលកម្ពុជា និងក្រសួងសុខាភិបាល ដែលបានអនុវត្ដបានយ៉ាងល្អប្រសើរ ក្នុងការទប់ស្កាត់ការរីករាលដាលនៃជំងឺកូវីដ-១៩ ជាពិសេស ធ្វើឱ្យអ្នកដំណើរពីក្រៅប្រទេស ចូលប្រទេសខ្លួន យ៉ាងមានភាពកក់ក្ដៅ។ ការថ្លែងបែបនេះ របស់លោកស្រី ក្នុងឱកាសចូលជួបសម្ដែងការគួរសម និងពិភាក្សាការងារ ជាមួយរដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង នៅទីស្ដីការក្រសួងសុខាភិបាល នារសៀលថ្ងៃទី១៨ ខែមករា ឆ្នាំ២០២១នេះ។ លោកស្រី ហារូកូ កាម៉ី បានថ្លែងថា សូមកោតសរសើរ ចំពោះរាជរដ្ឋាភិបាលកម្ពុជា និងក្រសួងសុខាភិបាល ដែលបានអនុវត្ដបានយ៉ាងល្អប្រសើរ ក្នុងការទប់ស្កាត់ការរីករាលដាលនៃជំងឺកូវីដ-១៩។ ជាពិសេស ដែលបានអនុញ្ញាតឱ្យប្រជាជនជប៉ុន ដែលមកបម្រើរការងារនៅកម្ពុជា និងអ្នកដំណើរពីក្រៅប្រទេសទូទៅចូលកម្ពុជា ទទួលបានភាពកក់ក្ដៅ។ ជាងនេះទៅទៀត លោកស្រីថ្លែងបន្ដថា កម្ពុជាបានដាក់ចេញនូវវិធានការពារប្រទេសខ្លួន បានយ៉ាងហ្មត់ចត់ រួមទាំងវិធាននៃការធ្វើចត្ដាឡីស័ក សូម្បីតែលោកស្រី ក៏បានធ្វើចត្ដាឡីស័កគ្រប់ចំនួន១៤ថ្ងៃផងដែរ ពេលធ្វើដំណើរចូលមកកម្ពុជា។ លោកស្រី បានបញ្ជាក់ទៀតថា ជប៉ុននឹងបន្ដជួយកម្ពុជាបន្ថែមទៀត ក្នុងបរិបទកូវីដ១៩នេះ ដោយការផ្ដល់ហិរប្បទាន ដើម្បីអភិវឌ្ឍហេដ្ឋារចនាសម្ព័ន្ធ សម្ភារបរិក្ខារពេទ្យ និងបច្ចេកវិទ្យាផ្សេងៗទៀតលើវិស័យសុខាភិបាល ក្រៅពីបន្ដធ្វើឱ្យប្រសើរឡើងនូវការគាំពារសុខភាព មាតា កុមារ និងទារក នៅកម្ពុជា។ ជាការឆ្លើយតប រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង បានថ្លែងអំណរគុណដល់ប្រទេសជប៉ុន ដែលកន្លងមកនេះ តែងតែគាំទ្រដល់វិស័យសុខាភិបាលកម្ពុជា ជាពិសេសក្នុងការពង្រឹងហេដ្ឋារចនាសម្ព័ន្ធរូបវន្ដសុខាភិបាល និងកម្មវិធីគាំពារសុខភាពមាតា កុមារ និងទារក និងបន្ដពង្រឹងកិច្ចសហប្រតិបត្ដិការ រវាងគ្នាកាន់តែល្អបន្ថែមទៀត។ ក្នុងឱកាសនោះ រដ្ឋមន្ដ្រី ម៉ម ប៊ុនហេង ក៏បានស្នើសុំដល់ភាគីជប៉ុន បន្ដជួយពង្រីកមន្ទីរពិសោធន៍ ក្នុងបរិបទកូវីដ-១៩នេះ ដល់មន្ទីរពេទ្យខេត្ដស្វាយរៀង និងមន្ទីរពេទ្យខេត្ដកំពង់ចាម និងបន្ដជួយបណ្ដុះបណ្ដាលធនធានមនុស្សជា ពិសេសក្រុមគ្រូពេទ្យនូវចំណេះជំនាញ ផ្ដល់សេវាប្រកបដោយគុណភាព សមធម៌ និងប្រសិទ្ធិភាពជូនប្រជាពលរដ្ឋកម្ពុជា៕ | 2021-01-19T02:51:00+07:00 | freshnewsasia.com | https://m.freshnewsasia.com/index.php/en/localnews/184210-2021-01-18-12-51-37.html |
a122277c-e721-4834-990f-90e0fb3aea7d | លោក ហ៊ុន សែន ស្នើសុំវ៉ាក់សាំងកូវីដពីឥណ្ឌាមិនខ្វល់ពីការរិះគន់លើគុណភាពវ៉ាក់សាំង | លោកនាយករដ្ឋមន្រ្តី ហ៊ុន សែន ស្នើសុំវ៉ាក់សាំងបង្ការជំងឺកូវីដពីឥណ្ឌាពេលនេះ ក្នុងជំនួបរវាងលោក និងឯកអគ្គរដ្ឋទូតថ្មីនៃសាធារណរដ្ឋឥណ្ឌាប្រចាំកម្ពុជា អ្នកស្រី ទេវីយ៉ានី អ៊ុតតាំខូប្រាហ្គេត (Devyani Uttamkhobragade) ថ្ងៃទី១៨ ខែមករា។ លោក ហ៊ុន សែន សរសេរលើហ្វេសប៊ុកលោកថា ការស្នើសុំវ៉ាក់សាំងពីឥណ្ឌាបែបនេះ ព្រោះប្រទេសឥណ្ឌាបានផលិតវ៉ាក់សាំងកូវីដ១៩ បានដោយខ្លួនឯង ហើយគ្រោងនឹងចាក់ជូនប្រជាពលរដ្ឋរបស់ខ្លួនជាង ៣០០លាននាក់នៅក្នុងឆ្នាំនេះ។ ទោះជាយ៉ាងនេះក្ដី លោក ហ៊ុន សែន មិនបញ្ជាក់ឱ្យដឹងថា កម្ពុជាសុំវ៉ាក់សាំងប៉ុន្មានពីឥណ្ឌានោះទេ ហើយភាគីខាងឥណ្ឌា ក៏មិនទាន់ឆ្លើយតបថា យ៉ាងណានោះដែរ។ ប្រធានក្រុមប្រឹក្សាឃ្លាំមើលកម្ពុជា ដែលកំពុងរស់នៅប្រទេសន័រវេ លោក ម៉ែន ណាត សង្កេតឃើញថា ទោះប្រទេសឥណ្ឌាមានការរីកចម្រើនគួរសមផ្នែកវេជ្ជសាស្ត្រ ប៉ុន្តែវ៉ាក់សាំងបង្ការជំងឺកូវីដរបស់ឥណ្ឌា មិនទាន់មានការទទួលស្គាល់ពីអង្គការសុខភាពពិភពលោកនៅឡើយទេ៖ « អ្នកឃ្លាំមើលសង្គមរូបនេះព្រួយបារម្ភថា សុខភាពពលរដ្ឋខ្មែរអាចប្រឈមនឹងគ្រោះថ្នាក់ ដោយសាររដ្ឋាភិបាលលោក ហ៊ុន សែន យល់ព្រមទទួលវ៉ាក់សាំងរបស់ចិន ដែលផ្ដល់ឱ្យកម្ពុជា។ លោកឱ្យដឹងទៀតថា តាមព័ត៌មានលោកទទួលបាន គឺពលរដ្ឋចិនមិនហ៊ានចាក់វ៉ាក់សាំងចិនទេ ប៉ុន្តែរដ្ឋអំណាចចិនបានបង្ខំឱ្យពលរដ្ឋខ្លួនចាក់វ៉ាក់សាំងនេះ៖ « » ការប្រកាសសុំវ៉ាក់សាំងរបស់ឥណ្ឌាពេលនេះ គឺក្រោយពីរដ្ឋាភិបាលលោក ហ៊ុន សែន បានប្រកាសទទួលយកវ៉ាក់សាំងការពារជំងឺកូវីដ-១៩ របស់ចិន ឈ្មោះស៊ីណូហ្វាម (Sinopharm) ដែលមិនទាន់មានការទទួលស្គាល់គុណភាពពីអង្គការសុខភាពពិភពលោកនៅឡើយ។ វ៉ាក់សាំងដែលចិនគ្រោងផ្តល់មកឲ្យកម្ពុជានោះមានចំនួន ១លានដូស។ លោក ហ៊ុន សែន ថា វ៉ាក់សាំងនេះនឹងត្រូវប្រើដើម្បីចាក់ជូនមន្ត្រីជួរមុខ និងប្រជាពលរដ្ឋប្រមាណកន្លះលាននាក់។ លោក ហ៊ុន សែន អះអាងថា លោកនឹងចាក់វ៉ាក់សាំងចិនមុនគេ ដើម្បីធ្វើឲ្យពលរដ្ឋទុកចិត្ត។ ទោះយ៉ាងណាក៏ដោយ ប្រធានប្រតិបត្តិរបស់គណបក្សសង្គ្រោះជាតិរាជធានីភ្នំពេញ លោក ម៉ន ផល្លា ដែលកំពុងភៀសខ្លួននៅប្រទេសម៉ាឡេស៊ី ក៏មានក្តីបារម្ភដូចគ្នាដែរថា អាចជារឿងភូតកុហក។ លោកថា នេះមិនមែនជាលើកទី១ ឡើយ ដែលលោក ហ៊ុន សែន ភូតកុហកពលរដ្ឋ និងយកជីវិតពលរដ្ឋធ្វើខែលការពារអំណាច។ មន្ត្រីបក្សប្រឆាំងរូបនេះលើកឡើងថា មកដល់ពេលនេះ លោក ហ៊ុន សែន មិនទាន់ចំណាយលុយទិញវ៉ាក់សាំងនោះទេ។ ដូច្នេះ លោកទាមទារឱ្យលោក ហ៊ុន សែន ប្រគល់លុយជូនពលរដ្ឋ ដែលលោកបានរៃអង្គាសបានរាប់លានដុល្លារ នាពេលកន្លងមកថា យកទៅទិញវ៉ាក់សាំងជូនពលរដ្ឋវិញ៖ « » កន្លងទៅលោក ហ៊ុន សែន ធ្លាប់ប្រកាសថា រដ្ឋាភិបាលកម្ពុជានឹងមិនទិញ ឬទទួលយកវ៉ាក់សាំងណាដែលគ្មានការទទួលស្គាល់ពីអង្គការសុខភាពពិភពលោកនោះទេ។ ក្នុងពេលប្រកាសនោះដែរ លោកបានរៃអង្គាលុយពីពលរដ្ឋមន្ត្រីរាជការ ជាពិសេសក្រុមឈ្មួញធំៗ បានជិត ៥៧លានដុល្លារអាមេរិក។ ទាក់ទងបញ្ហានេះអាស៊ីសេរីមិនទាន់អាចសុំការបំភ្លឺបន្ថែមពីអ្នកនាំពាក្យរដ្ឋាភិបាល លោក ផៃ ស៊ីផាន បាននៅឡើយទេ។ ចំណែកអ្នកនាំពាក្យគណបក្សប្រជាជនកម្ពុជា លោក សុខ ឥសាន និងលោក ឈឹម ផលវរុណ ក៏មិនអាចសុំការអត្ថាធិប្បាយបានដែរ នៅថ្ងៃទី១៨ ខែមករា។ អ្នកជំនាញវិទ្យាសាស្ត្រថា រហូតមកដល់ពេលនេះក្រុមហ៊ុនចិនស៊ីណូហ្វាមនៅតែមិនទាន់បង្ហាញលទ្ធផលលម្អិតនៃការធ្វើស្តេតដំណាក់កាលទី៣ របស់ខ្លួននៅឡើយ ដែលខុសពីវ៉ាក់សាំងរបស់ក្រុមហ៊ុនអាមេរិក អាល្លឺម៉ង់ និងអង់គ្លេស ដែលគេប្រកាសលទ្ធផលនេះជាផ្លូវការរួចទៅហើយ និងការទទួលស្គាល់ពីអង្គការសុខភាពពិភពលោក៕ | 2021-01-19T01:42:00+07:00 | rfa.org | https://www.rfa.org/khmer/news/health/prime-minister-hun-sen-asks-india-to-help-provide-covid-19-vaccine-for-cambodians-01182021125630.html |
9612353f-9719-4531-bfa9-0d1ec9505ca1 | រដ្ឋបាលខេត្តបន្ទាយមានជ័យ ចេញសេចក្តីប្រកាសព័ត៌មានពីការស្លាប់របស់ពលករខ្មែរម្នាក់ គឺមិនបណ្តាលមកពីជំងឺកូវីដ១៩នោះឡើយ | រដ្ឋបាលខេត្តបន្ទាយមានជ័យ នៅថ្ងៃទី១៨ ខែមករា ឆ្នាំ២០២១ បានចេញប្រកាសព័ត៌មានពីករណីបុរសម្នាក់ជាពលករខ្មែរ អាយុ៣៨ឆ្នាំ មានទីលំនៅភូមិដុងអារញ្ញ សង្កាត់និមិត្ត ក្រុងប៉ោយប៉ែត ខេត្តបន្ទាយមានជ័យ បានទទួលមរណភាព តែមិនបណ្តាលមកពីជំងឺកូវីដ១៩នោះឡើយ។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាន។ រដ្ឋបាលខេត្តបន្ទាយមានជ័យ សូមជម្រាបជូនដំណឹងដល់សាធារណៈជនឲ្យបានជ្រាបថា បុរសម្នាក់ជាពលករខ្មែរខាងលើ បានចូលមកប្រទេសកម្ពុជា តាមច្រកចំបក់ ស្ថិតក្នុងឃុំបឹងបេង ស្រុកម៉ាឡៃ នៅម៉ោង ១១៖២០នាទី យប់ថ្ងៃទី១៧ ខែមករា ឆ្នាំ២០២១។ ក្រោយពេលក្រុមការងារបានសួរនាំអំពីការវិលត្រឡប់របស់បងប្អូនពលករមកវិញរួច ក្រុមការងារបានឲ្យបងប្អូនទៅយកឥវ៉ាន់ដើម្បីឡើងរថយន្តកងទ័ពដែលប្រចាំការនៅប៉ុស្តិ៍ចំបក់ ដឹកជញ្ជូនទៅកាន់មណ្ឌលចត្តាឡីស័កនៅទីរួមស្រុក ប៉ុន្តែក្នុងពេលនោះបុរសខាងលើ បានដើរទៅបត់ជើងតូច ហើយក៏ជំពប់ជើងដួលបោកក្បាលទៅលើថ្មបណ្តាលឲ្យបែកក្បាល។ ភ្លាមៗនោះ ប្រជាពលករខ្មែរមួយរូប ភេទប្រុស អាយុ២៦ឆ្នាំ រស់នៅភូមិត្រពាំងប្រាសាទ ឃុំត្រពាំងប្រាសាទ ស្រុកត្រពាំង ប្រាសាទ ខេត្តឧត្តរមានជ័យ ជាអ្នករួមដំណើរ បានទៅជួយលើកបុរសដែលដួលនោះឲ្យអង្គុយ និងបានសួរទៅកាន់បុរសនោះ ហើយបុរសដែលដួលគាត់បានប្រាប់ថា ខ្លួនអស់កំលាំង ហើយបានហូបស្រាបៀរលីអូថៃអស់២ដប។ ក្នុងពេលភ្លាមៗនោះ កំលាំងនគរបាលឈរជើងទីនោះ ឃើញមានហូរឈាមខ្លាំងនៅក្បាលផ្នែកខាងក្រោយក៏បានឲ្យក្រមាចងទប់ឈាម និងបានហៅរថយន្តសង្គ្រោះរបស់មន្ទីរពេទ្យបង្អែកស្រុកម៉ាឡៃមកទទួលយកអ្នករបួសទៅសង្គ្រោះ និងព្យាបាលនៅមន្ទីរពេទ្យបង្អែកស្រុកម៉ាឡៃ។ ពេលបញ្ជូនអ្នករបួសទៅដល់មន្ទីរពេទ្យ ប្រមាណជាម៉ោង១២:០០អាធ្រាត្រ មានក្រុមគ្រូពេទ្យប្រចាំការ បានពិនិត្យឃើញ់អ្នកជំងឺមានស្នាមរបួសបែកក្បាលប្រវែង២សង់ទីម៉ែត្រ និងបានដេររបួសជូនអ្នកជំងឺចំនួន៥ថ្នូរ និងព្យាបាលតាមបច្ចេកទេសពេទ្យ។ ពេលនោះអ្នកជំងឺ មានស្ថានភាពធម្មតា ដោយគ្រូពេទ្យ បានតាមដានស្ថានភាពអ្នកជំងឺក្នុងមួយម៉ោងម្តង គឺអ្នកជំងឺមានអាការៈធម្មតា ដឹងខ្លួន និយាយបានធម្មតា រហូតលុះដល់ម៉ោង ៥ទៀបភ្លឺ អ្នកជំងឺមានអាការៈប្រែប្រួល ដោយមានអាការៈឈឺក្បាល វិលមុខ និងក្អួត រួចក៏សន្លប់បាត់ស្មារតីតែម្តង ក្នុងពេលភ្លាមៗនោះ ក្រុមគ្រូពេទ្យបានជួយសង្គ្រោះតាមបច្ចេកទេសពេទ្យ ប៉ុន្តែដោយឃើញស្ថានភាពអ្នកជំងឺមានសភាពធ្ងន់ធ្ងរ ក៏សម្រេចបញ្ជូនទៅសង្គ្រោះ និងព្យាបាលបន្តនៅមន្ទីរពេទ្យបង្អែកក្រុងប៉ោយប៉ែត ជាមន្ទីរពេទ្យកំរិត២ នៅម៉ោង៧ព្រឹក ព្រោះមន្ទីរពេទ្យបង្អែកស្រុកម៉ាឡៃជាមន្ទីរពេទ្យបង្អែកកំរិត១។ ពេលទៅដល់មន្ទីរ ពេទ្យបង្អែកក្រុងប៉ោយប៉ែត ក្រុមគ្រូពេទ្យបានពិនិត្យមើលឃើញថា អ្នកជំងឺបានស្លាប់បាត់ទៅហើយមុនពេលទៅដល់មន្ទីរពេទ្យ។ រដ្ឋបាលខេត្ត សូមបញ្ជាក់ជូនផងដែរថា ករណីបុរសជាប្រជាពលករដែលទទួលមរណភាពខាងលើ គឺពុំទាន់បានចូលទៅមណ្ឌលចត្តាឡីស័កមួយណាទេ ហើយក៏មិនមែនស្លាប់ដោយសារជំងឺកូវីដ-១៩ដែរគឺស្លាប់ដោយសារឧបទ្ទវហេតុ ដួលបោកក្បាល។ រដ្ឋបាលខេត្ត សូមសម្តែងនូវការសោកស្តាយ និងចូលរួមរំលែកទុក្ខដ៏ក្រៀមក្រំជាមួយក្រុមគ្រួសារនៃសព៕ | 2021-01-19T00:00:00+07:00 | freshnewsasia.com | https://m.freshnewsasia.com/index.php/en/localnews/184185-2021-01-18-10-00-17.html |
9d8595c9-feaa-4197-b98a-301b052819e2 | ប្រធានរដ្ឋសភា៖ វ៉ាក់សាំងកូវីដ១៩ចិន រកឃើញ នឹងចូលរួមទប់ស្កាត់ការរាតត្បាត នៅកម្ពុជា និងប្រទេសលើ ពិភពលោក | ភ្នំពេញ ៖ សម្តេចហេង សំរិន ប្រធានរដ្ឋសភាកម្ពុជា ក្នុងឱកាសបានអញ្ជើញជាអធិបតីភាពដឹកនាំកិច្ចប្រជុំ ស្តីពីការពង្រឹងពង្រីកកិច្ចសហប្រតិបត្តិការរវាងសភាទាំង២ប្រទេសជាមួយលោក លី ចាន់ស៊ូ ប្រធានសភាប្រជាជនទូទាំងប្រទេស នៃសាធារណរដ្ឋប្រជាមានិត ចិនតាមប្រព័ន្ធវីដេអូ នៅរសៀល ថ្ងៃ ទី១៨ ខែមករា ឆ្នាំ២០២១ បានថ្លែងថា វ៉ាក់សាំងការពារជំងឺកូវីដ១៩ដែលចិនរកឃើញ នឹងចូលរួមទប់ស្កាត់ការរាតត្បាតជំងឺនេះនៅកម្ពុជា ក៏ដូចជាប្រទេសនៅលើពិភពលោក។ សម្តេច ហេង សំរិន ថ្លែងបន្តថា រដ្ឋាភិបាលចិន តែងតែបានផ្តល់ការគាំទ្រយ៉ាងច្រើនដល់ រាជរដ្ឋាភិបាលកម្ពុជា ក្នុងការស្តារ និងអភិវឌ្ឍន៍ប្រទេស ហើយជាពិសេសក្នុងកាលៈទេសៈកូវីដ-១៩នេះ ។ លោកថា មិត្តចិនបានផ្តល់ការគាំទ្រ ដើម្បីប្រយុទ្ធប្រឆាំងនឹងជំងឺរាតត្បាតនេះ រួមមានការបញ្ជូនក្រុមគ្រូពេទ្យមកកម្ពុជា ការផ្តល់ម៉ាសនិងបរិក្ខាការពារខ្លួន ក៏ដូចជាការផ្តល់ជំនួយហិរញ្ញវត្ថុ និងបច្ចេកទេសជាច្រើនសន្ធឹកសន្ធាប់ដើម្បីជំនះឧបសគ្គ ដែលបង្ករឡើងដោយការរាតត្បាតនៃជំងឺនេះ។ សម្តេចប្រធានរដ្ឋសភាបានបញ្ជាក់ថា “សូមសម្តែងការអរគុណចំពោះទឹកចិត្តដ៏សប្បុរសរបស់មិត្តចិនដែល បានសម្រេច ផ្តល់វ៉ាក់សាំងងចំនួន ១លានដុស ដល់កម្ពុជា។ វ៉ាក់សាំង ដែលរកឃើញ ដោយមិត្តចិននេះ នឹងចូលរួមទប់ស្កាត់ការរាតត្បាត នៃជំងឺកូវីត-១៩ នៅកម្ពុជា ក៏ដូចជានៅលើពិភពលោកយើងទាំងមូល”។ សូមបញ្ជាក់ថា កាលពីប៉ុន្មានថ្ងៃមុន សម្តេចតេជោ ហ៊ុន សែន បានប្រកាសថា រដ្ឋាភិបាលចិន នឹងវ៉ាក់សាំងកូវីដ១៩លើកដំបូងចំនួន ១លានដូសដល់កម្ពុជា៕ | 2021-01-18T23:41:00+07:00 | dap-news.com | https://dap-news.com/national/2021/01/18/112936/ |
07a6edc7-6564-4ca8-8c30-9a7de7e6eb93 | ក្រុមការងារ អាវុធហត្ថខណ្ឌដង្កោ ចុះសួរសុខទុក្ខ មេបញ្ជាការខណ្ឌរបស់ខ្លួន ដែលមានជំងឺកំពុង សម្រាកព្យាបាលនៅមន្ទីរពេទ្យ! | ភ្នំពេញ៖ក្រុមការងារកងរាជអាវុធហត្ថខណ្ឌដង្កោ ដឹកនាំដោយ លោកវរសេនីយ៍ត្រី ជា ផល្លា មេបញ្ជាការខណ្ឌស្តីទី អញ្ជើញចុះសួរសុខទុក្ខ លោក វរសេនីយ៍ឯក សរ សុភ័ណ្ឌ មេបញ្ជាការអាវុធហត្ថខណ្ឌដង្កោ ដែលមានជម្ងឺដំបៅពោះវៀនធំ និង ខ្នែងពោះវៀន នៅថ្ងៃទី១៨ ខែមករា ឆ្នាំ២០២១ បានធ្វើការវះកាត់ដោយជោគជ័យ កំពុងសម្រាកព្យាបាលនៅមន្ទីរពេទ្យវិសាលសុខ។ ក្នុងឱកាសនោះក្រុមការងារ បាននាំយកថវិកាមួយចំនួន ផ្លែឈើស្រស់មួយកន្ត្រក, ទឹកត្រចៀកកាំមួយកន្ត្រក, ទឹកសុទ្ធ និង ភេសជ្ជៈ២កែស ជាអំណោយសួរសុខទុក្ខក្នុងការ សម្រាកព្យាបាលផងដែរ៕ | 2021-01-18T21:17:00+07:00 | dap-news.com | https://dap-news.com/national/2021/01/18/112882/ |
528e58a8-914f-46d0-984e-1280b6043448 | ឥណ្ឌា សាទររាជរដ្ឋាភិបាលកម្ពុជា ក្នុងការទប់ស្កាត់ជំងឺកូវីដ១៩ បានយ៉ាងល្អប្រសើរ | ភ្នំពេញ៖ លោកស្រី Devyani Uttam khobragade ឯកអគ្គរដ្ឋទូតឥណ្ឌាថ្មី ប្រចាំនៅកម្ពុជាបានសម្តែង ការអបអរសាទរចំពោះរាជរដ្ឋាភិបាលកម្ពុជា ដែលបានអនុវត្តយ៉ាងល្អប្រសើរ ចំពោះការទប់ស្កាត់ការរាតត្បាតជំងឺកូវីដ១៩។ ក្នុងជំនួបពិភាក្សាការងារជាមួយ សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា នៅថ្ងៃទី១៨ ខែមករា ឆ្នាំ២០២១ លោកស្រី Devyani Uttamkhobragade បានថ្លែងថា «សូមសម្ដែងនូវការអបអរសាទរ ចំពោះសម្ដេចតេជោ និងរាជរ ដ្ឋាភិបាលកម្ពុជា ដែលបានអនុវត្តបានយ៉ាងល្អប្រសើរ ចំពោះការទប់ស្កាត់ការរាតត្បាតជំងឺកូវីដ១៩ នៅកម្ពុជា»។ នាឱកាសនោះ លោកស្រីទូត បានលើកឡើងថា ក្នុងបេសកកម្មកាទូតនៅកម្ពុជានាពេលនេះ គឺដើម្បីពង្រឹងពង្រីកនូវកិ ច្ចសហប្រតិការដែលមានស្រាប់ ឲ្យកាន់តែរីកធំធាត់ឡើងមួយកម្រិតថែមទៀត។ លោកស្រីថា តាមរយៈការដឹកនាំរបស់ សម្ដេចតេជោ តាមរយៈអរិយធម៌វប្បធម៌ និងសាសនាដែលជាមូលដ្ឋាន មួយរវាងប្រទេសទាំងពីរ នឹងប្រឹងប្រែងធ្វើយ៉ាង ណាជំរុញការរៀបចំកម្មវិធីជាប្រចាំ នៃទំនាក់ទំនងរវាងប្រទេសទាំងពីរ ដើម្បីផ្សាភ្ជាប់ប្រជាជន និងប្រជាជន និងវិស័យ ពាណិជ្ជកម្មបន្ថែមពីលើទំនាក់ទំនងដែលមានស្រាប់។ ឆ្លៀតឱកាសនោះដែរ សម្ដេចតេជោបានមានប្រសាសន៍ថា «អ្វីដែលយើងអាចធ្វើនៅពេលនេះ គឺខិតខំពង្រឹ ង និងជំរុញទំនាក់ទំនងកិច្ចសហប្រតិបត្តិការ របស់ប្រទេសទាំង២ ឲ្យកាន់តែស៊ីជម្រៅថែមទៀត ព្រោះពេលនេះប្រទេស ទាំងពីរ ក៏ឈានដល់កិច្ចសហការលើវិស័យសន្តិសុខ និងការពារជាតិ ដែលជាកិច្ចសប្រតិបត្តិការបែបយុទ្ធសាស្រ្តដ៏សំខាន់»។ ទន្ទឹមនឹងនោះ សម្តេចតេជោ បានលើកទឹកចិត្ត និងជំរុញឲ្យដល់ការបង្កលក្ខណៈ ល្អមួយសម្រាប់ជាលើកទឹកចិត្ត និងទំនុកចិត្តដល់អ្នកវិនិយោគ ដូចជា លើកស្ទួយពាណិជ្ជកម្មរវាងប្រទេសទាំងពីរ ក៏ដូចជាជំរុញកិច្ចសហប្រតិបត្តិការ រវាងប្រទេសទាំងពីរឲ្យកាន់តែ មានការរីកចម្រើនឡើងថែមទៀត ដើម្បីបើកឱកាស និងកម្ពស់ភាពជាដៃគូរវាងប្រទេស ទាំងពីរ។ ជាមួយគ្នានេះ សម្ដេចតេជោ ហ៊ុន សែន ក៏បានសម្ដែងនូវការអបអរសាទរផងដែរ ដែលប្រទេសឥណ្ឌាបាន ផលិតវ៉ាក់សាំងប្រឆាំងនឹងជំងឺកូវីដ១៩ បានជោគជ័យ និងបានប្រកាសដាក់ឲ្យប្រើប្រាស់នាពេលថ្មីៗនេះ។ សម្តេច ក៏ បានស្នើសុំឥណ្ឌាឧបត្ថម្ភវ៉ាក់សាំងកូវីដ១៩ ដល់កម្ពុជាដើម្បីចាក់ជូនពលរដ្ឋខ្មែរ ព្រោះវ៉ាក់សាំងដែលជាជំនួយ ពីមិត្តចិនអាចនឹងមិនគ្រប់គ្រាន់ ៕ | 2021-01-18T20:43:00+07:00 | dap-news.com | https://dap-news.com/national/2021/01/18/112850/ |
7f3868f2-6c93-4b99-8524-e3eab7015a43 | សម្តេចតេជោ ស្នើសុំជំនួយវ៉ាក់សាំងកូវីដ-១៩ ពីឥណ្ឌា | ភ្នំពេញ៖ នៅក្នុងជំនួបពិភាក្សារវាង សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា ជាមួយលោកស្រី Devyani Uttamkhobragade ឯកអគ្គរដ្ឋទូតថ្មី នៃសាធារណរដ្ឋឥណ្ឌាប្រចាំកម្ពុជា នៅព្រឹកថ្ងៃទី ១៨ ខែ មករា ឆ្នាំ ២០២១ នេះ សម្តេចបានស្នើសុំជំនួយ វ៉ាក់សាំងចាក់ការពាជំងឺកូវីដ១៩ ពីរដ្ឋាភិបាលឥណ្ឌា។ នេះយោងតាមគេហទំព័រ ហ្វេសប៊ុករបស់សម្ដេចតេជោ។ សំណើខាងលើនេះ ត្រូវបាន សម្តេចតេជោនាយករដ្ឋមន្រ្តី បានស្នើតាមរយៈលោកស្រី ឯកអគ្គរដ្ឋទូតទៅកាន់នាយករដ្ឋមន្រ្តីឥណ្ឌា Narendra Damodardas Modi ព្រោះឥណ្ឌាបានផលិតវ៉ាក់សាំងកូវីដ១៩ បានដោយខ្លួនឯង ហើយគ្រោងនឹងចាក់ ជូនប្រជាពលរដ្ឋរបស់ខ្លួនជាង ៣០០លាននាក់នៅក្នុងឆ្នាំនេះផងដែរ។ សូមបញ្ជាក់ថា កម្ពុជានឹងទទួលបានវ៉ាក់សាំងកូវីដ១៩ លើកដំបូងចំនួន ១លានដូស ពីសាធារណរដ្ឋប្រជាមានិតចិន ៕ | 2021-01-18T18:23:00+07:00 | dap-news.com | https://dap-news.com/national/2021/01/18/112805/ |
570cdb99-51ec-440f-93a8-f80fcdeb67e5 | BREAKING: ក្នុង១ថ្ងៃអ្នកជំងឺ ១,៨៤៦នាក់ស្លាប់នៅសហរដ្ឋអាមេរិក ខណៈមនុស្សជាង ១៧ម៉ឺននាក់ទៀតឆ្លងកូវីដ-១៩ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ១៧៤,៥៦០នាក់ទៀតបានឆ្លង COVID-19 ខណៈអ្នកជំងឺ ១,៨៤៦នាក់ទៀតឯណោះបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃចន្ទ ទី១៨ ខែមករា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២៤,៤៨២,០៥០ករណី ក្នុងនោះមាន អ្នកស្លាប់សរុបចំនួន ៤០៧,២០២នាក់ និងជាសះស្បើយឡើងសរុបចំនួន ១៤,៤២៨,៤៩៧នាក់។ គួរបញ្ជាក់ថា អ្នកជំនាញកំពូលផ្នែកជំងឺឆ្លងរបស់សហរដ្ឋអាមេរិក គឺលោក អាន់ថូនី ហ្វូស៊ី (Anthony Fauci) បាននិយាយថា គោលដៅរបស់ប្រធានាធិបតីជាប់ឆ្នោតលោក ចូ បៃដិន (Joe Biden) ក្នុងការចែកចាយវ៉ាក់សាំង COVID-19 ចំនួន ១០០លានដូសក្នុងរយៈពេល ១០០ថ្ងៃដំបូង នៃការកាន់តំណែងប្រធានាធិបតីរបស់លោក គឺពិតជារឿងដែលអាចធ្វើទៅបាន៕ | 2021-01-18T17:54:00+07:00 | freshnewsasia.com | https://m.freshnewsasia.com/index.php/en/internationalnews/184139-2021-01-18-03-54-55.html |
46fbc80e-4181-4a75-a574-31811efc1ffb | ឫសដូងបាត ចែកជា ៤ ដំណាក់កាល ក្បួនបច្ចេកទេសពេទ្យ ហាមចាក់ថ្នាំឲ្យស្វិតឲ្យសោះ | ឬសដូងបាត ជាការរីកធំនៃសរសៃឈាមនៅនឹងក្រសាលគូថរបស់មនុស្សដែលមានពីធម្មជាតិ ។ ជំងឺឬសដូងបាត នេះត្រូវបានចែកចេញជា២ប្រភេទគី ដូងបាតខាងក្រៅ (Hémorroide externe) និង ឬសដូងបាតខាងក្នុង (Hémorroide interne) ។ ក្នុងនោះដែរ ជំងឺឬសដូងបាតខាងក្នុងគឺមានចែកចេញាជា ៤ដំណាក់កាល ៖ – ទី១: ស្ថិតនៅក្នុងក្រសាលគូថ (មិនមានលានធ្លាក់ចេញមកក្រៅ) – ទី២: ធ្លាក់ចេញចុះបន្តិច ហើយអាចខំប្រឹងខ្ជឹបចូលទៅវិញដោយខ្លួនឯងបានក្រោយពេលបន្ទោបង់រួច – ទី៣: ធ្លាក់ចុះផុតក្រសាលគូទចេញមកក្រៅ ហើយវាអាចចូលទៅក្នុងវិញដោយយកដៃរុញ បញ្ចូលទៅវិញ – ទី៤: ធ្លាក់ចុះចេញផុតមកក្រៅហើយមិនចូលទៅវិញបានទេ (ទោះយកដៃទៅជួយរុញចូលក៏ដោយ) ។ ក) រោគសញ្ញា៖ – ធ្លាក់ឈាមស្រស់ពេលបន្ទោបង់ – ឈឺចាប់ ក្រហាយ ឫរមាសក្រសាលគូថ – មានដុំសាច់ទុនៗ ធ្លាក់ជាប់នៅក្រៅក្រសាលគូថ ។ ខ) មូលហេតុ និងកត្តាប្រឈម ៖ កត្តាប្រឈមដែលធ្វើឲ្យអ្នកកើតជំងឺឬសដូងបាត រួមមាន – ការទល់លាមក ឬ ការពិបាកបត់ជើងធំ និងការរាគរូសរ៉ាំរ៉ៃ – ការអង្គុយយូ ដូចជាអ្នកបើកបរ រថយន្តឈ្នួល, អ្នកធ្វើការយូដែលមិនមានបំលាស់ទី ឬលំហាត់ប្រាណមិនបានគ្រប់គ្រាន់ – កង្វះអាហារដែលមានជាតិសរសៃរ (Fiber) ហើយដែលមាននៅក្នុងបន្លែបៃតង និង ផ្លែឈើ – ការហូបសាច់ច្រើនហួសកំរិត -ការពិសារទឹកតិចពេក ដែលបណ្តាលឲ្យលាមកក្តៀនរឹង – ស្រ្តីមានទម្ងន់ដែលទារក និង ក្រោយសំរាល ។ គ) ការព្យាបាល៖ ការព្យាបាលគឺយើងផ្តល់ជូនទៅតាមតំណាក់កាលនៃជំងឺដែលមានដូចជា ៖ – តំណាក់កាលទី១ មិនតម្រូវអោយមានការព្យាបាលនោះទេដោយសារតែវាមិនស្តែងជារោគសញ្ញា និង ផលវិបាកនៅឡើយដែរ – តំណាក់កាលទី២ និង ទីបីអាចធ្វើការព្យាបាលដោយការចង (Elastic band ligation) – រីឯទី ៤ គឺភាគច្រើនអាចធ្វើឡើងដោយការវះកាត់ ។ * ចំណាំ ៖ ការប្រើថ្នាំចាក់ឲ្យស្វិត ឬរលួយជ្រុះត្រូវបានគេបោះបង់ចោលហើយទៅតាមក្បួនបច្ចេកទេសវេជ្ជសាស្ត្រព្យាបាលថ្មីៗនេះ ព្រោះដោយសារតែវាអាចបង្កនូវផលវិបាក និង វិបត្តិធ្ងន់ធ្ងរក្រោយការព្យាបាលសំរាប់អ្នកជំងឺជាច្រើនរាប់មិនអស់ ។ បច្ចុប្បន្ននេះមានអ្នកតាំងខ្លួនថាជាគ្រូព្យាបាលឬសដូងបាត ដែលពួកគាត់ធ្វើការព្យាបាលដោយចាក់ថ្នាំនៅក្រសាលគូថដែលធ្វើឲ្យរលួយ (ដោយមិនបានធ្វើរោគវិនិច្ឆ័យច្បាស់លាស់ថា ជាឬសដូងបាត រឺដុំសាច់មហារីក) ហើយជាលទ្ធផលចំពោះអ្នកជំងឺដែលតែងតែមាននោះ ៖ – ការឈឺចាប់ក្រោយការចាក់ថ្នាំ (ដែលមានសភាពខ្លាំង និង រយះពេលយូរ) – ការធ្លាក់ឈាមក្រោយការចាក់ – ដំបៅរលួយបង្ករោគធ្ងន់ធ្ងរក្រោយការចាក់ – ឬពេលជាសះទៅ ធ្វើឲ្យខ្ជិបក្រសាលគូថ ។ល។ ការព្យាបាលដ៏ស្មុគស្មាញដែលជាដំណោះស្រាយនៃការព្យាបាលខុសបច្ចេកទេសនេះគឺអាចមាន ៖ – បំលែងផ្លូវលាមកដោយការវះកាត់ (បន្ទោរបង់តាមចង្កេះ) – ព្យាបាលរបួសរយៈពេលយូរ – ត្រូវវះកាត់ពង្រីកក្រសាលគូថ ២ ទៅ ៣ ដង នៅពេលក្រោយទៀត – ចុងបញ្ចប់ត្រូវធ្វើការវះកាត់តពោះវៀនឲ្យបន្ទោរបង់តាមរន្ធគូថធម្មតាវិញ ហើយភាគច្រើនលទ្ធផលមិនបានល្អដូចដើមឡើយ ។ ប្រសិនបើលោកអ្នកមានអាការៈ ឬរោគសញ្ញាដូចបានរៀបរាប់ខាងលើ សូមមកពិគ្រោះ និងធ្វើរោគវិនិច្ឆ័យឲ្យបានច្បាស់លាស់ ជាមួយវេជ្ជបណ្ឌិតជំនាញនៅមន្ទីរពេទ្យកាល់ម៉ែត ដើម្បីឈានទៅរកការព្យាបាលមួយដ៏ត្រឹមត្រូវប្រកបដោយជោគជ័យ ។ ជៀសវាងការព្យាបាលដោយគ្មានការធ្វើរោគវិនិច្ឆ័យ និងបច្ចេកទេសត្រឹមត្រូវ ដែលធ្វើឲ្យអ្នកជំងឺអាចគ្រោះថ្នាក់ដល់អាយុជីវិត និង ពិការភាព អស់មួយជីវិតព្រមទាំងខាតពេលវេលា និងលុយកាក់ជាច្រើនផងដែរ ៕ | 2021-01-18T16:05:00+07:00 | kampucheathmey.com | https://www.kampucheathmey.com/health/49010 |
50ea8297-e178-4dae-afc4-78e34ef5ae64 | លោក សុខ ឥសាន៖ អ្នកមិនចង់ចាក់វ៉ាក់សាំងកូវីដ ១៩ពីប្រទេសចិន គឺជាសិទ្ធិពួកគេ | ភ្នំពេញ៖ អ្នកនាំពាក្យគណបក្ស ប្រជាជនកម្ពុជាលោក សុខ ឥសាន បានថ្លែងនៅថ្ងៃទី១៨ ខែមករា ឆ្នាំ២០២១ ថា អ្នកណាដែលមិនចង់ចាក់វ៉ាក់សាំង ការពារជំងឺកូវីដ១៩ របស់ប្រទេសចិន គឺជាសិទ្ធិរបស់ម្នាក់ៗ ។ លោកបន្តថា អ្នកស្រែកមិនឲ្យប្រើវ៉ាក់សាំងចិនប៉ុន្តែ ពួកគេកំពុងប្រើប្រាស់ផលិតផលចិនគ្រប់មុខនៅក្នុងជីវភាពរស់នៅប្រចាំថ្ងៃ ។ បន្ថែមពីលើនេះលោកថា ជីវិតប្រជាជនចិនដែល បានចាក់វ៉ាក់ចិនរួចហើយ មិនមែនថោកជាងជីវិតអ្នកចាំតែរិះគន់។ លោកក៏ថ្លែងសារបញ្ឆិតបញ្ឆៀងថា ចំពោះវ៉ាក់សាំងដែលពួកគេផ្សាយថា ល្អកំពុងមានប្រតិកម្មដល់ អ្នកចាក់នៅប្រទេសមួយចំនួនហើយ មិនក៏មិនលើកមកបរិយាផង។ កម្ពុជាបានទទួលវ៉ាក់សាំងកូវីដ១៩ លើកដំបូងចំនួន ១លានដូស ពីសាធារណរដ្ឋប្រជាមានិតចិន ក្រោយចិនផ្តល់ឲ្យ។ បន្ទាប់ពីទទួលជំនួយជាវ៉ាក់សាំងចិន សម្តេចតេជោ ហ៊ុន សែន នាយករដ្ឋមន្រ្តីកម្ពុជានៅថ្ងៃ១៧ មករា ប្រកាសថា សម្តេចនឹងចាក់វ៉ាក់សាំងកូវីដ១៩លើក ទីមួយនិងមុនគេបង្អស់ សម្តេចបន្តថា សម្តេចត្រូវតែស្ថិតនៅខ្សែត្រៀមជួរមុខ ដែលជាទម្លាប់ធម្មតារបស់សម្តេច រាប់សិបឆ្នាំមកហើយ។ ខណៈសម្តេចប្រកាសទទួលវ៉ាក់សាំង វិទ្យុអាស៊ីសេរីផ្សាយថា “ពលរដ្ឋ និងសកម្មជនមួយចំនួន រិះគន់សម្តេច ដែលព្រមទទួលយកវ៉ាក់សាំង ពីចិន ទោះជាវ៉ាក់សាំងនោះមិនទាន់ មានការទទួលស្គាល់ ពីខាងអង្គការសុខភាព ពិភពលោក យ៉ាងណាក្តី”។ អាស៊ីសេរីបន្តថា “ពលរដ្ឋ និងសកម្មជន មួយចំនួនលើកឡើងដូចៗគ្នា អំពីក្តីបារម្ភចំពោះប្រសិទ្ធភាព នៃការប្រើប្រាស់វ៉ាក់សាំង ដែលជាជំនួយឥតសំណង របស់ប្រទេសចិន។ ពួកគេបារម្ភថា វ៉ាក់សាំងនេះអាចនឹង មានប្រតិកម្មធ្ងន់ធ្ងរ នៅពេលចាក់ជូនពលរដ្ឋ” ៕ | 2021-01-18T15:44:00+07:00 | dap-news.com | https://dap-news.com/national/2021/01/18/112718/ |
3e39354e-346f-4728-9480-6ac9c08e29b7 | រោគសញ្ញា និងផលវិបាកនៃជំងឺក្រពេញប្រូស្តាតរីកធំ! | ក្រពេញប្រូស្តាតជាក្រពេញមួយ ដែលមានតែលើសរីរាង្គមនុស្សប្រុស វាមានរាងដូចផ្លែកៅឡាក់ មានទំហំប្រមាណជា ៣សង់ទីម៉ែត្រ និងទម្ងន់ធម្មតាពី ១៥ ទៅ ២៥ក្រាម ចំពោះមនុស្សប្រុសពេញវ័យ ហើយវាស្ថិតនៅខាងក្រោមប្លោកនោម និងជុំវិញផ្លូវបំពង់នោមខាងក្រៅរបស់បុរស។ ក្រពេញប្រូស្តាតរីកធំ កើតឡើងភាគច្រើនចាប់ពីអាយុ៥០ឆ្នាំឡើងទៅ តាមការសិក្សានៅប្រទេសអឺរ៉ុបបានណែនាំឲ្យមនុស្សប្រុស ដែលមានអាយុចាប់ពី៥០ឆ្នាំ ត្រូវទៅពិនិត្យឈាម និងជួបគ្រូពេទ្យជំនាញខាងតម្រងនោម និងក្រពេញប្រូស្តាត ដើម្បីពិគ្រោះ និងធ្វើការវិភាគរោគវិនិច្ឆ័យ ថា គាត់មានជំងឺក្រពេញប្រូស្តាតរីកធំ ឬទេ។ ក) មូលហេតុ ការសិក្សាបញ្ជាក់ថា ដោយសារភាពមិនស្មើគ្នារវាងអរម៉ូន Androgéne និង Oestrogéne នៅក្នុងក្រពេញប្រូស្តាត។ ខ) រោគសញ្ញាមាន២ក្រុមធំៗ ១) រោគសញ្ញាស្ទះ – នោមតក់ៗ – នោមដាច់ នោមដាច់ – ពិបាកនោមពេលប្រឹងនោមដំបូង – កម្លាំងទឹកនោមចេញខ្សោយ (ទឹកនោមធ្លាក់ជិតជើង) ២) រោគសញ្ញារំខាន – មានទឹកនោមហៀចេញសើមៗរហូត – នោមញឹកទាំងពេលថ្ងៃ និងពេលយប់ (រំខានដល់ដំណេក) គ) ការធ្វើរោគវិនិច្ឆ័យ – ការពិនិត្យដោយក្រុមគ្រូពេទ្យជំនាញ តាមរយៈការស្ទាបពោះ រកការឈឺចាប់ពីការស្ទះទឹកនោមក្នុងប្លោកនោម – ការពិនិត្យក្រពេញប្រូស្តាតដោយការលូកបាត ដើម្បីស្ទាបទំហំ និងការវាយតម្លៃសភាពរបស់ក្រពេញថាធម្មតា ឬក៏ធំខុសពីធម្មតា (Toucher Rectale) – ការឆ្លុះអេកូពោះ ដើម្បីវាស់ទំហំប្រូស្តាត និងរកផលវិបាករបស់ជំងឺ (Echographie) – ពិនិត្យឈាម មើលPSA (Prostate-Specific Antigen) ដើម្បីជម្រុះចោលពីមហារីកក្រពេញប្រូស្តាត ឃ) ផលវិបាក – នោមឈាម – នោមលែងចេញ – ខ្សោយតម្រងនោម – រលាកផ្លូវបង្ហូរនោម និងក្រពេញប្រូស្តាត ង) ការព្យាបាល – ការព្យាបាលដោយប្រើថ្នាំ ដែលណែនាំដោយវេជ្ជបញ្ជា – ការព្យាបាលដោយការកោសក្រពេញប្រូស្តាតដោយម៉ាស៊ីនអង់ដូស្កុប សូមបងប្អូនប្រជាពលរដ្ឋជាបុរស ដែលមានអាយុចាប់ពី៥០ឆ្នាំឡើងទៅ សូមមកពិគ្រោះជាមួយក្រុមគ្រូពេទ្យឯកទេសនៅមន្ទីរពេទ្យកាល់ម៉ែត ដើម្បីពិគ្រោះ ស្វែងរក និងវិភាគរោគវិនិច្ឆ័យជំងឺនេះ ហើយធ្វើការព្យាបាលឲ្យទាន់ពេលវេលា និងមានប្រសិទ្ធិភាព ជៀសវាងបង្កឲ្យគ្រោះថ្នាក់ដល់អាយុជីវិត៕ | 2021-01-18T15:31:00+07:00 | kampucheathmey.com | https://www.kampucheathmey.com/health/48961 |
Subsets and Splits
No community queries yet
The top public SQL queries from the community will appear here once available.